T, BERRY BRAZEL TON 
STANLEY |. GREENSPAN 


NEVOILE 
ESENȚIALE 
ALE COPIILOR 


PSIHOLOGIA 
PENTRU 


EDITORI 
Silviu Dragomir 
Vasile Dem. Zamfirescu 


DIRECTOR EDITORIAL 
Magdalena Mărculescu 


REDACTOR 
Raluca Hurduc 


DESIGN 
Alexe Popescu 


DIRECTOR PRODUCȚIE 
Cristian Claudiu Coban 


DTP 
Corina Rezai 


CORECTURĂ 
Lorina Chiţan 
Elena Biţu 


Descrierea CIP a Bibliotecil Naţionale a 
României 
BRAZELTON, BERRY T. 

Nevoile esenţiale ale copiilor / 
T. Berry Brazelton şi Stanley E. Greenspan ; 
trad.: Mihaela Negrilă. - Bucureşti : Editura 
Trei, 2013 

Bibliogr. 

ISBN 978-973-707-709-7 


1. Greenspan, Stanley I 
IL. Negrilă, Mihaela (trad.) 
159.922.7 


ISBN 978-973-707-709-7 


Titlul original: The Irreducible Needs 
of Children 


Autori: T. Berry Brazelton, M.D. şi 
Stanley 1. Greenspan, M.D. 


Copyright © 2000 by T.Berry Brazelton, 
M.D. and Stanley [.Greenspan, M.D. 


Copyright © Editura Trei, 2013 
pentru prezenta ediție 


C.P. 27-0490, București 
Tel./Fax: +4 021 300 60 90 
e-mail: comenziecdituratrei.ro 
www.edituratrei.ro 


Pentru Christina Lowell Brazelton 
şi 
Nancy Thorndike Greenspan 


Autorii doresc să îi mulțumească lui Merloyd Lawrence, 
ale cărui intuiţie şi devotament au făcut ca totul 
să devină realitate 


INTRODUCERE 


În calitatea noastră de medic pediatru şi, respectiv, de 
psihiatru de copii care avem grijă de familiile care vin la 
cabinetele noastre şi angajaţi fiind în studii de dezvoltare 
a copilului pe o scară mai largă, am ajuns să fim profund 
preocupați de nevoile nesatisfăcute ale copiilor din 
SUA şi din lume în general. Deşi au existat iniţiative 
admirabile în sistemul de sănătate publică, în educaţie, 
în medicina pediatrică şi în sistemul legislativ pentru a se 
îmbunătăţi destinul copiilor, puține au încercat să iden- 
tifice cerințele esenţiale pentru o copilărie sănătoasă. În 
această carte, ne propunem să identificăm nevoile cele 
mai elementare, tipurile de îngrijire fără de care copiii nu 
pot să crească, să înveţe şi să se dezvolte. Odată cunos- 
cute aceste nevoi, vor putea fi concepute şi evaluate mai 
uşor planurile care să asigure satisfacerea acestora. 

De asemenea, am devenit conştienţi de faptul că pe 
parcursul vieţii noastre a crescut semnificativ stresul 
de un anumit tip asupra familiilor tinere. Din această 
cauză, mamelor şi taților li se pare greu să satisfacă 
nevoile copiilor lor. Puţine familii pot face față, fără 
ajutor din afară, acestui tip de stres şi tensiunilor pe care 

acestea le provoacă. Cu toții am permis acestor tensiuni 
şi condiţii să se multiplice, fără să asigurăm suporturile 
culturale la care s-ar putea apela. În anchetele între- 
prinse de National Commision for Children (Comisia 
Naţională pentru Copii)! în perioada 1989-1991, s-a evi- 
denţiat faptul că SUA se află în urma altor culturi în ceea 
ce priveşte sprijinirea dezvoltării unor familii puternice. 
Riscăm să plătim un preţ teribil prin comportamentul 
ulterior al copiilor noştri - consum de droguri şi fapte 
antisociale şi violente. După cum întreba un director 
executiv: „Va costa mult ca Statele Unite să creeze 
sprijinul necesar pentru a satisface nevoile esenţiale ale 
copiilor?“ Mult în comparație cu ce? Nu ne mai putem 
permite să mai ignorăm neglijarea acestor nevoi pentru 
dezvoltarea definitivă a copiilor noştri. Nepoţii noştri 
vor conviețui într-o societate alături de copiii familiilor 
neglijate. La fel şi nepoţii tăi. 

În activitatea noastră ca pediatri şi susținători ai 
copiilor, am văzut amândoi semne de mare speranţă: 
în întreaga ţară iau naştere o nouă conştientizare şi 
programe noi care fac din interesele copilului prioritatea 
numărul unu. Sperăm că efortul nostru de a clarifica 
nevoile lor esenţiale poate ajuta la punctarea unor 
remedii ulterioare, remedii care vor solicita răspunsul 
guvernelor federale şi statale, al comunităților, al me- 
diului de afaceri şi al indivizilor. Nicio sferă a societății 
noastre nu le poate face faţă singură. 

Copilăria mică este deopotrivă perioada cea mai 
critică şi cea mai vulnerabilă din dezvoltarea oricărui 
copil. Cercetările noastre şi ale altora demonstrează că 
în primii câţiva ani de viaţă se pun bazele pentru dezvol- 
tarea intelectuală, emoţională şi morală. Este adevărat 
1 Beyond Rhetoric: The New American Agenda for Children and Families. 


Raport al Comisiei Naţionale pentru Copii, Departamentul de do- 
cumente, Washington, DC 20402 (1991). 

că, dacă nu se pun aceste baze, un copil aflat în creş- 
tere le mai poate dobândi, însă prețul creşte şi şansele 
de succes scad cu fiecare an care trece. Nu putem să-i 
neglijăm pe copii în aceşti primi ani de viaţă. 

„Nevoile esențiale“ pe care le vom înfățişa reprezintă 
experienţele şi tipurile de îngrijire la care orice copil are 
dreptul. Într-o societate atât de prosperă ca a noastră, 
niciunul dintre noi nu are dreptul să le ignore. Cu toate 
acestea, când definim aceste nevoi, devine limpede că, în 
prezent, societatea noastră îşi dezamăgeşte multe familii 
cu copii mici. 

Ca medici profund devotați stării de bine a copiilor, 
nu mai putem să stăm nepăsători, cu mulțumirea de sine 
pe care o implică această tăcere. 

La Conferinţa privind sugarul şi dezvoltarea copilului 
organizată la Casa Albă în urmă cu câţiva ani, a existat 
un consens legat de faptul că experienţele adecvate din 
primii ani sunt vitale pentru dezvoltarea intelectuală şi 
emoţională. Când a reieşit acest consens, preşedintele 
a pus o întrebare esenţială: ce tipuri specifice de 
experienţe sunt cele mai importante şi cât anume din 
ele este necesar? Nimeni nu a încercat să răspundă. 
Specialiştii din domeniul dezvoltării copilului nu au dat 
niciodată un răspuns în acest sens. Taţii şi mamele pun 
aceeaşi întrebare. Vor să ştie detaliile specifice despre 
cum să crească nişte copii fericiţi, siguri de ei, creativi, 
inteligenți şi sănătoşi din punct de vedere emoţional. 
Vor ca, la rându-le, copiii lor să ajungă adulți care să 
poată să îşi crească şi să îşi educe propriii copii şi care să 
fie îndeajuns de chibzuiţi încât să ghideze spre viitor o 
lume diversă şi complexă. 

În capitolele care urmează vom încerca să răspundem 
la întrebarea pusă de preşedinte şi de mulţi părinţi. 
Evitând generalitățile neclare, vom identifica şapte nevoi. 
esenţiale ale sugarilor şi copiilor. 


Încercarea de a ne ocupa de aceste nevoi esențiale 
ne va conduce pe toți la o introspectivă a atitudinilor şi 
politicilor noastre privind copilul şi familia. Ne va face 
să ne reevaluăm convingerile şi practicile cotidiene cu 
privire la îngrijirea copilului şi funcționarea familiei, 
educaţie, sistemul de sânătate, serviciile de asistenţă 
socială şi sistemul juridic. Pentru a ilustra cât de spinoase 
sunt aceste chestiuni, am inclus un fragment din dialogul 
pe care l-am avut între noi doi în timp ce încercam să 
identificăm fiecare nevoie. Acest dialog îşi are originea 
în transcrierile discuţiilor pe care le-am avut în decursul 
unui interval de timp. Ele oferă o imagine despre colabo- 
rarea noastră şi, de asemenea, sugerează modul în care 
ne-am conturat şi dezvoltat recomandările. 

După cum se va vedea, dialogurile şi recomandările se 
bazează mai mult pe o sinteză a experienței şi cercetării 
noastre clinice decât pe o trecere în revistă, altfel decât 
foarte selectivă, a studiilor cu privire la subiectele dis- 
cutate. Din cauza numărului limitat de studii din unele 
domenii, multora dintre întrebările cele mai importante 
(cum ar fi cea referitoare la cât de multă îngrijire şi edu- 
caţie are nevoie zilnic un copil) trebuie să li se răspundă 
înglobându-se experiența clinică în cercetarea disponibilă. 
Acest fapt creează, cel puțin, un cadru de referinţă pentru 
stabilirea standardelor prezente, precum şi pentru studiile 
şi dezbaterile viitoare. Notele de subsol de la fiecare 
capitol oferă o prezentare a literaturii de specialitate, 
precum şi a cercetării noastre pe acest subiect. 

Cel mai dramatic exemplu recent al rezultatelor 
neglijării nevoilor copilului mic sunt orfelinatele din 
România şi din alte ţări, care nu fac mai mult decât să-i 
adăpostească pe nou-născuți şi pe copiii de vârste foarte 
mici. În aceste aşezăminte, fără o îngrijire afectuoasă 
şi o interacțiune socială şi intelectuală adecvată, copiii 
s-au dezvoltat cu grave deficienţe fizice, intelectuale şi 

sociale. Copii de 4-5 ani erau capabili să comunice doar 
prin câ câteva; gesturi simple, « cum ar fi acela de a se întinde 
după hr nă. Când erau supăraţi, aceşti copii adesea se 
izbeau puternic sau, uneori, îşi muşcau braţele. Nu aveau 
un limbaj sau capacitatea de a utiliza imagini pentru 

a-şi comunica nevoile sau dorinţele esenţiale, darămite 
comunicări mai rapide, şi aveau o capacitate redusă de 

a primi alinare sau afecțiune atunci când se răneau sau 
erau supăraţi. Cu un ajutor intens, aceşti copii au făcut 
un progres treptat, dar semnificativ. Au reuşit să învețe 
să manifeste interes pentru comunicare, să fie afectuoşi 
cu alții, să comunice prin gesturi şi să-şi formeze un 
început de aptitudini pentru limbaj şi gândire. Însă 
aceste remedii sunt, totuşi, un proces lent şi îndelungat, 
care necesită mulți ani, şi, adesea, rezultatul privaţiu- 
nilor suferite de aceşti copii la vârste fragede nu este 
niciodată pe de-a-ntregul remediat. 

Deşi acesta e un exemplu extrem, care trage un 
semnal de alarmă cu privire la impactul pe care-l are 
îngrijirea instituţionalizată, în Statele Unite şi în alte 
țări industrializate, chiar sub nasul nostru, există şi alte 
forme necorespunzătoare de îngrijire cărora le acordăm 
prea puţină atenţie. Printre acestea se numără situația 
copiilor care intră în sistemul nostru de plasament 
familial şi care merg din casa unui asistent maternal în 
casa altui asistent maternal deoarece sunt copii dificil de 
îngrijit şi educat. Există, de asemenea, copii care sunt 
neglijați sau abuzați chiar şi când locuiesc cu părinţii 
biologici. Abuzul şi neglijarea sunt fenomene aflate în 
creştere, nu în scădere. 

Când copiii sunt daţi în plasament familial deoarece 
au fost neglijaţi sau abuzați acasă ori fiindcă părinții lor 
nu pot să aibă grijă de ei sau au renunțat la ei, aceştia 
au adesea dificultăți de control al impulsurilor şi de 
interacțiune cu alții pe bază de încredere. Au deficiențe în 

limbaj, de ordin cognitiv şi în privinţa abilităților sociale, 
adesea din cauza tiparelor inițiale de abuz sau neglijare, 
cum ar fi agresiunile biologice prenatale (de exemplu, o 
mamă care ingerează substanţe toxice). Pe măsură ce sunt 
mutaţi dintr-un plasament în altul, problemele copiilor, 
de regulă, se agravează. Vedem tipare de comportament 
cu nimic diferite de ce am observat în orfelinatele din 
România — agresivitate şi muşcături şi loviri impulsive, 
incapacitatea de a se juca împreună cu alți copii sau de a 
simţi compasiune ori preocupare faţă de alţii. . j 

Copiii care trăiesc alături de părinții biologici şi 
sunt privaţi de experienţele obişnuite care le-ar da 
posibilitatea de a fi afectuoşi, iubitori şi atenţi se găsesc, 
adesea, în familii cu probleme multiple, cum ar fi boli 
psihice sau comportamente antisociale grave la unul sau 
la ambii părinți. Copiilor nu li se asigură oportunitatea 
de a fi îngrijiţi, de a interacționa sau de a învăţa. Şi în 
acest caz vedem, de asemenea, copii haotici, impulsivi, 
egocentrici, dezorientaţi, cu grave dificultăți de limbaj, 
sociale şi emoționale. 

Citind aceste lucruri, s-ar putea să suspini cu un 
sentiment de uşurare, gândindu-te că în comunitatea ta 
sunt foarte rare astfel de tipare de multiple plasamente 
în îngrijire, de neglijare sau de abuz. Însă există un alt 
curent, atât în Statele Unite, cât şi în lume - un nou 
tip de îngrijire instituțională. Acest tip de îngrijire 
face parte din fiecare comunitate. Circa 50% dintre 
copiii mici sunt crescuţi acum, pe durate semnificative 
din timpul zilei, de alte persoane decât părinţii lor 
biologici?. Nu vorbim, aici, despre programele de tip 
after-school pentru copiii de vârstă şcolară. Vorbim 
despre sugari şi copii aflați în primii trei ani de viaţă. 
Din anii 1970 până în anii 1990 a avut loc o transformare 


2 Children’s Defense Fund. Child Care Challenge: Washington, DC, 
1998. 

a atitudinii familiei față de creşterea propriilor copii. În 
decursul acestei perioade, a existat o creştere uriaşă a 
numărului de familii care au încredințat altora, pentru 
35 de ore pe săptămână sau mai mult, creşterea nou-năs- 
cuților, bebeluşilor şi preşcolarilor. Cu alte cuvinte, un 
mare număr de nou-născuți, bebeluşi şi preşcolari nu îşi 
petrec cea mai mare parte din zi în grija părinților. 

Mai importante decât simpla înşiruire de cifre sunt 
rapoartele privind calitatea acestei îngrijiri. Ele nu 
sunt încurajatoare. Cel mai cuprinzător studiu despre 


calitatea îngrijirii nonparentale a copiilor a semnalat că 


calitate pentru preşcolari şi peste 90% nu era de bună 
calitate pentru sugari şi copii mici). Rapoarte similare 
s-au realizat cu privire la alte modalități de îngrijire 
nonparentală a copilului, cum ar fi lăsarea acestuia, 
peste zi, în grija unui membru al familiei“. În plus, 
majoritatea statelor federale din SUA au reglementări 
foarte puţine privind îngrijirea copilului’. Deosebit 

de alarmante sunt noile descoperiri referitoare la 
centrele de zi pentru copiii mamelor care trăiesc din 
ajutorul de şomaj. Aceste „Rezultate din primul val“ 
sunt din Growing Up in Poverty Project 2000 (Proiectul 
Crescuți în sărăcie, 2000)8. Concluziile acestor cercetări 


3  Helburn, SW. ș.a., „Cost, Quality, and Child Outcomes in Child 
Care Centers“, Raport public. Catedra de Economie, Centrul de 
Cercetare în Economie şi Politici Sociale al Universităţii din 
Colorado, Denver, 1995. 

4 Galinsky, E., Howes, C., Kontos, S., Shinn, M., „The Study of 
Children in Family Child Care and Relative Care: Highlights of 
Findings.“ Institutul pentru familie şi muncă, Boston, Ma. 

5 Young, K.T., Marsland, KW., Zigler, E., „The Regulatory Status of 
Center-Based Infant and Toddler Child Care“, The American Journal 
for Orthopsychiatry, 67(4):535-44, 1997. 

6 Fuller, B., Kagan, S.L., Remember the Children: Mothers Balance Work 
and Child Care Under Welfare Reform. Growing Up in Poverty Project 

sugerează că îngrijirea de acest tip e de o calitate foarte 
proastă (de pildă, exemple de copii mici care hoinăreau 
fără ţintă). Concluziile despre lipsa generală de îngrijire 
arată că nivelul calităţii îngrijirii are o contribuţie 
importantă la dezvoltarea copilului.” 

Cu toate acestea, discuţia cu privire la îngrijirea în 
centrele de zi devine confuză deoarece se canalizează 
doar asupra studiilor care susțin că ceea ce contează e 
calitatea îngrijirii, nu dacă un copil se află în grija unei 
instituţii, în grija familiei sau dacă este îngrijit de către 
interacțiunea şi sensibilitatea la nevoile copilului sunt 
ceea ce se asociază cu gradul lui de dezvoltare. Este 
adevărat şi are logică faptul că îngrijirea de calitate 
este o variabilă importantă şi, cu certitudine, aşa cum 
s-a arătat mai sus, nu există nicio garanţie că părinții 
biologici vor asigura întotdeauna o îngrijire de bună 
calitate. Însă ceea ce are tendința să devină neclar în 
aceste discuţii academice este faptul că, în prezent, 
înaltă (aşa cum se evidenţiază într-un număr însemnat 
de studii, inclusiv studiul care a dovedit cât de mult 

Noi ştim că, într-adevăr, calitatea îngrijirii este 
esenţială pentru dezvoltarea optimă a copilului mic. În 
situaţia actuală, aşa cum s-a arătat mai sus, numai 10% 
sau mai puţin dintre sugarii şi copiii mici au acces la o 
îngrijire de înaltă calitate în centrele de zi. Restul ajung 
să aibă parte de o îngrijire în care cineva cu opţiuni 
reale nu ar avea încredere. Nici părinţii acestor copii nu 
au încredere în acest tip de îngrijire. Când un părinte 


2000. Wave 1 Report, Universitatea din California, Berkeley. 

7 National Institute of Child Health and Human Development. NICHD 
Study of Early Child Care, Executive Summary. NIH Pub. Nr. 98-4318, 
Washington, DC, National Institute of Health, 1998. 

e nevoit să îşi lase copilul mic într-un centru de zi care 
lasă de dorit, mai mult ca sigur că acel părinte va suferi. 
Suferinţa poate lua multe forme: negare, detaşare față 
de copil, mânie şi/sau depresie la locul de muncă din 
cauza căruia s-a impus separarea sa de copil. Dacă dorim 
angajați motivaţi, trebuie să le oferim centre de zi bune 
sau un program de lucru flexibil, care să permită împăr- 

Cu mai mult de jumătate dintre copiii țării aflaţi 
într-o formă sau alta de îngrijire nonparentală, se pune 
întrebarea dacă vrem să permitem un tip de îngrijire 
care nu le oferă copiilor creşterea, educarea şi interac- 
țiunea socială şi intelectuală de care au nevoie. Trebuie 
să ne întrebăm dacă această creştere şi educaţie sunt 
posibile în situaţii în care cei care oferă îngrijire au 
în grijă patru sau mai mulți bebeluşi (şi, mai apoi, 
şase sau mai mulți copii mici), sunt plătiți cu salariul 
minim şi li se oferă o pregătire sumară şi prea puțină 
motivare pentru a se evita o rată mare a schimbărilor 
de personal (în rândul celor care pot să obțină locuri 
de muncă mai bune). În capitolele 1, 3 şi 4 vom descrie 
în detaliu tipul de îngrijire de care au nevoie copiii în 
orice cadru. 

Chiar şi atunci când copiii sunt îngrijiţi acasă în 
primii câțiva ani de viaţă, tot există tendinţe îngrijoră- 
toare. A avut loc o mutație către tipuri de îngrijire mai 
degrabă impersonale decât afectuoase pentru nou-năs- 
cuţi, bebeluşi, preşcolari şi copii în general. Un raport 
recent al Fundaţiei Kaiser a dezvăluit că, în medie, copiii 
îşi petrec între cinci şi şase ore pe zi în faţa televizorului 
şi/sau monitorului computerului. În acest răstimp, 
copiii nu beneficiază de căldura îngrijirilor sau de 
interacțiuni sociale şi intelectuale potrivite vârstei lor. 


8 Kids and the Media in the New Millennium, Kaiser Foundation, 
Publicaţia nr. 1536, Menlo Park, California, 2000. 

însă acesta este doar un semn al mutației către o în- 
grijire impersonală. Multe familii au un program excesiv 
de încărcat. Ambii părinți lucrează pentru a o scoate la 
capăt financiar sau pentru a îmbunătăţi starea economică 
a familiei, lăsând prea puţin timp de relaxare în familie. 
Educaţia devine încă şi mai impersonală, mai tehnolo- 
gizată, pierzându-şi caracterul personal. Familiile, în 
cadrul relaţiilor dintre membrii lor, se îndreaptă, de 
asemenea, spre moduri de comunicare mai impersonale. 
E-mailurile înlocuiesc prânzul luat împreună, iar timpul 
petrecut în faţa monitorului înlocuieşte multe alte forme 
de interacțiune personală. Atât recreerea, cât şi munca 
au loc într-o atmosferă mai impersonală, cu mai puţină 
interacţiune între familii şi în interiorul familiei. 

Unul dintre noi (SIG) a fost frapat, de curând, de cât 
de generalizată a devenit această mutație către modalită- 
țile impersonale de îngrijire. O vizită, în cursul aceleiaşi 
săptămâni, în două instituţii diferite care încercau să 
ofere îngrijire, a relevat asemănări izbitoare în ceea ce 
s-ar putea numi „dragostea instituțională“. 

În primul loc, o femeie stătea în colțul încăperii, 
uitându-se în jos. În jurul ei mergeau de-a buşilea patru 
bebeluşi, care păreau să relaționeze doar cu propriul lor 
corp şi cu obiectele pe care le puteau vedea sau atinge. (9) 
fetiţă şi-a prins mâna într-o jucărie. Femeia s-a dus la ea, 
i-a eliberat mâna, a spus „OK“ şi apoi s-a întors în tăcere 
pe scaunul ei. Un alt copil izbea cu biberonul de lapte pe 
jumătate plin. Femeia l-a luat în brațe, l-a pus în poală cu 
rigiditate şi l-a ţinut cu fața spre perete în timp ce bebe- 
luşul a supt din biberon laptele rămas. După ce copilul a 
terminat, femeia l-a pus din nou pe podea, fără un cuvânt. 
În cameră era linişte. Nu era nici urmă de gesturile, 
sunetele şi expresiile familiare care îi unesc pe oameni. 

Era aceasta o mamă copleşită, dezavantajată din 
punct de vedere economic, aflată într-o situaţie familială 

îngrijorătoare? Sau un centru de zi improvizat într-o 
locuinţă dintr-un cartier sărac? Nu, de fapt era o scenă 
dintr-un centru de zi la care avea acces pătura supe- 
rioară a clasei mijlocii. Femeia era o îngrijitoare care 
câştiga salariul minim pe economie. Directorul acestui 
aşezământ privat bine condus şi pe deplin acreditat a 
spus: „Ea este regula“. 

Într-o altă încăpere din acelaşi centru, o femeie 
zâmbitoare făcea un schimb animat de cuvinte, mormă- 
ieli, zâmbete, râsete şi gesturi cu cinci copilaşi, în timp 
ce aceştia se jucau cu nişte maşinuţe şi chicoteau unul la 
altul. Copiii arătau unii spre alţii, se târau de-a buşilea 
şi scoteau sunete unii spre alții şi spre femeia care avea 
grijă de ei. Folosindu-se de mişcări subtile ale mâinii, 
feţei şi vocii, ea îi angaja în activitate pe toți cei cinci 
copilaşi în acelaşi timp. 

- Cine este aceea? a întrebat SIG 

- A, e asistenta directorului, îi ține locul unei îngriji- 
toare care e bolnavă, a răspuns directorul. 

- Este posibil ca o mai mare parte din personalul care 
se ocupă direct de copii să aibă căldura şi abilitățile ei 
interactive? a întrebat SIG 

- Din când în când, avem îngrijitoare care-i seamănă, 
dar în general nu avem aşa ceva, iar persoanele cu 
abilitățile ei ajung repede pe poziţii mai înalte. Nu ne 
permitem să plătim pe cineva ca ea să-şi petreacă timpul 
cu copiii, a răspuns directorul. 

Peste câteva zile, la al doilea centru, SIG a văzut 
îngrijitoare la fel de insensibile aşezate pe scăunele. Una 
îi spunea unei femei în vârstă: „Stai jos şi încetează cu 
vorbăria, că altfel nu-ți mai primeşti îngheţata.“ Într-o 
altă încăpere, şase femei vârstnice stăteau jos şi se uitau 
tăcute în gol, în vreme ce două îngrijitoare stăteau în 
spatele mesei lor, cu o expresie plictisită şi indiferentă. 
O femeie s-a rugat, fără succes, să i se facă o frecție pe 

spate, iar mai târziu a mărturisit: „Pur şi simplu am 
nevoie de un pic de atingere omenească“. O altă femeie 
s-a înseninat la față când o îngrijitoare i s-a adresat 

şi a fost recunoscătoare peste măsură pentru scurta 
conversaţie. 

Aşezământul cu pricina este una dintre cele mai 
bune instituții pentru vârstnici din oraş. Şi aici hrana, 
curăţenia şi asistenţa medicală sunt excelente. 

Aceasta este „dragostea instituțională“. Ea este 
asigurată fie la începutul, fie la sfârşitul vieţii.atât pentru 
săraci, cât şi pentru bogaţi, pentru aceia care, din cauza 
vârstei şi neputinței, au nevoie să depindă de alții pentru 
a fi îngrijiţi. Cu toții ştim cum este acest gen de îngrijire. 
Lucrul la care nu vrem să ne gândim este că aceasta e 
îngrijirea pe care le-o oferim celor pe care-i iubim. 

Cineva s-ar putea gândi că, desigur, cu destui bani, 
putem avea servicii bune. De fapt, la unele locuri de 
muncă, implicarea părinților în centrul de zi aflat 
în acelaşi perimetru creează sentimentul de familie 
extinsă. Creşele în „coparteneriat“ beneficiază de 
participarea părinților. O asistentă-şefă miloasă dintr-un 
azil de bătrâni poate să insufle o tentă personală. Însă, 
din păcate, acestea sunt excepţiile. Ironia e că dacă 
noi, ca societate, vom continua în acest fel, peste 80 de 
ani actualii copii se vor întoarce în aceste aşezăminte 
impersonale şi li se vor părea ciudat de familiare. 

Unul dintre noi (SIG) s-a întrebat dacă suntem pe 
cale să creăm o nouă viziune despre natura umană, 
reflectată de politicile noastre privind îngrijirea imper- 
sonală a copilului şi de tiparele noastre de interacțiune, 
şi anume o viziune concretă, materialistă.? În această 
viziune, suntem mai preocupaţi de creier decât de minte 
şi mai mult de genetică şi biologie decât de trăire. 


9 Greenspan, S.L, The Growth of the Mind, Perseus Books, Cambridge, 
Ma., 1997. 

Astfel de viziuni se reflectă în tratamentele pentru 
bolile mentale. Copiilor li se administrează trei sau 
patru medicamente pentru a putea gestiona tiparele 
familiale complicate şi stresul. Un studiu recent din The 
Journal of the American Medical Association!” (Revista 
Asociaţiei Medicilor din America) a dezvăluit că un număr 
alarmant de preşcolari au primit medicație neaprobată 
pentru copii foarte mici, trei sferturi dintre aceştia 
nebeneficiind de psihoterapie sau terapie familială 
concomitentă, care să-i înveţe noi abilități de a face față 
situaţiei. Din ce în ce mai mulți copii nu sunt ajutați 
suficient să gestioneze din punct de vedere psihologic 
stresul din viața lor. Există o explorare nesemnificativă a 
sentimentelor şi puţine încercări de a lucra cu familiile, 
pentru a modifica tiparele de adaptare deficitară. 

Când copiii se găsesc în relaţii şi situații familiale 
stresante, până şi încercările de a folosi o medicație 
adecvată dau rareori rezultate, deoarece stresul este 
permanent. Deşi medicaţia poate să dea rezultate 
temporare, rar funcţionează pe o perioadă lungă. Acest 
lucru conduce la o a doua sau o a treia medicaţie ori la 
doze mai mari din medicamentul iniţial. Recent, unul 
dintre noi (SIG) a consultat o fetiță care primea patru 
medicamente diferite, cel de al treilea provocându-i o 
agitaţie atât de gravă, încât fusese nevoie să fie internată 
la spital. S-a tras concluzia că spitalizarea ei a fost 
cauzată de comportamentul ei impulsiv şi agitat. La 
început, prezentase simptome uşoare de anxietate şi 
neatenție şi a sfârşit prin a fi spitalizată de două ori 
pentru agresiune şi agitație. După o evaluare completă 
şi sesizarea schimbării în rău a comportamentului ei 


10 Zito, J.M., Safer, D., dos Reis, S., Gardner, J.F., Boles, M. şi Lynch, 
F. (2000). „Trends in the prescribing of psychotropic medications 
to preschoolers.“ Journal of the American Medical Association, 283(8), 


1025-1030. 


cu fiecare suplimentare a medicaţiei, i s-au scos treptat 
medicamentele şi a fost ajutată să intre într-o psihote- 
rapie intensivă împreună cu familia implicată. Existau 
indicii cu privire la unele tipare conflictuale şi anxioase 
care puteau fi soluționate prin această abordare. Era 
vorba de o fetiță deşteaptă, coerentă în comunicare, care 
putea să participe, în avantajul ei, la o combinaţie de 
metode terapeutice individuale şi familiale. În decurs de 
opt luni, ea a început să se descurce bine la şcoală şi să 
îşi verbalizeze sentimentele. Familia ei învăța metode 
constructive şi de sprijin, în locul celor care o subminau 
şi îi cauzau anxietate. Ea continuă să se descurce bine, 
atât la şcoală, cât şi printre cei de vârsta ei. Deşi ea nu 
mai ia niciun fel de medicamente, alți copii necesită, 
uneori, administrarea unui medicament în paralel cu 
psihoterapia. 

Totuşi, această fetiță nu e un caz izolat. Tot mai mulți 
copii sunt tratați cu medicamente sau prin metode 
inadecvate de psihoterapie pe termen scurt, şi asta 
din cauza unei modificări a modului în care gândesc 
specialiştii despre natura umană şi funcționarea omului. 
Presiunile venite din partea organizaţiilor preocupate de 
sănătate şi a companiilor de asigurări, pentru intervenţii 
de mai scurtă durată şi mai „eficiente“, contribuie şi ele 
la această tendință. 

Felul în care sistemul de sănătate mentală priveşte 
natura umană influenţează modul în care noi toți ne per- 
cepem pe noi înşine, modul în care ne percepem copiii 
şi familiile. În timpul aceleiaşi perioade, între anii 1950 
şi 1990, sistemul de diagnosticare a ajuns să fie orientat 
mai mult spre cercetare, schimbările majore având loc 
în anii 1960 şi 1970. Ţelul era descrierea afecţiunilor 
mentale care să poată fi stabilite mai uşor. Ceea ce s-a 
pierdut a fost înțelepciunea acumulată în cei 75 de ani 
anteriori, cu privire la modul de funcționare internă a 

minţii. Deşi rolul apărărilor, strategiilor de adaptare, 
al anxietăţii şi conflictului este încă abordat de unii 
psihoterapeuţi, îndepărtarea acestora din sistemul 

de stabilire a diagnosticului a deschis drumul unei 
schimbări dramatice în modul în care gândim despre 
noi înşine. Ne-a făcut să considerăm funcționarea 
omului ca fiind o serie de comportamente şi simptome 
organizate de căi genetice şi biochimice. Trebuie să 
înţelegem funcționarea organismului uman nu doar la 
nivelul biologic, ci şi la nivelul său psihologic, social 
şi cultural. Mulți specialişti din domeniul sănătății 
mentale încearcă să restabilească această perspectivă 
mai echilibrată. 

Una dintre justificările acestei definiții biologice 
deosebit de limitate a funcționării organismului uman 
este o interpretare greşită a rolului genelor noastre 
asupra comportamentului. Chiar dacă biologia (natura) 
unică a unui copil poate să lanseze interacțiunile pă- 
rinte-copil într-o anumită direcție, modificarea mediului 
copilului prin ajustarea stilului de parentaj (îngrijirea). 
poate să influenţeze semnificativ rezultatele. La urma 
urmei, o genă nu poate să se manifeste sau să aibă o 
influență fără partenerul său apropiat — iul. În plus, 
ultimele cercetări despre modul de functio re a genelor 
în corpul uman sugerează că manifestarea sau influența 
lor depinde de interacțiunea lor cu multe medii diferite, 
inclusiv cele aflate la nivelul celulii, corpului şi al lumii 
sociale şi materiale, şi că aceste interacțiuni determină, 


parţial, modul în care funcționăm. Natura şi îngrijirea ; « 


par, astfel, să interacționeze strâns, într-un duet al 
dezvoltării. 

În ciuda dovezilor considerabile cu privire la impor- 
tanţa experienţei timpurii, unii susțin că experienţele 
de mai târziu sunt la fel de importante. Totuşi, ei nu 
disting experiențele timpurii esenţiale, care îl ajută pe 

copil să relaționeze, să descifreze mesajele sociale şi 
să gândească (şi pentru care, mai târziu, sunt necesari 
mulți ani de terapii pentru a fi recreate chiar şi parțial), 
de atitudinile, valorile şi abilităţile de învăţare care 
se dobândesc pe parcursul întregii vieţi. O explicaţie 
unidimensională, cu priză la public, de genul „Totul 
ţine de gene“ sau „Sămânţă rea“ ori „Biologia reprezintă 
destinul“ ar putea să ne ispitească prin simplitatea lor 
ademenitoare, însă ele duc adesea la soluții proaste şi 
la încercări dificile când vine vorba despre creşterea şi' 
educarea copilului. Fascinația manifestată nu de mult 
de mass-media față de ideea că influența exercitată 
asupra personalității copilului de către cei de seama sa 
este mai mare decât cea a Părinților este un alt exemplu 
de gândire limitată. Deşi relaţiile cu cei de aceeaşi 
vârstă sunt importante, ele se clădesc pe experienţele 
anterioare pe care un copil le are cu părinții săi. 
Copilul care nu a beneficiat de timpuriu de interacțiuni 
educative cu părinţii are dificultăţi chiar şi în legarea 
prieteniilor, darămite în surmontarea urcuşurilor şi 
coborâşurilor care sunt de aşteptat în cadrul relaţiilor 
cu cei de vârsta sa. 

Explicaţiile psihologice excesiv de simplificate, 
precum şi cele biologice de aceeaşi factură îi pot face 
pe specialişti şi pe publicul larg să creadă că se poate 
controla comportamentul doar prin simpla rearanjare 
a recompenselor şi pedepselor. La rândul său, acest 
fapt poate să pună accentul mai mult pe disciplină 
decât pe compasiune, căldură şi iubire. Evident, pentru 
creşterea unui copil sănătos avem nevoie, deopotrivă, 
de limite călăuzitoare şi de îngrijire iubitoare, plină 
de compasiune. După cum vom vedea în capitolul 5, 
compasiunea iubitoare îl ajută pe copil să vrea să imite 
şi să mulțumească figurile de autoritate pe care le 
iubeşte şi le admiră, iar stabilirea de limite şi structura 

îl ajută să înveţe să se înfrâneze atunci când tentaţiile 
sunt puternice. Deşi se caută întotdeauna echilibrul 
adecvat, vedem un dezechilibru îngrijorător: specialiştii 
şi părinţii îmbrăţişează o etică a întoarcerii la disciplină 
care este opusul a ceea ce ştim despre bebeluşi şi copiii 
mici. Unii propovăduiesc măsuri disciplinare extrem 

de rigide chiar şi pentru sugari şi copii mici. Abordările 
simpliste de tip recompensă/pedeapsă aplicate senti- 
mentelor şi comportamentelor complexe ale copilului 
trimit înapoi la vremurile de demult, când „scoteam 
diavolul din prunci“. Astfel de abordări retrograde au, 
în general, efectul opus celui scontat, producând unul 
dintre următoarele două tipare: ori negativism şi rebe- 
liune, ori teamă, anxietate şi pasivitate. Cu toate acestea, 
simțindu-se depăşită şi, uneori, neajutorată, familia 
este atrasă de soluţiile simpliste, punitive şi aspre. Acest 
lucru este valabil mai ales când, la un nivel profund, e 
posibil ca familia în cauză să se simtă vinovată pentru 
oferirea unei îngrijiri insuficiente. 

De ce trecem atât de dramatic la metode mai imper- 
sonale de a interacționa cu copiii noştri şi în viața de 
familie? După ce în prima jumătate a secolului politicile 
de îngrijire a copilului au obținut multe câştiguri, de 
ce ne îndreptăm acum în direcția opusă, spre un tip de 
îngrijire impersonală care ar putea submina capacitatea 
generațiilor viitoare de a fi nişte părinți buni pentru 
copiii lor? 

Poate că reuşim să ne facem cât de cât o idee cu 
privire la motivul acestei direcții îngrijorătoare pe care 
a luat-o îngrijirea copilului, examinând două laturi ale 
evoluţiei umane. Asociem adesea evoluția umană cu 
supraviețuirea celui mai adaptat, mai puternic, speciile 
concurând între ele pentru supravieţuire. Totuşi, există 
şi o altă tendinţă, una care nu este asociată prea des cu 
evoluţia propriu-zisă, dar care poate fi o componentă 

foarte importantă a dezvoltării noastre ca ființe umane 
complexe. Acest aspect al evoluţiei are legătură cu capa- 
citatea ființei umane de a forma familii şi de a coopera în 
cadrul unor organizații sociale mai mari. 

Dacă ne gândim la gradul de organizare socială 
necesar pentru a avea o economie, armată şi guvernare 
avansate pentru a supraviețui în lumea modernă, acesta 
e un lucru uimitor. Fiinţele umane trebuie să fie capabile 
să lucreze în comun, cu compasiune şi empatie, în 
cadrul unui grup, în toate aspectele vieţii. E nevoie de 
cooperare şi organizare pentru ca familia, comunitatea 
sau grupurile sociale să funcționeze. Asta necesită o 
capacitate de empatie şi compasiune, de înțelegere şi 
de gestionare a emoţiilor într-un mod constructiv şi 
matur. Noile generații de copii vor fi în stare să ducă 
mai departe aceste funcții numai dacă sunt crescute în 
familii iubitoare şi empatice. Pentru a putea concura 
economic şi militar prin intermediul unor structuri de 
guvernare stabile, societățile avansate au nevoie de o 
îngrijire de calitate a copiilor care vor deveni adulții lor. 
În esenţă, în spatele avantajului competitiv în evoluție 
se află îngrijirea de calitate. Perioada îndelungată de 
dependență a ființelor umane le oferă acestora oportu- 
nitatea de a-şi dezvolta capacități psihologice bazate pe 
emoții în timpul unei copilării lungi, în care sunt prote- 
jate şi îngrijite. Acest lucru se observă şi la alte mamifere, 
dar mai puțin la alți membri ai regnului animal, unde cei 
mici sunt pe cont propriu după o perioadă foarte scurtă 
în care li se asigură îngrijire şi protecţie. 

Deşi îngrijirea de calitate şi capacitățile competitive 
sunt cele două feţe ale aceleiaşi monede, pare să ne fie 
comod să ne concentrăm atenţia asupra laturii competi- 
tive şi nu pare să ne fie comod să luăm la fel de mult în 
seamă latura referitoare la îngrijirea de calitate. Tema 

Vulnerabilitatea, neajutorarea şi nevoia de îngrijire 
iubitoare par a se afla în antiteză cu mult trâmbiţata 
autosuficiență, atât de înrădăcinată în etica competitivă a ~“ 
supravieţuirii. Oare nevoia noastră de a avea o atitudine 
de negare faţă de propria vulnerabilitate să însemne că 
trebuie să negăm că o vedem la copiii noştri? 

Se pune atunci întrebarea de ce acum? De ce ar 
trebui ca acest conflict din prezent să fie mai vizibil şi 
mai periculos pentru politicile noastre de îngrijire a 
copilului? Poate că progresul economic pe care l-am 
făcut, astfel încât cei mai mulți dintre noi putem să 
luăm ca pe ceva de la sine înțeles satisfacerea nevoilor 
primare, a contribuit la neglijarea nevoilor de ingrijire 
iubitoare. În trecut, funcția acestei îngrijiri şi acceptarea 


vulnerabilității erau adesea întruchipate de rolul 


matern. Femeile trebuiau să stea acasă cu copiii şi să-şi 
obțină satisfacția din îngrijirea altora, nu din cariere 
profesionale competitive. Taţii şi soții trebuiau să ia 
frâiele laturii competitive a vieţii. Pentru că educaţia şi 
progresul economic au sprijinit o mai mare egalitate şi 
depăşirea regulilor clare, ne aflăm într-o perioadă de 
tranziţie. Trebuie găsit un nou echilibru. Nu ar trebui 

să se aştepte din partea femeilor şi mamelor ca ele să 
îndeplinească rolul de îngrijire iubitoare, în timp ce taţii 
împlinesc rolul competitiv. Cunoaştem acum importanța 
imensă şi beneficiile pe termen lung pe care le are 
implicarea tatălui în viaţa unui copil. Numai că încă nu 
am descoperit o modalitate de a restabili acest echilibru 
vital într-un fel nou. 

La scară istorică, am reuşit să gestionăm echilibrul 
între aceste două tendinţe evolutive mai degrabă prin 
intermediul ritualurilor şi regulilor clare, decât prin 
gândire reflexivă. Într-un anumit sens, s-ar putea ca 
noi să nu fi integrat niciodată cu adevărat aceste două 
tendinţe ale naturii umane, dar poate că acum este 


momentul când trebuie să o facem. O soluție evidentă 
este ca bărbaţii şi femeile să îşi împartă sarcinile atât 
vieţii. Pentru aceasta este necesară o decizie conştientă, 
bine chibzuită a familiei, prin care să se recunoască 
nevoile copiilor. Între timp, experimentul de a-i încu- 
raja pe ambii părinți să se implice în competiție şi să 
încredinţeze altora îngrijirea propriilor copii, ceea ce s-a 
întâmplat în ultimii 30 de ani, este un lucru ce trebuie 
reevaluat acum în lumina a ceea ce ştim că au. nevoie 
copiii. 

În timpul acestei perioade de tranziţie, când gândirea 
şi deciziile conştiente înlocuiesc regulile şi ritualurile, 
este necesar să avem o imagine clară a nevoilor primare 
ale copilului, în jurul cărora trebuie să se organizeze 
familia. Dacă nu putem să satisfacem nevoile copiilor, 
s-ar putea să compromitem capacitatea generațiilor 
viitoare de a clădi familii trainice şi de a asigura stabili- 
tate economică şi politică. 

În acest scop, am identificat şapte nevoi esenţiale ale 


copiilor mici şi familiilor lor. Aceste şapte nevoi primare 
asigură cărămizile fundamentale pentru capacitățile 
noastre emoţionale, sociale şi intelectuale de nivel înalt. 
n capitolele care urmează, ne vom ocupa de fiecare 

dintre aceste nevoi esențiale din perspectiva implica- 
ţiilor pe care le au pentru viața de familie, îngrijirea 
copilului, educaţie, sistemul de asistenţă socială, 
sistemul justiției penale şi sistemul de sănătate şi de să- 
nătate mentală. Vom încerca să formulăm recomandări 
de modificare a politicilor noastre cu privire la fiecare 
dintre aceste nevoi. 

În demersul nostru, sperăm să punem sub semnul 


întrebării starea de fapt şi să oferim recomandări pentru 
adoptarea unor politici „luminate“ în secolul XXI. 

NEVOIA DE RELAȚII DE ÎNGRIJIRE 
PERMANENTE 


Deşi relațiile de îngrijire permanente cu una sau câteva 
persoane de îngrijire sunt considerate de la sine înţeles ca 
fiind o necesitate pentru bebeluşi şi copiii mici, adesea nu 
punem în practică această convingere general împărtăşită. 
Importanța unei asemenea îngrijiri a fost demonstrată 
de ceva timp. Filmele lui René Spitz şi studiile lui Spitz 


intelectuală a copiilor şi consecințele groaznice ale îngri- 
jirii instituționale. Alţi pionieri în domeniu, precum Erik 
Erikson, Anna Freud şi Dorothy Burlingham, au arătat că, 
pentru a parcurge cu succes etapele copilăriei timpurii, 
copiii au nevoie de mai mult decât lipsa privării; ei au 
nevoie de îngrijire sensibilă, iubitoare, pentru a-şi clădi 
capacitatea de încredere, empatie şi compasiune. 

Studii mai recente au descoperit că tiparele familiale 
care subminează îngrijirea iubitoare pot să ducă la 
o compromitere semnificativă atât a capacităţilor 
cognitive, cât şi a celor emoţionale. Pe de altă parte, 

interacțiunile emoţionale suportive, afectuoase, 
iubitoare cu bebeluşii şi copiii mici ajută la dezvoltarea 
corespunzătoare a sistemului nervos central. De 
exemplu, ascultarea vocii omeneşti îi ajută pe bebeluşi 
să înveţe să distingă sunetele şi să îşi dezvolte limbajul. 
Experiențele interactive pot duce ca celulele nervoase 
să fie specializate în anumite scopuri - mai multe celule 
pentru auz decât pentru văz, de pildă." Schimbul de 
gesturi afective îi ajută pe bebeluşi să sesizeze şi să 
răspundă la indiciile emoționale şi să îşi formeze un 
sentiment al sinelui. Cercetarea cu mijloace imagistice a 
creierului indivizilor mai în vârstă arată că experienţele 
care sunt motivante, interesante şi adecvate din punct de 
vedere emoţional pun la lucru centrii învăţării din creier 
într-un mod diferit de experienţele care sunt fie prea 
mult, fie prea puţin stimulatoare. 

Lipsa sau alterarea experienţelor necesare poate 
produce o varietate de deficiențe. De exemplu, când 
există o interferenţă timpurie cu văzul, s-au observat di- 
ficultăţi care merg de la orbirea funcțională la probleme 
de percepţie a grosimii şi de înțelegere spaţială. Stresul 


11 Experiența poate stimula modificări hormonale; de exemplu, 
atingerea liniştitoare pare să ducă la eliberarea hormonilor de 
creştere, iar hormoni cum ar fi oxitocina par să stimuleze procese 
emoţionale esenţiale, ca afilierea şi apropierea. Mai mult, stresul 
emoţional e asociat cu modificări în fiziologia creierului. S.M. 
Schanberg şi T.M. Field, „Sensory Deprivation Stress and 
Supplemental Stimulation in the Rat Pup and Preterm Human 
Neonate", Child Development 58 (1987): 1431-47. 

12 Vezi T.N. Wiesel şi D.H. Hubel, »Single-Cell Responses in Striate 
Cortex of Kittens Deprived of Vision in One Eye“, Journal of 
Neurophysiology 26 (1963): 1003-17; W. Singer, „Neuronal Activity 
as a Shaping Factor in Postnatal Development of Visual Cortex“, 
Developmental Neuropsychobiology, ed. W.T. Greenough şi J.M. 
Juraska (Orlando: Academic Press, 1986): 271-93; A. Hein şi R.M. 
Diamond, „Contribution of Eye Movement to the Representation 
of Space“, Spatially Oriented Behavior, ed. A. Hein şi M. Jeannerod 
(New York: Springer, 1983): 119-34. 

emoțional este asociat şi cu modificări ale fiziologiei 
creierului." 

În general, există o interacțiune sensibilà între 
tendințele genetice şi experiența oferită de mediul 
înconjurător. Experiența pare să adapteze biologia 
copilului la mediul sãu.™ În acest proces, însă, nu toate 
experienţele sunt la fel. Relaţiile emoționale de îngrijire 
sunt fundamentul primar cel mai important atât pentru 
dezvoltarea intelectuală, cât şi pentru cea socială. 

La nivelul cel mai elementar, relaţiile încurajează 
afecțiunea, intimitatea şi plăcerea, furnizează securitate, 
siguranţă fizică şi protecție față de boală şi vătămare fizică 
şi satisfac nevoile primare de hrană şi adăpost. Aspectele 
„moderatoare“ ale relațiilor (de exemplu, protejarea 
copiilor de stimulare insuficientă sau excesivă) îi ajută pe 
copii să rămână calmi şi atenți, pentru o nouă învățare. 

Cercetările întreprinse de unul dintre noi (TBB) cu 
nou-născuți arată că un nou-născut încearcă să se au- 
tocontroleze pentru a privi şi asculta indiciile din jurul 
său.’ E] va folosi laolaltă patru reflexe necondiționate 


13 Vezi, de exemplu, B.D. Perry, „Incubated in Terror: Neuro- 
developmental Factors in the «Cycle of Violence», Children, Youth 
and Violence; Searching for Solutions, ed. J. Osofsky (New York: 
Guilford, 1995). 

14 Vezi, de exemplu, M.A. Hofer, “On the Nature and Function of 
Prenatal Behavior“, Behavior of the Fetus, ed. W. Smotherman şi S. 
Robinson (Caldwell, NJ: Telford, 1988); idem, „Hidden Regulators: 
Implications for a New Understanding of Attachment, Separation 
and Loss“, Attachment Theory: Social, Developmental, and Clinical 
Perspectives, ed. S. Goldberg, R. Muir şi J. Kerr (Hilisdale, NJ: 
Analytic Press, 1995): 203-30; P. Rakic, J. Bourgeois şi P, Gold- 
man-Rakic, „Synaptic Development of the Cerebral Cortex: 
Implications for Learning, Memory, and Mental Illness“, The Self- 
Organizing Brain: From Growth Cones to Functional Networks, ed. J. 
van Pelt, M.A. Corner, H.B.M. Uylings şi F.H. Lopes da Silva (New 
York: Elsevier Science, 1994): 227-43. 

15 Brazelton, T.B., „Behavioral Competence of the Newborn Infant“, 
în Neonatology, ed. E.B. Avery ș.a., Philadelphia: Lippincott, Williams 


& Wilkins, 1999. 


ale mezencefalului — reflexul poziţiei de spadasin, 
reflexul Babkin (mano-bucal), reflexul de întoarcere a 
capului şi reflexul de supt — pentru a rămâne atent. Dacă 
nu reuşeşte şi îşi pierde controlul, el va folosi vocea sau 
atingerea umană pentru a-şi spori efortul de a-şi regla 
„starea“ pe vigilenţă. 

Acelaşi studiu arată că, la vârsta de 8 luni, copilul este 
capabil să distingă şi să reacționeze la vocea şi chipul 
mamei diferențiat faţă de cele ale tatălui sau ale unei 
persoane străine. El are o atenție calmă față de mamă 
şi este gata deo interacțiune jucăuşă cu tatăl. Fiecare 
dintre aceşti oameni importanţi a învăţat de-acum 
ritmurile şi semnalele copilului, iar acesta le-a creat o 
aşteptare de a reacționa adecvat față de ei. Acestea sunt 
ingredientele pentru un sentiment puternic de stimă de 
sine în viitor şi, mai târziu, pentru motivația de a învăța. 
În plus, această învăţare îi alimentează capacitatea de 
a păstra controlul impulsurilor şi pe viitor. Cea mai 
importantă învăţare în primii ani de viață este oferită 
de interacțiunea umană, Obiectele şi instrumentele de 
învăţare ulterioare nici nu se compară cu aceasta. 

Unul dintre noi (SIG) a evidenţiat că relaţiile şi 
interacţiunile afective îl învaţă, de asemenea, pe copil 
comunicarea şi gândirea. Iniţial, sistemul de comunicare 
al copilului este nonverbal, implicând gesturi şi indicii 
emoționale (zâmbete, priviri insistente, încruntări, 
indicări cu degetul, luatul şi datul înapoi al unui obiect, 
negocierea şi altele asemenea). Din acestea ia naştere 
un sistem complex de interacțiuni de rezolvare a pro- 
blemelor şi de adaptare, care continuă pe tot parcursul 
vieţii individului. Chiar dacă acest sistem nonverbal 
funcționează până la urmă în legătură cu simboluri şi 
cuvinte, el rămâne mai important. (De exemplu, avem 
tendința să ne încredem mai mult în gesturile nonver- 
bale ale cuiva, cum ar fi înclinarea capului sau privirea 

aprobatoare, decât în cuvintele sale de laudă, care pot fi 
uneori înşelătoare, şi ne retragem rezervaţi din faţa unei 
persoane cu privire ostilă, chiar dacă aceasta ne spune: 
„Poţi să ai încredere în mine“.) 

Când există relaţii de îngrijire empatice şi solide, 
copiii învață să fie apropiaţi şi empatici şi, în cele din 
urmă, să-şi comunice sentimentele, să cugete asupra 
propriilor dorinţe şi să-şi făurească propriile relaţii cu 
cei de vârsta lor şi cu adulții..s 

De asemenea, relaţiile îi învaţă pe copii ce compor- 
tamente sunt adecvate şi ce comportamente nu sunt 
adecvate. Pe măsură ce comportamentul copilului 
devine mai complex în al doilea an de viață, copiii 
învaţă după expresiile faciale, tonul vocii, gesturile şi 
cuvintele celor care îi îngrijesc ce feluri de comporta- 
ment duc la aprobare sau dezaprobare. Prin schimbul 
dintre copii şi persoanele de îngrijire se creează tipare. 
Important, împreună cu comportamentul iau naştere 
însă şi emoţiile, dorințele şi imaginea de sine. Tonul 
emoţional şi interacţiunile subtile din cadrul relațiilor 
sunt vitale pentru ceea ce suntem şi pentru ceea ce 
învăţăm. K 

Relațiile îi dau posibilitatea unui copil să învețe să 
gândească. În interacțiunile sale, copilul trece de la a o 
dori pe mamă şi a se agăța de ea la a spune „mamă“ şiao 
privi drăgăstos. Trece de la „punerea în act“ sau jucarea 
dorințelor la reprezentarea lor în minte şi la etichetarea 
cu un cuvânt. Această transformare anunţă începutul 
utilizării simbolurilor pentru gândire. 


16 Brazelton, T.B. şi B. Cramer, The Earliest Relationship: Parents, 
Infants and the Drama of Early Attachment (Cambridge, Mass.: 
Perseus Publishing, 1990); T.B. Brazelton, Puncte de cotitură — de 
la naştere la 3 ani. Dezvoltarea emoţională şi a comportamentului 
copilului tău, Editura Fundaţiei Generaţia, Bucureşti, 2007, şi Puncte 
de cotitură — de la 3 la 6 ani. Dezvoltarea emoțională şi comportamentală 
a copilului tău, Editura Fundației Generaţia, Bucureşti, 2008. 

Jocul simbolic sau imaginativ care utilizează scenarii 
emoţionale umane (de exeniplu, păpuşile care se 
îmbrăţişează sau se încaieră) îl ajută pe copil să învețe 
să coreleze o imagine cu o dorință şi apoi să folosească 
această imagine pentru a gândi „Dacă mă port frumos 
cu mama, o să mă lase să mă culc târziu“, Înțelegerea 
motivelor unui personaj dintr-o poveste, precum şi a 
diferenţei dintre 10 fursecuri şi 3 fursecuri va depinde de 
această capacitate. 

Capacitatea de a crea imagini mentale ale relaţiilor 
şi, mai târziu, ale altor lucruri duce la o gândire mai 
avansată. De pildă, un element-cheie esenţial pentru 
învăţarea şi reuşita viitoare este capacitatea copilului de 
autoobservare. Această capacitate este crucială pentru 
automonitorizarea unor activități simple, cum ar fi 
colorarea în interiorul sau în exteriorul conturului ori 
potrivirea imaginilor cu numere sau cuvinte. De ase- 
menea, autoobservarea ajută o persoană ca mai degrabă 
să-şi numească sentimentele, decât să le dea frâu liber. 
O ajută să empatizeze cu alții şi să se ridice la înălțimea 
aşteptărilor. Capacitatea de autoobservare vine din 
capacitatea de a se observa pe sine şi pe altcineva, în 
cadrul unei relații. 

Am ajuns astfel să înţelegem că interacţiunile afective 
sunt nu numai fundamentul cunoaşterii, ci şi al majo- 
rității capacităţilor intelectuale ale copilului, inclusiv al 
creativităţii şi a abilităților sale de gândire abstractă.” 

Recunoaşterea rolului interacțiunilor afective în 
funcţionarea intelectuală nu reprezintă acelaşi lucru 
cu importanta idee a lui Howard Gardner referitoare 


17 Pentru o analiză mai amănunțită a relației dintre interacțiunile 
afective şi inteligență şi dezvoltare emoţională, vezi S.I. Greenspan, 
The Growth of the Mind (Cambridge, MA.: Perseus Publishing, 1997), 
şi S.I. Greenspan, Building Healthy Minds (Cambridge, MA.: Perseus 
Publishing, 1999). 

la inteligențele multiple, distincte, sau a cercetării lui 
Antonio Damasio cu privire la creier, care sugerează că 
emoțiile sunt importante pentru judecată, dar oarecum 
distincte de capacitățile de studiu sau de inteligență 
per ansamblu. Noi nu le vedem distincte. Jean Piaget, 
psihologul cognitiv care a făcut muncă de pionierat în 
domeniu, considera copilul ca fiind un gânditor cauzal 
atunci când poate să înveţe că acţionarea unei sfori 
atrage după sine sunetul soneriei. Însă aceasta nu este 
prima ocazie a copilului de a învăța despre cauzalitate. 
Prima lecţie a bebeluşului despre cauzalitate are loc 

cu multe luni mai devreme, când învaţă că un zâmbet 
atrage ca reacție un zâmbet de încântare pe chipul 
părintelui său. Copilul generalizează apoi această lecţie 
afectivă asupra lumii fizice. Am reuşit să identificăm 
modul în care interacțiunile afective sau emoționale 
deschid drumul în fiecare etapă. 

Emoțiile reprezintă, de fapt, arhitecții, dirijorii sau 
organizatorii interni ai minții noastre. Ele ne spun 
cum şi ce să gândim, ce să zicem şi când să zicem şi 
ce să facem. „Cunoaştem“ lucrurile prin intermediul 
interacțiunilor noastre afective şi aplicăm apoi această 
cunoaştere la lumea cognitivă. 

De pildă, când un copil mic învață cui să îi spună: 
„Bună“, el nu face acest lucru memorând liste cu per- 
soanele respective. Experienţa îl ghidează să coreleze 
salutul cu un sentiment cald, prietenos, dinlăuntrul său, 
care îl face să se întindă spre chipurile bucuroase ale 
altor oameni cu un „Bună!“ verbalizat. Dacă îi priveşte 
pe aceşti oameni şi are un sentiment diferit în interior, 
precauţie, poate, este probabil ca mai degrabă să îşi 
întoarcă fața în altă direcţie sau să se ascundă după 
picioarele tale. Noi încurajăm acest gen de „discrimi- 
nare“ deoarece nu vrem ca micuţii noştri să le spună: 
„Bună!“ persoanelor necunoscute. Vrem ca ei să îi salute 

pe oamenii cumsecade, cum ar fi bunicul. Dacă un copil 
învaţă să salute aceste persoane astfel, el îi va spune 
rapid: „Bună!“ unei educatoare prietenoase sau unui 
nou prieten de joacă. El îşi poartă emoțiile înăuntrul 
său, acestea ajutându-l să facă generalizări de la situaţii 
cunoscute la unele noi, precum şi să discearnă sau să 
decidă când şi ce să spună. 

Până şi ceva atât de academic şi cognitiv, precum con- 
ceptul de cantitate, se bazează pe experienţele afective . 
timpurii. „Mult“ pentru un copil de 3 ani înseamnă mai 
mult decât vrea; „puțin“ înseamnă mai puţin decât îşi 
doreşte. Mai târziu, numerele pot să sistematizeze acest 
simţ al cantității. În mod similar, conceptele de timp şi 
spațiu se învaţă prin intermediul experienţei afective 
de aşteptare a mamei sau de căutare şi găsire a acesteia 
într-o altă cameră. 

Şi cuvintele îşi derivă sensul din interacțiuni afective. 
Un cuvânt ca dreptate dobândeşte conținut şi înțeles 
cu fiecare nouă experiență afectivă de dreptate şi 
nedreptate. Până şi folosirea gramaticii, despre care 
ilustrul lingvist Noam Chomsky şi alții cred că e în 
mare parte ceva înnăscut şi necesită doar nişte tipuri 
foarte generale de stimulare socială pentru a o activa, 
se bazează parţial pe interacțiuni afective timpurii 
foarte specifice. De exemplu, am descoperit că acei copii 
autişti care nu utilizau o gramatică adecvată şi repetau 
doar substantive, ca uşă, masă şi lapte, puteau să învețe 
formele gramaticale corecte dacă mai întâi îi ajutam 
să fie captivați emoţional şi atenți. În momentul când 
au învăţat să îşi perceapă şi să îşi exprime dorința (de 
exemplu, când ne trăgeau până la o uşă ca să o des- 
chidem), ei au început să ordoneze corect substantivele 
şi verbele („Deschide uşa!“). Bebeluşii şi copiii mici care 
nu au deficiențe grave se angajează în mod curent în 
aceste interacțiuni afective intenționate; poate pentru că 

ele sunt atât de obişnuite, nu a fost sesizată importanţa 
lor pentru gramatică şi limbaj. 

Nu doar gândirea ia naştere din interacțiunile 
afective timpurii, ci şi simțul moral al binelui şi răului. 
Capacitatea de a înțelege sentimentele altei persoane şi de 
a-ți păsa de ce simte aceasta poate să se formeze doar din 
trăirea interacțiunii hrănitoare. Putem simţi empatie doar 
dacă cineva a fost empatic şi iubitor cu noi. Copiii pot să 
înveţe comportamente altruiste, să facă „lucrul corect“, 
însă interesul sincer față de o altă ființă omenească vine 
numai din trăirea personală a acelui sentiment de com- 
pasiune, în cadrul unei relații permanente. Nu putem să 
simțim emoţii pe care nu le-am avut niciodată şi nu putem 
să resimțim consistenţa şi familiaritatea iubirii perma- 
nente dacă nu am avut această trăire cu cineva în viața 
noastră. Pentru unii s-ar putea să fie vorba de o bunică ori 
de o mătuşă sau chiar de o vecină, dar această experiență 
trebuie să fi avut loc. Nu există scurtături. 

O relaţie permanentă, emoţională, iubitoare cu un 
bebeluş şi un copil mic ne dă posibilitatea să ne angajăm 
în interacțiuni în care interpretăm semnalele copilului 
şi răspundem la acestea. Această trăsătură elementară a 
relaţiilor de îngrijire dintre un copil şi persoana care îl 
îngrijeşte şi îl cunoaşte cu adevărat este răspunzătoare, 
pe termen lung, de un număr surprinzător de mare de 
capacități mentale vitale. Aceste „interacțiuni reciproce“ 
îi învaţă pe copiii mici cum să ia inițiativa. Aşa cum s-a 
evidenţiat anterior, ei fac ceva şi acest fapt face să se 
întâmple un lucru. Acesta este, de asemenea, momentul 
când încep să înveţe să gândească deliberat sau cauzal. 
Un sentiment al sinelui, voinţei, scopului, afirmării, ca 
şi începutul unei gândiri cauzale logice, toate au loc prin 
intermediul acestor minunate interacțiuni reciproce. 

În jurul vârstei de 2-3 luni, un bebeluş şi părintele 
său vor fi trecut prin trei niveluri de învăţare unul despre 

celălalt. În stadiul 1, părintele învață cum să-l ajute pe 
nou-născut să îşi mențină starea de atenție (1-3 săptă- 
mâni). În stadiul 2 (3-8 săptămâni), în starea de atenţie, 
bebeluşul va scoate zâmbete şi sunete la care adultul 
răspunde. În stadiul 3 (8-16 săptămâni), aceste semnale 
sunt reproduse în „jocuri“ (Stern) în care sunetele şi/ 
sau zâmbetele sunt reproduse în înşiruiri bruşte de 4 
sau mai multe, imitate de către adult, într-o serie de 
înşiruiri sau „jocuri“ reciproce. Prin aceste jocuri se 
învaţă ritmul şi reciprocitatea. S 

În jurul vârstei de 4 luni, bebeluşul a învăţat să preia 
controlul jocului şi îl atrage pe părinte în joc (Margaret 
Mahler a numit acest lucru „ieşirea din găoace“ - 
hatching). Astfel, autonomia îşi face apariţia în cadrul 
acestor jocuri. 

De asemenea, mai are loc ceva. Prin aceste interac- 
ţiuni reciproce, copilul învață să îşi controleze sau să 
îşi ajusteze comportamentul şi sentimentele. Cu toţii 
ne dorim copii care sunt bine reglați sau bine adaptaţi, 
adică nişte copii care pot să fie activi şi curioşi o parte 
din timp, concentrați şi meditativi şi prevăzători în 
alte ocazii, iar alteori, jucăuşi şi veseli. Ne dorim copii 
care îşi pot ajusta atât emoţiile, cât şi comportamentul, 
după cum o cere situaţia. Îi admirăm pe adulții care sunt 
capabili să facă acest lucru. 

Diferenţa dintre copiii care îşi pot autoregla dispo- 
ziţia, emoţiile şi comportamentul şi copiii care nu pot 
face acest lucru - cărora cel mai mic neajuns li se pare 
o catastrofă şi a căror mânie e imensă şi explozivă — 
rezidă în gradul în care copilul stăpâneşte capacitatea 
de schimb rapid de emoții şi gesturi. Când un copil 
e capabil de interacțiuni rapide cu părinţii sau o altă 
persoană importantă de îngrijire, el este capabil, într-un 
anumit sens, să negocieze cum se simte. Dacă e supărat, 
poate să afişeze o expresie supărată sau să scoată un 

sunet supărat ori să facă un gest supărat cu mâna. 
Tatăl său îi poate răspunde cu un gest care să sugereze: 
„Înţeleg“ sau „OK, o să-ţi aduc mâncarea mai repede“ ori 
„Nu poţi să mai aştepţi o clipă?“ Indiferent de răspuns, 
dacă acesta este adecvat la semnalul său, el primeşte un 
feedback imediat, care îi poate ajusta propriul răspuns. 
Înţelege că îşi poate regla emoțiile prin reglarea răspun- 
surilor pe care le primeşte de la diverse medii. Avem 
acum de-a face mai degrabă cu un sistem bine reglat 
decât cu unul general sau extrem. Copilul nu are nevoie 
să facă o criză de furie pentru a-şi exprima supărarea; 
poate face asta doar cu o simplă privire sau cu o uşoară 
expresie supărată. Chiar dacă mama şi tatăl lui nu sunt 
de acord cu el sau nu îi pot aduce mâncarea imediat, ei 
îi transmit un semnal de răspuns care îi oferă copilului 
ceva la care să se gândească în timp ce cântăreşte dacă să 
treacă la o reacţie şi mai supărată. Chiar dacă îşi sporeşte 
supărarea la o adevărată criză de furie, această secvență 
extinsă este preferabil să se desfăşoare de la O la 10 
într-o secundă. Toate emoțiile, de la bucurie şi fericire la 
tristețe, mânie şi hotărâre, devin o parte din aceste in- 
teracțiuni ajustate, fin reglate, mai curând într-un tipar 
de nuanţe subtile decât într-un tipar totul-sau-nimic. 
Dacă un copil nu învaţă să se angajeze în această 
interacţiune fin reglată, el nu se aşteaptă ca emoţiile sale 
să atragă o reacție din partea mediului. Emoţiile sale 
există; prin urmare, oarecum în izolare şi pur şi simplu 
se amplifică. Copilul are tendinţa să folosească reacţiile 
mai generale de mânie, furie, teamă, evitare, retragere 
sau cufundare în sine. Copiii foarte mici sunt înclinați 
spre aceste reacții mai extreme în primele luni de viață. 
Când plâng, plâng foarte zgomotos deoarece sunt 
supăraţi, până când îi ajutăm să se calmeze. Acest fapt 
prezintă anumite asemănări cu ceea ce a fost descris ca 
reacţia de luptă sau fugă, care este o reacție universală a 

creierului uman. Însă copiii nu se limitează la reacţii de 
tipul luptă sau fugă. Ei pot să aibă o varietate de reacții 
generale: furie, evitare, retragere, cufundare în sine, 
teamă sau acțiune impulsivă. 

La vremea când copilul vorbeşte, la vârsta de 2 ani-2 
ani şi jumătate, el ar trebui să aibă deja capacitatea de a 
fi implicat în lungi lanțuri de interacțiune (interacțiuni 
reciproce) care să antreneze diferitele sale emoții, 
sentimente şi comportamente. Acestea se construiesc 
pe tiparele timpurii, create la 2-4 luni. Copiii fără 
această capacitate acționează într-o manieră catastrofică 
sau extremă, prezentând accese de furie extreme sau 
lăsându-se în voia bucuriei, supărării, tristeţii sau chiar 
a depresiei. Adesea, aceste reacții extreme sunt dispro- 
porționate față de evenimentele momentului respectiv. 
Ele sugerează că o parte din sentimentele, dispoziția şi 
comportamentul copilului nu au avut ocazia să ajungă să 
fie reglate prin interacțiuni reciproce. Familiile au capa- 
citate diferită de a se implica în depăşirea unor anumite 
comportamente şi sentimente. Unele interacționează 
bine în ceea ce priveşte insistența sau mânia, dar nu la 
fel de bine când vine vorba de tristeţe ori de sentimentul 
pierderii. Altele sunt tocmai invers. 

Primele tipare de comunicare părinte/copil pun 
temelia pentru tiparele ulterioare. Pe măsură ce copiii 
învață să îşi regleze comportamentul şi sentimentele, 
ei pot trece apoi la următorul nivel şi să soluţioneze 
probleme cu sentimentele şi să încerce efectiv să mo- 
difice ceea ce se întâmplă în mediul lor. Dacă ceva li se 
pare neplăcut, pot face unele lucruri pentru a schimba 
situaţia şi sentimentul respectiv. Dacă e un sentiment 
plăcut, îşi pot modifica mediul pentru a face să apară 
mai multe astfel de sentimente. Aşadar, la vârsta de 
18-20 de luni copiii au deja multă experienţă în încer- 
carea de a reduce acele situaţii care îi fac să se simtă 

trişti sau mânioşi şi de a spori acele situaţii care îi fac 
să se simtă fericiți. Apoi, pe măsură ce înaintează spre 
vârsta de 2 ani sau 2 ani şi jumătate, ei îşi pot forma 
imagini în minte - ceea ce numim simboluri sau idei 

- şi să eticheteze efectiv sentimentele care au apărut da- 
torită reglajului fin. Vedem acest lucru în jocul simbolic 
al copiilor, când creează scene unde există mânie, 
fericire sau tristețe. Copiii care sunt bine „reglați“ au 
mai multe detalii în scenetele lor. Există mai multă 
subtilitate în sentimentele lor. Prin comparaţie, copiii 
care sunt extremi în reacții folosesc mai multe tipare 
generale în jocul lor simbolic. La un nivel încă şi mai 
avansat, ei pot să înceapă să raționeze cu privire la 
sentimentele lor, dându-şi seama de ce sunt fericiți, 
trişti sau voioşi. Acest lucru se întâmplă în jurul vârstei 
de 3-4 ani. Pe măsură ce cresc, pot să reflecteze asupra 
acestor sentimente şi să le înțeleagă în contextul mai 
larg al relaţiilor cu cei de o seamă cu ei. Pot să distingă 
zona de gri a sentimentelor. Cu cât cresc mai mari, cu 
atât această capacitate de gândire reflexivă devine tot 
mai puternică. 

Prin urmare, relaţiile afective interactive sunt impor- 
tante pentru multe dintre abilitățile noastre intelectuale 
şi sociale esenţiale. Acest tip de interacţiune este 
crucial, de asemenea, atunci când încercăm să îi ajutăm 
pe copiii cu nevoi speciale. Adesea, crearea oportuni- 
tăților pentru interacțiuni de îngrijire îndelungate, 
empatice, în jurul diferitelor sentimente ale copilului, 
poate să conteze foarte mult în ajutarea copilului să 
înveţe „autoreglarea“, chiar şi atunci când aceasta nu 
există dintr-un început, !* 


18 Greenspan, S.I. şi Wieder, S., The Child with Special Needs, 
Cambridge, MA.: Perseus Publishing, 1998; S.I. Greenspan şi 
Jacqueline Salmon, The Challenging Child, Cambridge, MA.: Perseus 


Publishing, 1995. 


Ideea că relațiile sunt esenţiale pentru reglarea 
comportamentului, dispoziţiei şi sentimentelor noastre, 
precum şi pentru dezvoltarea noastră intelectuală este o 
idee care necesită o mai mare subliniere când ne gândim 
la tipurile de instituţii şi la priorităţile pe care le avem 
pentru copiii noştri. Interacțiunile care sunt necesare 
pot să aibă loc pe deplin doar cu o persoană de îngrijire 
iubitoare, care are mult timp pe care să-l dedice acestuia. 
O persoană ocupată, care îngrijeşte pe timpul zilei patru 
bebeluşi sau şase-opt copii mici, nu are timp, de regulă, 
pentru aceste lungi secvenţe de interacțiune. Similar, 

o mamă deprimată, un tată deprimat sau o îngrijitoare 
copleşită, cu cinci copii, ori nişte părinți prea obosiţi 
la sfârşitul unei zile s-ar putea să nu mai aibă energie 
pentru aceste lungi tipare de interacțiune şi negociere. 


Discuţie 
Relațiile timpurii 


TBB: Am aflat prima oară de puterea şi importanţa re- 
lațiilor interactive în timp ce utilizam evaluarea neona- 
tală.” Atunci când am început, nimeni nu considera că 


19 [T.B.B.] Evaluarea neonatală (Neonatal Behavioral Assessment 
Scale sau NBAS — Scala de evaluare a comportamentului neonatal) 
a fost creată în 1973 pentru a evalua comportamentele complexe ale 
copilului nou-născut. Nu numai că nou-născuţii văd şi aud, dar ei 
îşi pot menţine atenţia şi pot manifesta încântare şi interes pentru 
chipuri, voci, o minge roşie, o jucărie zornăitoare moale. Ei pot 
ignora stimuli auditivi şi tactili intruzivi repetați. Scala reprezintă 
modul în care nou-născuții răspund la aceşti stimuli şi la verificarea 
reflexelor, făcută asupra sistemului lor neurologic, care oferă 
observatorului un indiciu despre ce fel de persoană poate fi copilul 
respectiv. Reacţia sa la metodele de calmare când e activ sau plânge 
îi poate ajuta pe proaspeții părinţi să îşi dea seama de viitoarea lor 
misiune în îngrijirea copilului. Nu numai că diagnosticul NBAS nu 
are efecte adverse, dar împărtăşirea comportamentului nou-năs- 
cutului proaspeţilor părinţi dornici de informaţii este cea mai 

ar trebui să interacționăm cu bebeluşul. În trecut, lăsam 
pur şi simplu bebeluşul să stea întins şi îl observam. 
Asta ne-a permis să credem că „bebeluşii nu văd şi nu 
aud“ — ce idei prosteşti. De îndată ce am început să inter- 
acționăm cu bebeluşul, ținându-l în braţe ca să-l facem 
atent, îmbrățişându-l ca să-l liniştim, am văzut că îl poţi 
încuraja pe bebeluş să facă lucruri fantastice. Am înțeles 
„lată o interacțiune pe care bebeluşul o stochează“. Vin 
apoi mama şi tatăl, fiecare tratând diferit bebeluşul, şi 
acesta acumulează acele diferenţe şi le reflectă la vârsta 
de 6-8 săptămâni, având reacții diferite. Aceste reacții 
afective se dezvoltă din interacțiuni permanente cu 
persoanele de îngrijre consecvente şi reprezintă cheia 
dezvoltării viitoare a copilului. 

SIG: Putem acum să demonstrăm că tocmai acest 
dialog cu indicii afective reciproce, şi nu vreo stimulare 
cognitivă, precum fluturarea unor cărți de joc, este cel 
care conduce la dezvoltarea minții şi a creierului şi a 
capacităților de a raționa şi de a gândi. Atât dezvoltarea 
emoţională, cât şi cea intelectuală depind de relaţiile de 
îngrijire iubitoare profunde, bogate, din primele luni de 
viaţă, iar acum cercetările asidue din domeniul neuroşti- 
ințelor confirmă acest proces. 


valoroasă utilizare a evaluării. Avem 48 de studii care demonstrează 
puterea comportamentului nou-născutului de a-i captiva pe 
proaspeţii părinți pentru a se ataşa de copil, dar se poate demonstra, 
de asemenea, că părinţii se ataşează mai mult şi devin mai cooperanți 
cu sistemul medical accesibil lor şi bebeluşului. Faptul că au înţeles 
extrordinara folosire de către nou-născut a stărilor conştiente 
(somn, veghe şi atenţie, plâns) a reprezentat cheia pentru 
ataşamentul în formare al părinţilor. Pentru mai multe informații, 
vezi T.B. Brazelton şi J.K. Nugent, Neonatal Behavioral Assessment 
Scale, ediția a 3-a (Cambridge University Press, New York, 1996). 
20 Greenough, W.T. şi J.E. Black, „Induction of Brain Structure by 
Experience: Substrates for Cognitive Development“, Developmental 
Behavioral Neuroscience 24 (1992): 155-299; I.J. Weiler, N. Hawrylak 
şi W.T. Greenough, “Morphogenesis in Memory Formation: Synaptic 
and Cellular Mechanisms“, Behavioural Brain Research 66 (1995): 

TBB: Pregătirea pentru acest lucru începe înaintea 
naşterii. Am studiat fetuşi de 7 luni, folosind ecograful 
pentru a le vizualiza comportamentul. Când la circa 45 
de centimetri de abdomenul viitoarei mame a fost acţio- 
nată o sonerie moderat de zgomotoasă, fetusul a tresărit 
semnificativ. La fiecare zgomot ulterior, tresărirea s-a 
diminuat. La al patrulea sau al cincilea stimul, fetusul 
nu s-a mai mişcat şi şi-a dus mâna la gură, ca pentru a 
se linişti singur. Această reacție în scădere se numeşte 
obişnuire cu un stimul altfel perturbator, intruziv. Apoi 
am folosit o jucărie zornăitoare moale lângă abdomenul 
mamei. Fetusul a devenit atent şi şi-a tras mâna ca să se 
întoarcă spre jucărie. Am reuşit să repetăm această de- 
monstraţie a luării unei decizii pentru un stimul uşor în 
aria vizuală. Am văzut fetusul deprinzându-se cu lumina 
ciudată dintr-o sală de operaţie, după 4-5 repetări. Un 
fascicul de lumină direcționat pe abdomenul mamei 


1-6; R.L. Holloway, “Dendritic Branching: Some Preliminary Results 
of Training and Complexity in Rat Visual Cortex“, Brain Research 2 
(1996): 393-96; A.M. Turner şi W.T. Greenough, “Synapses per 
Neuron and Synaptic Dimensions in Occipital Cortex of Rats Reared 
in Complex, Social, or Isolation Housing“, Acta Stereologica 2, 
suplim. 1 (1983): 239-44; idem., „Differential Rearing Effects on 
Rat Visual Cortex Synapses, I: Synaptic and Neuronal Density and 
Synapses per Neuron“, Brain Research 329 (1985); C. Thinus-Blanc, 
„Volume Discrimination Learning in Golden Hamsters: Effects of 
the Structure of Complex Rearing Cages“, Developmental Psychobiology 
14 (1981): 397-403; T.N. Wiesel şi D.H. Hubel, „Single-Cell 
Responses in Striate Cortex of Kitten Deprived of Vision in One 
Eye“, Joumal of Neurophysiology 26 (1963): 1003-17; W. Singer, 
„Neuronal Activity as a Shaping Factor in Postnatal Development 
of Visual Cortex“, în Developmental Neuropsychobiology, editori W.T. 
Greenough şi J.M. Juraska (Orlando: Academic Press, 1986): 271-93; 
A. Hein şi R.M. Diamond, „Contribution of Eye Movement to the 
Representation of Space“, în Spatially Oriented Behavior, editori A. 
Hein şi M. Jeannerod (New York: Springer, 1983), 119-34; B.D. 
Perry, „incubated in Terror: Neurodevelopmental Factors in the 
«Cycle of Violence»“, în Children, Youth and Violence: Searching for 
Solutions, editor J. Osofsky (New York: Guilford, 1995). 


4 4 NEVOILE ESENȚIALE 
ALE COPIILOR 


l-a făcut pe fetus să fie atent şi să îşi întoarcă şi capul 

în direcţia acestuia. Am considerat că această dovadă a 
auzului şi văzului la fetus este cuplată cu capacitatea de 
a ignora stimulii supărători şi de a fi atent la un stimul 
atractiv. 

Mi-ar plăcea să văd că această dovadă privind 
reacţiile complexe ale fetusului în uter este utilizată 
pentru a distinge între fetuşii stresaţi şi cei nestresați. 
Dacă fetusul ar fi stresat, reacțiile s-ar putea să fie mai 
automate şi mai puţin dispuse la reglare şi alegere. Dacă 
fetusul ar putea arăta un astfel de comportament, acest 
fapt ar putea fi folosit ca dovadă că în uter se desfăşoară 
o învățare şi o formare importante. Dacă ar exista 
motive pentru stresul manifestat de făt, cum ar fi subnu- 
triţia sau expunerea la substanțe toxice precum alcoolul 
ori drogurile, concluzia evidentă ar putea fi că această 
învăţare ar putea fi subminată. 

SIG: Ieri am consultat un băieţel de 2 luni şi l-am 
observat cum flirta cu tatăl său printr-un mic zâmbet, 
făcându-l pe acesta să se lumineze la față şi să îi 
zâmbească la rândul său. Noi am studiat, de asemenea, 
bebeluşi care, din cauza tiparelor familiale sau a proble- 
melor biologice, nu sunt capabili să trimită cu uşurinţă 
semnale prin emoţiile lor. Adesea, însă, ei pot să înveţe 
asta. Tu ai demonstrat existenţa acestor semnale bidi- 
recţionale timpurii în documentarele şi înregistrările 
tale video. Ceea ce trebuie să subliniem este modul în 
care acest lucru are loc în primele luni de viață, mult 
mai devreme de vârsta de circa 8 luni, când un copil 
dobândeşte abilități motorii. Atunci poți să tragi de o 
jucărie, însă poți să exprimi semne de plăcere şi tristeţe 
mai devreme. La fiecare stadiu al dezvoltării cognitive, 
există un stadiu anterior în sfera afectivă, care precede 
interacțiunile cu lumea fizică. Acest sistem afectiv este 
primul mod în care copilul reuşeşte să cunoască lumea 

şi este cel care declanşează momentele de răscruce în 
plan cognitiv. 

Tot aici începe şi un sentiment al sinelui. Nu poţi 
avea un sentiment al sinelui fără o graniţă între emoţiile 
proprii şi emoțiile care vin înapoi din exterior. Acest 
aspect depinde strict de relaţiile interpersonale. Nu poţi 
să ai o testare a realităţii fără un sentiment al sinelui. 
Acesta ia naştere tot în primul an de viaţă, dar apoi 
copilul îl „joacă“ simbolic în al doilea şi al treilea an de 
viață folosind cuvinte care au înţeles afectiv: „Dă-mi aia“ * 
şi „Nu, tu nu ai voie cu asta“. Fiecare schimb reciproc 
de acest fel are un „eu“ şi un „tu“ şi creează o graniță 
simbolică. 

‘TBB: Eu cred că până şi intenţionalitatea începe încă 
din pântec. Nou-născuţii manifestă intenţie. Cu mulți 
ani în urmă, noi am observat cele patru stadii ale reci- 
procității afective în primele patru luni de viață.” Primul 
stadiu este când mama îl învață pe bebeluş să fie calm şi 
să atingă un echilibru interior, pentru a acorda atenţie 
semnalelor din exterior. 

Apoi, ea îl învață pe bebeluş să îşi prelungească 
atenția şi să aştepte semnalele de la un părinte. Urmează 
schimbul de zâmbete şi sunete şi apoi începutul 
reciprocității. Acestea egalează zâmbetele şi sunetele 
bebeluşului ca timp, ritm şi calitate. Bebeluşul simte 
că i se răspunde cu aceeaşi măsură. Al patrulea stadiu 
este când bebeluşul trece la ceea ce Margaret Mahler 
numea „ieşirea din găoace“, îndepărtându-se de mamă 
şi controlând singur situaţia. Asta îi dă sentimentul că 
el este stăpân pe situație - un sentiment de stimă de 
sine. În cadrul acestuia, cred că se văd primele etape ale 


21 Brazelton, T.B. şi H. Als, “Four Early Stages in the Development of 
Mother-Infant Interaction“, în A. Solnit ş.a. (editori), The 
Psychoanalytic Study of the Child, vol. 34 (Madison, CT: International 
Universities Press, 1979). 

conştiinţei cognitive. De asemenea, pe la 6 săptămâni, 
când bebeluşul recunoaşte mirosul, vocea şi chipul 
părinţilor, ar trebui să se poată sesiza, după orice parte a 
corpului şi după ritmul cardiac, dacă bebeluşul interacțio- 
nează cu mama sau cu tatăl. El ştie la ce să se aştepte de 
la fiecare dintre părinţii deja familiari şi ştie că este ceva 
diferit. Ei, nu se bazează acest lucru pe o aşteptare, pe 

o conştietizare care este deopotrivă cognitivă şi afectivă 
în acelaşi timp? A încerca să faci o distincţie între ele, 
atât de devreme, este imposibil. Între 6 şi 8 săptămâni, 
această conştientizare a diferențelor dintre persoanele 
importante cu care interacționează sugarul reprezintă 
primul semn sigur al dezvoltării cognitive. 

SIG: Cred că putem spune ceva şi mai convingător: 
emoția nu este doar parte a cunoaşterii; din câte ne 
putem da seama, ea o precede. La început, bebeluşul 
are mult mai mult control asupra sistemului său afectiv. 
Potrivit tuturor teoriilor cognitive uzuale, bebeluşul 
trebuie să se folosească într-o măsură oarecare de sis- 
temul său motor pentru a explora lumea. Însă sistemul 
afectiv al copilului se maturizează, probabil, mult mai 
devreme, iar bebeluşul poate face mult mai multe lucruri 
complicate cu emoţiile. Într-un zâmbet există, desigur, 
o componentă motorie, însă emoția este cea care dă 
naştere zâmbetului (punând în mişcare muşchii faciali). 
Capacitatea de a manipula lumea, folosindu-se de mişcă- 
rile motorii grosiere, spre deosebire de mişcările motorii 
faciale, apare un pic mai târziu. Chiar şi un bebeluş cu 
tonus muscular scăzut poate exprima afecte printr-o 
clipire din ochi sau printr-o mişcare a limbii. Trebuie să 
învăţăm să le interpretăm. Emoţiile, capacitatea motorie 
şi capacitatea cognitivă fac parte, desigur, din acelaşi 
mare întreg. Însă, în locul modului tradițional de a privi 
dezvoltarea inteligenței prin intermediul manipulării 
şi explorării lumii, putem spune că mai întâi copilul 

xprimarea emoției c: s 
telege lumea. Primele sale e Sa os pan AEN 
sunt cele prin care se stabileşte sensul PENSE ERE SAS 
târziu, prin JOC simbolic şi interacţiune cu fa AA Mai 
înțeles afectiv (spre deosebire de citirea lor Ma cu 
copilul capătă un simţ al testării realităţii şi d ii ile 
7 ic 


şi Învață să raţioneze. 


utilizează € 


Starea de veghe la copil 


Să revenim la aceste relaţii timpurii: părinţi i 
d 1t 


TBB: 
e cât timp de stat cu părinții au nevoie 


întreabă frecvent d 

bebeluşii. 
SIG: Lao 

psihiatrilor, 


conferință din Wisconsin y 
logopezilor şi terapenjilor pi 
am întrebat audiența dacă ar putea să intii pai 
întrebare formulată de preşedinte la o conferi ă la acea 
Casa Albă: „Cât timp» aşadar?“ Părerea unani s dela 
jumătate din timpul în care Sebel ka 
bui să fie clar foarte interactiv, î uşul 
să se distreze cu copilul, nu doar să îl hraneas pa care 
îl alinte. Aş Merge mai departe. Majoritatea ti că sau să 
care bebeluşul e treaz ar trebui petrecut fie în mpului în 
puni faţă-în-față cu cei care au grijă de el, fie î apa 
foarte apropiată â acestora şi facilitându-se fre prezența 
copilului posibilitatea de a explora lumea. Cât venit 
treaz, bebeluşul nu ar trebui să fie scăpat din EaP este 
TBB: Acesta € un aspect care trebuie AASE A i 
multe planuri diferite. Când mă aflam în ze sali pe 
în anumite creşe erau câte 24 şi 26 de bebeluşi d gia, 
aveau grijă doar una sau două supravieţuitoari e care 
adolescenței. Erau 2-4 bebeluşi care de enea A la vârsta 
dacă stăteam în uşă şi ziceam: „Bună, ce mai u aenn 
intram înăuntru ca så vorbesc cu ei. Ceilalți 20 ia sau 
schițau niciun fel de reacție. Dacă merg; cama si Sa 2 z 
cam 

că aproximativ 
este treaz ar tre 


Ei 
i 
t 
i 
t 


să mă joc cu ei, îşi întorceau privirea şi se îndepărtau. 
Cei patru, însă, interacţionau. Atunci mi se spunea: 

„A, sunt cei pe care îngrijitoarea îi poartă pe şold“. Nu 
ştiu cât timp îşi petrecea ea interacționând cu bebeluşii 
aceia, dar le era în preajmă. Poate că problema nu este 
cât timp, ci pur şi simplu să fii alături de copii. 

SIG: Sunt de acord. Dificultatea este că, în societatea 
ocupată de azi, este posibil să nu avem suficient contact 
apropiat, profund, cu bebeluşii noştri. 

TBB: Însă cireaşa de pe tort, în cazul unui bebeluş, 
este atunci când părintele îi răspunde în propriu-i mod. 
Când părintele zice: „Gaa“, şi bebeluşul zice: „Gaa“. 
Când părintele zâmbeşte, zâmbeşte şi bebeluşul. Dar 
dacă am spune: „Jumătate din timpul în care bebeluşul 
este treaz“, cred că i-am speria de moarte pe părinţi. În 
intervale de 15 minute, asta ar însemna 16 episoade de 
câte 15 minute. Asta e mult. Însă ni s-ar părea greu să 
răspundem că mai puţin, nu? Poate că trebuie să subli- 
niem că există multe tipuri de apropiere şi intimitate. 
Şi numai a fi prezent este foarte important. În zonele 
muntoase din Mexic unde am făcut cercetări, mamele 
interacționau rareori față-în-faţă cu un bebeluş, dacă 
o făceau vreodată. Însă ele îşi poartă bebeluşii într-o 
eşarfă cât e ziua de lungă. Îşi alăptează copilul de până 
la 70-90 de ori pe zi. Asta înseamnă să fii „alături“ de 
copil! 

SIG: Timpul împreună poate fi petrecut, desigur, în 
felurite moduri. Unul e acela în care copilul şi părintele 
joacă jocuri directe, faţă-în-față sau interactive, ori se 
alintă sau se leagănă împreună. Un al doilea mod este 
când copilul este ajutat să exploreze, părintele fiind 
prezent. Deşi părintele este prezent, copilul poate să 
se joace uneori de unul singur, iar alteori părintele să 
faciliteze jocul. Al treilea mod este atunci când copilul 
se joacă singur, în vreme ce părintele se află în preajmă, 

vorbind la telefon, citind ziarul sau gătind. Cât de mult 
vrem din fiecare? S-ar putea să tie diferit pentru fiecare 
bebeluş. Copiii care sunt mai „fără griji“ sau activi şi 
independenți din punct de vedere motor au adesea 
nevoie de mai mult timp petrecut direct, ţinuţi în braţe 
într-un mod iubitor, precum şi față-în-față. 

TBB: Bebeluşii sunt foarte diferiţi ca indivizi; ei ii 
au temperamente diferite. Prima mea carte, Copii şi | 


mame:?, a fost scrisă despre trei bebeluşi foarte diferiți: 
(1) bebeluşul liniştit, sensibil; (2) bebeluşul mediu şi 
(3) bebeluşul foarte activ, aproape insensibil. Fiecare 
dintre aceştia are nevoi foarte diferite de parentaj şi 
fiecare creează un mediu diferit prin faptul că îşi afec- 
tează părinții într-un mod diferit. Sunt foarte sigur că, 
atunci când un părinte poate să fie pe aceeaşi lungime 
de undă cu temperamentul individual al bebeluşului, 
când există o „bună potrivire“ (à la Winnicott), un 
părinte simte şi chiar descifrează nevoia individualizată 
a bebeluşului pentru un anumit tip de „prezență“ şi 

cât de mult tirap este suficient pentru a alimenta stima 
de sine a bebeluşului şi motivaţia acestuia de a învăţa. 
„Prezența“ nu este o cerință rigidă, ea este concepută 
şi organizată din punct de vedere afectiv pentru fiecare 
copil în parte. 

SIG: Când discut cu părinţi care nu sunt stresaţi şi 
care au timp (nu sunt suprasolicitaţi de muncă), unde 
un părinte este acasă sau cei doi părinţi îşi împart între 
ei viaţa la serviciu şi acasă, impresia pe care o capăt în 
ceea ce priveşte majoritatea copiilor şi familiilor care 
se descurcă bine este că mare parte din timp e împărțit 
între joaca reciprocă, interacțiunea directă față-în-faţă, 


22 Copii şi mame. Diferențe în dezvoltare, Editura Didactică şi Pedagogică, 
1974. 

23 Winnicott, DW. (1896-1971), influent pediatru şi psihanalist 
britanic. 

ţinerea în brațe şi alintatul, joaca facilitată de părinte, 
precum şi „prezența“ părintelui (în timp ce vorbeşte la 
telefon, găteşte etc.) şi disponibilitatea acestuia. 

TBB: Dacă părinții vor încerca să folosească asta ca 
instrument de măsură, oare se vor nelinişti sau vor fugi 
de această responsabilitate? Ar fi interesant să se facă 
un studiu cu privire la modul de petrecere a timpului pă- 
rinte-bebeluş, ca să vedem ce se întâmplă în realitate. În 
anii 1960, William Caudill a studiat în decurs de 24 de 
ore experienţele copiilor din Japonia. Beatrice şi John 
Whiting au strâns date de acest fel o bună bucată de 
vreme în Africa, la fel ca Han Us şi Mechtilde Papousek. 
În 1900, în America, Millicent Shinn şi-a studiat 
nepoata oră de oră. Aceste studii au dus la concluzii cu 
privire la modul în care erau crescuți copiii în diverse 
culturi. Sunt studiile cunoscute privind timpul pe care 
se bazează majoritatea ipotezelor despre calitatea 
parentajului. Totuşi, toate aceste studii au arătat cât de 
puţin timp față-în-faţă exista de fapt. Poate că acesta 
nu era la fel de necesar ca simpla „prezenţă“. Bebeluşul 
ştie, după indicii vizuale şi auditive, că părintele este 
disponibil, că se află în preajmă. 

SIG: Dolores Norton din Chicago a realizat un studiu 
folosind o cameră video care era în funcțiune 24 de 
ore pe zi.?1 Printre aspectele pe care ea le-a subliniat 
e acela că nu existau multe secvențe de interacțiune. 
Existau mici explozii scurte, dar nici pe departe despre 
ce discutăm aici. The National Institute of Child Health 
and Development (Institutul Naţional pentru Sănătatea 


acasă şi în instituţii de tip centre de zi şi descoperă că 
sensibilitatea şi calitatea interacțiunilor afective dintre 
bebeluşi şi părinți sau persoanele de îngrijire sunt cele 


24 Norton, D., “Diversity, Early Socialization and Temporal 
Development“, Social Work 38: 82-90. 

care prezintă importanță pentru dezvoltarea limbajului 
şi capacităţilor cognitive şi afective. 

TBB: În majoritatea culturilor, părinţii nu-şi lasă 
copiii pe jos să se joace singuri, la fel de mult cum 
facem noi. Îi cară cu ei peste tot în timp ce îşi văd de 
treburile lor. În Coreea, îşi poartă bebeluşii în spate. 
Nu interacționează prea mult cu ei în această poziție, 
însă poate că țelul lore diferit. În loc să îi facă pe copii 
să fie indivizi independenţi, îşi doresc cetățeni stabili, 
liniștiți, informați şi fericiţi, care sunt conştienţi de 
ceilalți din jurul lor. 

SIG: Aici, la noi, ne aşteptăm foarte devreme la o 
oarecare autonomie a copilului. Un bebeluş sănătos 
de 8 luni care învață să meargă de-a buşilea într-o casă 
comunicativă va începe să iniţieze multe interacțiuni. 
Aceasta duce la şi mai multă interacțiune. El va primi 
multă interacţiune reciprocă, deoarece el a inițiat-o - 
cu alți frați din familie, rude sau oricine altcineva. Când 
vorbim despre interacțiuni reciproce, nu discutăm doar 
despre îngrijirea pe care o oferă mama. Ne referim 
la tată, la fraţi, bone, babysittere şi alți membri ai 
familiei. 


Interacțiunile afective 


Tocmai acele experienţe vibrante din punct de vedere 
afectiv sunt cele care fac posibil acest lucru. Bebeluşul 
trebuie să vrea ceva. Mobilizarea acestei intenţii şi pla- 
sarea ei într-o interacțiune oferă o experiență afectivă/ 
cognitivă combinată. Fiecare experienţă, prin definiţie, 
are în ea o componentă afectivă şi una cognitivă, dar, în 
termeni de valență, acelea care sunt deosebit de semni- 
ficative, din punct de vedere afectiv, pentru copil, sunt 
cele care îi captează dorinţele şi îi dezvoltă inteligența. 

TBB: Nou-născuţii, imediat după naştere, au un set 
diferit de expresii faciale adresate unui chip uman, în 
raport cu cele adresate unui obiect, şi am ca dovadă 
înregistrări video. Observatorii care urmăresc doar 
chipul bebeluşului îşi pot da seama dacă acesta se uită 
la o persoană sau la un obiect. Acest fapt este inerent 
la naştere şi proaspeţii părinți sunt sensibili la această 
foarte uşoară diferențiere, chiar şi atunci când nu sunt 
conştienţi de ea. 

SIG: Acesta este un exemplu perfect despre felul în 
care începe bebeluşul să clasifice experiențele bazate 
pe semnificaţie afectivă. Însă, dacă nu îi place chipul 
uman sau dacă faţa respectivă nu-i oferă nicio plăcere 
sau interes, este puțin probabil ca el să formeze această 
diferenţiere, 

TBB: Tiffany Field a realizat nişte studii care arată 
modul în care se intensifică zâmbetul bebeluşului dacă 
i se răspunde la zâmbet şi felul în care se intensifică 
vocalizările acestuia dacă i se răspunde la vocalizări.25 
Cu alte cuvinte, dacă tu faci ceea ce face bebeluşul, 
măreşti semnificativ probabilitățile de reacție. Bebeluşul 
pare să se lumineze la faţă: „Hei, ei fac cum am făcut eu 
adineaori“. Am realizat studii în care am examinat acest 
aspect din direcţia opusă: dacă bebeluşul zâmbeşte, 
care e probabilitatea ca mama să îi zâmbească, la rândul 
ei? S-a dovedit că se întâmplă aşa în circa 80% din 
timp, față de reacţia la atingere, vocalizare sau altceva. 
Probabilitatea ca o mamă şi un tată sensibili să-i răs- 
pundă bebeluşului făcând şi ei ceea ce a făcut acesta este 
extrem de ridicată. 

SIG: Da, acestea sunt ingrediente-cheie ale întregului 
joc reciproc despre care discutam. Un bun argument 


DOP, ANC 
25 Field, T., “Affective and Interactive Disturbance in Infants“, în J.D. 
Osofsky (editor), Handbook of Infant Development, 972-1005, New 


York: Wiley, 1987. 


teoretic suplimentar pentru importanţa interacțiunii 
afective în dezvoltarea cognitivă, socială şi emoţională 
este acela că, atunci când este implicat un afect, el pare 
să activeze multe părți ale creierului, integrând adesea 
deopotrivă emistera stângă şi emisfera dreaptă, precum 
şi alte componente diferite. Întregul sistem afectiv este 
implicat şi se extinde în toate părțile cortexului. Există 
conexiuni cu sistemul vizual, cu cel auditiv, cu cel al 
orientării în spaţiu ş.a.m.d. Aşadar, este posibil ca 
experienţele afective să creeze o mult mai mare sinteză. 
Pun pariu că, dacă am putea să realizăm tomografii cu 
emisii de pozitroni în timp ce bebeluşii se joacă, atunci 
când sunt implicaţi afectiv, am vedea luminându-se 
multe zone ale creierului. 

TBB: Îţi aminteşti schema aceea pe care am folosit-o 
adesea pentru a arăta alimentarea sistemului nervos 
central - cele două cercuri, sistemul de feedback extern 
şi cel intern? (Vezi Figura 1.) 

Părerea mea este că, atunci când reproduci ceea ce 
tocmai a făcut bebeluşul, alimentezi feedbackul intern, 
precum şi pe cel extern. îi spui copilului: „Grozav! Ai 
reuşit!“ Aş crede că asta se aplică în acelaşi fel la obiect 
şi la chipul uman, obiectul alimentând doar un singur 
sistem, însă nu întreaga mulțime de sisteme pe care 
le-ai menționat. Nu există nicio reacție de recunoaştere 
a ceea ce a făcut bebeluşul. Următorul pas, după încu- 
rajarea realizărilor copilului, este să se aştepte până 
când bebeluşul se exprimă singur şi face o solicitare. 
Mă gândesc din nou la ideea de „ieşire din găoace“ şi la 
felul în care, dacă mama adoptă orice iniţiativă pe care 
o ia bebeluşul, acest fapt devine un stimul foarte prețios 
pentru dezvoltarea eului copilului. Dacă mama nu 
respectă solicitările bebeluşului şi trece peste încercarea 
acestuia de a „ieşi din găoace“ şi a se separa, s-ar putea 
frâna acest tip de dezvoltare. Acum trebuie să vedem cât 


5 TA NEVOILE ESENȚIALE 
ALE COPIILOR 


| 
| 
| 
| 
| 
| 
| 


de mult se pierde în cazurile în care realizările bebelu- 
şului nu sunt prețuite şi nu se răspunde în acelaşi fel la 
ceea ce face bebeluşul. 

SIG: Când descifrezi semnalul bebeluşului şi eşti 
sensibil, acest semnal devine o adevărată interacțiune 
reciprocă, încorporând iniţiativa bebeluşului. Primele 
jocuri pe care le jucăm sunt, în general, cele care dis- 
trează copilul — strâmbături caraghioase sau îndemnarea 
bebeluşului să se uite la noi. Însă, pe măsură ce copilul 
înaintează în vârstă pe parcursul primului an de viață şi 
sistemul lui motor se organizează, dacă îl lăsăm treptat 
pe copil să ia inițiativa, putem declanşa o interacțiune. 
Când facem asta, respectăm unicitatea şi individualitatea 
bebeluşului în modalităţi subtile, nu doar lăsându-l să 
se îndepărteze târându-se de-a buşilea, în loc să alergăm 
după el şi să-l ridicăm ca să ni-l punem în poală, ci 
provocându-i inițiativa şi declanşând multe cercuri de 
comunicare. 

TBB: Cred că asta începe încă de pe la 2 luni, când 
mama aşteaptă ca bebeluşul să facă ceva, iar apoi ea 
face, la rându-i, acelaşi lucru. Şablonul acesta există 
deja. Poate că nu este atât de evident. Aşteptarea şi apoi 
reproducerea lui pot să-l consolideze. 

SIG: Da, acest lucru începe foarte devreme. Cu cât 
adopți mai mult iniţiativa bebeluşului şi răspunzi la 
încercările sale de relaționare, mai ales la acele prime 
exprimări afective — un mic zâmbet sau o privire -, cu 
atât începe mai devreme acest proces. Asta se petrece 
în timp ce creezi relaţia. Individuaţia, diferențierea 
(adică ritmul schimburilor dintre bebeluş şi adult) şi 
relaționarea au loc ca parte a aceluiaşi proces. Bebeluşii 
învaţă să iubească atunci când sunt respectați pentru că 
sunt unici. 

Figura 1 - Trei surse de energie pentru dezvoltare 


TBB: În această etapă timpurie, părintele respectă, de 
asemenea, sistemul homeostatic. Bebeluşul avansează 
până la un punct culminant de excitare şi apoi este lăsat 
să ajungă din nou la un punct minim. A te juca împreună 
cu un copil foarte mic înseamnă a-i respecta sistemul 
fiziologic, precum şi celelalte sisteme - motor, afectiv şi 
cognitiv. 

SIG: Cu alte cuvinte, această relaţie foarte timpurie 
trebuie să fie una care să aibă un grad fin de sincronizare 
între sistemele bebeluşului şi cele ale persoanei de 
îngrijre — mama, tatăl sau altă persoană. 

TBB: Ceea ce vrem să spunem în definirea acestei 
nevoi esenţiale este că relația dintre bebeluş şi persoa- 
nele de îngrijire este un sistem unificat. Asta am încercat 
să demonstrăm în emisiunea noastră de televiziune 
„What Every Baby Knows“ („Ce ştie orice bebeluş“). 

Încercam să îi învăţ pe oameni să fie atenţi la compor- 
tamentul copilului lor, ca fiind un limbaj, şi să respecte 
acest comportament ca atare. Dacă îi putem determina 
pe părinţi să fie atenţi la acest comportament, să îl 
respecte şi să reacționeze adecvat la el, ne vom găsi pe 
drumul îmbunătățirii dezvoltării timpurii a creierului. 

SIG: Un mesaj încă şi mai profund pe care-l transmiți 
este că relația afectivă a părintelui cu bebeluşul, în care 
se întrupează limbajul, este primul pas în dezvoltare. Nu 
este ceva ce trebuie luat ca de la sine înțeles. Este piatra 
unghiulară şi piesa de temelie. Descifrarea semnalelor 
bebeluşului şi clădirea relaţiei necesită multă sincroni- 
zare afectivă. Trebuie să te bucuri de copil şi să găseşti 
multă delectare în el. Trebuie să te simţi parte din el, dar 
să interacționezi cu el în mod reciproc. Respectarea ini- 
țiativei şi diferenţelor bebeluşului reprezintă o sarcină 
psihologică grea. Nu poţi face asta pe fugă. Nu poți face 
asta dacă nu eşti dedicat copilului. Calitatea empatiei şi 
sincronizării nu va fi aceeaşi. 

TBB: Asta mă conduce la o altă întrebare: este trauma 
mai gravă decât retragerea afectivității sau lipsa ei? 
Dacă baza de încredere există, se pare că trauma poate 
fi depăşită de copil, dacă aceasta nu este prea puternică. 
Întotdeauna m-a intrigat faptul că, dată fiind o relație 
timpurie solidă, o aşteptare a reacției, copilul nu se dă 
bătut. Observăm acest lucru în experimentele noastre cu 
afişarea unei fețe indiferente, în care mama încetează, 
temporar, să îi răspundă bebeluşului. Acesta continuă să 
încerce să găsească metode de a o determina pe mamă se 
revină, deoarece are aşteptarea că aceasta se va întoarce 
şi că el o poate aduce înapoi. Însă dacă există o mamă 


26 Tronick, E., H. Als, L. Adamson, S. Wise şi T.B. Brazelton, “The 
Infant’s Response to Entrapment Between Contradictory Messages 
in Face-to-Face Interaction“, Journal of the Academy of Child Psychiatry 


17, 1-3, 1978. 


care e prea deprimată ca să reacționeze, iar bebeluşul nu 
a reușit niciodată cu adevărat să o facă să interacționeze, 
el se dă bătut mai curând după trei încercări decât, 
să zicem, după 15. Acest fapt poate fi critic. Este un 
punct de reper, fundamentul solid pe care îl clădeşte 
un părinte. Odată ce acesta e la locul său, copilul poate 
deveni mai puternic şi mai îndrăzneț. 

SIG: Cel mai grav lucru pentru un bebeluş este ca în 
viaţa sa să nu existe o persoană iubitoare sau ca el să 
fie nesigur în legătură cu acea persoană. Dacă o astfel 
de persoană lipseşte cu desăvârşire, de exemplu într-o 
instituţie, sau dacă persoana care îngrijeşte copilul 
este ambivalentă sau neconsecventă, nevoia pe care o 
definim aici nu este satisfăcută. Cea mai rea situație este 
ca bebeluşul să nu aibă deloc parte de o relație sau să 
fie nesigur. Copiii mai degrabă se agaţă de un părinte 
abuziv, decât să fie angrenaţi într-o situație necunos- 
cută. Cea mai mare teamă a unui copil este pierderea 
unei relații primare. Când vorbim despre această 
relaţie pozitivă, de îngrijire, nu ne referim la un tărâm 
imaginar lipsit de supărare, mânie, enervare, sfidare. 
De la câteva luni încolo, putem să sesizăm la un copil 
mic toate aceste emoții. Un părinte care înţelege acest 
lucru ca parte a relaţiei, care are o concepţie realistă 
despre relaţii poate fi mai capabil de îngrijire. Când 
persoana care îngrijeşte copilul se închide şi se retrage 
dacă bebeluşul este necăjit, copilul trăieşte sentimentul 
că acea supărare are ca efect pierderea, detaşarea. Dacă 
părinţii sunt capabili să rămână iubitori şi să încerce să 
liniştească bebeluşul când este necăjit, deoarece bebe- 


$ 

i 
luşul va recunoaşte schimbarea din tonul vocii lor („Oh, | 


eşti supărat pe mami. Ia să văd dacă pot să fac să fie mai 
bine“), el va primi mesajul că diferitele emoţii fac parte 
din relaţie. Există plăcere şi încredere, dar şi supărare, 
enervare, frustrare, sfidare, negativism. Bebeluşul învaţă 

că poate să fie iritat sau sfidător, dar că părinţii vor fi 
totuşi acolo. 

TBB: Colegul meu Joshua Sparrow are o denumire 
pentru acest lucru. E îl numeşte „testarea toleranței 
la emoțiile negative“. Cred că este interesant faptul că 
bebeluşul testează această toleranță în decursul celui 
de-al doilea an de viață. 

SIG: Copilul are nevoie să se simtă sigur că se poate 
întoarce cu spatele sau se poate simți rău, iar mama şi 
tata vor fi tot acolo. Dacă poate conta pe acest lucru, 
el poate experimenta despărțirea, supărarea, sfidarea 
şi bucuria. Dacă trebuie să se uite mereu peste umăr, 
trebuie să fie mult mai precaut sau să se agaţe de tine cu 
negativismul lui. 

TBB: Sindromul „copilului vulnerabil“ este tocmai 
opusul acestei situații. Mama nu-l lasă niciodată pe copil 
să deţină controlul sau nu-l scapă niciodată din ochi. 
Protejând excesiv copilul, mama îl lipseşte pe acesta de 
propriul său feedback intern. El devine prea dependent 
de mamă pentru semnale şi pentru control. Nu învaţă 
niciodată să aibă încredere în sine însuşi. 

SIG: Atunci când persoana care îngrijeşte un copil se 
ghidează după nişte idei fixe, fără să urmeze inițiativa 
bebeluşului, avem un tip de relație, dar nu e o relație 
echilibrată, în care mama să empatizeze realmente cu 
copilul. 

TBB: Părintele trebuie să audă asta. Trebuie să ştie 
că bebeluşul poate să se descurce cu latura negativă şi, 
de asemenea, că şi el, părintele, poate face acest lucru. 
Devine un echilibru al aşteptărilor şi al încrederii reci- 
proce, în care fiecare membru al diadei părinte-copil îl 
preţuieşte pe celălalt. 

SIG: Atunci relația devine o experiență integrată încă 
de timpuriu. În psihanaliză, vorbim despre clivarea 
Eului şi stări afective polarizate. Înclin să sesizez 

acest lucru în al doilea an de viaţă, când persoanele de 
îngrijire nu sunt capabile să fie iubitoare în timp ce ajută 
copilul să depăşească stările de mânie. Bebeluşul consi- 
deră mânia şi iubirea ca fiind separate. Când îngrijirea 
iubitoare intervine chiar şi în timpul manifestării mâniei 
sau altor emoții puternice, bebeluşul începe să înțeleagă 
că aceste emoţii diferite, precum iubirea şi ura, pot fi 
legate una de alta. 

TBB: În formarea în programul Touchpoints (Puncte 
de cotitură)”, întotdeauna subliniez că e normal să 
existe un sentiment de agresivitate negativă la copil şi 
un sentiment de agresivitate negativă la părinte. Toate 
pasiunile sunt atât pozitive, cât şi negative, nu doar 
pozitive. Fără latura negativă, nu ar fi pasiuni. Cred că 
acest lucru trebuie să fie adus în discuţie. 

SIG: Aceste emoţii negative trebuie distinse de 
experienţa traumatică. Există cercetări despre traumă, 
care arată reacţiile fiziologice şi emoționale ale copiilor 
deosebit de stresaţi. Acest gen de stres extrem se vede la 
bebeluşii care nu au bază de siguranță plăcută. Când o 
experienţă este copleşitor de înspăimântătoare, ca aceea 
în care copilul a fost abuzat sexual sau fizic, sistemul 
stresului preia controlul. Bebeluşii abuzați pot deveni 
vigilenți şi excesiv de temători. Aceste tipare psihologice 
nu sunt neapărat ireversibile. Dacă bebeluşului i se 
asigură din nou grijă iubitoare, siguranţă şi confort, 
chiar dacă va dura foarte mult, el va integra adesea acele 
experienţe negative ca parte a relaţiilor şi se va descurca 
foarte bine (dacă stresul nu a durat foarte mult şi dacă nu 
a întrerupt dezvoltarea motorie, cogniția sau mai multe 

etape de dezvoltare). Însă trebuie ca de la început să 
existe o relaţie afectuoasă permanentă; acesta e instru- 
mentul care poate fi folosit pentru a ajuta un bebeluş să 
îşi revină după un factor de stres. Desigur, când stresul a 
fost cronic, procesul de recuperare poate dura mulţi ani. 


Divorțul şi custodia 


TBB: Cum putem menţine această puternică relație 
primară în cazul unui divorţ? Ce se poate spune despre 
custodia comună şi drepturile de vizitare? Sunt întrebat 
tot timpul despre custodia comună. Trebuie să ne 
gândim mai mult la drepturile de vizitare, precum şi la 
dreptul de a lua copilul să-şi petreacă noaptea la celălalt 
părinte. Cât de devreme ai lăsa un bebeluş să îşi petreacă 
noaptea la celălalt părinte? 

SIG: Dacă părinții divorțați locuiesc aproape şi 
amândoi sunt nişte părinți buni, recomand ca ei să 
păstreze relația cu bebeluşul cât mai asemănătoare cu 
putință cu perioada când erau căsătoriți. Situația ideală 
e ca ambii părinţi să vadă copilul zilnic. Acest fapt ar 
duce la un sentiment de siguranță şi confort al copilului 
cu ambii părinți. Dacă ambii părinți petrec mult timp 
cu bebeluşul şi îl pot ajuta pe acesta să se simtă în 
siguranţă (adică acesta îl lasă pe oricare dintre părinţi 
să îl calmeze când e necăjit), atunci copilul poate fi lăsat 
peste noapte la celălalt părinte de foarte devreme. 

Totuşi, e mai obişnuită situaţia în care bebeluşul este 
cu mama în cea mai mare parte a timpului şi îşi petrece 
doar foarte puţin timp cu tatăl sau invers. Atunci nu mă 
simt în largul meu cu ideea de a lăsa copilul peste noapte 
la celălalt părinte, înainte de împlinirea vârstei de 3 ani. 
Chiar şi atunci, asta ar depinde de situația copilului şi 
de faptul dacă acesta este sau nu pregătit sau se simte 
în largul său în legătură cu această împrejurare. Deşi 

trebuie luate întotdeauna în considerare circumstanțele 
individuale, în general persoana care are grijă în 
principal de copil ar trebui să-i ceară celuilalt părinte să 
vină frecvent la copil şi să se joace cu acesta. Cu cât se 
joacă mai mult cu copilul cealaltă persoană de îngrijire, 
cu atât mai repede rămânerea peste noapte la aceasta 
devine o posibilitate reală. Dacă celălalt părinte îl vede 
pe copil, să zicem, de patru ori pe săptămână, poate fi o 
tranziţie firească. 

Am fost solicitat într-o situaţie cu un copil de 4 ani, 
unde tatăl voia să ia copilul pentru două săptămâni 
într-un concediu. Am sugerat ca el să o ia şi pe mamă 
şi să petreacă o vacanţă de familie extinsă, dar să nu ia 
doar copilul de lângă mamă pentru o perioadă atât de 
lungă. Cea mai lungă perioadă în care acest copil fusese 
plecat vreodată de acasă era de trei zile. Era prea mult 
să se treacă de la trei zile la două săptămâni. Puteau să 
ajungă treptat la această perioadă, dar nu dintr-odată. 
Am ajuns la un compromis. 

TBB: Vârsta de 3 ani mi se pare momentul pentru a 
începe încercarea de a-l lăsa pe copil să stea peste noapte 
la celălalt părinte. Dacă respectivul copil este descur- 
căreţ noaptea şi este capabil să doarmă singur, acest 
fapt constituie, de asemenea, un semn că el este pregătit 
pentru asta. Însă acest lucru ar trebui să fie cuplat cu 
temperamentul copilului şi cu reacţia sa la despărțirea 
de părintele cu care locuieşte permanent. 

SIG: Le-ai spune judecătorilor, în cazul unui copil de 
2 ani sau al unuia de 18 luni, care nu-şi prea vede tatăl, 
dacă tatăl vrea să petreacă weekendul cu copilul şi acesta 
să rămână peste noapte la el, că răspunsul ar fi categoric 
nu? 

TBB: Cel mai probabil. 

SIG: Să ia copilul pentru o săptămână pe timpul verii 
ar primi tot un nu categoric? Cu toate acestea, vedem 

nenumărate cazuri în care instanța stabileşte despărţirea 
de principala persoană de îngrijire. Într-un asemenea 
caz, în practica mea, a fost nevoie de două luni pentru 
a-l ajuta pe copil să îşi revină şi să se simtă în siguranță 
cu mama lui, după o vizită deosebit de lungă la tată, 
înainte ca respectivul copil să fie pregătit pentru aşa 
ceva, Vizitele numeroase pe timpul zilei sunt o moda- 
litate minunată de a pune bazele siguranței cu celălalt 
părinte. 

TBB: În ceea ce priveşte custodia comună, avem 
nevoie de reguli mai bune. Principala chestiune în 
custodia comună este dacă părinții sunt capabili să 
îşi gestioneze supărarea şi sentimentele competitive 
într-o manieră care să nu-l implice pe copil. Cel mai 
bun predictor pentru viitorii copii dintr-o familie 
divorțată este dacă aceştia sunt scutiți de sentimentele 
antagoniste ale părinților. Deoarece un copil dintr-o 
familie divorțată simte întotdeauna că el este de vină 
pentru această situație, că, dacă el ar fi fost un copil 
mai cuminte, părinții lui nu s-ar fi despărţit şi nu ar fi 
destrămat familia. Cealaltă teamă este aceea de abandon: 
„Dacă un părinte mă va părăsi, poate că şi celălalt o va 
face“. Vizitele părintelui care nu are custodia trebuie 
să fie previzibile şi sigure şi nu trebuie să perturbe 
activitățile curente ale copilului. O rutină devine o sursă 
serioasă de liniştire pentru copil. Rămânerea în vizită 
peste noapte şi despărțirile trebuie luate serios în seamă 
ca potenţiale amenințări la adresa copilului. Şi totuşi, 
părintele care nu are custodia trebuie să fie disponibil 
Pentru copil. Trebuie considerate multe aspecte în 
luarea fiecărei decizii: stadiul dezvoltării copilului, 
adaptarea copilului la divorţ, gradul de respectare de 
către părinți a promisiunilor făcute copilului. Vizitarea 
regulată de către părintele care nu deţine custodia este 
ideală atâta timp cât nu tulbură activităţile obişnuite 

ale familiei. Ar trebui să primeze binele copilului. În 
prezent, judecătorii din instanţele de dreptul familiei 
recunosc importanța deosebită a problemelor legate de 
părintele absent, dar încă nu şi adaptarea copilului. 

SIG: O situaţie adoptată de unii părinţi este aceea în 
care copilul rămâne acasă şi părinţii stau pe rând cu el. 
Părinţii care fac acest lucru consideră că copilul ar trebui 
să beneficieze de siguranţa propriei camere şi a unui 
singur cămin şi că ei sunt cei care ar trebui să se mute. 
Dacă familiile sunt înstărite şi îşi permit să păstreze 
casa inițială şi să aibă şi câte o locuinţă pentru ei înşişi, 
fiecare dintre părinți urmează să îşi petreacă jumătate 
din săptămână în casa iniţială şi jumătate în locuința 
personală. Evident, soluția aceasta este foarte compli- 
cată şi trebuie rezolvată partea logistică. 

TBB: Dacă le oferim părinţilor idei cu privire la ce să 
ia în considerare şi nişte reguli de bază pentru a decide 
când e prea devreme să mute copilul dintr-o casă în alta 
sau să îl lase peste noapte la celălalt părinte, despre 
momentul când aceste situaţii intervin în dezvoltarea 
copilului ş.a.m.d., părinţii ar putea să ia propriile lor 
decizii. 

SIG: După cum spuneam, va exista încă problema 
despărțirii copiilor de părintele primar de îngrijire, 
pe durata unei săptămâni sau două, vara sau în week- 
enduri prelungite, înainte ca respectivul copil să fie 
pregătit pentru asta. În mod obişnuit, un copil de 3 sau 
4 ani nu e pregătit pentru o vacanţă de vară de două 
săptămâni departe de părintele primar de îngrijire. La 
5, 6 sau 7 ani, copiii sunt, adesea, pregătiți pentru asta. 
Dacă despărțirea se face treptat şi celălalt părinte vine 
în vizită la copil în fiecare zi, tranziția va avea loc mult 
mai rapid. 

Al doilea principiu pe care îl stabilesc în cadrul 
unui divorţ este accesul uşor la ambii părinţi. Cel mai 


6 4 NEVOILE ESENȚIALE 
) ALE COPULOR 


bine este ca părinţii să locuiască aproape unul de altul, 
indiferent dacă împart sau nu aceeaşi locuinţă, astfel 
încât, atunci când copiii ajung la vârsta şcolară, ei să 
poată merge cu bicicleta sau pe jos lao locuință sau la 
cealaltă. Pot să meargă la aceeaşi şcoală, indiferent în ce 
casă locuiesc, şi îşi pot invita prietenii în vizită la oricare 
dintre locuinţe. Asta îi dă copilului mai mult control cu 
privire la accesul la mamă sau la tată. Întotdeauna este 
cel mai bine când copilul poate lua inițiativa de a căuta 
apropierea. Acest aranjament a dat rezultate foarte bune 
cu unii copii. Însă este nevoie de părinți foarte maturi, 
care pun copilul pe primul loc. 

Le spun părinţilor care au divorțat că ce a fost a fost, 
dar că, acum, din cauza copiilor, au o legătură pe viaţă. 
Sunt rude şi constituie aceeaşi familie, indiferent că 
le place sau nu. Se pune problema dacă au de gând să 
se înțeleagă bine şi să se poarte civilizat, spre binele 
copiilor, sau dacă vor perturba copiii. Nu pot să nu aibă 
o legătură între ei. Copiii au nevoie de ambii părinţi. 
Unii părinţi au nevoie de terapie. Alții sunt capabili să 
depăşească Situaţia pe cont propriu. 

TBB: Plecăm tot de la ipoteza că, de la început, există 
o persoană de îngrijire primară iubitoare, cineva care îşi 
asumă deplina responsabilitate pentru copil. 

SIG: La modul ideal, ar exista de la început două 
persoane iubitoare care să îi ofere îngrijire copilului. 
Însă acest lucru nu se practică acum pe scară largă. 
Ţelul folosirii împreună a mâinii stângi şi a mâinii 
drepte - având două persoane de îngrijire primare - nu 
este ceva la care se gândesc cei mai mulți părinți care 
sunt împreună. Ei se lasă prinşi în jocul de a avea o 
persoană de îngrijire primară şi una secundară. Când 
există două persoane de îngrijire primare, toate aceste 
decizii vin cu mai multă uşurinţă, dar asta trebuie să 
înceapă devreme. În majoritatea situaţiilor, nu este 

cazul. Cum pot să evalueze instanţele judecătoreşti 
situația? 

TBB: Instanţele sunt supraîncărcate. Nu au suficient 
timp. Nu au niciun ajutor pentru evaluarea situaţiei cu 
părinții şi copilul. Dacă ar avea la dispoziție, pregătite, | 

| 


toate aceste informaţii, atunci poate că, în timpul pe 
care îl au alocat pentru fiecare copil, ar putea să ia o 
decizie mai bine avizată. 

SIG: Acum, însă, politicile se bazează pe o înțelegere 
greşită a copiilor; de exemplu, ideea că un copil de 2 ani 
poate fi despărțit cu uşurinţă de un părinte iubitor, care 
îi oferă îngrijire. 

TBB: În acelaşi timp, există o nevoie de a se recu- | 
noaşte importanța taţilor. Asta s-a întâmplat într-o | 
oarecare măsură. Până acum, totul se reducea la mamă, 
şi mama obținea totul. Ea obținea custodia; custodia 
comună era rară. Mai recent, instanțele au ajuns să îşi 
dea seama că ar trebui să îi păstreze şi pe taţi în ecuație, 
atât din motive financiare, cât şi din alte motive. Aşa că 
au început să facă mari eforturi pentru a păstra implicarea 
taţilor. Asta a dus la custodia comună, dar şi ła unele 
hotărâri absurde. Părinţii unui bebeluş de 7 luni m-au 
sunat să-mi spună că un judecător a hotărât că bebeluşul 
ar trebui să stea jumătate de săptămână cu fiecare dintre 
ei. Un părinte locuia în San Francisco, iar celălalt în 
Chicago. Au venit la centrul nostru câteva zile să ne 
ceară sfatul. Până la urmă, au reuşit să cadă de acord 
asupra unei decizii mai bune şi şi-au asumat un rol activ 
după ce cineva le-a explicat nevoile copilului. 

Celălalt lucru care obstrucționează acum luarea de 
hotărâri bune este accentul prea mare care se pune pe 
solidaritatea familială — încercarea de a păstra familia 
împreună. Încercarea de a păstra familia împreună, cu 
orice preţ, poate fi foarte distructivă. Cred că trebuie 
să luptăm pentru o mai bună examinare a dezvoltării 

şi nevoilor copilului şi a capacităților fiecăruia dintre 
părinţi. Plecând de aici, instanţele ar putea să îi ajute pe 
părinţi să conlucreze în interesul copilului. 


i 
i 
i 
i 


Centrul de zi 


SIG: Dacă părinţii au opţiuni şi sunt capabili să 
asigure ei înşişi o îngrijire de foarte bună calitate, 
consider că cel mai bine este ca în primii doi ani de viață 
copilul să nu fie dat la o creşă cu program prelungit 
(30-40 de ore sau mai mult pe săptămână). Cercetările 
recente şi propriile mele observații clinice sugerează că i 
majoritatea creşelor nu oferă o îngrijire de foarte bună i 
calitate. Adesea, calitatea interacțiunii dintre îngrijitori i 
şi bebeluşi nu este cea optimă. De asemenea, rata obiş- 
nuită de patru bebeluşi pentru un îngrijitor în primul 
an şi de şase în al doilea an, asociată cu rata mare de 
schimbare a personalului, salariile minime, pregătirea 
insuficientă şi schimbarea previzibilă a îngrijitorilor în 
fiecare an fac dificilă asigurarea unei îngrijiri perma- 
nente de foarte bună calitate în acei primi ani de viață. 

Întrebarea este: sunt capabili părinţii să revină la 
îngrijirea şi creşterea propriilor copii şi să utilizeze mai 
puţin centrele de zi? 

TBB: Aş prefera situația în care centrele de zi pentru 
bebeluşi şi copii foarte mici să nu fie necesare, dar cred 
că, în prezent, există un mare segment de populație care 
nu-şi poate asuma îngrijirea permanentă a propriilor 
copii. 

SIG: Oare un motiv pentru care părinții nu pot face 
asta îl reprezintă o diferență în modul în care evoluează 
oamenii în prezent? 

TBB: Aşteptările se schimbă. E la fel cu ce se întâmplă 
cu instituția căsătoriei într-o societate în care rata 
divorțului a ajuns la 50%. Aşteptările de la căsătorie 

s-au schimbat. Cred că acelaşi lucru se petrece cu modul 
în care mamele percep statul acasă. La generaţiile din 
trecut, de la majoritatea mamelor se aştepta ca ele să 
stea acasă şi lor le era mai uşor să facă acest lucru. 
Acum, am modificat complet această aşteptare şi este 
greu să o schimbăm în sensul opus. 

SIG: Din punctul de vedere al copilului, însă, hai să 
examinăm primul an de viaţă într-o creşă cu program 
prelungit — 40 de ore sau mai mult pe săptămână. Cum 
consideri că făuresc şi dezvoltă relații bebeluşii în 
această situație? 

TBB: Bebeluşii pot realiza ataşamente multiple, care 
să fie importante. Cu certitudine, sper că părinţii sunt pe 
primul loc, iar copilul creează ataşamente secundare cu 
restul lumii. Recent, am vizitat o creşă într-un moment 
când toate mamele erau acolo. După un timp, a mai 
rămas doar o singură mamă şi toți copiii gravitau în jurul 
ei. M-am întors spre angajaţii foarte devotați ai creşei 
şi le-am spus: „S-ar părea că vă părăsesc, nu-i aşa?“ Ei 
au răspuns: „Când e o mămică aici, noi nici măcar nu 
existăm pentru ei“. Copiii diferențiau deja între cei care 
aveau grijă de ei. Nici măcar nu trebuie să fie vorba de 
propria lor mamă, pur şi simplu trebuie să fie o mamă. 

SIG: Asta nu e prea grozav. În mai multe creşe, când 
copiii sunt mobili, am văzut mulți copii însetați de 
afecţiune. Copiii vin la orice adult nou şi stau în preajma 
lui. O parte din această îndreptare spre orice mamă este 
pur şi simplu îndreptarea către oricine le acordă puțină 
atenţie. Este un pic nediferențiată. Observăm asta în 
instituții cum ar fi orfelinatele, unde există privare 
de afectivitate. O clipă, când şi când, de interacțiune 
reciprocă, uneori legată de hrănire sau de schimbarea 
scutecelor, nu este suficientă pentru a li se asigura 
copiilor siguranța necesară şi sentimentul că există 
cineva care are grijă de ei. 

Dacă este să le oferim părinților opţiuni, trebuie 
deopotrivă să îmbunătăţim creşa şi să reducem numărul 
de ore săptămânale pe care copiii le petrec într-un 
aşezământ de tip creşă. 

TBB: Din nou, cred că trebuie să fie o decizie de la caz 
la caz, să se cântărească diversele aspecte, şi nu să li se 
spună pur şi simplu oamenilor ce să facă. Unii părinți 
sunt nişte părinți mai buni dacă există o supapă pentru 
ei. Însă trebuie, cu adevărat, să asigurăm copilului o 
persoană de îngrijire secundară optimă. 

SIG: Când discut cu studentele, le întreb adesea 
cum îşi văd viaţa în ceea ce priveşte copiii. Când se 
gândesc la o carieră şi la căsătorie, iau în considerare 
şi creşterea copiilor, şi solicitările unei profesii? Sunt 
logodite cu un neurochirurg sau intenționează să 
fie ele însele neurochirurgi? Au de gând să aibă mai 
mulţi copii? Existenţa a doi neurochirurgi în familie, 
împreună cu patru copii, poate fi ceva mai dificil şi mai 
solicitant decât îşi pot închipui. Pe de altă parte, dacă 
doi indivizi se căsătoresc şi vor amândoi cariere, iar 

unul dintre ei e scriitor, iar celălalt psiholog, s-ar putea 
ca ei să aibă un control mai mare asupra timpului lor. 
Fiecare dintre ei ar putea lucra două treimi din timp 
sau unul ar putea lucra cu jumătate de normă şi ar 
putea angaja o persoană de îngrijire pentru numărul 
restrâns de ore rămase. Însă mulți dintre aceşti părinți 
potenţiali nu s-au gândit foarte bine la asta. Vor copii 
şi o carieră frumoasă şi nu văd nicio problemă în asta. 
Ceea ce li se induce să creadă în prezent este că un 
centru de zi cu program prelungit în primii ani de viață 
este la fel, dacă nu mai bun decât ceea ce pot să ofere ei: 
„O să fac un copil, îmi voi lua concediu două luni, voi 
da copilul la creşă şi voi fi avocat, iar soțul meu va fi tot 
avocat. Vom lucra până la opt seara. Vom lua copilul de 
la creşă, vom veni acasă şi ne vom juca o oră“. În familii 

ca aceasta, consider că micuţilor nu li se satisfac nevoile 
esenţiale de îngrijire. 

TBB: Când văd o astfel de familie, văd multă sufe- 
rinţă. Acest fel de tratare a copilului ignoră interesele 
acestuia într-o asemenea măsură, încât cu siguranță 
există multă negare. Ceva este atât de dureros, 
încât aceşti părinți trebuie să se ascundă îndărătul 
pledoariilor. 

SIG: Însă sprijinim acest tip de negare sau îi ajutăm 
pe părinți să o depăşească? Când proaspeţii părinţi iau 
hotărâri încă de timpuriu, unii dintre ei îşi planifică 
intuitiv flexibilitatea de a sta acasă mai mult; uneori, 
mama este cea care stă acasă, alteori este tatăl. Părinții 
care sunt mai nesiguri şi au tendinţa să folosească 
negarea caută adesea îndrumare. Însă ei primesc multe 
dezinformări. Li se spune că nu contează. Dacă viitorii 
părinţi ar şti mai multe despre această nevoie a copilului 
de o relaţie apropiată continuă, poate că şi-ar face 
planurile mai realist. Şi-ar da seama cât de greu este 
să aibă astfel de relaţii, în condiţiile a două servicii cu 
normă întreagă şi un centru de zi cu program prelungit. 
Dacă părinții ar vedea opţiunile, ar putea să facă alegeri. 
Dacă au acasă pe cineva care să aibă grijă de copil şi aleg 
bine acea persoană, ei au o mai mare probabilitate, dacă 
îşi permit financiar, să aibă aceeaşi persoană de îngrijire 
mai mulți ani. În centrele de zi, de regulă, îngrijitoarele 
se schimbă în fiecare an. Însă rata de schimbare a 
personalului este atât de ridicată, încât e posibil să 
intervină încă o schimbare sau două într-un singur an. 
Până să termine copilul un an de creşă, s-ar puta să fie 
trei schimbări ale îngrijitoarelor. Salariile minime, lipsa 
de pregătire etc. contribuie la acest lucru. Îngrijitoarea 
dintr-o creşă nu este o meta peleth dintr-un kibbutz din 
Israel, o persoană stabilă în viața unui copil, fiind cu 
acesta patru sau cinci ani. Aceasta nu este nevoie să fie 

mama. Poate fi tatăl, bunica sau bunicul. Copilul are 
nevoie în viaţa sa de o persoană care să-l îngrijească, să 
îi fie alături pe termen lung. 

TBB: Pentru a îmbunătăți îngrijirea din creşe, 
consider că trei copii la un adult reprezintă maximum 
absolut pentru primul an de viață. Însă în prezent norma 
e de patru copii de o îngrijitoare. Imaginaţi-vă o mamă 
cu tripleți şi cât de greu îi e să aibă grijă de toți trei 
bebeluşii în acelaşi timp. 

SIG: Berry, recomandarea ta ar fi ca la un copil să se 
păstreze aceeaşi îngrijitoare în primii trei sau patru ani 
de viață? De exemplu, un grup de îngrijitoare care să 
însoţească pe tot parcursul perioadei copilăriei timpurii 
un grup de copii care au venit ca bebeluşi. 

TBB: Acest lucru ar da rezultate dacă îngrijitoarea 
ar îndrăgi cu adevărat fiecare copil în parte, dar dacă 
nu-i place de vreunul? Nu ar putea acesta să fie mutat în 
grupul altei îngrijitoare? Îngrijitoarele şi bebeluşii, la fel 
ca părinții, ar putea fi evaluați în ceea ce priveşte „buna 
potrivire“ dintre ei. De asemenea, când copiii au doi şi 
trei ani şi îngrijirea a patru copii devine posibilă, un al 
patrulea copil va fi adăugat grupului inițial. Al patrulea 
copil nu ar avea mereu aceleaşi îngrijitoare. 

SIG: Copiii adăugați grupului ar putea proveni din 
exterior, poate de acasă. Pentru a se obține rezultate, 
ar trebui să existe o înscriere la creşă şi în al doilea şi al 
treilea an, fiecare grupă fiind mai mare decât cea prece- 
dentă. Sunt mai mulţi copii în vârstă de trei ani, decât 
copii mai mici. Apoi trebuie să creăm stimulente pentru 
personalul centrelor de zi, ca să rămână în continuare, 
oferindu-le salarii mai mari şi o mai bună pregătire. 

TBB: Trebuie să mărim salariile până la un nivel 
decent şi trebuie să le îmbunătăţim statutul. În prezent, 
sunt considerate, cu oarecare dispreţ, nişte simple 
„babysittere“. 

SIG: Asta trebuie să remediem. Trebuie să facem să se 
înţeleagă tot ce este implicat în îngrijirea cu seriozitate a 
unui copil: crearea de dialoguri permanente, reflectarea 
şi acceptarea unei întregi serii de emoții. Se găsesc, 
uneori, oameni calzi şi grijulii, care au bune reacţii 
emoționale, deşi nu li s-a oferit ocazia să capete o edu- 
caţie. Uneori, se găsesc tineri care vor să dobândească 
experiență cu copiii şi care au o fire sensibilă şi flexibilă. 

TBB: Personalul creşelor are nevoie de o reîncărcare 
permanentă a bateriilor. Să ai grijă de copiii altora e o 
slujbă solicitantă. Dacă părinții şi personalul de îngrijire 
ar putea să îşi țină în frâu tendinţa inevitabilă, firească, 
de a deţine puterea de control şi decizie, părinţii ar 
putea „alimenta“ şi ei în egală măsură personalul creşei. 
Echipa (alcătuită din părinţi şi îngrijitoare) ar putea să 
ia parte la dezvoltarea optimă a copilului. 

SIG: Trebuie să vedem toate acestea din punctul de 
vedere al prevenţiei. E o chestiune de sănătate publică. 

TBB: Când Congresul discuta despre acele 22 de 
miliarde de dolari pentru îmbunătăţirea îngrijirii 
copilului, am avut ocazia să merg la Washington şi le-am 
spus că, dacă dădeau pur şi simplu banii guvernelor 
federale, aceştia aveau să fie înghiţiţi în totalitate şi 
că era mai bine dacă dădeau banii în mod condiționat 


trebuie să facem nişte studii“. Le-am spus că există deja 
o mulțime de studii. Acum trebuie să punem în practică 
rezultatele cercetărilor. M-au întrebat dacă aş putea să 
le spun ce programe dau rezultate. Am spus că nu aş 
putea să fac asta de unul singur, dar că în mod sigur aş 
putea să strâng câţiva colegi care ar putea să le spună ce 
programe garantăm că vor da rezultate. 

Guvernele federale pot înghiți veniturile pentru îngri- 
jirea copilului la vârf, dacă nu suntem atenţi. Singurul 
sector care ar putea să facă ceva în această direcţie, care 
şi-ar permite financiar asta şi ar putea să fie motivat în 
acest sens, dacă am fi suficient de inteligenţi, este cel al 
marilor corporaţii. Dacă le-am putea face să înfiinţeze 
un centru la sediul fiecăreia, care să asigure medicină 
preventivă, creşă, after-school şi îngrijirea persoanelor 
vârstnice, atunci poate că am putea începe să ajungem să 
ajutăm mai mulți oameni. Nu cred că trebuie să folosim 
şcolile pentru asta, dar Ed Zigler de la Yale are un model 
pe care îl numeşte „Şcoala secolului XXI“, în care toate 
aceste situații de îngrijire sunt adunate în clădirile şco- 
lilor care nu mai sunt utilizate şi care sunt transformate 
în centre pentru familiile din comunitățile lor. În modelul 
nostru, cel al Punctelor de cotitură, recomandăm să se 
înființeze centre pentru părinți în fiecare comunitate, 
unde aceştia ar putea să beneficieze de centre de zi, 
servicii medicale de prevenție, after-school şi îngrijire a 
persoanelor vârstnice. Centre de resurse pentru părinți, 
precum Family Support America (Asociaţia de Sprijinire 
a Familiei din America), ar putea fi create pentru cei 
de aceeaşi vârstă. Părinţii ar începe, atunci, să simtă în 
jurul lor un sentiment de comunitate. 

Modelul Punctelor de cotitură a fost creat la Spitalul 
de Pediatrie din Boston pentru a forma reprezentanți 
multidisciplinari din comunităţi care sunt pregătite de 
schimbare, într-un model relațional, de sprijin. Dorim 
să îmbunătăţim sistemul medical de prevențţie şi centrele 
de zi în mai multe scopuri. La fiecare vizită a părinţilor 
şi copiilor, furnizorul (centrul de zi sau unitatea medi- 
cală) identifică punctele forte ale părintelui, în raport 
cu eşecurile. Dezvoltarea copilului este limbajul dintre 
specialist şi părinte. Părintele este prețuit, ca fiind 
expertul în dezvoltarea copilului. În acest fel, pasiunea 

părintelui este întreținută. Relaţia este tranzacțională, 
şi nu de sus în jos (ierarhică). Fiecare vizită devine o 
ocazie de a împărtăşi noile realizări ale copilului şi de 
a încuraja dezvoltarea fizică şi psihologică a acestuia. 
Douăzeci şi cinci de centre au adoptat ideile noastre şi 
ele schimbă acum comunitățile în care funcționează, 
în direcția transformării acestora în nişte comunități 
„prietenoase“ cu părinții. Țelui nostru este să oferim 
sprijin preventiv pentru cei 40% dintre cei care nu 
beneficiază de suficient ajutor. Chiar ştim ce să facem. 
Putem să facem? 


Plasamentul familial şi adopţia 


SIG: Pe lângă copiii cu părinți care lucrează, trebuie 
să ne gândim la copiii dați în plasament familial sau 
din instituţii de orice fel. Am văzut ce se întâmplă în 
anumite orfelinate din Europa de Est, unde nu există 
îngrijitori principali pentru fiecare copil. În SUA avem 
copii care sunt dați dintr-un plasament familial în altul 
şi li se schimbă frecvent persoanele de îngrijire. Avem 
instituţii în care copiii rămân până când sunt daţi în 
plasament familial. Acestea nu sunt conduse, neapărat, 
de o persoană de îngrijire iubitoare, dedicată cu adevărat 
bebeluşului sau copilului. 

TBB: William Weld, fostul guvernator al statului 
Massachusetts, a numit în 1992 o Comisie pentru 
Plasamentul Familial, alcătuită din 20 de specialişti aleşi 
dintre noi, pentru a îmbunătăți activitatea Ministerului 
Serviciilor Sociale.” Am examinat 100 de cazuri luate la 
întâmplare, scoțând dosarele aferente. Niciunul dintre 
acestea nu fusese lucrat temeinic, din start. Nimeni nu 
ştia ce anume urma să aducă respectivul copil în situația 


28 Governor's Blue Ribbon Commission on Foster Care, martie 1992. 

de plasament familial. Nimeni nu ştia de ce anume avea 
nevoie copilul şi nimeni nu dădea atenţie potrivirii 
dintre copil şi familia în care urma să fie plasat, astfel 
încât acest aranjament să dea rezultate bune. Desigur, 
asta însemna că respectivii copii treceau întruna de la 

o familie la alta. Indiferent de problemele inițiale ale 
copilului, acestea erau ulterior intensificate. 

SIG: Ce procent din cei 100 de copii fuseseră plasați 
în mai multe familii? 

TBB: Aproape toți. Guvernatorul a acordat atenție 
raportului nostru. Am primit un manager nou, compe- 
tent, care a creat sisteme de evidență pentru aceşti copii. 
De îndată ce ministerul a început să îi urmărească, a 
devenit limpede că aceşti copii erau mutaţi de colo până 
colo, S-a reuşit reducerea semnificativă a numărului 
de mutări prin care treceau copiii. Noi am făcut reco- 
mandări ca aceşti copii să primească o evaluare inițială, 
astfel încât toată lumea să ştie, din capul locului, ce e cu 
ei - indiferent că erau abuzați, neglijaţi sau proveneau 
din familii care nu le acordau niciodată vreo atenție. În 
felul acesta, se ştia din start unde se aflau ei din punct de 
vedere psihologic şi afectiv. De îndată ce am făcut acest 
lucru, copiii au început să fie daţi în plasamente fami- 
liale care li se potriveau şi în care rămâneau. În anii care 
au trecut de atunci, am schimbat semnificativ imaginea 
plasamentului familial în Massachusetts. 

SIG: Odată analizat dosarul cuiva, care a fost apoi 
soluţia practică ce a ajutat statul să ia decizii de plasa- 
ment familial mai bune? 

TBB: Până la acea dată, tot ce se făcea era să se aplice 
plasturi. Am început să ştim mai multe despre familiile 
de plasament, deoarece acestea avuseseră grijă de alți 
copii şi se strânseseră informaţii despre ele. Identificând 
felul în care era copilul, instituția putea să meargă, de 
exempiu, la o mamă care avea în plasament doi copii şi 

voia un al treilea şi să îi explice că acest copil avea un 
temperament aşa şi pe dincolo şi că e într-un fel sau 
altul. Atunci, ea putea să îşi asume responsabilitatea 
pentru decizie. Un alt lucru pe care l-a realizat activi- 
tatea noastră a fost să încurajeze instituţiile de resort 
să se concentreze asupra încredințării spre adopţie 

a acestor copii. Visul că aveau să reconstituie cândva 
familiile inițiale era mult prea adesea doar atât, un vis. 
Adopţia era amânată an după an, în speranța vană că 
părinţii ar putea fi reabilitați. Copiii aveau de suferit. 

SIG: Ar trebui să existe o modificare a legilor statale 
şi naționale care impun tergiversarea adopţiei copiilor? 
Dat fiind ceea ce ştim despre importanța unor relații 
timpurii permanente, aşteptarea îndelungată a adopţiei 
nu e cel mai bun lucru pentru copil. 

TBB: În Massachusetts, trebuie să aştepţi cel puţin un 
an să vezi dacă mama vrea să îşi ia sau nu copilul înapoi. 

SIG: Asta acolo unde părinții vor copilu! înapoi sau 
îşi închipuie că-l vor înapoi. Dar dacă părintele doreşte 
să renunţe la copil? 

TBE: În acest caz, adopţia este acum posibilă. 
Necesitatea ca bebeluşii să fie dați spre adopție cât mai 
devreme este motivul pentru care am creat NBAS.* În 
Massachusetts, nu se putea adopta un copil în vârstă de 
sub 4 luni deoarece nimeni nu putea stabili dacă acesta 
era normal din punct de vedere neurologic sau nu. Am 
început să lucrez la NBAS pentru a identifica acei copii 
care puteau fi adoptați de timpuriu şi pentru a modifica 
legea de la 4 luni la 0. Acum, un copil poate fi adoptat 
încă de la naştere, dacă părintele renunță la custodie. 
Însă nu ştiu dacă NBAS este folosită foarte mult. Mi-aş 
dori să fie. În unele cazuri, se poate adopta un copil fără 


PE e 
29 Brazelton, T.B. şi J.K. Nugent, Neonatal Behavioral Assessment Scale 


(Scala de Evaluare Comportamentală Neonatală), ediția a 3-a, 
Cambridge University Press, New York, 1996, pp. 1-4. 

ca acesta să fi fost examinat. În Coreea, instituţiile care 
se ocupă de adopțţii solicită ca mama de cetățenie străină 
să meargă în Coreea pentru o lună, ca să reuşească să îl 
cunoască pe copil. 

SIG: Pentru că nu colaborează cu mamele, instituţiile 
prelungesc, cu certitudine, perioada petrecută de copii 
în plasament familial, Legile acordă prea mult timp 
pentru revendicarea copilului de către părintele natural, 
ceea ce, în multe cazuri, întârzie adopțţia şi o împiedică. 
Acest fapt e contrar recomandărilor noastre cu privire 
la nevoile copilului. Fiecare copil are nevoie de o relație 
permanentă solidă. Prelungind plasamentul familial 
şi amânând adopția, creăm copilului un stres inutil. În 
loc de asta, ar trebui să încercăm să cunoaştem mama şi 
copilul şi să încercăm să o ajutăm pe mamă să ia o hotă- 
râre care să fie bună pentru ea. Mama are adesea nevoie 
de ajutor, indiferent că ia copilul înapoi sau că renunță 
la el. Statele federale şi instanţele trebuie să realizeze că 
multe legi aflate în vigoare funcţionează contrar intere- 
selor copilului. Trebuie să creăm intervale de timp mai 
scurte din punct de vedere juridic şi, în plus, să acordăm 
sprijin pentru consilierea mamelor, astfel încât acestea 
să ia o decizie într-o perioadă mai scurtă. 

TBB: Există, de asemenea, situaţii unde părinţii care 
intenţionează să adopte reuşesc să cunoască mama natu- 
rală în timpul sarcinii. Faptul că mama naturală există în 
această ecuaţie interferează cu relațiile apropiate? 

SIG: Nu cred. În multe cazuri, dacă totul decurge 
bine, este mai puţin probabil ca mama să conteste 
adopţia. În cazurile la care am lucrat, mama se simte 
adesea o parte a familiei extinse. 

TBB: Poate există însă pericolul ca părinții adoptivi 
să se simtă oarecum pe locul doi. S-ar putea să-şi facă 
griji că mama va decide brusc că îşi vrea copilul înapoi. 
Mai ţii minte cazul Baby M, bebeluşul care a fost dat 

înapoi mamei naturale după ce deja avusese loc adopţia? 
Mama naturală îşi alăptase copilul în prima lună. 
Bineînţeles că l-a vrut înapoi. 

SIG: Există un interval de timp pe care vrem să-l 
recomandăm, pentru o adopţie, un moment când să 
spunem că e prea târziu să reunim copilul cu părinții 
biologici? 

TBB: Clar, trebuie să stabilim o perioadă, după care 
putem să spunem că drepturile copilului au întâietate. 
Desigur, mama are drepturi, dar oare instanțele-recu- 
nosc drepturile unui copil? 

SIG: Când să spunem că un copil nu ar trebui să fie 
despărţit de persoana care îi oferă o îngrijire de calitate? 
Ar trebui să spunem că, după un anumit interval de 
timp, nu putem să le facem acest lucru copiilor? 

TBB: Aş zice că acest lucru se cuvine să se bazeze pe 
copilul respectiv. 

SIG: La 4 luni, am putea să recomandăm ca tranziția 
să fie făcută treptat. Mama adoptivă trebuie ca mai întâi 
să viziteze copilul şi să restabilească o relație. Apoi, ea 
trebuie să acorde sprijin, să fie iubitoare şi atentă şi să 
o lase pe mama naturală sau pe asistenta maternală să 
vină în vizită, ca să nu existe prea multă anxietate de 
separare. O asistentă maternală poate să fie, chiar, ca 
un fel de bunică sau mătuşă şi să facă parte din viața 
copilului. Ar trebui să se creeze o tranziție cu mult 
contact. Cu cât e mai lung timpul, de exemplu, cu atât 
e mai dificil pentru copil să se adapteze la schimbare, 
Dacă un copil este cu cineva şase luni sau mai mult, se 
vor compromite relaţiile şi dezvoltarea copilului. 

TBB: De ce să se meargă până la 6 luni? Consider că 
4 luni ar trebui să fie perioada-limită, deoarece la 4 luni 
bebeluşul arată primele semne de autonomie. M-aş 
aştepta ca acest lucru să devină nesesizabil, dacă acel 
copil ar fi traumatizat prin mutarea lui dintr-un anumit 

mediu în altul. Aşadar, întregul fundament al autono- 
miei copilului ar fi periclitat. Aş vrea să solicit ca mama 
naturală, care şi-a luat copilul înapoi, să fie atent 
ţinută sub observaţie, pentru a fi siguri că se descurcă 
bine cu acel copil. Interesul copilului ar trebui să fie pe 
primul loc. 

Mi-aş dori un sistem de îngrijire care să funcţioneze 
ca o plasă de siguranță pentru mama naturală, atunci 
când ia copilul înapoi, indiferent de vârsta acestuia. Cred 
că ar trebui examinate motivele pentru care a renunțat la 
copil. Era deprimată? A ieşit din depresie? Este nehotă- 
râtă? Evaluarea ei ar fi esențială. 

SIG: Ideea de bază este că, pe măsură ce copilul creşte 
şi devine tot mai apropiat de persoana de îngrijire, 
despărţirea de aceasta este tot mai puţin în interesul 
copilului, chiar dacă părintele biologic vrea să-l ia 
înapoi. Părintele psihologic este adevăratul părinte. Noi 
supraestimăm drepturile biologice ale părintelui şi sub- 
estimăm drepturile copilului. Cu cât mergi mai departe, 
cu atât devin mai convingătoare motivele pentru a lua 
copilul înapoi. Piesa lipsă din sistemul juridic este 
neglijarea drepturilor copilului. Trebuie să fim capabili 
să le explicăm părinţilor şi judecătorilor ce se petrece cu 
copilul. Copilul mic îşi formează o imagine despre cine 
este ca persoană şi un sentiment de încredere şi iubire, 
prin intermediul relației cu persoana care îi oferă îngri- 
jirea de calitate. Distrugerea acestei relații atrage un risc 
considerabil. Implică multă suferință. Oamenii nu îşi 
dau seama prin cât de multă suferinţă trec copiii atunci 
când le tragi preşul de sub picioare în felul acesta. 

TBB: Trebuie să stabilim ce anume credem că se 
întâmplă în primii trei ani de viaţă şi să facem în aşa fel 
încât acest lucru să le fie clar părinților şi celor care iau 
decizii cu privire la copii. Există trei achiziţii-cheie în 
dezvoltarea copilului mic. Prima este sentimentul clar 

de stimă de sine, a doua este suficienta încredere, pentru 
a fi altruist şi a-i păsa de alți oameni, iar a treia este 
motivaţia de a învăţa. Acestea trei, cel puţin, sunt puse 
în pericol atunci când se petrece ceva grav cu principala 
relaţie a copilului în primii trei ani de viaţă. 

SIG: Acestea trei sunt absolut periclitate. În plus, 
copilul mic îşi formează baza pentru învățarea apropierii. 
Creându-şi un sentiment al sinelui bazat pe apropiere, 
încredere şi relaționare cu alţii, el învaţă afecțiu-nea şi 
compasiunea. De asemenea, copilul mic învață — prin 
reciprocitate — cum să fie hotărât şi conştient de ce 
vrea. Asta conduce la învățarea modului de a fi logic 
şi organizat. El învaţă că poate să aibă un impact şi să 
forţeze lucrurile să se întâmple. În al doilea an de viaţă, 
sentimentul tot mai crescut al sinelui îl ajută pe copil să 
pună cap la cap micile piese, într-o persoană întreagă. 
Înainte de a putea să vorbească, el învață cum să rezolve 
probleme ştiinţific. Apoi învață să utilizeze idei şi îşi 
formează un sentiment al sinelui cu privire la cine este 
el ca om. Acesta e momentul în care începem să vedem 
altruismul. De obicei, nu ne gândim suficient la tot ce se 
petrece în primii trei ani de viaţă atunci când ne punem 
copiii în pericol. Periclităm întreaga dezvoltare cogni- 
tivă şi emoţională a copilului atunci când jucăm ruleta 
rusească a plasamentului familial, adopției şi custodiei. 
Exprimând clar aceste etape de dezvoltare necesare, am 
putea să aducem argumente decisive pentru mutarea 
accentului pe ceea ce este cel mai bine pentru copil. 

TBB: Ar trebui, de asemenea, să ne gândim la evalua- 
rea părinților adoptivi şi la pregătirea lor. Mulți părinți 
adoptivi nu au cum să nu fie vulnerabili, mai ales dacă 
motivul adopţiei este infertilitatea. Unul dintre părinți 
se simte un ratat, celălalt a fost nevoit să accepte faptul. 
Apoi, ei iau hotărârea de a adopta. În perioada de aştep- 
tare, nerăbdarea şi speranța lor în ce priveşte copilul se 

acumulează. Ei vor să fie părinți ideali pentru acesta. 
Când copilul vine dintr-un alt mediu sau o altă cultură, 
este foarte posibil ca el să fie hipersensibil şi copleşit 

de schimbare. Indiferent cât de sărac a fost mediul 
anterior, deoarece el era adaptat la acesta, nu are cum să 
nu sufere. La vârsta de 4 luni, m-aş aştepta la o lună de 
suferință şi readaptare. La un an, la cel puțin două luni. 
Din cauza hipersensibilității sale, copilul îi respinge pe 
aceşti părinţi adoptivi noi. Nu vrea să se uite la ei. Nu 
vrea să le accepte avansurile. Nu vrea să mănânce. Este 
retras sau fragil. Vulnerabilitatea părinţilor creşte. Pe 
urmă, deoarece ştim atât de multe despre influenţa vieţii 
intrauterine, s-ar putea ca ei să înceapă să perceapă 
copilul ca fiind deja vătămat de expunerea la un factor 
intrauterin, cum ar fi lipsurile. Ei încep să se aştepte 

la eşec. I-am putea pregăti pe părinţii adoptivi pentru 
această perioadă de acomodare. Putem să prevenim 
astfel de eşecuri în adopții. 


Mamele din închisori 


TBB: Ce se întâmplă cu mamele din închisori? În 
primul an de viață, şansele de reabilitare a mamei 
datorită copilului sunt atât de mari, iar probabilitatea 
copilului de a avea de suferit din cauză că este cu mama 
în închisoare este atât de redusă, încât aş recomanda 
această soluţie. 

SIG: Acest lucru are sens dacă mama are şansa de 
a ieşi de la închisoare într-un an sau doi. Dacă mama 
urmează să iasă de la închisoare peste doi ani, condu- 
cerea instituţiei ar trebui să facă un program cu durata 
de doi ani sau să depună toate eforturile ca mama să 
intre în regim de liberare condiționată. Nu e de dorit ca, 
după ce copilul a stat un an cu mama, să fie despărțit 
de aceasta un an, pentru ca apoi să îi fie încredinţat din 

nou mamei. Dacă mama este condamnată la închisoare 
pentru un an, recomand ca acel copil să fie cu mama. 
S-ar putea ca asta să funcționeze în cazul unei mame 
care era însărcinată şi a născut în închisoare. Nu la fel 
stă situaţia în cazul copiilor în vârstă de 5-6 ani. 

TBB: Jean Harris a înființat un astfel de program în 
statul New York (la Sing-Sing) şi acesta a mers foarte bine. 
SIG: Dacă o mamă a primit o pedeapsă cu detenția 

de 10 ani pentru o infracțiune gravă, chestiunea e 7 
complicată. Poate că s-ar putea ca imediat copilul să îi fie 
încredințat spre creştere bunicii, care să îl ducă în vizită 
la mamă tot timpul. 

TBB: Totuşi, eu aş prefera ca în primul an de viață 
copilul să stea cu mama. Acest lucru ar fi extrem de 
terapeutic pentru mamă. 

SIG: În mod sigur terapeutic pentru mamă, dar cum 
rămâne cu copilul? 

TBB: Dacă apoi copilul poate să meargă la un bunic, 
această soluție s-ar putea să dea rezultate. Însă dacă în 
familie nu există nimeni care să poată prelua copilul 
după primul an, ar trebui să se decidă chiar de la început 
ce anume ar fi în interesul copilului, ceea ce, într-adevăr, 
s-ar putea să nu fie deloc soluţia de a sta cu mama. În 
orice caz, cu cât se ia mai repede decizia, cu atât e mai 
stabil mediul pe care i l-am putea oferi copilului. 

SIG: Dacă mama urmează să fie în detenţie un an, doi 
sau trei, dar ea se comportă foarte bine, poate fi intro- 
dusă într-un regim de liberare condiționată, astfel încât 
să poată fi cu copilul. Un astfel de program ar trebui 
să depună toate eforturile pentru a-i ține împreună pe 
mamă şi pe copil până când mama iese de la închisoare, 
nu doar pentru un an. Trebuie să facem lucrurile bine 
până la capăt, nu doar pe jumătate. Însă dacă mama 
trebuie să stea în detenție zece ani şi nu există o bunică, 
sunt de acord că e în interesul copilului să fie dat spre 

adopţie. În situaţiile în care există o bunică sau o mătuşă 
care să aibă grijă de copil, se pune problema dacă pentru 
copil este mai bine să stea cu mama în închisoare în 
primul an de viaţă şi să îşi formeze o relaţie cu mama, 
iar apoi să îşi formeze o nouă relaţie cu bunica, sau dacă 
e mai bine pentru copil ca de la început să fie încredinţat 
bunicii şi apoi doar să o viziteze pe mamă. 

TBB: Este mai bine să iubeşti şi să pierzi acea iubire 
decât să nu iubeşti deloc. 

SIG: Dar copilul ar putea să o îndrăgească pe bunică 
sau pe mătuşă. 

TBB: Sunt mari şanse ca un copil să fie bine îngrijit 
de cineva care e la închisoare. Mai ţii minte acel vechi 
studiu Skeels/Skodak*, în care femeile erau în insti- 
tuții şi se descurcau atât de minunat cu copiii? Erau 
femei cu probleme grave, însă erau în instituții şi nu 
aveau nimic altceva de făcut decât să se joace cu copilul. 
Probabil că petreceau cu copilul 50% din timpul cât 
erau treze. Cred că trebuie să fie avut în vedere acest 
lucru. Poate fiindcă este în detenţie, femeia aceea ar fi 
o mamă mai bună decât ar fi fost vreodată dacă nu ar 
fi fost încarcerată. Asta i-ar oferi copilului un început 
bun. Apoi bunica ar putea să preia copilul. Însă când 
femeile respective s-au descurcat atât de groaznic în 
societate, îmi fac griji, de asemenea, la ce fel de bunici 
încredințăm copiii. 

Orfelinatele şi serviciile de îngrijire de tip familial (satele 
copiilor) 

SIG: În legătură cu acest lucru există şi întrebarea: 
ce fel de îngrijire instituţională avem acum, pe lângă 


30 Skeels, H.M. şi H. Skodak, “A Study of the Effects of Environmental 
Stimulation“, în University of Iowa Studies in Child Welfare, vol. 15 şi 
16, University Park, IA, 1939. 


plasamentul familial? Există o perioadă de tranziţie 
acolo unde plasamentul familial nu începe imediat. 
înainte ca un copil să meargă în plasament familial, 
există situaţiile de grup. 

TBB: Însă în ţara noastră a existat o adevărată re- 
pulsie faţă de orfelinate şi nu ştiu câte au mai rămas. 

SIG: Unele sate ale copiilor seamănă cu plasamentul 
familial. Problema cu instituțiile mari, de genul orfelina- 
telor, este că acestea au tendința de a practica o îngrijire 
impersonală. E posibil ca satele copiilor să funcționeze 
mai bine deoarece sunt mai personale. 

TBB: Dacă ne dorim să oferim persoane de îngrijire 
iubitoare, nu ar trebui să ne gândim mai bine la ce fel de 
pregătire le putem oferi acestora? Epuizarea este la doar 
un pas distanță atunci când lucrezi într-o astfel de insti- 
tuţie. Şi ea poate lua multe forme, cum ar fi neglijarea 
copiilor, tratarea lor necorespunzătoare, chiar detes- 
tarea lor. Am putea sugera ca persoanelor de îngrijire 
din instituţii să li se asigure grupuri săptămânale de 
omologi şi supervizare, ca ele să fie evaluate periodic cu 
privire la adaptarea şi problemele lor, precum şi în ceea 
ce priveşte performanţa lor? 

Ne chinuim cu aceste chestiuni în cazul celor care 
Jucrează cu mamele adolescente dependente de droguri. 
Aceştia s-au descurcat bine şi m-am tot întrebat de ce. 
Apoi m-am gândit - aceste persoane de îngrijire au o 
motivaţie. Au o motivaţie adevărată: să le facă pe aceste 
fete să renunţe la droguri. Poate că asta e ceea ce trebuie 
să facem şi cu angajaţii din instituţiile de îngrijire a copi- 
ilor, să le oferim o motivaţie clară, să exprimăm limpede 
ce anume încercăm să realizăm cu aceşti copii. Încercăm 
să-i facem să se dezvolte într-un anumit mod -- afectiv, 
cognitiv, motor? Poate că trebuie să fim foarte clari 
cu privire la scopuri. Nu o să le cerem persoanelor de 
îngrijire să fie cumsecade, drăguţe şi inofensive, pentru 

că asta epuizează. Însă le putem spune că vrem să vedem 
aceste abilităţi, aceste activități, aceste reacții pe care ele 
să încerce să le aibă, şi atunci vom avea o modalitate de a 
cuantifica progresul. 

SIG: În toate instituţiile de profil, inclusiv în centrele 
de zi, cunoaştem felurile de interacțiuni în care e 
necesar să fie implicaţi copiii. Când încurajăm „joaca“ 
sau „interacţiunile reciproce“, ştim ce înseamnă acest 
lucru. Însă trebuie să investim mult mai mult timp în 
educație şi pregătire profesională. Întreaga orientare 
şi tot sistemul de valori al instituțiilor pentru copii 
trebuie să fie reconsiderate în lumina a ceea ce ştim 
interacțiunilor afective sensibile. E nevoie de cursuri de 
pregătire profesională, de sprijinul permanent acordat 
personalului şi de observaţii regulate ale modului în care 
se descurcă în contextul standardelor specifice. De fapt, 
toate nevoile pe care le discutăm în această lucrare ar 
trebui să facă parte dintr-un program. 

TBB: Îmi place să îmi aduc aminte de cele zece 
asistente medicale pe care le-am pregătit noi atunci când 
am înființat programul Punctelor de cotitură. Am adus 
zece asistente medicale din tot Bostonul, care împreună 
totalizau 180 de ani de asistenţă şi îngrijire. Erau nişte 
femei minunate, nişte asistente medicale devotate. 

La jumătatea săptămânii de pregătire, au spus că nu 

mai puteau să preia nicio îndatorire în plus. Nu aveau 
timpul necesar. „Ni se cere să vedem din ce în ce mai 
mulți pacienţi, nu mai puţini, au spus ele. Nu e timp.“ 
Când le-am întrebat cu ce îşi ocupau timpul în momentul 
respectiv, au spus că mamele le sileau să asculte toate 
motivele pentru care viața lor era groaznică şi câte 
necazuri trebuiau să suporte. Am întrebat dacă aveau de 
gând să schimbe ceva şi ele au spus că nu, tot ce puteau 
să facă era să le ofere sprijin mamelor. Le-am spus că pot 

să facă asta, dar că în mâinile lor se află, de asemenea, 
ceva deosebit: viitorul unui copii. Dacă îşi petreceau 
10-15 minute din timpul lor cu mama discutând despre 
dezvoltarea copilului şi captându-i acesteia pasiunea 
pentru copilul ei, îi puteau oferi un sentiment de spe- 
ranță pe care nu i-l puteau insufla altfel. Ei bine, ochii 
lor s-au luminat. La sfârşitul săptămânii, au spus că nu 
au ştiut cât de aproape de epuizare se aflaseră. Unele 
chiar au plâns. Nu avuseseră niciun fel de principii 
călăuzitoare. Cred că principiile călăuzitoare sunt lucrul 
de care au nevoie cel mai mult îngrijitorii copiilor. 

SIG: Le ajutai pe asistentele medicale să simtă că fac 
ceva important. Cum rămâne însă cu orfelinatele din 
toată lumea, unde sunt duşi copiii nedoriți, în ceea ce 
dorim să spunem acestor instituții? 

TBB: Orfelinatul din Seul, în care tocmai am fost 
săptămâna trecută, are copii foarte mici care au fost 
lăsați pur şi simplu pe pragul instituţiei. Am întrebat de 
ce nu pot să dea copiii spre adopţie şi răspunsul a fost că 
nu ştiau cine sunt părinţii acestora. Acestor copii le-ar fi 
mult mai bine dacă ar fi adoptați, în loc să aştepte un an 
sau doi, însă autorităţile nu puteau să facă acest lucru. 

SIG: Sistemul lor juridic prevede că trebuie să se 
cunoască părinţii copilului înainte de a-l putea da spre 
adopţie? 

TBB: Autorităţile trebuie să încerce timp de un an să 
afle cine sunt părinţii copilului, înainte de a-l da spre 
adopţie. Existau multe familii care doreau să adopte 
aceşti copii. 

SIG: Trebuie să conştientizăm ce îi facem copilului 
respectiv prin faptul că se aşteaptă un an. 

TBB: Mă îngrijorez cu privire la încercarea de a face 
lucruri transcuiturale sau transnaționale deoarece cred 
că există foarte multe probleme etnice pe care nu le 

înţelegem. Când făceam studii interculturale, ne-a luat 
un an să înțelegem care erau toate variabilele. Tot ce 
putem face este să exprimăm valorile pe care noi le con- 
siderăm importante în cultura noastră şi apoi să spunem 
că sperăm că acestea sunt transferabile, adaptabile la 
alte țări. Nu cred că ar trebui să încercăm să facem noi 
înşine asta. În unele culturi, copilul probabil că poartă 
un stigmat dacă mama lui l-a părăsit pe pragul unei uşi. 

SIG: Provocarea o reprezintă crearea unor instituții 
care să ofere cu adevărat o îngrijire adecvată, astfel încât 
copiii să nu fie dezavantajaţi într-un aşezământ instituțio- 
nal impersonal, şi inițierea în cadrul diferitelor culturi a 
proceselor, inclusiv adopţia, care ajută copiii să devină 
parte a unei familii cât mai curând posibil. În Rusia, 

s-a încercat un program în care mama, după ce naşte în 
spital, petrece un anumit interval de timp cu bebeluşul 
chiar lângă ea, alăptându-l şi creând o legătură ş.a.m.d. 
Acest program a redus la jumătate numărul de bebeluşi 
care erau abandonaţi în spital, număr care era iniţial 
foarte mare.” 

TBB: Când Melvin Konner şi soția sa, Marjorie 
Shostak, au mers în deşertul Kalahari, s-au pregătit cu 
mine în Evaluarea Comportamentului Neonatal. Când 
s-au întors de acolo, am fost nerăbdător să aud cum erau 
nou-născuții boşimanilor. Ei mi-au spus că au văzut doar 
50% dintre aceştia. Pare-se că bunica şi mama pleacă în 
tufişuri pentru a naşte. Ele decid chiar la naştere pe care 
urmează să îi aducă înapoi. Aceasta e o cultură nomadă, 
care trăieşte foarte aproape de limita nevoilor nutrițio- 
nale şi de alte tipuri, necesare supraviețuirii. Fiecare 
nou-născut tulbură echilibrul tribului, astfel încât ei îşi 
permit să crească doar câţiva copii nou-născuţi în fiecare 


31 Lvofi, N.M., U. Lvoff şi M.H. Klaus, “Effect of the Baby-Friendiy 

an. Cei pe care îi aduc înapoi sunt bebeluşii cei mai 
promițători, cei mai bine făcuți. Poți să îţi dai seama că a 
face recomandări interculturale e delicat. 

SIG: Aici, în Statele Unite, dacă un copil trebuie să 
trăiască într-o instituție sau un sat al copiilor, deoarece 
nu există un plasament familial, acesta e locul în care 
putem stabili principii călăuzitoare. De pildă, ar trebui 
să existe o persoană de îngrijire iubitoare care este 
desemnată pentru acel copil şi pentru cel mult alți doi 
copii, iar acea persoană ar trebui să stea cu acel copil, 
atâta timp cât lucrează în instituţia respectivă. De 
asemenea, ar trebui să se încerce crearea unei tranziții, 
prin vizite ale persoanei de îngrijire după ce copilul este 
adoptat sau merge în plasament familial. Avem nevoie, 
de asemenea, de principii călăuzitoare pentru joaca 
interactivă, pentru manipularea fizică a copilului şi 
pentru stabilirea perioadei în care ar trebui acesta să fie 
lăsat singur. 

TBB: Cum rămâne cu îngrijirea de către rude? 

SIG: Consider că ar trebui să fim flexibili şi să oferim 
cea mai bună îngrijire pentru copil. Trebuie să existe 
suficientă flexibilitate şi oameni care să evalueze dacă 
sistemul este utilizat sau se abuzează de el. Să zicem că 
se caută un plasamant familial şi bunica spune: „lau eu 
copilul, dar nu-mi permit financiar fără acelaşi ajutor 
pe care-l daţi unei asistente maternale. Eu cunosc mai 
bine copilul şi îl iubesc“. Dacă se descoperă că acest 
lucru este adevărat, atunci este în interesul copilului. 
Însă, în alte împrejurări, dacă se poate sesiza că bunica 
nu va oferi o îngrijire foarte bună şi se implică de dragul 
banilor, copilului s-ar putea să-i fie mai bine cu o asis- 
tentă maternală. 

Piesa lipsă care străbate toată această chestiune este 
binele copilului. Copilul este pe primul loc. După aceea 
ai o bază pentru a lua unele decizii. 

TBB: Cred că le putem oferi instanţelor şi instituțiilor 
principii călăuzitoare şi chiar etaloane pentru luarea de- 
ciziilor. Multe decizii proaste luate de instanțe privind 
copiii sunt cauzate de lipsa unei evaluări şi de lipsa 
timpului. Nu te poți aştepta ca judecătorii să aloce acel 
timp, dar poți să doreşti ca ei să aibă ataşați pe lângă 
instanță oamenii care să aloce timpul necesar pentru 
acele evaluări. Judecătorii din instanţele specializate în 
dreptul familiei sunt foarte, foarte importanți. 


Introducere la recomandări (SIG) 
Ziua unui copil 


Pentru a corela recomandările care urmează cu 
contextul discuţiei, paginile următoare prezintă în linii 
generale o structură optimă pentru ziua unui copil. Pe 
parcursul orelor zilei, relația de îngrijire pe care am 
discutat-o se va derula în modul următor. 


Bebeluşi şi copii mici. Putem să împărțim tipurile 
de implicare ale persoanelor de îngrijire cu copiii lor, 
în primii ani de viaţă, în câteva categorii mari. Un tip 
(necorespunzător pentru copiii mici sau nou-născuţii 
care sunt treji) ar consta din prezenţa în casă, dar nu în 
imediata apropiere a copilului, deoarece persoana res- 
pectivă se află în altă încăpere. Un alt tip ar fi prezența 
în aceeaşi cameră sau în camera alăturată, dacă există un 
spaţiu deschis mare între camere, unde copilul îl poate 
vedea pe părinte şi părintele îl poate vedea pe copil şi 
unde se pot auzi imediat unul pe altul, dar în care nu 
sunt neapărat angajaţi direct într-un joc, o interacțiune 
sau în utilizarea de jucării ori materiale ş.a.m.d. 
Părintele şi copilul sunt angajați fiecare în propria 
activitate. Copilul s-ar putea să stea pur şi simplu în 

scaunul lui special sau să încerce să se distreze singur 
pe jos, în timp ce părintele găteşte, face curățenie sau 
este ocupat cu altceva. Al treilea tip de implicare ar fi cel 
în care părintele sau persoana de îngrijire, disponibilă 
periodic, facilitează interacțiunea copilului cu mediul 
său. Asta ar putea însemna să se uite împreună la poze, 
sau ca părintele să ajute bebeluşul să cerceteze o jucărie 
ori să îl ajute pe copilul mic să exploreze împrejurimile. 
Persoana de îngrijire poate să ajute copilul să privească, 
să atingă, să examineze, să vocalizeze şi în cele din urmă 
să verbalizeze în legătură cu experienţa respectivă. A 
patra categorie de experienţe se referă la interacțiunea 
directă a părintelui cu copilul. Aici, părintele adoptă 
curiozităţile copilului, cum ar fi interesul acestuia 
pentru producerea de sunete ori de grimase nostime 
sau pentru înmânarea obiectelor de la unul la altul, iar 
în cazul unui preşcolar, angajarea împreună într-un joc 
simbolic, în care părintele se preface că este un câine 
sau o pisică şi joacă un rol la alegerea copilului. În 
această a patra categorie de experienţe, părintele este 
direct implicat în relaţia cu copilul şi devine, în esenţă, 
obiectul de joacă, jucăria sau obiectul lui de interes. 
Acest lucru ar putea antrena şi ținerea în braţe, alintatul, 
mângâierea liniştitoare pe spate, îmbrățişările şi 
sărutările, mângâiatul, jocul imaginativ ş.a.m.d. Pentru 
copilul care vorbeşte, aici.ar putea intra conversaţia sau 
negocierea directă cu privire la jucării, cărți sau ora de 
culcare ori deciziile referitoare la mâncare, activități 
ş.a.m.d. Ceea ce caracterizează acest al patrulea tip de 
angajare, pe care noi [SIG] îl numim „ora de joacă pe 
podea“, este acționarea conform cu inițiativa copilului 
şi comunicarea directă, continuă dintre copil şi părinte. 


32 Pentru o analiză detaliată, vezi Building Healthy Minds (1999) şi 
Playground Politics (1993) de S. Greenspan, ambele apărute la 
Perseus Publishing, Cambridge, Ma. 

Multe dintre cele mai prețuite momente cu bebeluşii şi 
copiii noştri de vârstă foarte mică fac parte din această 
categorie. 

Când se decide cum să se împartă timpul de veghe al 
copilului între aceste tipuri de activități, este important 
să se ia aminte că un bebeluş care doarme 14 ore pe 
zi ar putea avea 5-6 ore disponibile în afara hrănirii, 
schimbării scutecelor sau pur şi simplu calmării lui. 

În timpul activităţilor de hrănire şi de schimbare a 
scutecelor poate şi ar trebui să existe multă interacțiune 
afectuoasă, cu schimburi de vocalizări şi gesturi. 

În iureşul vieţii cotidiene, cele trei tipuri de activități 
în care persoana de îngrijire se află în apropiere pot să 
intervină în multe locaţii diferite: în bucătărie, la locul 
de joacă, în supermarket, în maşină. De asemenea, 
aceste activităţi se întrepătrund. Noi discutăm aici 
despre proporţii aproximative sau principii generale. 
Deşi este ideal să se stabilească separat intervale de timp 
speciale pentru al treilea tip de interacțiune, în care să 
nu existe niciun fel de distrageri ale atenției, aceste trei 
tipuri de implicare pot cu adevărat să varieze. În timpul 
perioadei de facilitare, de ajutare, copilul ar putea fi 
„asistentul“ părintelui la supermarket, în bucătărie sau 
în dormitor, Uneori, copilul îl ajută pe părinte să facă 
diverse treburi casnice sau pur şi simplu învață despre 
cum îşi pune tata şosetele în picioare ori despre cum 
funcţionează butoanele de la maşina de spălat când 
mama bagă hainele la spălat. La supermarket, copilul se 
uită la sticlele şi cutiile cu cereale interesante, ajutând-o 
pe mamă să ia una de pe raft, învățând cum să se abţină 
atunci când vrea bomboana viu colorată, dar mama îi 
spune: „Nu, nu“ şi altele asemenea. O parte din timp, 
mama e ocupată cu verificarea listei de cumpărături, asi- 
gurându-se că a luat toate articolele de care are nevoie. 
Însă peste o clipă s-ar putea ca ea să-l ajute pe micuțul 

Johnny să ia de pe raft cutia cu cereale preferată. Vom 

numi acest tip de disponibilitate „facilitare informală“, 

deoarece părintele e acolo pentru a ajuta, dar acest lucru 

se petrece intermitent în funcție de interesul, curiozi- 

tatea şi inițiativa copilului. i 
Pentru mulți părinți recomandăm această curgere 

relaxată, lină, care e naturală şi afectuoasă. Părinţii şi 

persoanele de îngrijire care au tendinţa de a fi preocu- 

paţi şi ordonați în legătură cu sarcinile lor s-ar putea 

să trebuiască să planifice tot mai multe ocazii speciale i | 


pentru interacțiunile de îngrijire directe sau facilitate. 
Ar trebui să existe minimum patru ocazii de câte 20 de 
minute sau mai mult pentru interacțiunea directă, pur 

şi simplu fiindcă aceste tipuri de interacțiuni îi ajută | 
pe bebeluşi să înveţe să aibă un dialog emoțional şi, în 
cele din urmă, un dialog intelectual cu persoanele care 

îi îngrijesc pe perioade lungi. Ele facilitează atenţia 

şi concentrarea, profunzimea implicării, descifrarea 
semnalelor preverbale şi rezolvarea problemelor şi, la 
nivel preşcolar, utilizarea creativă şi, în final, logică a 
ideilor. Perioadele de 20 de minute sau mai mult sunt 
cel mai de dorit, însă ele pot fi intercalate cu perioade 
mai scurte care fac parte din rutina zilei. În timpul 
schimbării scutecelor, hrănirii, mersului la cumpărături, 
curăţeniei şi gătitului putem să luăm pauze pentru a 
facilita interacţiunea copilului cu mediul său şi pentru 
interacțiunea directă faţă-în-față. Ţelul către care trebuie 
să tindem este ca intervalul de timp petrecut de copil 
complet independent să fie mai mic de o treime din 
timp, iar combinaţia de interacțiune directă (ora de 
joacă pe podea) şi timpul de facilitare să constituie cel 
puţin două treimi din timp. Când îţi treci în revistă ziua, 
poţi să-ți dai seama dacă ai realizat un echilibru relativ 
corespunzător. Acest lucru se aplică sub diferite forme, 
la toate vârstele. 

Este important, de asemenea, să se sublinieze că 
partea cea mai mare din timpul copilului trebuie să fie 
petrecută cu persoanele care îl îngrijesc, care vor fi o 
constantă a vieții copilului şi se bucură de încrederea 
acestuia. Profunzimea intimității şi sentimentelor cuiva 
pentru alții depinde, parţial, de profunzimea sentimen- 
tului pe care acea persoană îl trăieşte în relațiile per- 
manente. Prin urmare, nu este de ajuns să existe orice 
fel de persoană de îngrijire. Fiecare copil are nevoie de 
persoane de îngrijire care să facă parte din viaţa sa pe 
tot parcursul copilăriei mici, copilăriei şi adolescenţei. A 
deveni dependent de îngrijitori principali care dispar nu 
dă naştere în copil unui sentiment lăuntric de siguranță 
şi permanenţă, Aranjamentele de tip centru de zi, unde 
copiii îşi petrec cea mai mare parte din zi cu îngrijitori 
vremelnici, nu ar trebui considerate optime sau drept 
primă opţiune. 

Preşcolarii. În timpul perioadei preşcolare, copiii 
au nevoie de relaţii afectuoase, de îngrijire şi educație 
iubitoare cu părinții lor, exact aşa cum au nevoie în 
perioada când sunt bebeluşi sau copii mici. În această 
etapă va exista mai mult timp de joacă alături de cei de o 
seamă cu ei şi alte relaţii care le pot îmbogăți viața. Pot 
fi folosite şi acum cele patru tipuri de disponibilitate, 
pentru a caracteriza timpul copiilor. Este foarte probabil 
ca aceştia să participe la un program pentru preşcolari, 
la alte activităţi de grup şi la joaca alături de cei de vârsta 
lor. Prin urmare, intervalul de timp de veghe disponibil 
pentru interacțiunile cu persoanele de îngrijire poate 
fi oarecum mai mic decât atunci când erau bebeluşi sau 
copii mici. 

Pot exista scurte perioade în care copiii să se afle în 
altă încăpere decât părinţii lor, uitându-se într-o carte, 
jucându-se cu jucăriile lor sau pur şi simplu relaxându- 
se. Totuşi, chiar şi în timpul perioadei preşcolare, cel 

mai bine este să avem copilul suficient de aproape, 
încât să-l auzim şi să-l vedem. Camerele comunicante 
sunt în regulă, dar nu este de dorit ca ei să fie în altă 
parte a casei. Prin urmare, în această perioadă, timpul 
disponibil în afara activităţilor preşcolare sau de grup 
ar trebui să fie petrecut tot în cele trei tipuri de dispo- 
nibilitate discutate anterior, ceea ce include situația 

în care suntem disponibili, dar angajați în propriile 
noastre activități (mai puţin de o treime din timp) şi 

cea în care (mai mult de două treimi din timp) suntem 
disponibili pentru a comenta activitățile copilului sau 
a-l ajuta la acestea şi pentru interacțiuni directe, față în 
față. În cazul copiilor preşcolari, pe lângă programul de 
la grădiniță, joaca alături de un copil de aceeaşi vârstă ar 
trebui să fie o experienţă aproape zilnică (adică de patru 
ori pe săptămână sau mai mult). 


Perioada anilor de şcoală primară. În aceşti ani, 
copilul este, în general, capabil să petreacă mai mult 
timp nefiind în prezența imediată a persoanei care îl 
îngrijeşte, deşi este bine, totuşi, ca aceasta să se afle 
suficient de aproape, încât să-l audă şi să fie rapid 
disponibilă pentru el. Acest lucru nu numai că sporeşte 
sentimentul de siguranţă, dar reduce şi probabilitatea 
comportamentului periculos. 

Zilele copilului şcolar sunt compuse din orele de 
şcoală, joacă alături de cei de-o vârstă cu el şi teme, 
precum şi din timpul petrecut cu familia. Pentru 
majoritatea copiilor, tiparul de timp disponibil petrecut 
cu familia va fi de la orele târzii ale după-amiezii până 
seara. Seara este lăsată pentru o combinație de timp 
petrecut pentru efectuarea temelor, timp petrecut alături 
de familie, care include joaca alături de fraţi, şi timpul 
acordat pregătirii pentru culcare. Ar trebui să existe 
minimum trei ore de timp disponibil cu familia - să 

zicem de la 6 la 9 seara —, împărţit în timp petrecut 
independent, timp disponibil pentru facilitare şi timp 
pentru interacțiunea directă. Asta poate să însemne 

joc simbolic interactiv direct, pentru şcolarii foarte 
mici, şi jocuri şi activități interactive, pentru şcolarii 
mai mari. În plus, conversaţia din timpul cinei sau al 
perioadelor de tranziție este un alt mod minunat de a 
stabili o legătură. În această perioadă există multe ocazii 
de a ne implica în învăţarea lucrurilor despre lume. Asta 
include ajutorul dat la efectuarea temelor şi practicarea 
hobby-urilor, precum şi timpul petrecut cu învăţarea 
lucrurilor care sunt importante pentru părinţi, de 
exemplu chestiuni legate de sărbători şi valori (inclusiv 
religioase), sau pur şi simplu momentele în care copilul 
este „ucenic“ în atelierul de tâmplărie al tatălui sau îşi 
ajută mama să pună masa. Copiii de această vârstă sunt 
capabili să facă relativ independent multe lucruri, dar cu 
părinții disponibili. Asta ar Putea să însemne efectuarea 
temelor singuri, fără ajutor, practicarea hobby-urilor, 
timpul petrecut la computer sau privitul la televizor. 

Joaca alături de frați fără implicarea părintelui poate 
să facă parte din după-amiaza sau seara copilului. 
Timpul când copiii se joacă cu mama sau tatăl poate 
fi un punct culminant al unei seri sau al sfârşitului de 
săptămână, 

Aceşti parametri nu sunt oferiţi cu intenția să suge- 
reze că timpul ar trebui divizat în intervale ordonate de 
X minute pentru teme, X minute pentru învăţarea despre 
lume şi X minute pentru joaca directă, fie cu fraţii, fie 
cu părinţii. Adesea, la fel ca în cazul nou-născuţilor şi 
al copiilor mici, va exista o graniţă fluidă între aceste 
posibilități, fără limite de timp precise. Copilul s-ar 
putea să facă teme 20 de minute şi apoi să aibă nevoie de 
o pauză şi să se angajeze într-un hobby sau să coboare 
din camera lui şi să-l găsească pe tată meşterind ceva şi 

să-l ajute sau să meargă la mamă să o ajute în bucătărie 
ori să facă vreun joc simbolic şi apoi să meargă înapoi 
să-şi termine temele. Un copil s-ar putea să se distreze 
spunând glume în timpul cinei şi apoi să treacă pe ne- 
simţite la discutarea unor lucruri petrecute la şcoală sau 
unor evenimente curente ori să examineze nişte poze 
noi care au fost expuse în bucătărie. Aici, interacțiunea 
directă şi învățarea facilitată despre lume ar putea să se 
petreacă într-o manieră flexibilă fără delimitări precise 
de timp. Şi în acest caz ar trebui ca, pentru acest tip de 
relaţionare, să se acorde mai mult de două treimi din 
timpul disponibil. 

Motivul pentru care este optim să se acopere intervale 
de 20 de minute sau mai mari pentru joaca interactivă 
directă, cu copiii mai mici de vârstă şcolară, şi jocurile 
interactive cu implicare deplină (de pildă, sporturi, 
dans, muzică), cu copiii mai mari de vârstă şcolară, este 
acela că aceste ocazii creează o apropiere specială şi 
intimitate cu părinții. Nonformalismul relaxat permite 
împărtăşirea ideilor. În această atmosferă, copilul poate 
exprima ce are în minte în mod indirect, prin interme- 
diul jocului simbolic sau al jocurilor. Un copil care este 
agitat şi dificil, de exemplu, va cere să se joace doar 
după regulile lui şi va fi refractar la acceptarea regulilor 
altcuiva. Un copil care e speriat ar putea, în jocurile sale 
simbolice, să pună în scenă evenimente precum uraga- 
nele, calamităţile sau boala. Empatizarea cu perspectiva 
copilului şi oferirea de multă afecțiune şi îngrijire, în 
timp ce încerci să ajuţi copilul să îşi lărgească orizontul, 
pot fi un lucru foarte prețios. 


Disponibilitatea relaxată, „timpul petrecut împreună“ 


Chiar şi atunci când copiii lucrează singuri la proiecte 
şcolare sau se joacă independent, părinţii ar trebui să 

fie disponibili. Copiii ar trebui să se simtă siguri că pot 
să plece de lângă părinţi, să se ducă în camera lor ori 

să facă altceva şi apoi să se întoarcă şi să-şi găsească 
părinţii acolo. Prin urmare, este de sperat ca părinţii 

să nu fie complet absorbiți în navigarea pe internet sau 
în lungi conversații la telefon. Mai degrabă, ei pot citi 
ziarul, sporovăi unul cu altul şi altele asemenea. Copiii 
simt o disponibilitate calmă, relaxată, care nu trebuie să 
fie măsurată. Mulți părinți care sunt foarte ocupați se vor 
plânge: „Ei bine, m-am arătat disponibil şi acum copiii 
nu vor să stea de vorbă cu mine sau să-mi povestească 
despre şcoală ori să-mi accepte ajutorul la teme sau să 

se joace cu mine“. E ca şi cum părinţii ar măsura fiecare 
secundă din timpul petrecut departe de computer sau de 
lucrul pe care-l fac. Ideea este că un copil are nevoie să 
simtă un sentiment de disponibilitate relaxată. Trebuie să 
îşi poată considera părinţii ca pe ceva de la sine înțeles. 
Când copilul face asta, el are siguranţa că, atunci când 
pleacă şi revine, există o bază la care să revină. 

De asemenea, pe măsură ce copilul creşte, părinţii 
trebuie să se priceapă să atragă copilul în activități care 
vor fi distractive pentru amândoi. În cazul unui copil 
de 3 ani, jocul simbolic, activităţile şi jocurile speciale 
care îi plac copilului îi vor atrage atenţia acestuia de 
fiecare dată. Însă când copilul are 7, 8, 9 şi 10 ani, 
activitățile respective pot fi un pic mai dificile. Copilul 
va avea propriile sale interese speciale, iar părintele 
trebuie să i se alăture, indiferent că este vorba de sport, 
dans sau jocul cu figurine care reprezintă eroii din 
emisiunea TV favorită ori despre jocuri speciale pe care 
copilul şi prietenii lui de la şcoală le îndrăgesc. În anii 
adolescenţei, această interacțiune relaxată devine şi mai 
dificilă. Adesea, a-ţi duce copilul adolescent cu maşina 
în diversele locuri unde are nevoie constituie o ocazie 
minunată pentru un dialog mai amplu. 

Când timpul petrecut singur este în exces 


Uneori, copilul este lăsat singur să facă lucruri în 
mod independent, pe lungi perioade, înainte ca el să fie 
suficient de mare pentru asta. De exemplu, unii părinți 
îşi postează copilul mic în fața televizorului, pentru ca 
ei să apuce să îşi facă treburile casnice. Câteva minute în 
faţa unei casete video cu Sesame Street pot fi distractive, 
dar două ore în fața televizorului mai mult dăunează unui 
copil mic decât îl ajută. În mod similar, unii părinți au 
senzația că, deoarece copilul lor în vârstă de 8 luni este un 
„bebeluş cuminte“, care pare mulțumit să stea în scaunul 
lui şi să se uite în jurul său prin bucătărie, acesta poate să 
facă asta timp de mai multe ore consecutiv, în timp ce ei 
reuşesc să ajungă la zi cu convorbirile telefonice sau alte 
treburi. Copilul însă nu beneficiază de suficientă inter- 
acțiune în aceste ocazii şi, doar pentru că el nu solicită 
implicare, interacțiune şi atenție, nu înseamnă că nu ar 
avea de câştigat de pe urma lor. 

Într-un anumit sens, unii copii foarte nepretenţioşi 
se pot pierde, deoarece pare să fie foarte uşor să îi laşi de 
capul lor. Uneori, copiii de 18 sau 24 de luni se distrează 
minunat singuri cu piese de puzzle ori cu maşinuţe sau 
camioane. Nu rareori, ei ajung să se angajeze în jocuri 
mai mult repetitive decât creative cu aceste obiecte, 
dacă nu se joacă nimeni cu ei. Dacă sunt nişte copii 
afectuoşi şi drăguțţi şi au o bună dezvoltare a limbajului, 
este posibil ca părinţii lor să nu îşi facă griji că ceva 
nu este cum trebuie, având sentimentul că au un copil 
minunat de independent, cuminte şi calm. De ce să nu 
facă treburile casnice, să dea telefoane sau să intre pe 
internet, să mai lucreze ceva? 

Realitatea este că prea mult timp petrecut indepen- 
dent de către copil, în primii trei ani şi jumătate de viaţă, 
nu constituie modul optim de a avea grijă de un copil. 

Ca limită extremă, cel mult de o treime din timpul în 
care copilul este treaz ar trebui să fie petrecut de acesta 
în mod complet independent, iar acest timp ar trebui 
divizat în perioade scurte, de câteva minute când şi când 
(de exemplu, 15 minute). A fi disponibil pentru facilitare 
informală înseamnă de obicei o fluctuație între timpul 
petrecut independent şi o oarecare interacţiune de 
facilitare. Un copil care îşi caută mama, tatăl, fraţii sau 
o altă persoană de îngrijire va crea acest ritm de unul 
singur. Însă mulți copii nu vor să îşi ghideze părinții şi 
s-ar putea să renunţe. 

Până la vârsta de 3 ani, copilul nu ar trebui să petreacă 
mai mult de jumătate de oră în fața televizorului, iar un 
copil peste 3 ani nu ar trebui să petreacă mai mult de încă 
o jumătate de oră la computer. De regulă, însă, părinţii 
vor descoperi că viața se desfăşoară cel mai bine atunci 
când ei se află în acel mod informal de facilitare, fiind 
disponibili pentru copii pentru a-i ajuta să exploreze şi 
să înveţe despre mediul lor în timp ce părinții fac unele 
dintre lucrurile pe care sunt nevoiţi să le facă, precum 
cumpărăturile, gătitul, curăţenia, ori atunci când copiii îi 
însoțesc în timp ce ei sunt implicaţi în practicarea unor 
hobby-uri sau urmărirea unor interese specifice. 

În acelaşi timp, aşa cum am subliniat anterior, 
părinţii trebuie să se acordeze la interesele copilului. 
Aici, ideal este să existe câteva perioade de 20 de minute 
sau mai mari, în care părintele să respecte inițiativa 
copilului. Persoana care îngrijeşte copilul se alătură 
acestuia în lumea sa, într-un joc simbolic interactiv faţă 
în faţă. Sau poate copilul vrea să exploreze şi părintele 
îi urmează inițiativa, fie că asta se întâmplă în super- 
market, în curte sau pur şi simplu ca asistent al copilului 
în joaca acestuia cu nişte oale şi cratiţe. Principiul de 
bază este disponibilitatea pentru 20-30 de minute 
odată, în diferite momente ale zilei. 

Relaţiile în centrul de zi 


Este important, de asemenea, să se aibă în vedere 
modul în care aceste principii se pot aplica altor con- 
texte în care s-ar putea afla copiii, cum ar fi centrele de 
zi, soluţiile provizorii de babysitting, precum şi insti- 
tuţiile de îngrijire şi îngrijirea de către rude. Aceleaşi 
standarde pentru îngrijirea de calitate acordată copiilor 
care cresc în familii se aplică şi în celelalte situații. Cu 
alte cuvinte, un copil aflat în grija familiei sau într-un 
centru de zi ar trebui să îşi petreacă majoritatea timpului 
în activităţi facilitate sau în interacțiuni directe față în 
faţă. Totuşi, din observaţiile făcute în centrele de zi, am 
constatat că rareori există secvenţe interactive lungi 
între îngrijitori şi copii. 

Cum este foarte greu pentru îngrijitori să aibă inter- 
acţiuni îndelungate atunci când au grijă de patru sau 
mai mulți copii (ceea ce este standardul în majoritatea 
instituţiilor de acest tip) şi din cauza deselor schimbări 
de personal caracteristice majorității creşelor şi grădi- 
nițelor, precum şi a tendinței de a avea schimbări de 
personal în fiecare an, pe măsură ce copiii trec dintr-o 
grupă în alta, considerăm că în primii doi ani de viață 
creşa cu program prelungit este un context dificil în 
care să se ofere îngrijirea permanentă iubitoare de către 
o singură persoană de îngrijire, aşa cum are nevoie 
copilul. Pe de altă parte, creşa cu program scurt ar putea 
fi de mare ajutor atunci când le oferă mamelor şi taților 
ocazia de a face alte lucruri şi ar putea să nu pună în 
de experienţe pe care le-am descris. Însă mai mult de 35 
de ore pe săptămână petrecute în creşă, pentru nou-năs- 
cuți şi copiii foarte mici, creează imposibilitatea perma- 


necesare ori a volumului de interacțiune facilitatoare cu 

mediul sau de interacţiune directă pe care le considerăm 
sănătoase pentru copii. 

Deoarece unele familii au nevoie de creşă cu program 
prelungit în primii ani de viaţă ai copilului, trebuie să ne 
străduim să îmbunătăţim calitatea ei. Asta înseamnă o 
proporţie copil/îngrijitoare mai mică, o mai bună pregă- 
tire profesională şi salarii mai mari şi păstrarea aceleiaşi 
îngrijitoare de la naştere până la vârsta de 3 ani. Deşi 
există un consens cu privire la necesitatea îmbunătățirii 
calităţii creşelor, realizările din ultimii 25 de ani sunt 
modeste. Aşa cum am evidenţiat anterior, studiile 
despre calitatea creşelor nu sunt optimiste. S-ar putea 
să încercăm să explicăm un sistem care pur şi simplu nu 
oferă lucrurile esenţiale de care au nevoie copiii. Prin 
urmare, s-ar putea să fie mai bine să ne reconsiderăm 
ipotezele. Cea mai bună cale de a face acest lucru este 
ca fiecare familie să posede informaţiile bune şi exacte. 
Credem că, fiind în cunoştinţă de cauză, majoritatea vor 
face o alegere înţeleaptă. 


Recomandări 


Făcând recomandările care urmează, amândoi 
suntem conştienţi de faptul că există multe împrejurări 
în care îngrijirea nonparentală s-ar putea să fie de dorit 
sau chiar absolut necesară. Părinţii singuri, care lu- 
crează pentru a asigura cele necesare traiului, chiar dacă 
sunt capabili să ofere o îngrijire de bună calitate, s-ar 
putea să fie nevoiţi să folosească 40 de ore pe săptămână 
sau mai mult îngrijirea pusă la dispoziţie de o creşă. 
Aici, scopul ar fi să găsească cea mai bună creşă disponi- 
bilă şi să lucreze ca o echipă cu angajaţii, pentru a-i oferi 
copilului o îngrijire integrată. Pot să fie familii unde 
există stres emoțional la anumite persoane sau stres 
familial, care face să fie de dorit ca îngrijirea copilului 

să fie asigurată 30 de ore pe săptămână sau mai mult 
de către alţii. Oferind un echilibru, se va asigura astfel 
un sistem de sprijin mult mai puternic pentru copilul 
în cauză. Fiecare situație trebuie examinată individual, 
iar părinţii trebuie să facă alegeri înțelepte cu privire la 
circumstanţa particulară în care se află. 


Relaţiile continue 


În primii trei ani de viaţă, orice copil are nevoie de 
una sau două persoane de îngrijire principale, care să 
rămână într-o relație stabilă, apropiată cu acel copil. 
În timpul perioadei copilăriei mici şi vârstei preşco- 
lare, copiii ar trebui să fie întotdeauna sub privirile 
persoanelor care îi îngrijesc. Nu ar trebui să existe 
niciun interval de timp, în afară de cel în care copiii 
dorm, în care aceştia să nu se afle sub directa supra- 
veghere a celor care îi îngrijesc. 

În această perioadă, copilul nu ar trebui să petreacă 
mai mult de o treime din timpul în care e treaz în acti- 
vități complet independente. Timpul care se petrece 
în activități complet independente ar trebui să fie 

de câte 10-15 minute, când şi când, şi nu o perioadă 
neîntreruptă mai lungă. 

Celelalte două treimi, sau mai mult, din timp ar 
trebui petrecute în două tipuri de activități: cele în 
care persoana de îngrijire facilitează interacțiunile 
copilului cu mediul şi interacțiunea directă, cum ar fi 
alintarea, luarea în braţe, jocul simbolic împreună şi 
jocurile de grimase caraghioase. Copiii mici au nevoie 
de cel puţin patru intervale de 20 de minute, sau mai 
mult, de interacțiune directă. Preşcolarii au nevoie de 
cel puţin trei astfel de intervale de joacă interactivă, 
directă. Într-o familie cu doi părinți, ambii părinți ar 
trebui să ia parte la aceste jocuri voioase spontane. 

În timpul de facilitare, persoanele de îngrijire sunt 
disponibile pentru a comenta, a răspunde şi ajuta 
explorările copilului, chiar dacă sunt angrenate în 
alte activități, cum ar fi gătitul sau băgarea rufelor în 
maşina de spălat. Un copil mic ar putea ca, o parte 
din acest timp, să îşi însoțească părinții la super- 
market sau să fie ajutor de bucătar. 

În timpul anilor de şcoală, atunci când ne referim la 
timp disponibil, avem în vedere timpul care rămâne 
după orele de şcoală, activitățile de după şcoală şi 
joaca alături de prietenii de aceeaşi vârstă. Şi aici 
recomandăm ca, din timpul disponibil, două treimi 
să fie petrecute cu persoana de îngrijire disponibilă 
pentru facilitare sau interacţiune directă. Timpul 

de „facilitare“ ar putea fi petrecut ajutând copilul 

la teme, hobby-uri sau alte activități. Ocaziile de 
implicare directă, care ar trebui să includă cel puţin 
două perioade de câte 20 de minute (fiecare părinte 
ar trebui să participe, acolo unde este posibil), ar 
putea să însemne joc simbolic, jocuri sau alte activi- 
tăţi în care copilul poate prelua iniţiativa. 
Recomandăm ca părinții care lucrează să fie amândoi 
disponibili cel puțin două treimi din orele serii, de 
la 5:30 sau 6:00 la 9:00, şi, în plus, dacă este posibil, 
ca unul dintre părinţi să fie disponibil după-amiaza 
când copiii sunt acasă, când adesea ei se joacă cu 
prietenii sau fraţii ori sunt implicați în activități 
după şcoală. De asemenea, părinţii ar trebui să fie 
disponibili suficient de mult, astfel încât ei sau copiii 
să nu trebuiască să măsoare fiecare interval de timp, 
iar principiile generale schițate mai sus să poată fi 
luate ca pe ceva de la sine înțeles. 

Concediul parental 


Recomandăm concediul pentru unul dintre părinți, 
pe durata celei mai mari părți din primul an de viaţă al 
copilului.” 


Creşa 


e Nu recomandăm creşa cu program prelungit, 30 
sau mai multe ore de îngrijire nonparentală pentru 
copiii foarte mici, dacă părinţii sunt capabili să ofere 
ei înşişi îngrijire de bună calitate şi dacă părinţii 
au opțiuni rezonabile. Recomandăm, de asemenea, f 
îmbunătățirea considerabilă a creşei prin scăderea 
proporţiei copii/îngrijitor, îmbunătăţirea pregătirii 
profesionale şi salariilor şi, pentru copiii din creşele 
cu program prelungit, menţinerea aceluiaşi îngrijitor 
pentru aceiaşi copii timp de 3-4 ani. Familiile care au 
nevoie de creşă cu program prelungit vor avea astfel 
opţiuni pentru creşe care oferă îngrijire de calitate 
mai bună decât există în prezent. 

e În primii trei ani de viaţă, ar trebui desemnată o per- 
soană de îngrijire principală fiecărui copil şi aceasta 
ar trebui să rămână aceeaşi de la un an la altul. 

e În primul an nu ar trebui să fie mai mult de trei 
bebeluşi în grija unui singur adult. 

e Înaldoilea an nu ar trebui să fie mai mult de patru 
copii mici în grija unui singur adult. 

e Înaltreilea şi al patrulea an nu ar trebui să fie mai mult 
de cinci până la opt copii în grija unui singur adult, 


33 Hopper, P. şi E.G. Zigler, “The Medical and social science basis for 
a national infant care leave policy“ în American Journal of 
Orthopsychiatry 58: 324-338. 

34 Halcomb, B. ș.a., „Childcare: How does your state rate?“ în Working 
Mother, iunie/august 1998. 

Contextele de grup sau instituționale 


Diversele tipuri de contexte instituționale, inclusiv 
copiii aflați în situații de grup, trebuie să urmeze 
aceleaşi principii generale enunțate anterior pentru 
familie. Îngrijirea permanentă, cu una sau doar 
câteva persoane de îngrijire principale constante, 

ar trebui să includă interacțiuni directe sau „faci- 
litate“ cel puțin două treimi din timpul disponibil. 
Pregătirea profesională la locul de muncă, creşterea 
stimulentelor financiare în funcție de experiență şi 
pregătire şi o structură de sprijin, pentru facilitarea 
atitudinilor de grijă iubitoare, constituie, toate, com- 
ponente ale satisfacerii acestei cerințe de îngrijire 
permanentă în contextele de grup sau instituționale. 


Televizorul 


În primii trei ani, copiii ar trebui să nu petreacă mai 
mult de o jumătate de oră pe zi în faţa televizorului. 
După vârsta de 3 ani, ar putea să petreacă o jumătate de 
oră în plus la televizor sau la computer, împreună cu 
un părinte. 


Mamele din închisori 


Ar trebui să se facă eforturi pentru a se păstra bebe- 
luşii alături de mame şi a se încuraja această relație, 
dacă există un motiv să se creadă că mama va putea să 
revină curând în societate şi să aibă grijă ea însăşi de 
acel copil. 

Adopția 


Regulile privind adopţia trebuie revizuite şi trebuie 
să se acorde mai multă atenţie nevoilor copilului. 
Dezvoltarea copiilor este periclitată de perioadele 
lungi petrecute în diferite tipuri de îngrijire, cu 
îngrijitori diferiți. În situaţiile contradictorii, când 
asistentul maternal doreşte să adopte un copil, dar 
părintele biologic e nehotărât, serviciile sociale ar 
trebui să lucreze în direcţia creării unui tip de familie 
extinsă, ca sistem de sprijin pentru copil, care să 
satisfacă nevoile tuturor. 

Mamei biologice nu ar trebui să i se acorde mai mult 
de două luni pentru a lua o decizie finală cu privire 

la adopție. Mama nehotărâtă cu privire la sarcină 

ar trebui ca mai întâi să beneficieze de consiliere de 
specialitate. Dacă decide să ducă sarcina la termen, ar 
trebui să beneficieze de consiliere pentru a afla despre 
opţiunile pe care le are şi a o ajuta să hotărască dacă să 
păstreze copilul sau nu. 

Nou-născuțţilor ar trebui să li se facă o evaluare neuro- 
logică şi comportamentală minuțioasă înainte de 
adopţie. Rezultatele ar trebui să fie puse la dispoziția 
părintelui adoptiv. 


Plasamentul familial 


Fiecărui copil care este candidat la plasamentul 
familial ar trebui să i se facă o evaluare amănunțită, 
care ar trebui discutată cu asistenții maternali şi 
explicată acestora, pentru a-i ajuta să ia o decizie. 
Plasamentul familial pentru copii trebuie să se 
concentreze pe îngrijire, din perspectiva copilului. 
Asta înseamnă stimulente pentru asistenții mater- 
nali, pentru a rămâne cu acelaşi copil, chiar dacă e un 

copil dificil, inclusiv un mai mare sprijin al serviciilor 
sociale şi oportunități de pregătire profesională. 

Ar trebui să fie disponibilă o remunerație mai mare 
pentru asistenții maternali, în funcție de pregătirea 
şi experienţa acestora şi de abilitatea de a rămâne cu 
copiii respectivi până la adopţie. 


Custodia 


Sistemul juridic trebuie să revizuiască regulile gene- 
rale în cazurile de divorț şi separare, pentru a lua în 
considerare nevoile copiilor de relații permanente de 
îngrijire. Până la vârsta de 3 ani, copiii nu ar trebui 
despărțiți peste noapte de părintele care îi îngrijeşte 
în principal decât dacă respectivul copil îşi vede 
ambii părinți de multe ori pe săptămână şi se simte 
foarte în siguranţă cu amândoi. Vizitarea zilnică sau 
frecventă, cel puţin săptămânal, de către părintele 
care nu deține custodia ar trebui încurajată, pentru 
a facilita o relaţie permanentă de îngrijire iubitoare 
cu ambii părinți, într-o situaţie de divorţ sau de 
custodie controversată. Vizitele mai lungi, cum ar fi 
vacanţele, ar trebui să fie adaptate la vârsta copilului 
şi, de asemenea, la gradul de siguranţă pe care îl 
simte copilul cu părintele care nu deține custodia. 
Cu excepţia cazului în care copilul îşi vede ambii 
părinți de multe ori pe săptămână, rămânerea peste 
noapte la celălalt părinte ar trebui începută treptat 
între 3 şi 7 ani, pornind de la o noapte şi apoi, poate 
după câteva luni, la două nopți şi pe urmă vizitele 
mai lungi, adaptându-se recomandările la nivelul de 
confort şi siguranță al copilului. 

NEVOIA DE PROTECȚIE FIZICĂ, 
SIGURANŢĂ ŞI ORDINE 


Nevoia esenţială de protecție fizică, siguranţă şi 
ordine, la fel ca nevoia de relații permanente, este evi- 
dentă de la sine pentru mulți părinți şi legiuitori. Totuşi, 
s-ar putea ca măsura în care ea nu este satisfăcută să nu 
fie la fel de evidentă. În multe țări ale lumii, din cauza 
războaielor, foametei sau sărăciei, multor copii nu le 
sunt asigurate hrana, locuința şi îngrijirea medicală 
corespunzătoare. În ciuda unui număr impresionant de 
programe pentru sănătate şi nutriție, este limpede că 
Statele Unite, aliaţii săi şi ONU ar putea, cooperând, să 
facă semnificativ mai mult pentru a proteja copiii lumii. 

Până una alta, în Statele Unite şi în multe alte țări, 
în care există sisteme economice şi politice stabile şi 
funcționale, nu ne descurcăm foarte bine, totuşi, să 
asigurăm protecție şi îngrijire fizică pentru copiii noştri. 
Mult prea mulți dintre aceştia sunt expuşi unor riscuri 
inutile şi se nasc subponderali şi cu dificultăți fizice, de 
învățare, emoţionale şi sociale, care ar putea fi preve- 
nite. Rata crescândă de abuz şi neglijare timpurie face ca 

mulți bebeluşi să fie expuşi riscului de vătămare a siste- 
mului nervos central. Expunerea prenatală şi postnatală 
Ja alcool, tutun, plumb, mercur şi alte substanțe toxice, 
precum şi consumul de droguri în copilărie şi adolescenţă 
periclitează, de asemenea, funcționarea sănătoasă a 
sistemului nervos central. Şi violenţa tot mai mare față de 
copii şi adolescenți şi între aceştia compromite siguranța 
şi protecția fizică. În plus, stresul emoțional şi social, 
precum şi impactul încă nestudiat al utilizării în exces a 
jocurilor video în locul interacțiunii umane reprezintă un 
risc suplimentar pentru sănătatea copiilor. 

fizice pentru copiii noştri şi asigurarea unui mediu 
protector care să poată garanta dezvoltarea lor sănă- 
toasă, de la concepţie şi pe tot parcursul copilăriei 

şi adolescenţei, trebuie să recunoaştem că nu facem 
progresul cuvenit. Pentru o ţară cu o creştere şi sănătate 
economică remarcabile, Statele Unite nu se compară 
favorabil cu multe alte țări industrializate. În special în 
rândul celor săraci şi al anumitor grupuri minoritare, 
s-ar putea face mult mai multe în legătură cu programele 
de prevențţie, testare pentru boli şi de îmbunătățire a 
asistenței medicale prenatale şi pediatrice pentru toți, 
pentru reducerea mortalității infantile şi a valorilor 
subponderale la naştere şi pentru protejarea copiilor de 
violenţă, abuz şi neglijare. 

Unul dintre cele mai importante pericole pentru 
siguranţa şi protecţia fizică a copiilor noştri, care poate 
fi prevenit, constă în substanţele toxice din mediul lor. 
Dezbaterile cu privire la cantitatea dintr-o anumită 
substanţă toxică necesară pentru a vătăma un copil 
(sau adult) au tendința să lase într-un con de umbră 
două adevăruri care necesită atenţia noastră imediată. 
Multe substanţe toxice care afectează sistemul nervos 
central (dintre care unele sunt asociate şi cu disfuncţii 

ale sistemului imunitar şi ale sistemului reproducător) 
se găsesc în apa potabilă, sol, aer şi în casă. Copiii, din 
cauza corpului mai mic, a creşterii rapide şi a plăcerii 
fireşti de a se juca pe pământ, pe pardoseală sau pe 
covor, în acelaşi timp explorând cu mâinile şi gura, 
pot să ingereze multe dintre aceste substanțe toxice, în 
proporții relativ mai mari. În plus, în cazurile în care 
produsele sunt testate, autoritățile federale stabilesc 
standardele de siguranță pe baza greutății şi fiziologiei 
unui adult de sex masculin. : 
Iminența acestui pericol la adresa protecţiei fizice 
a copiilor e ilustrată de studii recente făcute pe laptele 
matern (unul dintre puţinele simboluri de puritate şi 
sănătate care au mai rămas). S-a constatat că laptele 
matern poate fi contaminat cu niveluri ridicate de 
dioxină (substanţa chimică din Agent Orange)”, 
niveluri care sunt semnificativ mai mari decât limitele 
admise pentru laptele de vacă. În Statele Unite, nivelul 
mediu de dioxină, stabilit la 17, este aproape de trei ori 
mai mare decât limita maximă stabilită pentru laptele de 
vacă în țări ca Belgia, Franţa şi Olanda. Datele provenite 
de la International Agency for Research on Cancer 
(Agenţia Internațională de Cercetare a Cancerului) 
arată că aceste limite variază de la 45 în Jordania la 3 
în Thailanda, țări industrializate ca Germania şi Anglia 
având niveluri similare cu cel din Statele Unite. Un fapt 
remarcabil este acela că, în majoritatea ţărilor, laptele 
matern nu s-ar putea vinde legal. Deşi s-au strâns mai 
multe informaţii doar despre dioxină, laptele matern 
poate fi contaminat şi cu PCB (bifenili policloruraţi) şi 
alți compuşi cloruraţi, ca DDT (diclor-difenil-tetraclo- 
retan) şi clordan. 
n 
35 Denumirea de cod pentru ierbicidul puternic folosit de armata 


americană în Războiul din Vietnam cu scopul de a distruge frunzele 
în zonele împădurite şi agricole. (N.t.) 

Deşi American Academy of Pediatrics (Academia 
Americană de Pediatrie) şi Organizaţia Mondială a 
Sănătăţii stabilesc că beneficiile alăptării sunt imense şi 
depăşesc cu mult riscurile, cu toate acestea este alar- 
mant că se contaminează ceva atât de benefic. 

Protejarea copiilor noştri de expunerea la substanțe 
chimice ca dioxina este o provocare mult mai mare decât 
am putea să ne imaginăm. Expunerile au loc în perioada 
prenatală prin ceea ce mama ingerează şi respiră şi 
continuă apoi, după ce s-a născut copilul, prin laptele 
matern sau prin expunerea generală la mediu. Trebuie 
să luăm în considerare că aceste substanţe ar putea con- 
tribui, împreună cu alți factori, la creşterea incidenţei 
problemelor de învățare, atenție şi dezvoltare. 

Acolo unde se colectează date cu privire la aceste 
aspecte, acestea arată creşteri alarmante ale numărului 
de copii cu grave probleme de dezvoltare care se 
prezintă pentru evaluare şi tratament. În California, de 
pildă, în ultimii 10 ani s-a înregistrat o creştere cu 270% 
a numărului de copii care suferă de autism.” În plus, în 
California se înregistrează o creştere de peste 1 000% 
(deşi unii susțin că acest fapt e rezultatul unor mai bune 
şi mai timpurii identificări şi diagnosticări) a numărului 
de copii ce prezintă afecțiuni din spectrul autist, 
implicând probleme sociale, de comunicare şi gândire 
ce nu sunt îndeajuns de grave pentru a întruni criteriile 
pentru autism.” 

Există multe categorii de toxine care sunt prezente 
în mediu în mod obişnuit. În plus, față de riscurile bine 


36 California Department of Developmental Services (1999), A Report 
to the Legislature: Changes in the Population of Persons with Autism 
and Pervasive Developmental Disorders in California's Developmental 
Services System: 1987 through 1998. Department of Developmental 
Services, California Health and Human Services Agency, Sacramento, 
CA, 1 martie 1999, secțiunea IV, Rates of Occurrence, p. 5. 

37 Ibid. 

cunoscute ale produşilor secundari rezultați în urma 
prelucrării plumbului, alcoolului şi tutunului, precum 
şi față de tiparele consumului de droguri, un număr 
de substanţe toxice pot fi găsite în produsele utilizate 
pentru îngrijirea peluzelor (de exemplu, ierbicidele), 
controlul insectelor (de exemplu, pesticidele) şi pro- 
dusele de curăţenie şi zugrăvit (de exemplu, compuşii 
organici volatili). Aşa cum s-a spus anterior, copiii, 
deoarece le place să se joace în iarbă, pe covor sau pe 
pardoseală şi uneori explorează cu gura, pot asimila 
prin piele, respiraţie sau mâncând, o cantitate mult mai 
mare din aceste toxine, față de adulți. Cu toate acestea, 
nu s-au realizat suficiente studii pentru a se stabili 
nivelurile acestor substanţe toxice care să fie sigure 
pentru copii, din perioada prenatală până la sfârşitul co- 
pilăriei. The Environmental Protection Agency (Agenţia 
pentru Protecția Mediului) a identificat mai mult de 
douăsprezece categorii, variind de la plumb la dioxidul 
de azot (provenit de la sobele cu gaz prost ventilate), 
despre care părinţii trebuie să fie mai bine informați.2 
Faptul că substanţele toxice au contaminat laptele 
matern, apa, solul şi aerul ar trebui să fie motiv de 
îngrijorare şi de acţiune colectivă în vederea îndreptării 
situației. Deşi părinții şi copiii pot face provizoriu câteva 
lucruri, cum ar fi să limiteze cantitatea de grăsimi de 
origine animală din alimentație (grăsimile animale au 
tendința de a stoca aceste substanțe chimice), să nu 
mănânce peşte şi fructe de mare din ape poluate şi să 
evite pesticidele, ierbicidele şi alte substanţe toxice (mai 
ales acolo unde copiii se joacă), un ţel important trebuie 


38 Pentru mai multe informaţii, vezi Environmental Protection Agency 
(1988), The Inside Story: A Guide to Indoor Air Quality, Washington, 


D.C. şi www.CHECnet.org. 

să fie reducerea şi îndepărtarea acestui risc major pentru 
„sănătate. 

Îngrijorarea cu privire ia aceste expuneri toxice şi 
la alte ameninţări este sporită de faptul că până şi cea 
mai mică vătămare adusă funcționării sistemului nervos 
central al omului poate avea ca efect o cascadă de pro- 
bleme de învăţare, intelectuale, emoționale şi sociale. 
De exemplu, copiii care Sunt expuşi substanţelor toxice 
(ca alcoolul, tutunul, drogurile, plumbul) în uter au o 
probabilitate ridicată de a se naşte cu un sistem nervos 
care fie reacționează prea Puțin, fie reacționează în 
exces la stimulii senzoriali elementari, precum atingerea 
sau sunetul. Ei au, de asemenea, o probabilitate mai 
mare de dificultăți de procesare auditivă, de limbaj 
şi de gândire vizual-spaţială. Au tendința de a avea 
dificultăți cu planificarea şi ordonarea motorie, adică în 
planificarea acţiunilor şi îndeplinirea lor într-o anumită 
ordine. Oricare dintre aceşti factori poate mări tendința 
spre probleme de învățare, impulsivitate, comportament 
antisocial, dificultăţi de formare a relaţiilor cu cei de 


Pediatrics, 99 (4) p. 505-512; Paulozzi, L.J., Erikson, J.D. şi Jackson, 
R.J. (1997), „Hypospadias Trends in Two US Surveillance Systems“, 
Pediatrics, 100(5) p, 831-34; Rothman, N., Cantor, K.P., Blair, A., 
Bush, D., Brock, LW., Helzisouer, K., Zaum, S.H., Needham, L.L., 
Person, G.R., Hoover, R.N., Comstock, GW. şi Stricklan, P.T. (1997), 
„A Nested Case-Control Study of Non-Hodgkins Lymphoma and 
Serum Organochlorine Residues“, Lancet, 350 (9073), pp. 240-44. 

aceeaşi vârstă, de descifrare a semnalelor sociale şi chiar 
de organizare a gândirii şi menținere a unui simţ al 
realităţii. Efectele se pot vedea de timpuriu, la bebeluşi 
care au dificultăți de a se calma, de orientare şi de ducere 
la bun sfârşit a unor acțiuni simple, cum ar fi să-şi ducă 
mâinile la gură sau să se bucure de un gest de alintare 
afectuoasă. În situațiile unde aceste vătămări sunt com- 
binate cu grade chiar şi foarte scăzute de stres familial 
sau de stres al mediului, există o probabilitate mult mai 
mare de apariţie a unor probleme grave când copilul 

e adolescent. Dacă vătămările timpurii ale sistemului 
nervos central au ca efect o reacție scăzută la atingere, 
zgomot şi durere şi duc, prin urmare, la o „lăcomie“ 
senzorială, hiperactivitate şi asumare de riscuri, iar 
acest tipar este însoțit de un mediu care îi neglijează, 
punitiv sau abuziv, există o mare probabilitate a apari- 
ției comportamentului antisocial (adesea începând cu 
probleme de conduită în timpul copilăriei). Eşecurile 
succesive în fiecare mediu — preşcolar, şcolar, grupuri 
de prieteni şi, în cele din urmă, în cel al oportunităţilor 
profesionale - nu fac decât să consolideze şi mai mult 
mânia, impulsivitatea şi nepăsarea față de alții. 

Adesea, în astfel de situaţii de dublă vulnerabilitate, 
experienţele corective de mediu - care să ofere îngrijire şi 
educare susținută şi empatie, limite blânde, dar ferme şi 
multă muncă în direcția planificării şi organizării com- 
portamentului, anticiparea consecințelor acțiunilor şi 
reflectarea asupra sentimentelor — pur şi simplu nu sunt 
disponibile. Astfel de programe necesită o muncă intensă 
şi foarte multă pricepere. Am identificat elementele care 
pot asigura succesul acestor programe. Dar, dincolo de 
nişte programe demonstrative, societatea nu şi-a luat, 
încă, un angajament față de eforturile necesare. Pentru 
copiii care se află deja în acest tipar de eşecuri succesive 
de dezvoltare, astfel de programe sunt cruciale. 

Mediile haotice, în sine şi prin ele însele, pot de ase- 
menea să afecteze modul în care funcționează sistemul 
nervos. Într-un studiu, unul dintre noi (SIG) a observat 
bebeluşi care s-au născut cu capacități excelente de a 
se calma, a se concentra, a participa şi a se adapta, dar 
care se aflau în medii haotice. În decurs de o lună, mulți 
dintre aceşti copii erau deja hipersensibili la zgomot şi 
atingere şi aveau o slabă planificare motorie şi capacităţi 
scăzute de secvenţialitate motorie. Cei care erau neglijați 
au căpătat un tonus muscular scăzut şi au devenit apatici 
şi indiferenți. În caz extrem, vedem acest tipar la copiii 
care s-au îmbolnăvit de sindromul hipotrofie staturo- 
ponderală. Din cauza neglijării fizice şi emoţionale, 
bebeluşii pierd în greutate şi devin apatici şi neatenți, 
prezentând un tonus muscular scăzut şi slabe abilități 
cognitive şi de limbaj. Aşa cum am subliniat anterior, 
aceste extreme se observă, de asemenea, în aşezămintele 
instituționale unde copiii sunt privați de afecţiune 
umană. Aceste alterări ale modului de funcționare a 

` sistemului nervos par să aibă loc într-un continuum, în 
trecut atrăgându-ne însă atenția numai variațiile foarte 
grave, situate la extreme. 

Nu toate amenințările din mediul social sunt extreme 
sau foarte clare. Un studiu recent realizat de Kaiser 
Foundation a dezvăluit că majoritatea copiilor petrec 
peste cinci ore pe zi în faţa televizorului sau compu- 
terului.* Nu am studiat suficient impactul unor astfel 
de activități perceptuale pasive şi repetitive asupra 
copiilor, dar din ceea ce ştim despre sistemul nervos 
uman există motive întemeiate să ne punem întrebări 
serioase cu privire la impactul lor asupra atenţiei, 
învăţării şi modului de gestionare a unor situații dificile. 
Spre deosebire de „timpul petrecut în faţa ecranului“, 


40 Kaiser Foundation, Kids and the Media, în New Millenium, nr. 1536, 


Menlo Park, Ca, 2000. 


interacţiunile cu alți copii şi adulți par să intensifice 
învăţarea şi dezvoltarea. 

Scopul este ca, din capul locului, să se prevină produ- 
cerea unor astfel de eşecuri în cascadă. A încerca acest 
lucru înseamnă să abordăm situaţia pe două niveluri: 
să prevenim vătămările fiziologice şi să îmbunătăţim 
mediul familial şi fizic în care cresc copiii. 

În încercarea de a preveni vătămările care îi fac 
pe copii vulnerabili la probleme comportamentale şi 


intelectuale, trebuie să fim conştienţi că sistemul nervos ` 


uman, care se dezvoltă rapid în timpul sarcinii, continuă 
să se dezvolte foarte rapid în decursul primilor cinci ani 
de viață. Mai mult, noi studii de imagistică a creierului 
sugerează o altă intensificare bruscă şi rapidă a dez- 
voltării sistemului nervos, în timpul adolescenței. Asta 
înseamnă că avem un sistem vulnerabil, în dezvoltare 
rapidă, care poate fi influenţat, în orice moment de-a 
lungul evoluţiei sale, de factori fizici şi de factori care țin 
de experienţele trăite. 

La fel ca o maşină care rulează cu viteză pe o şosea, 
în cazul căreia chiar şi un uşor impact lateral poate 
duce la modificarea traiectoriei sau la provocarea unui 
accident grav, şi sistemul nervos uman aflat în dezvol- 
tare rapidă poate fi influențat chiar şi de cele mai subtile 
încercări. 

Mulţi părinţi, medici, profesori şi legiuitori întreabă: 
de ce vedem mai mulți copii cu probleme de atenţie, 
de control al impulsurilor, de limbaj, cu dizabilități de 
învăţare, cu stări de dispoziţie fluctuantă şi cu afecțiuni 
de dezvoltare care afectează relaționarea, comunicarea 
şi gândirea? Incapacitatea noastră de a identifica un 
singur factor specific sugerează un model de risc 
cumulativ. Adică, dacă examinăm posibilitățile, putem 
să identificăm o listă de factori, fiecare dintre ei putând 
să contribuie, în combinație cu alții şi cu predispoziția 

genetică. De exemplu, expunerea la substanţe toxice sau 
stresul extrem este posibil să îi facă pe copii mai vulne- 
rabili la infecţii ale urechii medii sau la reacţii alergice 
ori autoimune, ceea ce ar putea să crească riscul de 
probleme de dezvoltare, în special la copiii cu o astfel de 
predispoziţie genetică. Mulți dintre aceşti factori au în 
comun efectul lor asupra aspectelor legate de adaptarea 
sistemului nervos central, implicând reacţia la stimulii 
senzoriali (zgomot, atingere, mişcare, durere), capaci- 
tatea de a procesa şi înţelege acei stimuli (de exemplu, 
limbajul, gândirea vizual-spaţială) şi capacitatea de a 
planifica şi duce la îndeplinire acţiuni (de exemplu, 
rezolvarea de probleme, funcțiile de execuţie). Când este 
compromisă oricare dintre aceste capacități de adaptare, 
comportamentul copilului ar putea să le streseze pe 
persoanele sale de îngrijire şi să creeze posibilitatea 
pentru o cascadă de probleme din ce în ce mai grave, aşa 
cum am descris mai sus. 

Prin urmare, trebuie să ne gândim cum să ducem cu 
succes o campanie de sănătate publică şi educaţie cu 
privire la suspecții cunoscuţi, precum şi să realizăm mai 
multe cercetări despre unii dintre suspecţii probabili, 
mai noi. 

Când luăm în considerare care e miza în ceea ce 
priveşte viitorul şi costul, pentru indivizi şi societate, 
ale fiecărui copil al cărui sistem nervos nu funcționează 
bine, ne dăm seama că trebuie să adoptăm o abordare 
mult mai curajoasă decât cea pe care am folosit-o până 
acum. Protecţia fizică şi îngrijirea nou-născuților şi 
copiilor mici şi ale familiilor nu au constituit o prioritate 
suficient de mare. Desigur, batem monedă despre acest 
ţel, dar în agendele naţionale şi internaționale el nu a 
fost printre primele trei priorități ale noastre. Dreptul 
fundamental al copilului la protecție şi îngrijire fizică 
trebuie să constituie baza pe care se clădesc toate 


celelalte eforturi ale noastre. Faptul că nu facem acest 
lucru vorbeşte atât de limpede despre lipsa noastră de 
preocupare pentru copii, încât continuarea în această 
direcţie cu siguranță va demoraliza orice alte eforturi pe 
care le-am putea întreprinde. 

Primul pas în garantarea protecției şi îngrijirii fizice 
ale unui copil este sprijinirea mamei în timpul sarcinii, 
în timpul procesului naşterii şi pe parcursul primitor 
ani de viaţă ai copilului. Sprijin semnificativ înseamnă 
înțelegerea nevoilor fiecărei familii şi colaborarea cu 
acestea în direcția, de exemplu, creşterii capacității 
de a găsi ajutor şi satisfacţie în îngrijirea prenatală, 
în procesul naşterii şi îngrijirea bebeluşului sănătos. 
Familiile care nu se prezintă la medic pentru îngrijire 
prenatală sunt, adesea, cele mai îngrijorătoare şi nu 
am dat încă dovadă de eforturi serioase pentru a le 
veni în ajutor. Programele demonstrative selectate 
au arătat că pot fi utile şi eficiente." Trebuie să le 
transformăm într-o obişnuință. Facultăţile de medicină 
şi programele de pregătire profesională în cadrul 
rezidenţiatului, mai ales în obstetrică şi pediatrie, 
trebuie să aloce considerabil mai mult timp factorilor 
psihosociali care determină, adesca, sănătatea sau 
boala pacienților. 

În plus, există multe modele de îngrijire pentru 
procesul naşterii, care implică susținere psihologică şi 
fizică. Un astfel de model inovator, care presupune o 
persoană cu pregătire specială (adică o doula) pentru 
a oferi îndrumare psihologică şi sprijin fizic în timpul 
procesului naşterii, s-a dovedit a îmbunătăţi starea 
multor bebeluşi şi părinți." 


ME a DE pa e, 

41 Zigler, E.E. şi NW. Hall, Child Development and Social Policy: Theory 
and Applications, McGraw Hill, New York, 2000. 

42 Klaus, M.H:, J.H. Kennel şi P.H. Klaus, Mothering the Mother, Ed. 
Perseus Publishing, Cambridge, Ma., 1993. 

Îngrijirea postnatală este deosebit de importantă din 
cauza creşterii rapide a copilului şi a nevoilor în per- 
manentă schimbare ale acestuia. În cazul familiilor cu 
probleme multiple, provocările dezvoltării timpurii sunt 
imense, deoarece numeroasele comportamente-pro- 
blemă din familie împiedică o îngrijire corespunzătoare. 
Multe programe şi-au demonstrat succesul.“ Cu toate 
acestea, însă, în majoritatea comunităților, aceste familii 
aflate în cea mai mare dificultate sunt în mare parte 
neglijate. 

Toţi părinţii vor să ştie dacă bebeluşul lor se dezvoltă 
bine şi ce să facă dacă există dificultăți. Sunt suficiente 
vechile repere ajutătoare, precum luarea în greutate, 
realizările motorii semnificative (statul în şezut, mersul 
de-a buşilea şi mersul) şi unele realizări semnificative 
cognitive şi de limbaj (de exemplu, emiterea de sunete şi 
apoi articularea de cuvinte)? În prezent, putem să facem 
mai mult. Putem să monitorizăm în acelaşi timp dezvol- 
tarea intelectuală, socială şi emoţională a bebeluşului şi 
să depistăm dificultățile de dezvoltare, de învăţare şi de 
comportament, mai devreme ca niciodată. 

Totuşi, pentru a face acest lucru, este nevoie de un 
concept mai larg cu privire la îngrijirea preventivă a 
bebeluşului sănătos. Modelul Punctelor de cotitură 
creat de unul dintre autori (TBB) pune la dispoziție 
un context de sprijinire şi îndrumare atente, precum 
şi o monitorizare scrupuloasă a creşterii şi dezvoltării 
bebeluşului.** Curba creşterii şi dezvoltării creată de 
celălalt autor (SIG) ne permite să examinăm felul în 


43 Greenspan, S.I., Infants in Multi-Risk Families, Ed. International 
Universities Press, New York, 1987. 

44 Brazelton, T.B., Puncte de cotitură - de la naştere la 3 ani. Dezvoltarea 
emoţională şi comportamentală a copilului tău, Editura Fundației 
Generaţia, Bucureşti, 2007, şi Brazelton, T.B., Puncte de cotitură - de 
la 3 la 6 ani. Dezvoltarea emoțională şi comportamentală a copilului 
tău, Editura Fundaţiei Generaţia, Bucureşti, 2008. 

care utilizează un bebeluş abilitățile motorii, senzoriale, 
emoţionale, sociale, de limbaj şi cognitive pentru a-şi 
însuşi „capacităţile de dezvoltare funcțională“.“ (Pentru 
graficul de creştere şi chestionar, vezi Anexa.) 

Telurile sunt promovarea dezvoltării sănătoase şi 
identificarea la timp a problemelor, dacă ele există, şi 
oferirea îndrumării necesare pentru depăşirea lor. Cea 
mai dificilă decizie pentru părinți şi pentru furnizorii de 
asistență medicală primară este să ştie când să aştepte 
să vadă ce se mai întâmplă şi când să facă o evaluare 
completă şi, dacă e necesar, să înceapă intervenţia. 
Dificultăţile familiale sau parentale semnificative, în 
orice moment, îndreptăţesc o îngrijire suplimentară şi, 
dacă e nevoie, un tratament corespunzător. În recoman- 
dările noastre, prezentăm în linii generale semnele din 
dezvoltarea bebeluşilor care justifică o evaluare completă. 


Discuţie 


SIG: Nevoia unui mediu neprimejdios şi sigur începe 
cu mult înainte de naştere. Mulţi copii sunt supuşi 
riscului încă dinainte de a se naşte. Ei sunt expuşi la tot 
felul de atacuri care periclitează dezvoltarea sistemului 
lor nervos. Fumatul, alcoolul şi alte substanţe toxice 
împiedică dezvoltarea unui sistem nervos sănătos. 
Vedem din ce în ce mai multe feluri în care acestea 
pot să interfereze cu abilitatea ulterioară de a procesa 
senzațiile (imaginile şi sunetele), precum şi de a 
organiza gândurile şi a planifica şi realiza acţiunile 
corespunzătoare. 

TBB: Cu privire la experienţa intrauterină a bebe- 
luşilor, cred că educaţia a avut o puternică influență 


45 Greenspan, S-I., Lewis, N.B., Building Healthy Minds: The Six 
Experiences That Create Intelligence and Emotional Growth in Babies 
and Young Children, Perseus Publishing, Cambridge, Mass., 1999. 

asupra comportamentului mamelor. Educația nu a ajuns 
încă până jos, la femeile sărace, stresate sau deprimate, 
mai ales la cele din anumite metropole ale noastre, însă 
a avut un puternic efect la clasa de mijloc şi, cred eu, 
chiar şi la clasa muncitoare. Mamele ştiu acum că faptul 
că fumează sau beau le va afecta bebeluşii, astfel că, în 
general, ele se abţin. E foarte încurajator că educația 
poate să facă asta - să schimbe obiceiuri. 

Ştim în prezent foarte multe despre efectul unei serii 
de substanţe care vatămă fătul. De asemenea, putem să 
ne dăm seama dacă fătul prezintă semne de stres încă 
din luna a şasea şi a şaptea de sarcină. S-ar putea să vină 
ziua în care să putem distinge fetuşii care sunt supuşi 
la riscuri extreme şi să îi scoatem din uter, în cazurile 
în care le poate fi mai bine născuți prematur decât 
continuându-și aşa viața intrauterină. Aş vrea să văd 
inventată şi pentru fetuşi o Scală de evaluare a compor- 
tamentului neonatal. Am putea să îi expunem la stimuli 
externi, precum cei auditivi, sau la semnale vizuale ori 
de mişcare (legănare, balansare) sau să îi stimulăm şi 
să vedem cât de complexe sau bogate sunt reacțiile lor 
comportamentale. Cercetătorii francezi J.P. Lecanuet şi 
M. Busnel lucrează la stabilizarea sensibilităţii vizuale a 
fetusului şi există de mult timp cercetări despre sensibi- 
litatea auditivă“, dar mai sunt încă multe de aflat. Mi-ar 
plăcea să urmăresc capacitatea fetusului atât de a ignora, 
cât şi de a reacționa pozitiv la un stimul. Am văzut-o la 
ecograf, în reacţiile fetuşilor de şapte luni. 

Cu alte cuvinte, la şapte luni putem să ne dăm seama 
dacă un fetus are nevoie de protecție sau nu. Cred că ne 
aflăm în pragul inventării a tot mai multe tehnologii care 
să ne ajute. Japonezii, de pildă, au inventat un ecograf 


46 Lecanuet, J.P., C. Granierre-Deferre şi M.C. Busnel, “Human Fetal 
Auditory Perception“, Fetal Development: A Psychological Approach, 
Ed. Lawrence Erlbaum, Mahwah, NJ, 1995. 


tridimensional, care îți permite să priveşti tot fetusul. Cu 
acesta, poţi să vezi nu doar cât de complexe sunt mişcă- 
rile fetusului, dar şi cât de rapid este comportamentul 
său de reacție şi cât de mult poate el să îşi păstreze 
atenţia, să doarmă, cum utilizează obişnuirea. Toate 
Iucrurile pe care le-am aflat din evaluarea nou-născuților 
s-ar putea aplica in utero şi asta ne-ar oferi o mai mare 
capacitate de a identifica bebeluşii care sunt stresaţi. 

În studiile despre obişnuire, realizate la fetuşii 
de şapte luni folosindu-se ultrasunetele, menţionate 
anterior, am identificat comportamentul care arată o 
sensibilitate sănătoasă. Anumite reacții complexe pot fi 
utilizate pentru a distinge fetuşii stresaţi de cei nestre- 
saţi. Dacă fetusul demonstrează un astfel de compor- 
tament, este o dovadă că in utero are loc un important 
proces de învăţare şi formare. Dacă bebeluşul ar fi 
stresat, ne aşteptăm ca reacțiile să fie mai automate şi 
mai puțin disponibile la modulare şi alegere. Dacă există 
motive de stres, cum ar fi subnutriţia sau expunerea 
la substanțe toxice ca alcoolul sau drogurile, acesta ar 
putea fi un mod de a descoperi dacă învăţarea este sau 
nu împiedicată. 

Însă există aici o întrebare importantă: cât de 
devreme ai dreptul să protejezi viitorul copil? Putem să 
trimitem la închisoare mamele care iau droguri ca să 
le silim să renunţe la dependenţa lor? Pentru anumite 
mame, este avortul soluţia? Când oamenii îmi scriu ca 
să mă întrebe dacă cred în avort, spun că da, nu ca un 
drept al mamei, ci ca un drept al copilului. Un copil are 
dreptul de a nu se naşte într-un mediu în care nu este 
dorit şi îngrijit cu iubire. Am văzut destui bebeluşi care 
suferă de privare şi suficiente abuzuri ale copiilor, ca să 
nu-mi doresc să mai văd o astfel de viață pentru un copil. 
Alături de chestiunea avortului se află şi problema legată 
de cât de mult să se monitorizeze sarcina. În orice caz, 

este mare nevoie de programe mai bune care să sprijine 
părinţii şi să îi ofere copilului o viață lipsită de abuz şi 
neglijare. 

SIG: În ceea ce priveşte ajutarea părinţilor să îşi 
protejeze copiii nenăscuți de consumul de droguri, alco- 
olism, tutun, există într-adevăr o problemă legată de cât 
de mult ar trebui să se încredințeze aceasta sistemului 
juridic. Poate să existe abuzarea copilului în cazul unui 
fetus? În unele comunități cu grad ridicat de risc, 50% 
dintre fetuşi sunt deja vătămaţi de consumul de droguri 
şi alcool. Când începi să creezi un impact asupra siste- 
mului nervos al copilului, care va avea repercusiuni toată 
viața pentru acel copil, este foarte grav. După ce se naşte 
copilul, suntem foarte preocupaţi de abuzarea copiilor 
care este relativ uşoară, în comparație cu ce fac alcoolul 
şi alte substanţe toxice, in utero, copilului nenăscut. 

TBB: Am descoperit acest lucru şi în cazul intoxicării 
cu plumb. Înainte de interzicerea benzinei cu plumb, 
puteam să ne dăm seama, după comportamentul bebe- 
luşului, dacă o mamă locuia sau nu în apropierea unei 
autostrăzi importante." 

SIG: De-abia începem să avem experiența ştiinţifică 
sau clinică necesară pentru a spune cum afectează 
substanţele chimice, care se găsesc în mod curent în 
mediu, dezvoltarea sistemului nervos, atât în perioada 
prenatală, cât şi în perioada postnatală. S-au realizat 
multe studii privind cancerul. Studii mai noi au arătat 
că riscul, pentru sistemul nervos, cu privire la funcţiile 
integratoare şi riscul pentru sistemul imunitar există 
la niveluri mai mici ale toxinelor decât nivelurile care 
presupun riscul de cancer. Trebuie să cercetăm aceste 
substanţe toxice în ceea ce priveşte riscul pentru copii. 


47 Scanlon, JW., “Dangers to the human fetus from certain heavy 
metals in the environment“, Review of Environmental Health 2(1), 


1995, pp. 39-64. 


Theo Colburn a făcut munca de pionierat care a evi- 
denţiat modul în care sunt afectate de pesticide Marile 
Lacuri şi pericolele potențiale pentru sănătatea omului,“ 

TBB: S-ar părea că asta poate să afecteze naşterea. 
Peter Nathanielsz a demonstrat că un fetus anesteziat 
se află deja într-un risc crescut, pentru că nu participă 
la un travaliu activ*. Contracţiile uterine depind de 
un fetus activ. În cazul unui copil cu activitate redusă, 
contracţiile încetează şi este mult mai probabilă vătă- 
marea creierului bebeluşului. El afirmă că un fetus care 
a fost afectat de substanţe toxice, droguri sau anestezice 
intrauterine prezintă deja un risc ridicat de paralizie 
cerebrală. Evaluarea neonatală concepută de mine este 
folosită în aceste studii. În 1983, Greta Fein de la Merill 
Palmer Institute din Detroit a demonstrat că DDT-ul 
pulverizat pe iarba pe care o pasc vacile şi laptele pe 
care femeile însărcinate îl beau de la acele vaci afectează 
semnificativ copiii la vârsta şcolară, în ceea ce priveşte 
coeficientul de inteligență”. Trebuie să avem la dispo- 
ziţie asemenea informații, ca să fie folosite™. 

SIG: Avem nevoie de o mai mare înţelegere a 
vătămării ce poate fi adusă sistemului nervos de către 
droguri, alcool şi substanţele toxice din mediul încon- 
jurător. Cea mai mare negare există în privinţa pesti- 
cidelor şi altor substanţe toxice. Cu toții recunoaştem 
retardul mental grav şi simptomele autiste şi problemele 


48 Colburn, T., Meyers, J., Dumanowski, D., Our Stolen Future, Dutton, 
New York, 1997. 

49 Nathanielsz, P., Life Before Birth: The Challenges of Fetal Development, 
W.H. Freeman, New York, 1998. 

50 Fein, G.G., P.M. Schwartz, S.W. Jacobsen şi J.L. Jacobson, 
„Environmental toxins and behavioral development“, American 
Psychologist 38, 1198-1205. 

51 Tronick, E.E., “The NBAS as a Biomarker of Environmental Agents 
on the Newborn“, în G. Lucius (ed.), Environmental Health 
Perspectives, Proceedings of the National Research Council, 74: 
185-89, 1987. 

pe care le antrenează. Există o mai redusă conştientizare 
a faptului că, atunci când pui la încercare sistemul 
nervos într-un mod nesănătos, prin nutriție proastă, 
substanţe toxice, fumat, alcool ş.a.m.d., majoritatea 
copiilor nu vor fi retardați mental, ci vor avea probleme 
mai subtile, dificultatea de a gestiona unele lucruri, ca 
imaginile şi sunetele. La naştere, s-ar putea ca aceste 
riscuri să nu fie evidente. Copiii vor deveni cu uşurinţă 
substimulaţi. Atenţia lor va putea fi distrasă foarte 
uşor. Vor fi excesiv de activi şi vor avea simptomele 
regăsite în sindromul atenției deficitare. De asemenea, 
mulți dintre ei vor manifesta „lăcomie“ senzorială, vor 
fi insuficient de sensibili la durere şi vor ajunge să aibă 
afecțiuni ce implică agresivitate şi comportament anti- 
social. Atunci când nu pot să proceseze ceea ce văd sau 
aud ori când nu pot să înțeleagă uşor ceea ce văd sau 
aud, mulți dintre ei vor avea probleme la şcoală. Vor 
avea dificultăţi de înţelegere a matematicii sau de citire. 
Vor avea dificultăți de pătrundere în lumea tehnologi- 
zată a pieţei muncii şi de Câştigare a unui salariu şi de 

a fi un contribuabil. Cel mai important, poate, vor avea 
dificultăţi de reglare a emoțiilor. Aceasta este o funcţie 
de nivel foarte înalt a sistemului nervos. Reglarea 
emoțiilor este vitală pentru ca să fim părinți şi să ne 
dezvoltăm abilităţile de a lucra în grupuri, astfel încât 
omenirea să devină din ce în ce mai bună în generaţiile 
viitoare. Acestea sunt unele dintre riscurile pe care ni le 
asumăm. 

TBB: Multe dintre aceste vătămări au loc, într-adevăr, 
foarte de timpuriu. Şansa noastră de a proteja dez- 
voltarea emoţională şi neurologică este foarte mare. 
Efectele alcoolului şi drogurilor sunt puternice în viața 
intrauterină, descresc după naştere şi dispar când 
copilul împlineşte vârsta de 3-4 ani. Factorii de încăr- 
care, ca să-i numim aşa, şi factorii care pot fi preveniţi 

sunt mulți la început şi apoi scad. Cu cât începi mai din 
timp, cu atât poţi face mai mult. 

SIG: CDC (Center for Disease Control - Centrul 
pentru controlul bolilor) din Atlanta intenţionează să 
realizeze un studiu epidemiologic al afecţiunilor din 
spectrul autist. Medicii clinicieni din toată țara rapor- 
tează că există tot mai mulți copii care prezintă o func- 
ţionare atipică a sistemului nervos - unii cu trăsături 
autiste, unii cu autism în toată regula. În ceea ce priveşte 
diferenţele individuale, par să existe mult mai mulţi 
copii la extremă, la capătul reprezentând slaba adaptare 
din scala ta. Cât de departe vrem să mergem în utilizarea 
sistemului juridic pentru a-i proteja pe copii? 

TBB: Pot să anticipez o reacție negativă: îndepărtarea 
oamenilor, crearea unei împotriviri față de supervizarea 
îngrijirii prenatale ş.a.m.d. Mă îngrijorează o abordare 
punitivă. Aş prefera ca acest lucru să se facă prin inter- 
mediul educaţiei şi prin stimulente pozitive - folosind 
pasiunea pe care oamenii o manifestă față de sarcină şi 
viitorul copil, pentru a le capta atenţia în acel moment. 

Însă mai există o problemă. Joshua Sparrow de la 
Children's Hospital (Spitalul de Pediatrie) din Boston 
face cercetări cu privire la influenţa pe care aceste 
descoperiri tehnologice pe care le-am făcut (ecografia, 
amniocenteza etc.) o au asupra percepției mamelor 
asupra bebeluşilor lor şi asupra lor însele.52 Când 
evaluăm dacă bebeluşul nenăscut este OK sau nu, pare 
că întrebăm dacă părinţii sunt sau nu OK. Acest lucru 
poate fi resimțit ca o judecată, ca un atac asupra intimi- 
tății oamenilor. Evaluarea fetusului pentru a decide dacă 
acesta este sau nu stresat înseamnă că cineva „judecă“ 
dacă mama duce sau nu sarcina într-un mod acceptabil. 


52 Sparrow, J.D., Psychiatric Research and Prenatal Diagnoses, American 
Psychiatric Association, Federation Française de Psychiatrie, Paris, 
Franța, iunie 1998. 

Am face bine să luăm în serios aceste îngrijorări. Avem 
obligația de a Proteja mama şi orgoliul ci, astfel încât ea 
să poată îngriji cu dragoste copilul atunci când acesta 
apare. Trebuie să o implicăm în eforturile noastre, 
ajutând-o să înțeleagă rostul acestei munci de diagnos- 
ticare. Putem să facem ca acest lucru să îi fie folositor 
când învață să îngrijească nou-născutul. Prin modelul 
Puncte de cotitură, încercăm să creăm o punte de legă- 
tură cu oamenii implicați în sarcină, pentru a-i atrage 
spre munca pe care trebuie să o facă. Este un moment 
magic pentru mamă şi tată. 

SIG: În timp ce îi acordăm mamei îngrijire fizică, 
ar trebui să facem mai multe să îi sprijinim psihologic 
atât pe mamă, cât şi pe tatăl copilului. Fie şi numai din 
punctul de vedere al îngrijirii fizice (luarea tensiunii, 
analizele de sânge etc.), ajutăm la salvarea unui anumit 
procent de bebeluşi. Latura psihologică a îngrijirii 
prenatale, care ar putea fi la fel de importantă, este mult 
mai puţin costisitoare. O asistentă medicală bine pregă- 
tită, un specialist în sănătate mentală sau un consilier 
psihologic ar putea asigura o bună parte din aceasta, 
Cursurile de pregătire pentru naştere pot fi foarte utile. 
Ar trebui să luăm în considerare susținerea creării unui 
Program optim pentru acest sprijin social şi Psihologic 
în perioada prenatală. 

TBB: Scopul este să clădim capacitatea mamei şi 
tatălui de a oferi o îngrijire iubitoare, indiferent de ce 
fel de copil au parte. În Prezent, sistemul este hotărât 
să optimizeze rezultatul fizic sau genetic reprezentat de 
acel copil. Descoperim că, atunci când îi demonstrăm 
mamei comportamentul fetal, aceasta reacționează şi se 


tățile nou-născutului ei, îi vorbeşti pe limba ei. 


Consultaţiile prenatale pot să realizeze foarte 
mult. Întotdeauna le rog pe viitoarele mame să îmi 

povestească despre cei doi bebeluşi din visele lor — be- 
beluşul perfect şi apoi bebeluşul imperfect. „Nu visez 
niciodată la unul imperfect.“ „De ce nu? Majoritatea 
oamenilor o fac.“ „Chiar aşa?“ Atunci mama îmi poves- 
teşte despre bebeluşul la care visează, dar căruia nu-i 
poate face faţă. O liniştesc şi îi dau asigurări că ne putem 
ocupa chiar şi de acel copil. Acest lucru prezintă o ocazie 
de a explora împreună cu părinții, într-o manieră lipsită 
de prejudecăţi, întrebările lor şi experienţele avute cu 
bebeluşi cu probleme. Dacă ei îmi pot împărtăşi îngrijo- 
rările lor, eu îi pot ajuta să îngrijească adecvat orice fel 
de copil ar avea. Am părinţi care ţin un jurnal al ciclurilor 
somn/veghe în 24 de ore şi îi pun să cronometreze 
turbulenţele peretelui uterin în timpul zilei. Din tiparele 
pe care le evidenţiază, eu le spun că ne putem da seama 
că bebeluşul vede, aude şi reacționează diferit la tipuri 
diferite de stimuli. Atunci, până şi cea mai serioasă mamă 
prinde viață şi zice: „Oh, spuneţi-mi!“ Încep să îi spun 
şi ea aprobă din cap şi recunoaşte că, dacă intră într-o 
cameră zgomotoasă, copilul devine mai activ şi că, într-o 
cameră liniştită, copilul se calmează. Mama ştia deja 
toate aceste lucruri. Tot ceea ce faci de fapt este să îi con- 
firmi ceea ce ştie şi să o ajuţi să creeze acest ataşament 
inițial. Cu cât începi mai devreme, cu atât va fi mai solid 
fundamentul. În mod ideal, pediatrul, asistenta medicală 
sau medicul de familie realizează acest consult al viito- 
rilor părinți. Dacă nu, ar trebui să pregătim alte feluri de 
terapeuți care să li se alăture părinților în acel moment. 
Un copil merită o mamă şi un tată care sunt pregătiți să 
îl îngrijească şi să-l educe cu iubire. Alăturându-ne lor 
într-o relaţie de sprijin înainte de naştere, le putem reda 
ceea ce s-a pierdut din cultura noastră — sentimentul că 
sunt înconjurați de o familie extinsă protectoare. 

SIG: Putem să facem mai mult în ceea ce priveşte 
educaţia ce vizează pregătirea pentru naştere? 

TBB: În prezent, curriculumul educaţiei privind 
pregătirea pentru naştere are ca scop pregătirea mamei 
pentru travaliu şi naştere, nu neapărat ajutarea ei să 
devină o persoană de îngrijire mai bună. Marshall Klaus 
şi John Kennel! au studiat rolul unei doula, care stă cu 
mama în timpul travaliului şi naşterii. Ei au evidenţiat o 
reducere semnificativă a nevoii de medicaţie, a duratei 
travaliului şi a complicațiilor travaliului, toate ca urmare 
a sprijinului consecvent oferit în travaliu.5 O persoană să- 
ritoare (tatăl şi/sau doula) poate, de asemenea, să uşureze 
ataşarea mamei de copil, indiferent cum este acesta. S-a 
demonstrat cu certitudine că prezența tatălui la naştere îi 
creşte acestuia capacitatea de a se ataşa de nou-născut, 

Încercăm, de asemenea, să le arătăm viitoarelor mame 
o evaluare a nou-născutului, de vreme ce există atât de 
puțin timp la dispoziţie în scurta internare la spital, 
sperând că ele vor înțelege cum este un nou-născut. Apoi, 
când îşi văd propriul bebeluş în timpul acestei scurte 
spitalizări, ele spun: „Oh, şi bebeluşul meu face asta“. 
Este mult mai relevant pentru ele, deoarece au văzut 
deja abilităţile uimitoare ale unui bebeluş. 

SIG: Ce anume să susţinem în ceea ce priveşte 
educaţia despre practicile sănătoase, fumat, alcool şi, 
de asemenea, despre cum să îngrijeşti bine un bebeluş 
în timpul sarcinii şi după aceea, cu privire la oferirea 
acestei protecţii şi îngrijiri fizice? Când ar trebui să 
începem această educaţie? Ar trebui să începem în 
gimnaziu, la liceu, la facultate? 

TBB: Peste tot. Programul lui Sally Scattergood din 
Philadelphia, care a adus bebeluşi în fața copiilor din 
clasa întâi, este minunat.“ În cadrul acestui program, 


53 Klaus, M.H., J.H. Kennell, Mothering the Mother, Ed. Perseus 
Publishing, Cambridge, MA., 1993. 
54 Educating Children for Parenting, 211 N 13th St. #701, Philadelphia, 


PA 19107, www.ecparenting.org 

elevii de clasa întâi au ocazia să schimbe scutece, să 
hrănească şi să observe progresul dezvoltării la copiii 
mici. Cum majoritatea copiilor de astăzi nu fac parte din 
familii numeroase, asta le oferă ocazia să vadă bebeluşul 
ca „persoană“ şi să experimenteze un rol în manifestarea 
şi îngrijirea bebeluşilor. Din câte ştiu, încă nu s-a studiat 
efectul pe termen lung asupra unor urmări cum ar fi 
sarcina la adolescente sau capacitatea adolescenților 
elevi de a-şi îngriji bine propriii copii. Dar putem să 
pariem că acest lucru ar putea contribui la schimbarea 
imaginii pe care o au despre ei înşişi, ca fiind capabili să 
aibă grijă de altcineva. 

SIG: Poate că dezvoltarea omului în toate stadiile sale | 
ar trebui să constituie o parte a curriculei şcolare, exact 
ca istoria, limba maternă şi biologia, începând cu clasa 
întâi. În prezent, copiii învață mai mult despre broaşte 
şi alte specii animale decât despre om. Învață despre 
ființele omeneşti numai pe cale indirectă, prin învățarea 
istoriei şi literaturii. Înainte acesta era singurul mod de 
a învăţa despre om, fiindcă nu aveam o ştiinţă a dezvol- 
tării umane. Nu cunoşteam multe despre felul în care 
cresc şi se dezvoltă copiii. Însă acum, că ştim despre om 
pe cale directă, de ce să nu oferim, pe lângă istorie şi 
literatură, şi un curs despre dezvoltarea omului. Nu văd 
multă împotrivire aici, alta decât tradiția. Imaginaţi-vă 
că, începând din grădiniță sau din clasa întâi, copiii 
ar avea un curs despre dezvoltarea omului alături de 
biologie. 

TBB: Eu aş include şi nişte învățare practică. Toate 
programele despre care ştim că au succes folosesc această 
abordare. În unele programe de prevenire a sarcinilor 
nedorite de pe Coasta de Vest, adolescenţii sunt puşi 
în situaţia de a manipula bebeluşii şi de a le schimba 
scutecele, a-i hrăni şi a le urmări stadiile de dezvoltare. 
De fapt, ocazia de a urmări comportamentul unui copil 


4 3 () NEVOILE ESENȚIALE 
ALE COPHLOR 


“| 
| 
| 


mai mic decât tine este un mod minunat de a captiva 
interesul unui copil, indiferent de vârstă. 

SIG: împotrivirea ar putea să provină din îngrijorarea 
oamenilor cu privire la amestecul în chestiuni familiale 
şi religioase. Însă, dacă am putea să punem asta în 
practică, imaginează-ţi cum ar fi pentru copii să ştie 
despre dezvoltarea umană la fel cum ştiu matematică. 
Copiii obişnuiţi din clasele gimnaziale ştiu adunarea, 
scăderea, înmulțirea, operaţiunile cu zecimale şi frac- 
ţiile. Dacă ar şti noţiunile elementare despre cum cresc 
bebeluşii şi copiii, ei nu numai că ar fi nişte babysittere 
mai bune, dar, atunci când ar sosi vremea să fie părinți, 
în loc să îl citească pe Brazelton pentru prima oară în 
timp ce aşteaptă venirea copilului pe lume sau după 
naşterea acestuia, ar avea o cunoaştere intuitivă şi multă 
experiență practică. 

TBB: Trebuie să ne aducem aminte că sarcina este 
o intensă perioadă de învăţare. Însă aceste cursuri ar 
putea fi un prilej de dezvoltare a conceptului de relaţii, 
de altruism, de a te gândi şi la alți oameni în afară de 
tine. Le-aş folosi ca pe un mijloc de a încerca să comunic 
cu copiii şi de a-i lăsa să vadă mecanismele din ei înşişi, 
care se aseamănă cu ce se petrece cu copilul cu care se 
joacă. Atunci li s-ar putea spune: „Vezi, deoarece ai aflat 
despre cum ai fost tu ca bebeluş, te descurci atât de bine 
cu bebeluşul acela“. Dacă s-ar proceda în felul acesta, 
cred că i-ai face pe oameni să fie mai deschişi pentru 
relații, nu doar să se concentreze asupra parentajului. 

SIG: În mod similar, le cer de obicei fraţilor să vină 
atunci când consult un copil cu deficienţe şi îi ajut pe 
părinți să îl pregătească să se joace cu acel copil. După 
ce îl facem pe frate să se implice în relaţia cu copilul care 
are dificultăți, există multă bucurie, plăcere şi pricepere. 
De regulă, copiii îşi evită fratele în cauză deoarece nu 
ştiu cum să facă lucrurile să meargă. Consider că, atunci 

când au grijă de bebeluş, ei sunt în mod natural intrigaţi 
şi curioşi cu privire la alţi copii. Acest lucru îi face să fie 
deschişi, să apeleze la partea mai blândă, mai vulnerabilă 
dinăuntrul lor. Această experiență practică dă, într-adevăr, 
rezultate mai bune decât orice altceva. Deschide acea 
latură grijulie şi iubitoare a umanității. Unii oameni o 
posedă deja în mod intuitiv, uneori femeile mai mult 
decât bărbații, dar bărbații au şi ei o astfel de latură. 

Unii o înăbuşă şi fug de ea. Însă mulţi par să vrea să îşi 
exprime această latură, dacă li se oferă ocazia. 

Desigur, ar putea exista o împotrivire, deoarece se 
apelează mai mult la latura emoțională a vieţii. Dar, 
dacă, atunci când vor avea vârsta de douăzeci şi ceva de 
ani, ei ar avea o cunoaştere intuitivă despre îngrijirea 
copilului şi dezvoltarea copiilor, ce start minunat ar fi 
acesta, în comparație cu punctul din care pleacă oamenii 
acum. Observ că mulţi părinţi fug de aceste lucruri 
deoarece sunt ceva nou şi îi sperie. Unii dau fuga înapoi 
la profesia lor. Sunt înspăimântați şi nu ştiu ce să facă. 

TBB: Cred că trebuie să separăm cumva această 
problemă de incursiunile în politica, religia sau auto- 
ritatea familiilor. Când mă duc să depun mărturie la 
Washington, apariția mea este adesea urmată de aceea 
a unui părinte dintr-o familie intactă care spune: „Dacă 
faceţi ce sugerează dr. Brazelton (cu privire la creşă, 
îngrijirea preventivă, sistemul de sănătate, concediul 
parental), nu-i mai lăsaţi nicio opţiune familiei noastre“. 
în țara noastră există o prejudecată foarte puternică 
potrivit căreia s-ar cuveni ca familiile să se descurce 
singure şi să nu permită altora să se amestece în proble- 
mele lor. În curriculum, aş pune accentul pe relații şi 
pe învăţarea copiilor despre ei înşişi. A-i învăţa despre 
cum să devină părinți mai târziu este prea periculos din 
punct de vedere politic. Deschiderea lor spre ideea de a 
fi părinţi nu trebuie să fie nici partizană, nici politică. 

SIG: Ce fel de schimbări în atitudinea societății vrem 
să promovăm? Deşi dorim să descurajăm sarcina la 
adolescente, dacă o viitoare mamă simte că a făcut ceva 
groaznic rămânând însărcinată, ea va încerca să nege 
sarcina sau să o ascundă, păstrând-o secretă cât mai 
mult timp posibil. Atunci, s-ar putea ca ea să continue 
să îşi ia drogurile cât mai mult timp posibil. Acest lucru 
este valabil şi pentru taţi. Care ar fi, în primul rând, o 
atitudine sănătoasă a societăţii cu privire la adolescen- 
tele care rămân însărcinate? 

TBB: Întâi de toate, se pune întrebarea dacă viitoarea 
mamă doreşte măcar să dea naştere copilului sau nu. 
Dacă decide că da, aş conta pe faptul că mamele doresc 
să le ofere copiilor lor o şansă mai bună decât au avut 
ele în viață. Le-am putea spune: „Nu ar fi ceva nemai- 
pomenit dacă acest copil ar avea cel mai bun creier din 
lume? Iar singurul mod în care va avea un creier bun 
este dacă nu mai fumezi sau nu mai bei sau nu mai iei 
droguri“. Atunci li s-ar putea insufla un sentiment de 
speranță. 

SIG: Trebuie să facem mai mult în legătură cu 
prevenția. Un curriculum despre dezvoltarea copilului 
ar putea să abordeze întrebări cum sunt: „Când eşti 
pregătită?“, „De ce fel de sprijin are nevoie un copil?“, 
„Ar trebui să aştepţi până când vei fi mai mare?“ Când 
cineva a rămas însărcinată, chiar şi ca urmare a unui 
accident, dacă există dorința clară de a duce sarcina la 
termen, atunci trebuie să transmitem un mesaj lipsit de 
ambiguitate, conform căruia acel copil ar trebui prețuit 
şi iubit. Ar trebui să promovăm cel mai sănătos copil şi 
cel mai bun sistem nervos posibil. Mama trebuie să se 
simtă şi ea sprijinită — că e frumoasa balului şi că poartă 
în pântec prețiosul viitor preşedinte al Statelor Unite. 
Dacă nu, viitoarea mamă nu va avea grijă de ea însăşi. 
Dacă va simţi că poartă în pântec această ruşine, ea va 

fi nehotărâtă — uneori va vrea să-i facă rău copilului, 
alteori va vrea să îl ajute. Dacă putem să facem ca fiecare 
mamă să se simtă apreciată şi iubită, fără ca, în acelaşi 
timp, să promovăm sarcina la adolescente, asta este ceea 
ce vrem. Cred că este necesară o schimbare în societate. 
Trebuie să transmitem mesajul că fiecare copil este un 
copil al lumii, al societății în ansamblu. Vrem ca tu să 
aştepţi şi să faci asta când vei fi pregătită, dar dacă se 
întâmplă şi vrei să păstrezi copilul, faci ceva minunat şi 
noi te vom ajuta cât de mult putem. ă 
TBB: Cred că facem multe în acest sens, chiar dacă 
s-ar putea să nu o facem la fel de mult în locurile care 
contează. De exemplu, nu ajungem cu nimic din toate 
astea la mamele de origine hispanică. Alte minorități 
s-ar putea să fie la fel de neglijate ca ele, însă aceasta este 
o nevoie clară. Mortalitatea infantilă în primul an de 
viaţă (care reflectă vulnerabilitatea la nou-născuți) este 
direct corelată cu îngrijirea prenatală şi oportunitățile de 
intervenție pe care aceasta le furnizează. Cifrele privind 
mortalitatea infantilă par să semnifice faptul că fie nu 
ajungem la femeia însărcinată de origine hispanică, 
fie abordarea noastră nu se potriveşte cu valorile lor 
culturale. Sau ambele. Trebuie să organizăm sistemul 
de ajutorare în aşa fel încât să respecte convingerile 
şi obiceiurile culturale pe care minoritățile le adaugă 
acestei îndeletniciri pasionate care este parentajul. 
SIG: Când examinăm atitudinile societăţii, poate că 
ar trebui să avem în vedere malnutriția din alte părţi ale 
lumii. Putem spune ceva dincolo de întrebarea evidentă 
cu privire la motivul pentru care continuă această 
stare de lucruri? De ce mor atât de mulţi bebeluşi? 
Ne considerăm o specie umană ai cărei îndivizi au în 
comun un anumit grad de omenie. Ceea ce spunem aici 
este relevant pentru majoritatea țărilor industrializate, 
însă există chestiuni mondiale cu privire la aceste nevoi 

esențiale. În prezent, lumea este mai curând asemănă- 
toare, decât diferită. 

TBB: În Kenya, unde am vizitat câteva clinici, vedem 
familii cu prea mulți copii de hrănit, în comparație cu 
productivitatea pământului pe care îl au. Îşi folosesc la 
maximum resursele. Sunt aproape de limită în ceea ce 
priveşte mediul şi malnutriţia. Am văzut acelaşi cerc 
vicios al malnutriţiei şi apoi al eşecului de a se ataşa şi 
de a îngriji copiii corespunzător, la părinţii împovărați 
din Guatemala.** Am putut să facem distincţia între 
nou-născuţii ale căror mame mâncau doar 1 400 de 
calorii pe zi şi cei ale căror mame mâncau un număr 
de calorii adecvat (2 000 de calorii pe zi). Nou-născuţii 
din a doua categorie erau mai vioi, reacționau mai bine, 
îşi puteau controla comportamentul pentru a fi atenți 
şi a utiliza obişnuirea ca să ignore stimulii nedoriți. La 
naştere, aceşti bebeluşi erau pregătiți să îşi joace rolul 
astfel încât să îi facă pe părinţii lor să se ataşeze ferm 
de ei. Copiii subnutriți erau prea rezervaţi, se retrăgeau 
din faţa stimulării sociale şi le prezentau părinților 
reacţii negative. Cât am stat în locuința lor în perioada 
perinatală, am observat că părinții acestor bebeluşi 
defavorizaţi îi hrăneau doar la cerere (adesea doar de 
trei-patru ori pe zi, într-o perioadă în care un nou-născut 
are nevoie să fie hrănit de şase până la opt ori pe zi). 
Efectele privării intrauterine erau intensificate de pri- 
varea extrauterină, iar ciclul eşecului şi sărăciei viitoare 
era stabilit din pruncie. Aceşti copii subnutriți aveau 
cu 10-15 puncte mai puțin la coeficientul de inteligență 
când atingeau vârsta şcolară. Sunt o mulțime de alți 
factori implicaţi în sărăcia şi malnutriția de pe glob, dar 
aceştia sunt cei pentru care vom căuta răspunsuri. 

SIG: Oamenii presupun un anumit grad de civilizaţie 
şi o omenie împărtăşită. Nu există suficientă preocupare 
mondială cu privire la salvarea bebeluşilor. Ce ne 
permite să închidem ochii la situații existente pe glob 
pe care nu le-am tolera aici, în Statele Unite? Ne aflăm 
într-o stare de negare? Nu ne pasă? Sau suntem copleșiți 
de propriile noastre probleme şi se simțim neputincioşi? 
Putem identifica factorul care împiedică o mai mare 
acţiune colectivă? 

TBB: Cred că simțim o lipsă de control. Când dis- 
cutăm amândoi despre asta, eu simt o lipsă a capacităţii 
de a începe, măcar, să mă gândesc la aceste probleme. 
Când am lucrat noi în Kenya, Guatemala şi sudul 
Mexicului, am aflat şi am învățat multe, dar în mod sigur 
nu am influențat nimic într-un sens sau altul. Poate că 
am putea să solicităm o instituție internațională care 
să aibă grijă de drepturile copiilor, exact aşa cum avem 
forțe de menţinere a păcii. 

SIG: O astfel de instituție ar putea ca măcar să țină 
o evidenţă, astfel încât să putem aprecia țările după cât 
de bine asigură satisfacerea acestor nevoi esențiale. Aşa 
cum există un efort mondial de încurajare a valorilor 
democratice prin stimulente precum comerțul şi împru- 
muturile, tot aşa trebuie să ridicăm îngrijirea copiilor la 
un nivel mai înalt. 

TBB: Sunt foarte multe lucruri care domină felul în 
care oamenii tratează copiii. De exemplu, unul dintre 
motivele pentru care Franța, Suedia şi alte țări europene 
sunt cu atât de înaintate este că sunt dornice de mai 
mulți copii. Ele încearcă să încurajeze oamenii să aibă 
copii. Nu la fel stau lucrurile în Africa. În insulele japo- 
neze pe care le-am vizitat, oamenii care trăiau la țară 
voiau mai mulți copii, aşa că făceau mai multe lucruri pe 
care oamenii care trăiau la oraş nu le făceau, pentru a se 
îngriji de dezvoltarea copiilor lor. 

SIG: Creând principiile generale pentru anumite 
nevoi esenţiale ale copiilor — de exemplu, ca aceştia să se 
nască având un sistem nervos sănătos (cu tot ce impune 
asta) —, am putea să facem din acestea un criteriu pentru 
opinia mondială. Există aici un aspect etic, o oportuni- 
tate pentru acordul internaţionalss. 

TBB: Mai aproape de casă, există nişte chestiuni 
de siguranţă de care nu ne-am ocupat. Există ceea ce 
cu numesc puncte de cotitură în domeniul siguranţei, 
cărora e nevoie să li se acorde atenție. De exemplu, din 
capul locului, părinții ar trebui să ştie despre necesitatea 
de a reduce temperatura apei calde la un anumit nivel 
rezonabil, într-o casă în care există copii mici. Când 
copilul devine mobil în jurul vârstei de 8 luni, fiecare 
familie ar trebui să aibă o listă cu măsuri de siguranță 
pe care să le pună în practică, dacă nu le-a pus deja. 
Recomand ca părinţii să meargă ei înşişi de-a buşilea 
prin casă pentru a vedea ce anume o să vadă copilul, ca 
să poată fi siguri că totul este protejat. Următorul punct 
de cotitură este atunci când copilul fuge de lângă mamă 
în magazinul alimentar sau iese pe stradă ori în grădină. 
Ce faci în legătură cu asta? Un altul este când, la vârsta 
de 4-5 ani, copiii încep să fie atractivi pentru pedofili. 
Când începi să educi copilul să aibă grijă el însuşi în faţa 
răpitorilor ş.a.m.d. Personal, cred că vârsta de 4-5 ani 
nu este momentul potrivit. Aceasta este vârsta la care 
copilul îşi face propriile evaluări cu privire la adulți şi el 
merită să folosească toată energia pe care o are ca să se 
identifice cu adulții importanți din viaţa lui şi să-i imite. 
Dacă îi iei asta, este posibil să îi faci copilului la fel de 
mult rău ca şi bine, declanşându-i neîncrederea în alți 
oameni. Depinde cu adevărat de noi să protejăm copiii 
până la vârsta de 6-7 ani. După aceea, nu mai putem 

controla totul. În acel moment, poți să începi să discuţi 
cu ei despre ce trebuie făcut atunci când îl abordează 

un necunoscut sau când o persoană necunoscută îi face 
avansuri şi ei nu se simt în largul lor. S-ar cuveni să fie 
capabil să apeleze la un adult şi să spună: „Nu mă simt 
bine în legătură cu asta“ şi să obțină ajutorul adultului. 
Copiii mici nu ar trebui să se găsească în situația de a 
trebui să fugă de persoanele necunoscute şi de a le evita. 
Ei ar trebui să fie protejați şi să întâlnească alți oameni în . 
compania unor adulți de încredere. Pe la 6-7 ani, ei pot fi 
pregătiți să înveţe când să fugă sau cum să procedeze. 

SIG: Copiii care au un bun sistem de comunicare 
nonverbală cu părinții au tendinţa să reacționeze mai 
puternic la ordinele verbale şi limbajul trupului şi 
adesea stau mai aproape de părinţi decât copiii ale căror 
abilități de comunicare nonverbală nu sunt la fel de bine 
organizate sau decât copiii hiperactivi. Părinţii pot să 
înveţe să îşi dea seama dacă micuțul lor răspunde bine 
la indicaţiile lor nonverbale şi este pregătit să meargă 
într-un loc aglomerat. 

Întregul concept al siguranţei fizice, protecției şi 
mediului sigur depinde de conştientizarea diferențelor 
individuale. Nu ne gândim la asta când trimitem copiii 
la grădiniță. Aceste diferențe contează foarte mult 
în diferitele tipuri de pericole în care intră un copil. 
Vulnerabilităţile individuale ale sistemului nervos 
central fac parte din nevoia de siguranţă şi securitate. 

TBB: Nepredictibilitatea chestiunilor legate de negati- 
vism şi autonomie în al doilea an de viață are ca urmare 
pericole specifice. Unii copii foarte sănătoşi pot să o ia 
din loc ca o rachetă. Totuşi, pericolul multor restricții 
şi controlului prea mare ar putea să ducă la suprimarea 
curiozității naturale şi a negativismului copilului. 
Pedeapsa aspră nu constituie o soluţie. Un părinte care 
ştie când şi cum să stabilească limite sigure îi transmite 

rapid acest lucru copilului său. Numim asta atenţionare. 
Un copil mic ştie când părinţii spun „Nu“ serios, după 
tonul vocii acestora sau după comportamentul lor 
nonverbal. Acesta este Primul pas important pentru a 
feri de primejdii un copil neastâmpărat. 

SIG: Da. În primii ani de viață, copiii care sunt atenţi 
din punct de vedere nonverbal pot sesiza că, atunci când 
ridici vocea, există un pericol. Ei vor fi mai în siguranță. 

TBB: Asta dacă nu se petrece altceva, cum ar fi 
impulsul de a pleca de lângă mamă. Principalul lucru 
este că părinţilor trebuie să li se reamintească faptul că 
această problemă le aparține şi că ei trebuie să ştie ce 
anume este nevoie să facă pentru a-şi proteja copiii. 

SIG: Putem observa un bun exemplu de funcționare 
a sistemului nonverbal la copiii de 3 ani. Foarte puţini 
dintre aceştia, dacă în rest se descurcă bine cu comuni- 
carea nonverbală şi cu cea verbală abia apărută şi sunt 
bine adaptaţi, chiar dacă intră în camera de zi, îşi vor 
lua acuarelele şi le vor vărsa pe covor şi pe fotolii. Nu se 
întâmplă asta. Adesea, când părinții spun: „Nu pot să-l 
stăpânesc“, observ că nu îşi modifică prea mult vocea, 
nu îi dau copilului suficient feedback sau nu sunt foarte 
implicaţi în relaţia cu copilul. îi întreb: 

- Cum de nu varsă acuarelele pe covorul din camera 
de zi? 

— Oh, n-ar face niciodată aşa ceva! 

- De ce? 

- Pentru că ştie că nu aş tolera asta! 

Atunci le zic: 

~- Cum se face că nu are aceeaşi senzație în legătură cu 
ciupitul surioarei sau frățiorului său? 

Adesea, poţi să urmăreşti doi părinți şi să observi 
feedbackul diferit. Unul dintre ei poate fi încordat şi 
dezaprobator prin priviri şi clătinări din cap, iar celălalt 
s-ar putea să scoată un chicotit tainic sau să spună cu 

blândeţe „Te rog să nu faci asta“. Un copil poate să simtă 
permisiunea şi să continue să facă ce vrea. 

TBB: În ceea ce priveşte siguranța copilului, ar fi util 
să examinăm genul de lucruri pe care le-am realizat, cum 
ar fi scaunele speciale pentru maşină şi avioane şi air- 
bagurile. Eforturile noastre de aici ar putea fi un model 
pentru alte probleme în care societatea noastră ar putea 
să îşi asume un rol, de exemplu fumatul pasiv şi armele. 

SIG: Aici intrăm în controverse despre ceea ce este 
educația, ce e legal, care este dreptul familiei dea 
decide. Din nou, dacă am putea să le facem parte din 
procesul educaţional, începând cu şcoala primară, ele 
ar putea deveni o parte din modul de gândire al unei 
persoane. Ele devin internalizate. Sistemele de convin- 
geri vor fi primat deja, astfel încât, mai târziu, ca adulți, 
oamenii nu vor trebui să fie convinşi. 


Recomandări 
Un angajament mondial față de copii 


e Este nevoie de un efort internaţional, cu mult mai 
multă implicare şi cu o mai mare prioritate politică 
din partea ţărilor industrializate, pentru a li se 
asigura copiilor şi familiilor lumii protecția împotriva 
foamei, bolilor şi violenţei. 


Expunerea la substanţe toxice 


A. Înainte de naştere: un făt trebuie protejat de expu- 
nerea la alcool, droguri, tutun şi poluanţi ai mediului. 

B. După naştere: vulnerabilitatea deosebită a copiilor, 
mai ales a sistemului lor nervos, trebuie să fie luată în 
considerare în toate reglementările privind siguranța 
alimentară şi a mediului înconjurător. În particular, 

mai degrabă nevoile de sănătate ale copiilor ar trebui să 
constituie baza stabilirii standardelor de siguranță de 
către reglementările juridice, şi nu nevoile unui bărbat 
adult, a cărui vulnerabilitate este mult mai mică. În acest 
scop, senatoarea Barbara Boxer a propus în Congres 
legea protecției copiilor în raport cu factorii de mediu, 
care însă nu a fost adoptată. Prezenţa unor substanțe 
toxice periculoase în laptele matern este o chestiune 
care ține de drepturile omului şi merită o atenţie națio- 
nală imediată. 


Campanie publică de informare 


A. Pentru a realiza protecţia împotriva substanțelor 
toxice avem nevoie de o campanie sistematică şi asiduă 
de educare a publicului cu privire la efectele diverselor 
substanţe, ilegale şi legale, asupra sistemului nervos 
uman şi a comportamentului sănătos. Această campanie 
ar trebui, cel puţin, să îi învețe pe părinţi cum să reducă 
expunerea copiilor la substanțele chimice dăunătoare 
urmând patru principii simple: evitarea cumpărării 
de substanţe toxice, aerisirea corespunzătoare a casei, 
păstrarea sub cheie a substanţelor toxice din gospodărie 
şi renovarea cu produse netoxice, mai ales în camera 
copilului. Părinții trebuie făcuți să conştientizeze faptul 
că, pe lângă probleme bine cunoscute precum plumbul, 
produsele obişnuite din gospodărie (cum ar fi pesticidele, 
produsele pentru curățenie, vopselurile şi lacurile) conţin 
substanțe toxice şi că există alternative care îndeplinesc 
acelaşi scop, dar care nu conţin substanțe toxice. Este 
nevoie de guvernele federale şi de o colaborare între 
guvernul federal, industrie şi grupurile cetăţeneşti pentru 
a îmbunătăți reglementările privind substanţele toxice 
din mediul înconjurător, indiferent că se infiltrează în sol 
sau rezervele de apă ori sunt dispersate în atmosferă. 

Siguranţa elementară 


e Bebeluşii au nevoie să fie în siguranţă în lumea lor, 
trebuie să se nască în familii care îi doresc. Societatea 
trebuie să aibă grijă ca naşterile nedorite să fie pre- 
venite. Informațiile despre contracepţie şi sănătatea 
reproducerii ar trebui să fie disponibile fiecărei femei 
care atinge vârsta la care poate face copii. 

e În cazul oricărui copil mic, siguranța fizică este în 
întregime responsabilitatea părintelui. Copiii sub 
6-7 ani nu ar trebui să fie speriaţi spunându-li-se să 
nu aibă încredere în persoane necunoscute sau să fie 
preveniţi despre pericol şi abuz. Totuşi, o îndrumare 
constructivă pozitivă — „Să o ţii întotdeauna pe mama 
de mână în magazin“ — poate fi utilă de îndată ce 
copiii ajung în faza verbală, în care înțeleg motivele 
de îngrijorare. Această îndrumare ar trebui să fie 
adaptată gradat la capacitatea copilului de a discuta 
aceste chestiuni. La vârsta potrivită, aceste amenin- 
țări trebuie să îi fie explicate treptat, cu o încurajare 
calmă. 


Sprijinul la naştere 


e Pelângă îngrijirea medicală, mamele aflate în travaliu 
şi taţii au nevoie de un sprijin psihologic substanţial 
în timpul întregului proces al naşterii, indiferent că 
acesta provine de la o doula, de la o moaşă sau de la 
alt specialist. 


Îngrijirea pediatrică timpurie 


Îngrijirea pediatrică timpurie ar trebui să includă: 
A. Transmiterea regulată a informaţiilor şi evaluărilor. 

B. 

Îndrumarea în vederea promovării dezvoltării 
sănătoase. 

Identificarea de la început a dificultăților sau bolilor. 
Intervenţii timpurii şi complete, dacă este necesar. 
Semnele din dezvoltarea bebeluşului sau copilului 
mic, justificând o evaluare amănunțită includ: 

La vârsta de 2 luni, niciun semn că priveşte sau 
ascultă (de pildă, întoarcerea în direcţia sunetelor sau 
imaginilor). 

Între 4 şi 5 luni, niciun semn de relaţionare cu 
persoanele de îngrijire, prin zâmbete şi sunete de 
bucurie. 

Între 8 şi 9 luni, niciun semn de comunicare inițiată 
cu altă persoană (de exemplu, să se întindă după o 
jucărie zornăitoare din mâna tatălui sau să iniţieze şi 
să reacționeze la diverse expresii şi sunete cu caracter 
emoțional). 

La 12 luni, niciun semn de multiple cercuri de comu- 
nicare în serie (de exemplu, schimb de gesturi sau 
sunete cu caracter emoțional sau chiar de unul-două 
cuvinte), niciun semn de imitare a expresiilor faciale 
sau sunetelor emise de mamă sau de tată. 

La 16 luni, niciun semn de începere a jocului simbolic 
(de exemplu, îmbrățişarea unei păpuşi) sau de 
înțelegere ori folosire a cuvintelor pentru a obține 
satisfacerea unor nevoi („Dă suc“). 

Între 36-48 de luni, niciun semn al utilizării logice a 
ideilor cu persoanele de îngrijire şi cei de o seamă cu 
el (de exemplu, să răspundă la întrebări care încep cu 
unde, când şi de ce, ca parte unei conversații care să 
dureze cel puţin câteva minute) sau în jocul simbolic 
cu păpuşi, figurine sau jucării din pluş. 

Oricând, semne de dificultăți familiale sau emoţio- 
nale grave la mamă sau tată ori la alți membri ai 

(Vezi, de asemenea, Anexa, pentru Graficul de 


dezvoltare funcțională şi principiile generale ale progra- 
mului Puncte de cotitură.) 


Sprijinirea familiilor cu probleme multiple şi a familiilor 


ce prezintă riscuri multiple 


Programe cuprinzătoare care să includă asigurarea 
unui sprijin social, postnatal şi psihologic pentru 
familii, mult mai ambițios decât în programele 
prenatale şi postnatale existente în prezent (vezi 
capitolul 6). 


Protecția împotriva utilizării necorespunzătoare de 


medicaţie psihiatrică 


A. Medicația nu ar trebui folosită fără o evaluare 


completă a sănătăţii psihice, inclusiv o analiză a 
problemelor prezente şi a funcționării curente, o 
anamneză a dezvoltării, un interviu clinic (care să 
includă şi jocul) cu copilul, observarea interacțiunilor 
copil-părinte şi discuţii cu persoanele care îngrijesc 
copilul despre relaţiile şi tiparele familiale. 


. Medicația, dacă este necesară, trebuie să ia în 


considerare studiile privind siguranţa şi eficiența 
pentru grupa de vârstă şi problema în cauză şi, 
dacă nu există motive speciale, ar trebui să fie 
utilizată numai ca o componentă a unui program 
cuprinzător, care adesea va fi necesar să includă un 
travaliu clinic cu respectivul copil sau familia lui şi 
o consultare cu şcoala. 


. Efectele adverse trebuie avute în vedere cu mare grijă 


în ceea ce priveşte efectele lor pe termen lung asupra 
dezvoltării, învățării şi personalităţii, mai ales cele 
subtile, cum ar fi agitația uşoară sau agresivitatea 

crescută, precum şi o scădere a simțului umorului, 
gamei de emoții şi expresivităţii. Utilizarea mai 
multor medicamente, în care unul încearcă să com- 
penseze efectele adverse ale altuia, ar trebui analizată 
cu extremă atenție, din cauza riscurilor potenţiale. 

- Şcolile şi alte instituţii de educaţie ar trebui, dacă 
este potrivit, să discute cu părinții indicaţiile 
pentru o evaluare. Totuşi, ele nu ar trebui să facă 
recomandări cu privire la utilizarea unei medicaţii. 
Există multe cauze pentru deficiențele specifice. 
Acestea pot fi cel mai bine înţelese - şi tratate, dacă 
se consideră necesar - în urma unei evaluări clinice 
minuţioase. 


Educaţia publică şi alfabetizarea în domeniul dezvoltării 


umane 


œ Este necesar un efort educaţional organizat, la nivel 


federal, care să promoveze educaţia cu privire la 
creşterea şi dezvoltarea umane în şcoala primară, 
gimnaziu, liceu şi facultate. 

Un curriculum al creşterii şi dezvoltării umane ar 
trebui să aibă acelaşi grad de importanţă ca istoria, 
limba maternă, chimia, fizica, biologia sau mate- 
matica şi să cuprindă lecturi, experiență practică şi 
discuţii potrivite vârstei copilului şi corespunzătoare 
chestiunilor relevante pentru acea vârstă. Ar trebui să 
se aibă în vedere factorii fizici, psihologici şi sociali, 
precum şi capacitățile în formare şi dificultățile 
probabile. Scopul este alfabetizarea în domeniul 
dezvoltării umane. 

Trei niveluri de programe comunitare 
Programele comunitare ar trebui să cuprindă 


e O campanie publică de educaţie cu privire la dezvol- 
tarea copilului, inclusiv programe şcolare. 

e Îndrumarea şi sprijinirea familiei, inclusiv sprijinul 
din partea celor aflaţi în aceeaşi situație. 

e Intervenţia timpurie în cazul copiilor expuşi riscului, 
sub supravegherea unui specialist şi cu evaluări 
comunicate părintelui. 

NEVOIA DE EXPERIENŢE ADAPTATE 
DIFERENȚELOR INDIVIDUALE 


Ce-ar fi dacă am putea să înțelegem modul în care 
genele şi influenţele fizice din timpul vieţii intrauterine 
se manifestă la începutul vieţii? Ce-ar fi dacă am putea 
identifica punctele forte şi punctele slabe ale fiecărui 
copil şi modul său special de a se descurca în lume? Am 
putea atunci să ajutăm un bebeluş sau un copil mic să 
depăşească dificultățile de a fi atent, a-şi ajusta dispo- 
ziţia, a învăța să vorbească, a-şi controla impulsurile, 

a citi sau a socoti? Am putea să întărim capacitățile 
copilului de a avea încredere, a se apropia, a fi rezistent, 
perseverent şi de a face față unei situaţii? Ne aflăm mai 
aproape de împlinirea acestor țeluri decât şi-ar putea 
imagina cineva. Numai că rezerva noastră de a accepta 
diferenţele unice ale copiilor ne încetineşte. 

Tradițional, aşteptăm de la copii să corespundă aştep- 
tărilor părinților şi societății în general. Într-o oarecare 
măsură, asta e absolut corect. Aşteptările pe care le avem 

de la copii de a se socializa, de exemplu, de a învăța să 
îşi înfrâneze agresivitatea şi de a fi empatici şi buni cu 
alţii sunt foarte importante. Pe de altă parte, în ultimii 
50 de ani, am descoperit că a spera ca ei să se ridice 

la înățimea aşteptărilor noastre este o sabie cu două 
tăişuri. Gradul în care reuşim să adaptăm experiențele 
Ja calităţile unice ale fiecărui copil creşte probabilitatea 
ca acel copil să se dezvolte sănătos din punct de vedere 
fizic, intelectual şi emoţional şi, astfel, să fie capabil să 
împlinească aşteptările familiei şi societății. 

La nivel istoric, au existat o creştere şi o descreştere 
variabile ale raportului dintre dorinţa noastră de a 
potrivi copiii cu aşteptările noastre şi încercarea de a 
ne adapta îngrijirea la nevoile copiilor. În anii 1940, 
de pildă, copiii erau crescuți după orare fixe de hrănire 
şi somn. Se credea că era nevoie de ordine pentru ca 
ei să se adapteze mediului lor. Asta dădea rezultate cu 
unii copii, care aveau capacitatea de a trata situațiile cu 
foarte mare flexibilitate (pe baza unui sistem nervos 
central foarte flexibil). Alţi copii, însă, nu se descurcau 
prea bine într-un astfel de mediu. Ei deveneau mai 
iritabili, absenţi, distraşi sau deprimați ori agresivi. 

În anii 1950 şi 1960, diferenţele individuale ale 
copiilor au ajuns să fie cunoscute mai bine. Cercetările 
despre temperament realizate de Stella Chess şi 
Alexander Thomas au devenit cea mai vizibilă expresie 
a acestei noi viziuni asupra copiilor.” Aceste studii au 
arătat că părinţii au percepții diferite despre copiii lor 
în chestiuni elementare precum nivelul de activitate şi 
gradul de sociabilitate. Prin urmare, poate că părinții ar 
trebui să îşi adapteze modul de îngrijire la percepţia lor 
despre copilul în cauză. Alţi cercetători, cum ar fi Sybil 
Escalona, Lois Murphy şi Jean Ayres, au mers dincolo 


57 Chess, S. şi A. Thomas, Know Your Child, Basic Books, New York, 
1987. 

de noţiunea de temperament şi au arătat că bebeluşii 
nu erau doar percepuți ca fiind diferiţi, ci chiar aveau 
diferențe fizice, cum ar fi faptul că unii erau mai sensi- 
bili la zgomot sau atingere decât alții şi, prin urmare, 
necesitau tipuri diferite de mediu în prima perioadă a 
vieţii. Munca de cercetare a unuia dintre autori (TBB) 

a dus mai departe această înțelegere a copiilor prin 
studiile despre diferenţele individuale şi larg utilizata 
Scală de evaluare a comportamentului neonatal’, El a 
arătat că nou-născuțţii pot fi evaluați sistematic şi că li se 
pot identifica trăsăturile unice. Multe aspecte ale dife- 
renţelor lor fizice — felul în care reacționează la atingere, 
zgomot şi imagini, modul în care îşi organizează mişcă- 
rile — pot să îi ajute pe părinți să îşi cunoască bebeluşii. 

Aceste cercetări au dezvăluit felul în care nou-născuții 
devin atenţi la stimuli vizuali sau auditivi interesanţi 
şi ignoră (sau se obişnuiesc cu) stimulii repetați nein- 
teresanți. Ei diferă în ceea ce priveşte capacitatea de 
a-şi controla stările de conştiinţă (somn, veghe, alertă, 
agitație, plâns) pentru a fi atenți. La naştere, unii fixează 
şi urmăresc chipul omenesc şi vocea umană, având 
un comportament facial activ şi suprimând mişcările 
perturbatoare, pentru a fi atenți. 

Am reuşit să determinăm bebeluşii care au fost 
afectați de substanţe toxice şi malnutriție după compor- 
tamentul lor la naştere. Folosind comportamentul lor, 
putem să ne ajustăm comportamentul nostru auditiv, 
vizual şi tactil pentru a încuraja o reacție optimă la 
orice nou-născut. Dacă vorbim prea tare, atingem prea 
brusc sau ridicăm în braţe prea brusc, un nou-născut 
fragil va privi în altă parte, va sughița sau va scuipa. 


58 Brazelton, T.B., Infants and Mothers: Differences în Development, 
Delacorte Press, New York, 1969, 1982; T.B. Brazelton şi J.K. 
Nugent, The Neonatal Behavioral Assessment Scale, ed. a 3-a, 
Cambridge University Press, New York, 1996. 

Ei se pot apăra. Dar dacă un observator foloseşte o 
atingere blândă, câte o modalitate pe rând, el poate să 
comunice cu aproape orice nou-născut şi să îl captiveze. 
Demonstrarea comportamentului nou-născutului devine 
o tehnică de demonstrare a temperamentului bebelu- 
şului la naştere pentru proaspeții părinţi, care pot să 
vadă un răspuns la întrebarea lor: „Cum voi învăţa să îmi 
îngrijesc bine bebeluşul?“ Răspunsul este: „Urmăreşte 
comportamentul bebeluşului tău“. Un specialist care le 
demonstrează şi le împărtăşeşte părinților caratteristi- 
cile individuale ale nou-născutului ajută la cimentarea 
relației dintre părinți şi copil. 

Unul dintre autori (SIG) şi colegii săi au demonstrat 
după aceea că aceste diferențe individuale sunt o parte 
importantă a dezvoltării sănătoase, normale, la fel cum 
sunt şi diversele tipuri de probleme emoţionale, sociale 
şi de învăţare de pe parcursul copilăriei**. Ei au conceput 
intervenții specifice adaptate la aceste diferenţe indivi- 
duale, care pot fi folosite preventiv, precum şi pentru 
tratamentul timpuriu. 

Înțelegerea modului de a lucra cu diferenţele indivi- 
duale a condus la o schimbare fundamentală în cunoaş- 
terea noastră despre modul în care colaborează natura 
şi educația. Nu există o cursă între natură şi educaţie, în 
care să se poată spune că inteligența, abilitățile sociale 
sau temperamentul constituie X % educaţie şi X % 


59 Greenspan, S.I. şi J. Salmon, The Challenging Child: Understanding, 
Raising, and Enjoying the Five „Difficult“ Types of Children, Perseus 
Publishing, Cambridge, MA., 1995; S.I. Greenspan, Infancy and Early 
Childhood: The Practice of Clinical Assessment and Intervention with 
Emotional and Developmental Challenges, International Universities 
Press, Madison, Conn., 1992; S.I. Greenspan, The Development of the 
Ego: Implications for Personality Theory, Psychopathology, and the 
Psychotherapeutic Process, International Universities Press, Madison, 
Conn., 1989; S.I. Greenspan şi N.F. Greenspan, First Feelings: 
Milestones in the Emotional Development of Your Infant and Child from 
Birth to Age 4, Viking Press, New York, 1985. 

natură. Mai degrabă, în prezent am ajuns să înțelegem 
că natura se exprimă, în parte, prin modul specific 

al copilului de a percepe şi înțelege senzațiile şi de 
organizare şi planificare a acțiunilor. Educaţia, inter- 
acțiunile pe care le oferim copiilor noştri colaborează 
apoi cu natura cam la fel cum face o cheie într-un lacăt. 
Experiențele potrivite pot să deschidă lacătul naturii şi 
să ajute copiii să îşi realizeze potenţialul. 

Multe trăsături de personalitate derivă nu dintr-o 
singură caracteristică genetică, determinantă, ci din com- 
plexa interacțiune dintre factori multipli. Nou-născuţii 
nu manifestă trăsături generale de temperament de tipul 
introvertit sâu extravertit. Am observat, mai curând, că 
atât bebeluşii care se dezvoltă normal, cât şi cei cu defi- 
cienţe prezintă o mare varietate a trăsăturilor fiziologice 
cum ar fi sensibilitatea la zgomot şi atingere, capacitatea 
de a planifica şi realiza mişcări şi capacitatea de a înţelege 
sunetele şi cuvintele şi de a sesiza tipare în spațiul fizic. 
Poate un nou-născut să îşi ducă repede mâna la gură când 
vrea să sugă? Când e mai mare, poate să copieze forme 
precum triunghiurile şi prismele? Se retrage chiar şi de 
la o atingere blândă, îşi ţine mâinile la urechi când merge 
aspiratorul sau îşi închide ochii la lumină puternică? 

De asemenea, copiii sunt diferiți în modul în care îşi 
înţeleg lumea. Unul s-ar Putea să confunde sunetele, 
dar să fie un maestru la înțelegerea modului cum 
relaționează spaţial lucrurile unele cu altele. Un altul ar 
putea fi exact opusul. Unii copii au un tonus muscular 
scăzut, astfel încât până şi să îşi ţină capul ridicat sau 
să privească într-o direcţie sau alta necesită o energie 
extraordinară, pe când alții ar putea să-l lovească pe 
tată în nas atunci când intenționează ca doar să-l atingă 
uşor. 

Astfel de tipare fiziologice pot avea multe cauze, in- 
clusiv ereditatea, precum şi factori din mediul prenatal, 

cum ar fi consumul de droguri în timpul sarcinii. Deşi 
contribuie la temperament sau personalitate ori la pre- 
dispozițiile spre boală, ele constituie influențe interme- 
diare şi se pot manifesta în moduri diferite. Mulţi copii 
cu risc de autism, de pildă, par adesea să fie absenți şi 
să reacționeze slab la stimulii senzoriali, însă aceleaşi 
trăsături pot fi observate şi la mulți copii sănătoşi. 

Un aspect optimist al observațiilor noastre este 
faptul că acei copii cu anumite caracteristici fizice nu 
trebuie să fie limitați de acestea. Reacţia persoanei 
de îngrijire poate să aibă un impact mai mare decât 
se credea anterior. De exemplu, copiii excesiv de 
sensibili pot să devină sociabili şi siguri pe ei. Copiii 
cu slabă capacitate de procesare auditivă pot să devină 
nişte vorbitori iscusiți. Părinţii pot să meargă dincolo 
de găsirea unei „potriviri“ cu copiii lor. Prin metode 
speciale de îngrijire, ei pot, în măsuri variabile, să îşi 
ajute copiii să modifice modul în care funcționează 
sistemul lor nervos şi, astfel, personalitatea. Deşi există 
tendinţe generale ale personalității, care sunt deter- 
minate parţial de caracteristicile fiziologice, acestea se 
pot încadra oriunde în cadrul unui continuum, de la 
tulburare la sănătate, în funcţie, în parte, de felul în care 
interacționează persoanele de îngrijire cu copilul. Multe 
dintre cele mai importante trăsături de personalitate, 
cum ar fi capacitatea de a relaţiona cu alţii, încrederea 
şi apropierea, empatia, gândirea logică şi creativă, sunt 
în mare măsură determinate de modul în care hrănim 
caracteristicile înnăscute ale unui copil. 

Există un feedback continuu între toate acestea. 
Modul unui copil de a procesa stimulii senzoriali şi 
de a organiza reacţiile motorii influențează reacțiile 
persoanei de îngrijire, care la rândul său declanşează 
la copil o nouă rundă de procesare şi reacție. Un 
nou-născut viguros, cu o coordonare bună, ar putea să 

încerce să apuce o jucărie din mâna tatălui, inițiind un 
fel de întrecere de trasul funiei, în vreme ce părinţii unui 
bebeluş moleşit s-ar putea să renunţe, atunci când acesta 
abia dacă atinge mingea sau ursulețul din pluş oferite. 
Fiecare copil determină reacția celor din jurul său. Cum 
persoana de îngrijire, prin nenumărate acţiuni mici, 
serveşte ca principal intermediar între mintea bebelu- 
şului, aflată în dezvoltare şi mediul acestuia, propriul 
comportament al bebeluşului ajută, prin urmare, la 
modelarea lumii pe care ajunge să o cunoască. 

Cartea Infants and Mothers („Copii şi mame“)“ le-a 
oferit pentru prima oară părinților o înțelegere a dife- 
renţelor individuale şi a rolului copilului în modelarea 
lumii sale. Ea descrie trei tipuri diferite de bebeluşi şi 
temperamentul lor şi îi ajută pe părinţi să identifice 
individualitatea acestora. 

Reacţia unui părinte la un anumit tip de comporta- 
ment poate, de asemenea, să varieze. Unii părinți au 
tendinţa de a încerca să comunice cu copilul, pe când 
alții aşteaptă ca micuțul să acționeze. Unii vorbesc mult, 
pe când alţii utilizează expresiile faciale pentru a trans- 
mite ceva. Unii sunt veseli, alții sunt mai serioşi. Unii 
sunt calmi, alții sunt mai repeziți. Unii le fac pe plac 
energic copiilor, alții sunt mai pasivi şi se descurajează 
repede. Aceste tipare parentale exercită, la rândul lor, 
propria lor influență asupra copiilor. Tiparele stabilite 
de persoana de îngrijire pot să modifice enorm tendin- 
ţele către un anumit tip de comportament. Nou-născuţii 
absenţi pot să devină sociabili la vârsta de 2 ani, iar 
nou-născuții circumspecți pot să devină nişte copilaşi 
curajoşi. Prin interacțiunile dintre trăsăturile fiziologice 
ale bebeluşului şi comportamentul persoanei de îngrijire 
iau naştere caracteristicile personalității. 


60 Infants and Mothers, ibid. 

Cu o îngrijire adaptată la diferențele individuale, 
mulţi copii născuți chiar şi cu deficienţe grave se 
pot dezvolta mai bine decât ar fi de aşteptat. Într-o 
analiză recentă a peste 200 de copii diagnosticați cu 
afecțiuni din spectrul autist, majoritatea s-au bucurat 
de o îmbunătățire semnificativă a funcţionării psihice 
şi emoţionale atunci când părinții lor şi o echipă de 
terapeuți au reuşit să abordeze diferențele individuale şi 
să descopere „cheile“ potrivite“!. Această realizare arată , 
că trăsăturile fiziologice în sine nu limitează sau nu 
definesc neapărat potențialul unui copil. Mai mult, cu 
cât e mai compromisă înzestrarea unui copil, cu excepția 
vătămării masive sau care duce la handicap, cu atât este 
o primeşte acesta. Atât de puțini copii cresc într-un 
mediu cu adevărat optim, încât nu ştim care sunt, de 
fapt, parametrii de dezvoltare. 

Părinţii ştiu şi acceptă de multă vreme faptul că 
fiecare dintre copiii lor este diferit. În prezent, putem 
furniza instrumentele care să confirme această impresie 
intuitivă, dar, şi mai important, să o sistematizeze în aşa 
fel încât părinţii să îşi poată folosi cunoştinţele pentru a 
promova dezvoltarea sănătoasă a fiecăruia dintre copiii 
lor, nu doar a celor care se potrivesc mai uşor în tiparele 
familiale conforme aşteptărilor. 

În activitatea clinică şi cea de cercetare, unul dintre 
autori (SIG) a evidenţiat stilurile de îngrijire care pot să 
sprijine sau să neutralizeze tiparele fiziologice specifice. 
Aceeaşi combinație de trăsături biologice poate fi 
dezvoltată şi transformată în talente prețioase precum 


61 Greenspan, S.I. şi S. Wieder, “Developmental Patterns and Outcomes 
in Infants and Children with Disorders in Relating and 
Communicating: A Chart Review of 200 Cases of Children with 
Autistic Spectrum Diagnoses“, în Journal of Developmental and 
Learning Disorders, 1: 87-141, 1997; Greenspan, Infancy and Early 
Childhood; Greenspan şi Wieder, The Child with Special Needs. 

empatia, curajul, leadershipul, curiozitatea, creativi- 
tatea, hotărârea, autodisciplina, încrederea de sine, 
perseverenţa şi originalitatea sau, în mod alternativ, 
ele pot servi ca bază pentru apariţia lipsei de inhibiții, 
neglijenței, cruzimii, ostilității, rigidității, detaşării, 
iraționalității şi spaimei. Dacă aceste tipare fiziologice 
specifice vor deveni talente sau probleme depinde, pe 
scurt, de modul în care este îngrijită şi educată zestrea 
biologică a copilului. 

O îngrijorare tot mai mare pentru societate o constituie 
copiii, adolescenţii şi adulţii antisociali violenţi, care îi 
tratează pe ceilalți mai curând ca pe nişte obiecte decât 
ca pe nişte ființe umane asemenea lor. Sărăcia, abuzul şi 
privarea afectivă au fost găsite vinovate, în mare măsură, 
de acest tipar periculos şi îngrijorător. Lucrarea clasică a 
Jui John Bowlby „Forty-Four Juvenile Thieves“ („Cei 44 de 
hoți juvenili“)s2 a descris copii neglijați în prima perioadă 
a vieţii, care au devenit extrem de antisociali. Legătura evi- 
dentă, stabilită intuitiv între lipsa de afecțiune oferită unui 
copil şi incapacitatea sa ulterioară de a simți afecțiune față 
de alţii, i-a convins pe mulți, la vremea când s-a publicat 
articolul, în 1944, că influențele mediului erau extrem de 
importante în contribuirea la delincvenţă în prevenirea ei. 

Totuşi, datele biologice nu pot fi ignorate. Printre 
copiii grav privaţi de afecţiune şi îngrijire în primii ani 
de viață, inclusiv cei din instituţii, s-au observat două 
tendinţe. Într-un grup, copiii au devenit retraşi, depri- 
maţi sau apatici. Unii au încetat să se dezvolte fizic, nu 
au reuşit să ia în greutate sau chiar s-au îmbolnăvit grav 
şi nu au supraviețuit. Cei din celălalt grup căutau stimuli 
senzoriali, devenind agresivi, neînfrânați şi indiferenți 
la alţii, relaționând cu aceştia doar pentru a-şi satisface 
propriile nevoi concrete, În alte studii, în rândul copiilor 

şi adulților antisociali s-a descoperit un grad mai mare, 
decât cel preconizat, de deficiențe subtile ale funcțio- 
nării sistemului nervos (probleme de percepţie, de 
procesare a informațiilor şi de funcţionare motorie). 

Comportamentul antisocial nu poate fi explicat nici prin 
modelul privării, care analizează cauzele sociale precum 
sărăcia, destrămarea familiei, moralitatea îndoielnică şi 
lipsa autorităţii, nici prin modelul fiziologic, care menţi- 
onează diferențele înnăscute ale funcționării sistemului 
nervos. Mai degrabă interacțiunea deficienţelor neurolo- 
gice cu stresul din mediu este cea care, la rândul său, se 
combină cu anumite tipuri de relații timpurii părinte-copil, 
care cresc probabilitatea comportamentului antisocial. 

Tiparele persoanelor de îngrijire care implică îngri- 
jire suplimentară, experienţă în ajustarea activităţii, 
oportunități sporite de antrenare în jocul simbolic, 
empatie şi limite blânde, dar ferme conduc adesea la 
o dezvoltare pozitivă. Din contră, limitele punitive 
şi ostilitatea sau evitarea, neglijarea şi inconsecvența 
conduc adesea la tipare antisociale accentuate. 

Există multe modalități de a descrie variațiile tempera- 
mentului sau ale tiparelor fiziologice la copii. Unul dintre 
autori (SIG) a descris cinci tipuri comune: * copilul activ, 
agresiv; copilul foarte sensibil; copilul absent sau adâncit 
în sine; copilul încăpățânat şi copilul care are dificultăți de 
atenție. Fiecare dintre aceste tipuri de copii necesită un 
parentaj adaptat la tendinţele şi nevoile specifice, dacă 
se doreşte ca toți copiii să îşi dezvolte punctele forte 
personale. 

O astfel de adaptare a interacțiunilor sau învățării la 
punctele forte individuale ale copilului îi poate ajuta, de 
asemenea, pe copiii consideraţi în mod obişnuit autişti 
sau retardați. Mai mulţi copii diagnosticați cu afecțiuni 
din spectrul autismului, cu care am lucrat, au dobândit, 

în cele din urmă, remarcabile abili ăți cognitive, 
emoționale şi socialest. Chiar dacă doar unii dintre ei 
au reacționat atât de bine, faptul dezvăluie o prognoză 
muit mai încurajatoare decât s-a considerat vreodată 
posibil. Retardul este socotit de obicei rezultatul unei 
lezări biologice generalizate atât de grave, încât copiii 
se plasează neapărat în partea inferioară a scalelor, 

în privinţa tuturor abilităților mentale, capacităţilor 
motorii, abilităţilor verbale şi spaţiale şi altele ase- 
menea. Totuşi, o examinare mai atentă evidenţiază că 
şi aceşti copii prezintă o gamă de diferențe individuale, 
unii fiind mai slabi, iar alții fiind mai puternici în ceea ce 
priveşte abilitățile verbale, în raport cu cele spaţiale sau 
capacitățile motorii ş.a.m.d. Lucrul cu aceste diferenţe, 
concentrarea pe punctele forte ale copilului în acelaşi 
timp cu remedierea treptată a punctelor sale slabe i-au 
ajutat pe mulți copii să se dezvolte mult mai bine decât 
era de aşteptat. 

Nevoia de a adapta experiența la diferenţele indivi- 
duale este deosebit de importantă în educaţia timpurie. 
De exemplu, există un procent de copii care au dificultăți 
de a învăţa să citească şi care apoi sunt expuşi riscului de 
eşecuri de învăţare asociate, la discipline care necesită 
lectură, cum ar fi istoria şi ştiinţele sociale, şi care apoi 
se descurajează, căpătând probleme de comportament şi 
fiind expuşi riscului de a renunța la şcoală ş.a.m.d. 

Când copiii nu reacționează la metodele de lectură 
obişnuite, chiar şi atunci când le sunt oferite cu mai 
multă sistematizare şi intensitate, acest lucru se 
întâmplă adesea deoarece ei au dificultăți de procesare 
a sunetelor. Nu pot distinge sunetele subtile şi, prin 
urmare, le este greu să facă legătura între sunetele 

pe care le aud şi literele pe care le văd. Alți copii au 
probleme cu percepția literelor propriu-zise, însă 
marea majoritate au dificultăți cu deosebirea sunetelor. 
Pentru aceşti copii, o metodă bazată pe cunoaştere 
fonetică, metodă care să îi ajute să înveţe cum să 
distingă mai întâi sunetele şi apoi să lege sunetele 

de percepția vizuală a formelor şi literelor, pare 

să dea rezultate foarte bune. În diverse studii, s-a 
demonstrat că această metodă îi ajută pe copiii care au 
dificultăți cu cititul să citească şi chiar să îndrăgească 
lecturas5. Similar, există copii care au dificultăți de 
însuşire a conceptelor matematice nu atât din cauza 
incapacității de a memora datele matematice, cât 

din cauza dificultății cu procesarea vizual-spaţială, 
astfel încât le este greu să îşi reprezinte conceptul de 
cantitate. Aici, metodele care combină interesul afectiv 
puternic față de anumite obiecte, cum ar fi monedele 
sau fursecurile, cu utilizarea capacităţii copilului 

de a vizualiza cantităţi sau distanțe (sau, la o adică, 
perioade de timp) par să ofere fundamentele pentru 
mai bune abilităţi la matematică. Ca un ultim exemplu, 
copiilor care au dificultăţi cu planificarea şi ordonarea 
motorie le este greu să scrie patru sau cinci propoziţii 
la rând, care sunt toate legate una de alta. Mai degrabă 
înţelegerea problemei fundamentale, decât simplul 
antrenament al copilului la gramatică, într-o manieră 
bazată pe memorare, oferă drumul spre remedierea 
acestei situaţii. Moda actuală de întoarcere la lucrurile 
elementare şi de zile de şcoală prelungite îndreaptă 
educaţia, din păcate, de la recunoaşterea diferențelor 
individuale, către o abordare de tipul măsură univer- 
sală. A face pur şi simplu mai multe lucruri din cele 

care nu merg nu se va dovedi util, şi nici nu poți învăţa 
un copil doar testându-l. Similar, o mai mare răspun- 
dere, fără inovaţii în predare, va fi puțin probabil să 
aducă rezultate îmbunătățite, tot aşa cum (după cum 
zice vechiul proverb) să cântăreşti întruna vaca nu o 
va îngrăşa. Evaluarea poate fi o parte valoroasă din 
învățare, dacă le oferă profesorilor posibilitatea de a 
afla cât de bine funcționează metodele lor şi dacă le 
oferă elevilor şi părinților posibilitatea de a şti ce s-a 
învăţat bine şi ce nu s-a învățat. În cele mai bune tipuri 
de evaluare, copilul învață şi evaluează permanent, 

ca o demonstrație pentru el însuşi şi pentru ceilalți a 
stăpânirii perfecte a materiei respective. 

Când ne concentrăm asupra diferențelor individuale 
în educație, ne focalizăm pe procesele esențiale, cum ar fi 
procesarea auditivă şi limbajul, gândirea vizual-spaţială, 
planificarea şi ordonarea motorie (denumită adesea 
abilități de execuție) şi modularea senzorială, precum şi 
asupra unor niveluri diferite ale gândirii abstracte, pe 
care copiii trebuie să o stăpânească bine pentru a avea 
succes şcolar, dar şi social şi emoţional. Neglijăm adesea 
aceste diferenţe individuale sau capacități de procesare 
fundamentale care stau la baza întregii învățări şi 
educaţii, punând accentul pe memorarea informațiilor. 
Celor care spun: „Păi, ar trebui să ştie, cel puţin, cine au 
fost Grant, Lincoln sau Washington“, răspunsul trebuie 
să fie că aceasta este o abordare greşită. Nu există „cel 
puţin“. Dacă acei copii rămân doar cu câteva informaţii 
izolate, ei tot vor fi slab educați. Desigur că trebuie să 
ştie cine au fost Washington, Lincoln şi Grant, însă 
trebuie să cunoască aceste nume în contextul noţiunilor 
de istorie. Pentru a înțelege aceste noţiuni, ei trebuie să 
fie cititori temeinici, cu o bună gândire vizual-spațială şi 
să aibă abilităţi avansate de rezolvare a problemelor. Nu 
există scurtătură pentru aceste capacități de bază, care 

constituie fundamentul întregului proces de învăţare. 
Prin urmare, întoarcerea la lucrurile elementare trebuie 
să însemne întoarcerea la procesele elementare care 
constituie baza întregii învățări. 

Pentru ca un sistem educaţional sau un profesor 
individual să asigure buna stăpânire a acestor procese 
elementare, sunt necesare şase ipoteze fundamentale: 

1. Unicitatea fiecărui copil. Experiențele copilului 
determină, în mare parte, ceea ce el învaţă. Pentru 
a facilita învățarea şi o dezvoltare psihică adecvată, 
experienţele trebuie adaptate la sistemul nervos central 
„diferit în mod individual“ al copilului. Copiii sunt 
diferiţi în privința gradului lor de stăpânire a capacită- 
ţilor de dezvoltare timpurii, cum sunt capacitatea de a se 
concentra şi de a fi prezenți, profunzimea relaționării şi 
familiarităţii, capacitatea de a avea un scop şi intenţie, 
capacitatea de a soluţiona probleme complexe, abilitatea 
de a utiliza idei în mod simbolic şi creativ şi capacitatea 
de a gândi logic şi abstract. Tiparele familiale, culturale 
şi comunitare sunt, de asemenea, unice. Înțelegerea 
acestor tipare face posibilă crearea programelor educa- 
ţionale bazate pe diferențele individuale ale copilului, 
familiei şi comunității sale. 

2. Conlucrarea dintre familii şi educatori. O abordare 
centrată pe diferențele individuale nu înseamnă tes- 
tarea, etichetarea şi apoi urmărirea copiilor. Educatorii 
şi părinţii ar trebui să conlucreze pentru a analiza 
dezvoltarea copilului, pentru a observa funcționarea lui 
şi a-i descrie profilul. Mediul fizic, programa şcolară şi 
tipul de relaţii care vor încuraja învățarea sunt adaptate 
apoi la profilul fiecărui copil. Ca rezultat, sunt facilitate 
abilitățile sociale şi cognitive şi, adesea, sunt prevenite 
tulburările. Aceasta nu înseamnă un mediu de învățare 
distinct pentru fiecare copil sau grup de copii. Copiii 
învaţă împreună şi îşi accelerează reciproc dezvoltarea. 

Profesorii pot să folosească zone diferite ale sălii de 
clasă şi module flexibile pentru a crea oportunități de 
învăţare optime pentru fiecare copil. Pentru a se imple- 
menta o astfel de abordare, este necesar ca părinţii să fie 
parteneri în conducerea şcolii, iar şcoala ar trebui să fie 
pe deplin integrată în comunitate. 

3. Învățarea prin intermediul interacțiunilor afective 
dinamice. Când copilul îşi începe educația formală, 
interacțiunile afective dinamice sunt utile pentru 
învățare. Gândirea abstractă, care este implicată în 
citire, înțelegerea istoriei, scriere, ştiinţele naturii, 
ştiinţele sociale şi matematică, antrenează întotdeauna 
două elemente: (a) experienţe semnificative din punct 
de vedere afectiv şi (b) capacitatea de a reflecta asupra 
interacțiunilor, de a le clasifica şi de a extrapola pe baza 
acestor experiențe. 

4. Nicio ocazie de eşec. Copiilor care nu reuşesc să 
facă un anumit test sau exercițiu trebuie să li se acorde 
oportunitatea de a reface acel test sau exercițiu. Acest 
lucru se poate face în timpul orelor de şcoală, după 
şcoală, în weekend sau vara; cu toate acestea, copiii nu 
pot fi promovați cu uşurinţă, dar nici nu pot fi ținuți în 
clasa întâi timp de douăzeci de ani. Niciuna dintre aceste 
abordări nu va da rezultate. Mai degrabă, trebuie modi- 
ficată abordarea educării copilului, până când se găseşte 
o cale care îi permite acestuia să aibă un grad relativ de 
stăpânire a acelui domeniu particular. De pildă, este 
posibil ca unui copil care are dificultăți cu matematica 
să îi fie necesar mult timp pentru a înțelege noţiunea 
fundamentală de cantitate. Chiar dacă țelul, pentru acel 
copil, devine doar competenţa de a face adunări, scăderi, 
înmulţiri şi împărțiri înainte de terminarea liceului, fie 
şi acel țel ar merita cu prisosință efortul. Prin urmare, 
copilul reface exerciţiul până când îl înţelege, dar de 
fiecare dată educatorii săi capătă o nouă înțelegere 

a sursei dificultăților lui, pentru a-i asigura acelui 
copil o şi mai bună abordare. De exemplu, dacă acel 
copil nu poate să îşi facă temele acasă deoarece nu 
există sprijin sau copilul este nemotivat, s-ar putea să 
trebuiască să i se ofere activități de tip after-school ca 
să facă temele care în mod obişnuit ar trebui făcute 
acasă. Motivarea copilului şi organizarea familială în 
acest model al diferențelor individuale sunt luate ca 
diferenţe individuale, ca variabile în ecuaţie, nu drept, 
consideraţii morale care pot justifica lăsarea unui 
copil să eşueze în plan şcolar. Motivarea copilului şi 
dezorganizarea familială pot fi văzute, mai curând, 

ca nişte încercări ce trebuie depăşite. Pot fi aduse şi 
alte servicii instituționale, pentru a sprijini familia, 
dacă există haos familial extrem sau dificultăți grave 
sau dacă acel copil are probleme emoționale şi sociale 
grave şi este expus riscului de a renunţa la şcoală şi de 
a manifesta un comportament delincvent ulterior. Alte 
mijloace de sprijin şi ajutor comunitar sunt sugerate 
în capitolul 6. 

Respectul pentru diferenţele individuale nu submi- 
nează responsabilitatea individuală. Paradoxal, în acest 
model al diferențelor individuale, responsabilitatea 
individuală este mult mai mare decât în orice alt model. 
Copiilor nu li se permite să îşi găsească scăparea în 
pasivitate, neajutorare sau comportamente ce reflectă o 
adaptare neadecvată. Responsabilitatea lor individuală 
este provocată prin ajutor suplimentar şi organizare. 
Nimeni nu scapă din această situaţie - nici copilul, nici 
educatorii, nici familia. 

Noi (SIG) am creat un model al diferențelor indivi- 
duale bazat pe relaţii (sau modelul DIR), în care copiii 
sunt înțeleşi sub aspectul capacităților de dezvoltare, al 
diferenţelor individuale şi al relațiilor interactive care 
au probabilitatea de a le fi utile (precum şi a acelora care 

se desfăşoară în prezent şi ar putea să le compromită 
dezvoltarea). 

Modelul DIR a devenit fundamentul pentru o nouă 
organizaţie, Interdisciplinary Council on Developmental 
and Learning Disorders (ICDL Consiliul Interdisciplinar 
pentru Tulburări de Dezvoltare şi Învățare), cu Consilii 
Regionale în majoritatea metropolelor americane. ICDL 
acționează pentru îmbunătățirea serviciilor acordate 
copiilor şi familiilor cu nevoi peciale, inclusiv autism 
şi afecțiuni asociate“, Acest tip de abordare nu îl răsplă- 
teşte neapărat pe elevul dotat mai mult decât pe cel mai 
slab la învăţătură. li răsplăteşte pe amândoi pentru că 
iau parte la procesul de învățare. Fiecare dintre ei poate 
atinge un nivel ridicat de stimă de sine având un senti- 
ment relativ de bună stăpânire a cunoştinţelor în ceea 
ce priveşte situația de la care a pornit şi ce a realizat. 
Într-o astfel de atmosferă, copiii vor adopta o abordare 
care îi ajută să învețe. Cu cât individualizăm mai mult şi 
cu cât putem ajuta mai mult copiii să lucreze cu metode 
inovatoare, până când învață bine un anumit subiect, 
cu atât vom ajunge mai repede la un nivel mai ridicat de 
realizări educaţionale şi stimă de sine în rândul tuturor 
copiilor, 

5. Grupuri mici. Modelul diferențelor individuale 
impune ca educarea copiilor să se facă în clase cu mult 
mai puţini elevi decât în prezent. Clasele cu 25-30 de 
elevi nu favorizează învăţarea. În cea mai mare parte, 
numai copiii care sunt capabili să înveţe, în esență, fără 
ajutorul şcolii învață bine în astfel de clase. Pentru a-i 
ajuta pe elevii buni să îşi atingă potenţialul maxim, pe 

elevii medii să se descurce mai bine decât o fac în prezent 
şi pe copiii cu deficiențe să devină competenți, este 
nevoie de clase cu mai puțini elevi, pentru toți copiii. 

6. În fiecare zi, timp alocat pentru chestiuni de bază. 
Am afirmat deja că fiecare copil are propriul său profil 
de procesare în privința modului în care înregistrează 
şi înţelege informațiile, comunică şi gândeşte. Aceste 
capacități de procesare constituie elementele de bază 
care alcătuiesc fundamentul pentru: citire, matematică, 
scriere şi toate tipurile de activităţi şcolare, dar şi sociale, 
şi pentru gândire. În prezent, există tendința ca aceste 
elemente de bază să fie tratate informal, ca parte a 
proceselor aplicate diverselor materii şcolare. Totuşi, 
deoarece aceste procese sunt mai degrabă implicite decât 
explicite, adesea profesorii şi elevii nu îşi dau seama 
suficient de bine care dintre aceste procese nu reprezintă 
dificultăți şi care dintre ele necesită muncă şi exerciții 
suplimentare. Elementele de bază despre care discutăm 
includ procesarea auditivă (capacitatea de a înregistra 
şi a înțelege ceea ce auzi), procesarea vizual-spațială 
(capacitatea de a înregistra şi a înțelege ceea ce vezi şi de 
a te descurca în lumea fizică din jurul tău — aceasta este 
esenţială pentru matematică şi ştiinţele naturii, precum 
şi pentru citire), adaptarea senzorială (capacitatea de a 
procesa informaţiile fără a reacționa nici prea mult, nici 
prea puțin în cazul fiecăruia dintre cele cinci simţuri) 
şi planificarea şi organizarea motorie (capacitatea de a 
organiza şi de a pune în practică acțiuni şi gânduri - o 
componentă importantă a ceea ce adesea se numeşte 
funcții de execuţie). Deoarece aceste capacități de 
procesare fundamentale stau la baza educaţiei şcolare 
elementare, un sfert până la o treime din fiecare zi de 
şcoală (începând de la grădiniță şi continuând până la 
liceu şi pe parcursul acestuia) ar trebui să fie alocată 
întăririi acestor abilităţi de bază. Mulți profesori buni 

şi multe şcoli pun deja în practică, informal, aceste 
abilități. Soluția este ca această practică să devină mai 
explicită şi mai sistematică. 

Conceptul de diferenţe individuale are implicații şi 
pentru sistemul nostru de asistență socială. Când se 
oferă sprijin familiei, este important să se înţeleagă 
modalităţile în care cei cu care lucrăm înregistrează, or- 
ganizează şi procesează informaţia, ca şi modul în care 
îşi planifică acțiunile. Înțelegerea diferențelor indivi- 
duale poate să furnizeze date despre talentele şi nevoile 
naturale, necesare pentru pregătirea profesională în 
acest domeniu. De asemenea, diferenţele individuale în 
organizarea şi sprijinul familiei pot să ofere informaţii 
valoroase despre ce anume este nevoie într-un program 
de sprijinire a familiei. 

Conceptul de diferenţe individuale este extrem de 
important atunci când analizăm interfaţa dintre serviciul 
de asistență socială şi sistemul juridic şi abordările 
copiilor şi familiilor care au dificultăți deosebite. Pentru 
a schița programe de reabilitare, chiar şi atunci când 
acestea au loc în contextul detenției, din cauza activității 
infracționale, este imperativ să înțelegem diferenţele 
individuale ale fiecărui copil şi fiecărei familii. Profilul 
fiecărui copil poate să ofere repere generale pentru cum 
să fie ajutat copilul. De exemplu, într-un program pentru 
tineri cu potențial delincvent, un mentor plin de interes 
a lucrat cu copiii într-un mod adaptat la nevoile lor 
particulare, legate de un nou loc de muncă, problemele 
cu membrii familiei sau cu poliţia şi învățarea cititului, 
adunării sau planificării acțiunilor. Mentorul se afla 
pe teren, acolo unde erau copiii, oferindu-le sprijin de 
calitate permanent, precum şi instruire în domeniile în 
care erau vulnerabili sau slabi, educațional şi vocaţional. 
După doi ani într-un astfel de program, 80% dintre 
copii se îndreptau către o direcţie încununată de succes 

în viaţa adultă, în ceea ce priveşte relațiile, familia şi 
cariera. 80% din copiii care renunţaseră la şcoală şi nu 
au beneficiat de un astfel de program centrat pe diferen- 
ţele individuale au ajuns să aibă de-a face fie cu sistemul 
justiţiei penale, fie cu sistemul de sănătate mentală. 
Modelul diferenţelor individuale este important şi 
în sistemul nostru de sănătate mentală. În abordările 
noastre privind bolile şi sănătatea mentală am luat-o, 
într-o oarecare măsură, înaintea informaţiilor pe care 
le deţinem. Aplicăm etichete tiparelor de probleme 
şi diagnosticăm diferite sindroame când încă nu este 
convingător faptul că multe dintre aceste comporta- 
mente îngrijorătoare chiar se încadrează în sindroame 
propriu-zise. Tratând diverse feluri de comportament 
drept sindrom, în loc să le considerăm mai curând tipare 
de comportament, avem tendința să creăm intervenţii 
sau tratamente care mai degrabă au ca ţintă sindromul, 
în loc de elementele fundamentale care ar putea fi 
răspunzătoare pentru fiecare tip. Un bun exemplu 
este un copil care nu este capabil să fie atent. Dacă ne 
concentrăm asupra diferențelor individuale, s-ar putea 
să descoperim, de pildă, că acel copil are probleme cu 
planificarea şi organizarea motorie. Exerciţiile speciale 
pentru îmbunătăţirea planificării şi organizării acțiu- 
nilor ar putea fi foarte utile. Pe de altă parte, este posibil 
ca un copil să reacționeze în exces la sunete şi zgomot 
şi ar putea să devină şi mai surmenat atunci când e 
frustrat sau neliniştit, iar această reacţie ar putea inten- 
sifica tendinţa de a reacţiona în exces la alte zgomote 
şi sunete, precum şi de a avea o activitate impulsivă. 
Reducerea zgomotului şi stimulilor tactili din mediu, 


68 Shore, M.F. şi J.L. Massimo, „Contributions of an Innovative 
Psychoanalytic Therapeutic Program with Adolescent Delinquents 
to Developmental Psychology“, în S.I. Greenspan şi G.H. Pollock 
(editori), The Course of Life, ed. a 2-a, vol. 4: Adolescence, 
International Universities Press, Madison, Con., 1990. 

încurajarea capacității de autoliniştire şi autodiscipli- 
nare şi anticiparea circumstanțelor când este probabil să 
apară stresul auditiv sau tactil pot să îl ajute pe un astfel 
de copil să îşi organizeze, să îşi planifice şi să îşi regleze 
comportamentul. Pe de altă parte, dacă aceste diferenţe 
de procesare fundamentale sunt ignorate şi se lucrează 
doar cu simptomele de suprafață şi cu „sindromul“ (de 
exemplu, din cauza comportamentului copilului, se 
presupune că acesta suferă de sindromul deficitului de 
atenție), s-ar putea să încercăm o medicaţie centrată pe 
sindrom, precum administrarea de Ritalin. La un anumit 
copil, acest lucru ar putea să aibă efecte neaşteptate şi 
nedorite, din cauza reacţiilor sale excesive la mediu şi 

a tendinței sale, când este stresat, de a manifesta tipare 
exagerate de sensibilitate excesivă şi acțiuni impulsive. 
La astfel de copii, am observat că este posibil ca uneori 
anumite medicaţii să aibă tendinţa de a cauza mai multă 
agitaţie şi un comportament mai impulsiv şi, câteodată, 
idei de grandoare (megalomanie). (Pe de altă parte, am 
observat în activitatea clinică faptul că acei copii care au 
tendinţa de a reacționa slab la sunete şi atingere au de 
câştigat de pe urma unei astfel de medicații.) Avem aici 
un bun exemplu despre felul în care concentrarea asupra 
diferenţelor individuale ne poate ajuta să acționăm mai 
eficient în cazul fiecărui copil şi despre cât de important 
este ca, dacă intenționăm să încercăm un remediu 
biologic, să ştim la ce să ne aşteptăm de la început, ca 

să vedem dacă acesta produce efecte adverse ori este cu 
adevărat folositor. 

Tipare similare se pot observa la copiii care se simt 
trişti sau nefericiţi. Acest lucru poate fi considerat un 
sindrom, depresia copilăriei, sau poate fi examinat în 
contextul diferenţelor individuale ale copilului. Am 
observat, de exemplu, că unii copii, care încă de când 
erau bebeluşi şi copii mici au fost foarte sensibili la 

variațiile subtile din mediul lor, în loc să devină activi 
sau impulsivi, au tendinţa de a se necăji cu uşurinţă. 
Unii dintre aceşti copii au capacități mai reduse de pro- 
cesare vizual-spaţială şi capacități înalte de procesare 
auditivă şi sunt, adesea, foarte sensibili chiar şi la cele 
mai uşoare variații ale atingerii sau sunetului. Înţelegând 
aceste lucruri, putem să le oferim alinare şi îngrijire 
suplimentare şi, de asemenea, modalități de a-şi verbaliza 
şi a-şi înțelege reacţiile la mediu. Când reuşim să lucrăm 
în acest mod cu copiii, tendința lor de a deveni trişti sau 
îmbufnaţi adesea se schimbă, căci ei îşi dezvoltă o flexibi- 
litate bazată pe înţelegerea diferenţelor lor individuale. 

În timpul copilăriei, abordarea centrată pe diferențele 
individuale prezintă avantaje chiar şi când se iau în con- 
siderare remedii biologice alături de cele psihologice. 
Orientarea centrată pe diferenţele individuale încearcă 
să identifice profilul unic al fiecărui copil, în subtilitatea 
şi infinitele sale variații, şi încearcă să grupeze mai puţin 
copiii în sindroame etichetate, mai ales când, aşa cum 
s-a arătat anterior, criteriile pentru sindroame nu sunt 
în totalitate stabilite. 

În rezumat, abordarea bazată pe diferențele indi- 
viduale, aplicată înțelegerii funcționării omului, are 
potenţialul de a schimba semnificativ modul în care 
gândim despre copii şi familii în instituţiile noastre de 
educaţie, ca şi în sistemul de asistență socială şi cel de 
sănătate mentală. 


Discuţie 


SIG: Actualele noastre tipare de creştere a copilului, 
abordări educaţionale şi sisteme de asistenţă socială, 
sănătate şi sănătate mentală numai rareori recunosc sau 
se ocupă de diferenţele individuale. De asemenea, din 
diverse motive care nu sunt în întregime clare, poate din 

cauza mediului timpuriu haotic sau expunerii la sub- 
stanţe care afectează sistemul nervos, din ce în ce mai 
mulți copii par să prezinte dovezi extreme ale acestor 
diferențe individuale. 

TBB: Trebuie să examinăm cu mai multă atenţie 
aceste diferențe, atât în ceea ce priveşte interacțiunile 
părinte-copil, cât şi în ceea ce priveşte restul societăţii, 
Toţi contribuie la educaţia copilului — părinții, profe- 
sorii, prietenii, personalul centrelor de zi etc. Fiecare 
dintre aceştia are ocazia de a învăţa despre un copil şi de 
a fi atent la nevoile particulare ale acelui copil. 


Identificarea timpurie a diferenţelor 

percepe acest lucru ca pe un amestec în treburile familiei 
sau ca pe o reducere a autorității parentale. Însă s-ar 

TBB: Da, mai curând un sprijin, decât un amestec. 
Trebuie să înţelegem bine fiecare familie pentru a-l 
putea ajuta pe copil să crească şi să se dezvolte optim. 
Trebuie să le oferim familiilor un scop care să fie pozitiv. 
Dacă dăm buzna, îi tratăm de sus, ne pronunțăm cu 
privire la ce nu este bine şi le prescriem lucrurile de 
care au nevoie, asta va fi percepută ca o subminare. În 
schimb, dacă adoptăm o abordare tranzacțională şi 
spunem: „Vrem să înțelegem cum stau lucrurile în cazul 
tău şi cum putem să te sprijinim şi să fim alături de tine 
pentru a-l ajuta pe copilul tău să fie puternic şi sănătos şi 
să înveţe bine“, cred că ar exista mai puține rezerve. Tot 
ar mai fi de lămurit cei extrem de conservatori, dar cred 
că ar exista o mai mare probabilitate de a reuşi acest 
lucru cu majoritatea părinţilor — cu certitudine cu aceia 
care sunt foarte vulnerabili şi deznădăjduiţi. Ar exista o 
mai mare şansă de a le capta atenţia şi de a-i atrage, dacă 
s-ar folosi o astfel de abordare. 

Am realizat un model pozitiv de sprijin în care copilul 
să fie în centrul atenţiei noastre şi limbajului nostru şi 
în care să vedem periodic părintele şi copilul pentru 
motive de sănătate şi psihologice, pentru a evalua cât 
de bine se descurcă, nu pentru a schimba sau a modela 
ori ceva de genul ăsta. Aceasta este esența programului 
Puncte de cotitură. De asemenea, încercăm să schimbăm 
modul în care îi pregătim pe medicii pediatri, asistentele 
medicale, asistenții sociali de la protecția copilului şi pe 
profesori. Avem nevoie de un model tranzacționa! de 
sprijin şi înţelegere, care cred că se află în antiteză cu toată 
pregătirea profesională care ni s-a oferit. Trebuie să ne 
punem întrebarea: „OK, cât de des trebuie să consultăm o 
familie ca să aflăm dacă membrii ei vor reuşi singuri sau 


1 7 () NEVOILE ESENȚIALE 
ALE COPIILOR 


au nevoie de ajutorul pe care li-l putem oferi?“ Pe un grafic 
al eficienţei, utilitatea acestor examinări medicale prezintă 
o curbă descendentă? La aceste vizite medicale, specialiştii 
ar putea să se întâlnească cu o familie şi să evalueze 
nivelurile de dezvoltare, precum şi nevoile individuale. 
Am putea obține o foarte bună estimare despre ajutorul 

de care au avut nevoie oamenii şi despre cel de care nu au 
avut nevoie, Nu toată lumea are nevoie de tot acest sprijin, 
dar un model ne-ar ajuta să identificăm diferențele. 

În prezent, modelul nostru se bazează pe ideea că 
amesteci pe toată lumea la un loc şi cei care se abat 
extrem de mult de la medie devin evidenți, iar atunci te 
ocupi de ei la nivel simptomatic. Asta nu va da şi nu a 
dat rezultate. Extremele pot fi identificate de timpuriu. 
Atunci nu am mai fi nevoiţi să ne concentrăm toate 
resursele asupra lor. Am lucra de la început cu aceşti 
copii. Stanley, programele pe care le-ai creat tu fac 
acelaşi lucru. Putem să aflăm multe atât de la copiii 
aflaţi la un nivel mediu, cât şi de la cei care constituie 
excepţii. Însă nu va fi ceva atotcuprinzător, o singură 
măsură care să se potrivească tuturor. Trebuie să fie 
ceva individualizat chiar de la început. Asta înscamnă 
că trebuie să îi pregătim pe furnizorii acestui serviciu - 
specialiştii din domeniul protecţiei copilului şi cei din 
domeniul medical - astfel încât să îşi dea seama de ce 
anume are nevoie fiecare familie. Trebuie să îi pregătim, 
de asemenea, să stabilească o relaţie cu fiecare familie, 
bazată pe cooperare, în care toată lumea să lucreze în 
vederea celui mai bun rezultat pentru copil. 

SIG: Să zicem că nu avem nimic în desfăşurare. 

Cum am înființa sistemul? Cum şi pe cine ai pregăti 
profesional? 

TBB: Ei bine, aş pregăti pe toată lumea. Există 
niveluri diferite de pregătire. Îi pregătim pe traineri şi ei 
merg la cei care urmează să asigure îngrijirea. Ei oferă 

pregătire la nivelul comunității. Există, de asemenea, 
pregătire la nivelul specialiştilor. Specialiştii, cum ar 
fi fiziokinetoterapeuţii sau terapeuţii ocupaționali, au 
nevoie doar de un supliment la ceea ce fac deja, o trecere 
la o abordare orientată spre familii şi relaţia cu acestea. 
În programul nostru, asistentele medicale cu studii 
superioare, medicii pediatri, asistentele medicale, 
medicii de familie etc. primesc o pregătire generată. Ei 


se strâng şi discută despre relații - cum să le creezi, cum 


să le foloseşti şi cum să le cauţi la momentul fiecărui 
punct de cotitură vulnerabil. Ei beneficiază de un curs 
rapid şi intensiv de dezvoltare a copilului, pe care îl pot 
utiliza în munca lor cu părinții. 

Nucleul programului nostru constă în acele momente 
pe care le numim puncte de cotitură. Acestea sunt 
momentele vulnerabile, ca regresiile normale din dez- 
voltarea copilului, care ne oferă posibilitatea de a intra 
în sistemul familial şi de a ne alătura părinților pentru a 
înţelege dezvoltarea copilului. 

SIG: Să revenim la ce discutam mai devreme - edu- 
carea fiecărui viitor părinte, probabil în şcoală. Un cuplu 
decide să se căsătorească şi se gândeşte să aibă un copil. 
Într-o societate ideală, de unde începem cu ei? Începem 
acel întreg proces, cu părinţi care au învățat ce înseamnă 
a avea un copil în şcoala primară? La vremea când acest 
cuplu se gândeşte să aibă un copil, cei doi ar trebui să 
posede o oarecare educaţie cu privire la dezvoltarea şi 
creşterea copilului. Apoi începem Punctele de cotitură 
în perioada prenatală, cu educație privind naşterea şi cu 
medicul obstetrician, asistenta medicală şi toate celelalte 
ajutoare. Ar exista, astfel, un sistem, începând cu discu- 
ţiile de dinaintea perioadei prenatale. 

TBB: Un alt moment esenţial îl constituie vizita 
medicală la domiciliu, la şapte zile după naştere. Din 
cauza perioadei reduse de şedere în spital, depresia 

postpartum trece adesea neobservată. Nu doar bebelu- 
şilor trebuie să li se facă un control medical după şapte 
zile, ca să vedem dacă sunt anemici, deshidratați ori 
prezintă un regres din cauza medicamentelor. Trebuie să 
te preocupe şi dacă mama este sau nu foarte deprimată. 
Încerci, de asemenea, să-l incluzi şi pe tată. 

Aş începe cu un model asemănător cu programul 
Puncte de cotitură, pentru a încerca să ajungem la oameni 
şi să îi cooptăm în sistem. Atunci am putea să ne ocupăm 
nu doar de dezvoltarea fizică a copilului, ci şi de cea emoţi- 
onală şi cognitivă, cu efecte în interacțiunea familială. 

Primul pas ar fi prevenţia. Al doilea ar fi evaluarea, 
ca să ştim exact cum este copilul. Dacă ai două sau trei 
puncte de evaluare pe parcurs, ai ceea ce numesc eu un 
grafic al recuperării. Acesta își oferă o idee cu privire 
la lucrurile care vor merge bine, indiferent de ceea ce 
faci, şi, de asemenea, la lucrurile care nu se vor schimba 
niciodată, precum şi la cele la care ai putea să ajuţi. 
Chestiunile legate de potrivirea dintre părinte şi copil 
şi de ataşament sunt cele în care se poate cu adevărat 
interveni. Dar mai întâi trebuie să aducem familiile 
într-un sistem - un sistem de Prevenţie. Parte din 
această nevoie de experienţe adecvate este un sistem de 
sănătate preventivă şi îngrijire a copilului, care poate 
identifica nepotrivirile şi copiii ale căror temperament şi 

nivel de dezvoltare nu sunt recunoscute. 


Serviciile de prevenţie 


SIG: Putem crea un plan de bătaie, un program de 
sprijin, evaluări periodice. De exemplu, de ce anume 
avem nevoie pentru un copil care nu construieşte o 
relație afectivă cu părinții săi? 

TBB: Cine sunt oamenii care vor trebui să schimbe ce 
facem noi pentru a realiza asta? Ar trebui ca toate aceste 

lucruri să fie introduse într-un sistem de creşe sau în 
sistemul de învățământ? Ce parte a aparatului birocratic 
ar trebui să se ocupe de asta? Sau avem nevoie de o nouă 
abordare? 

SIG: Până la atingerea vârstei şcolare, există unele 
servicii de asistenţă incluse în sistemul de învățământ. 
Ar trebui să cerem şcolii să facă mai mult sau ar trebui 
să cerem ministerului sănătății să facă mai mult? De ce 
fel de servicii de asistență avem nevoie pentru a preveni 
rezultate catastrofale? Să zicem că am identificat un 
copil de 18 luni care are grave tulburări de limbaj re- 
ceptiv, care are un tonus muscular scăzut şi se află într-o 
familie dezorganizată. De ce anume avem nevoie ca să 
avem grijă de el? 

TBB: Toată lumea trebuie să înveţe să vorbească limba 
copilului şi să fie preocupată de dezvoltarea lui optimă. 
Conceptul nostru de Puncte de cotitură nu li se adresează 
doar celor care furnizează îngrijire în creşe sau asistență 
medicală de prevenţie. Li se adresează şi telefonistelor, 
şoferilor de microbuze şcolare şi tuturor celor din 
comunitate, care au legătură cu copilul. Aş spune că avem 
nevoie să facem comunitatea să devină un mediu favo- 
rabil copiilor, orientat spre copii şi orientat spre spriji- 
nirea părinţilor. Apoi vom urmări realizarea lucrurilor 
pe care le-am aflat deja — cursurile de educare privind 
naşterea, mai târziu grupurile de mame create de Family 
Resource Coalition“?. Le-am recomandat celor care oferă 
programul nostru Touchpoints (Puncte de cotitură) să 
programeze la consultații mamele cu copii de aceeaşi 
vârstă la ore apropiate, astfel încât ele să stea împreună 
în sala de aşteptare şi să discute între ele despre ce se 
întâmplă. În felul acesta, ele devin un grup de persoane 


69 Family Resource Coalition (în prezent Family Support America), 


www.fsca.org, 20 N. Wacker St. Chicago, Il. 60606, (312) 

aflate în aceeaşi situație, care dezbat chestiuni legate de 
dezvoltarea copilului. 

SIG: Să recomandăm ca aceste servicii să fie oferite 
prin intermediul spitalelor, ca în cazul cursurilor de 
educare privind naşterea, sau să le înlocuim cu altceva, 
de pildă cu educarea? 

TBB: Când sunt indicate servicii de intervenţie tim- 
purie sau apar probleme de dezvoltare, atunci trebuie 
să incluzi alte discipline. Trebuie să îţi fie disponibile. 
Acestea, la fel ca îngrijirea prenatală, probabil că trebuie 
să vină sub umbrela sănătăţii. Alte discipline trebuie 
să fie regândite, pentru a urmări mai degrabă relațiile, 
decât informațiile didactice. 

SIG: Educaţia ideală care le-ar da posibilitatea 
părinților să identifice singuri problemele de dezvol- 
tare a copilului şi nevoile sale individuale începe cu 
educaţia de dinaintea perioadei prenatale, şi apoi în 
timpul sarcinii şi ar continua pe durata copilăriei şi 
adolescenței, cu reevaluări periodice. Întrebarea este: de 
ce fel de servicii de asistenţă avem nevoie pentru a face 
toate astea? Să zicem că descoperi că o mamă este foarte 
deprimată, crezând că bebeluşul ei nu va reuşi sau şi că 
ea nu va reuşi. Tatăl s-a săturat şi există multe probleme 
conjugale. După ce ai reuşit să scoţi aceste informaţii de 
la ei, este vorba de mai mult decât o simplă ascultare şi 
înţelegere. 

TBB: În sistemul nostru actual, o mamă ar putea să 
beneficieze de câteva şedinţe cu un asistent social, dacă 
se zbate pentru asta. Aş prefera un grup de oameni care 
lucrează împreună, cum ar fi o clinică dedicată sănătăţii 
mentale a copilului. Aceasta ar implica un asistent social 
şi un psihiatru sau un specialist în dezvoltarea copilului, 
care ar putea să identifice problemele. Este nevoie să ai 
toţi aceşti oameni la dispoziţie, să poţi apela la ei, iar ei 
trebuie să fie obişnuiţi să lucreze în echipă. 


SIG: Dacă o mamă are alte probleme psihiatrice sau a 
avut un diagnostic clinic de depresie, ea ar avea nevoie 
de un specialist în probleme de sănătate mentală, care să 
lucreze cu ea şi cu soţul ei. Dacă există doar anxietățile 
tipice, atunci participarea la un grup de viitoare mămici 
şi viitori tătici ar putea fi de ajuns. Acest lucru ar trebui 
să fie sub tutela sistemului sănătății. Şi aici intrăm în alte 
dileme: Ce anume autorizăm? Ce ar trebui să fie acoperit 
de asigurările de sănătate? Dacă ar exista reglementări 
federale care să spună că, pentru a activa, firmele de asi- 
gurări trebuie să acopere aceste servicii, ele Je-ar acoperi. 
Dacă acest lucru nu ar fi autorizat, ele nu l-ar face. 

TBB: Înainte de a face asta, trebuie să schimbi 
întreaga viziune cu privire la asistența medicală în 
direcția unei abordări preventive, suportive. Dacă nu 
faci asta, nu vei reuşi să faci o firmă de asigurări sau 
pe oricine altcineva să plătească pentru ea. În prezent, 
asistența noastră medicală oferă plasturi scumpi atunci 
când există probleme. Nu am dovedit că prevenţia va 
economisi mulţi bani în celălalt capăt, acesta fiind lucrul 
care va motiva schimbarea. 

SIG: Ar fi nevoie să definim aici ce anume este 
necesar. Este uşor să discuţi despre prevenţie, dar este 
greu să faci prevenţie. 

TBB: Ei bine, spre exemplu, imediat după naştere, 
în spital, cred că toți cei implicați în îngrijirea mamei şi 
copilului ar trebui pregătiți să utilizeze scala mea NBAS 
şi ar trebui să-i împărtăşească mamei rezultatele. Asta e 
o chestiune de numai 10-15 minute. Am redus durata de 
timp necesară pentru scală, pentru a facilita folosirea ei 
mai largă. 

SIG: Recomanzi ca acest lucru să fie făcut de către 
o doula sau de vreo asistentă medicală din spital? 

Ai include şi genul de lucruri pe care le recomandă 
Marshall Klaus şi John Kennell cu privire la procesul 

naşterii, cu perioada de ataşament şi contactul piele pe 
piele dintre mamă şi copil?7 

TBB: Eu le-aş oferi oamenilor posibilitatea de a alege. 
Unele mame vor bebeluşul imediat, altele nu. Acelaşi 
lucru şi cu privire la doula. Ele pot să fie de un imens 
ajutor, dar nu aş fi rigid în această privinţă. Cred că 
lucrul principal este să le oferi oamenilor opțiuni şi să le 
explici cu adevărat aceste opțiuni, nu doar să spui: „Vrei 
asta?“, „Vrei aia?“ şi „Dacă da, semnează aici“, 

SIG: Sunt de acord. Exact aşa trebuie făcut. Conceptul 
de diferenţe individuale se extinde la opțiunile familiei, 
ca şi la bebeluşi. Dacă folosim conceptul de adaptare la 
nevoile şi diferenţele individuale chiar din momentul 
naşterii, de exemplu, putem vedea că există o mulțime 
de experienţe care le sunt utile multor mame şi bebeluşi, 
cum ar fi posibilitatea de a avea un însoțitor în timpul 
travaliului sau de a petrece câteva minute cu bebeluşul 
pe pântec după naştere. Aceste lucruri trebuie să fie 
examinate înainte de naştere cu mamele, ca parte din 
programul Puncte de cotitură. Apoi, spitalele ar trebui să 
fie flexibile pentru a face disponibile aceste experienţe, 
adaptând experienţele la diferenţele individuale. 

TBB: Unele dintre aceste opțiuni nu şi le pot permite 
toate femeile, dacă nu sunt autorizate şi acoperite de 
asigurarea de sănătate - o doula, de pildă. 

SIG: Trebuie să identificăm acele lucruri despre care 
credem că sunt deosebit de utile şi ar trebui să facă parte 
dintre opțiuni. De asemenea, am putea să susţinem ca 
evaluarea diferenţelor individuale să înceapă în perioada 
prenatală, examinându-se nivelurile de activitate a 
copilului. Este necesar ca o mamă să ştie că îşi poate da 
seama de multe lucruri după ciclurile şi stările copilului 

in utero. Am putea până la urmă să aflăm că, dacă 
un bebeluş este foarte inactiv în perioada prenatală, 
acesta ar putea fi un semn că el este expus riscului unor 
anumite dificultăți. Este posibil să existe lucruri pe care 
le putem face care să-i ajute pe copil să fie un pic mai 
activ. Feedbackul de la experiența uterină nu a fost încă 
cercetat. Acesta ar fi un studiu minunat de făcut — să iden- 
tifici bebeluşii care sunt inactivi în perioada prenatală 
şi să încerci anumite serii de exerciţii fizice cu mama, ca 
să vezi dacă ele aduc vreo schimbare. Apoi, după ce se i 
face evaluarea neonatală la naştere, să vezi dacă există 
vreo diferenţă între cei care au beneficiat de intervenţii 
prenatale şi cei care nu au beneficiat — asta ar deschide 
un domeniu important. 

TBB: Este nevoie de multe altele. Trebuie să avem 
la dispoziţie un consultant în alăptare. Am pomenit de 
vizita medicală realizată la domiciliu, după cinci până 
la şapte zile, de o asistentă medicală care are pregătire 
în evaluarea neonatală şi care îi poate arăta mamei cum 
să fie pe aceeaşi lungime de undă cu temperamentul şi 
nivelul de dezvoltare al bebeluşului. Apoi, la trei săptă- 
mâni, ar trebui să aibă loc din nou o astfel de vizită. 

SIG: Cred că în acest moment avem nevoie să ne 
punem mai mult mintea la contribuţie cu toţii în legă- 
tură cu serviciile de asistenţă necesare. Când identificăm 
cazurile extreme, avem nevoie de acea echipă la care 
ne refeream mai devreme, alcătuită din specialişti din | 
diverse discipline. Tipul intervenţiei pe care îl avem | 
acum la dispoziție este necorespunzător. Să zicem că 
un bebeluş este identificat la 6 luni cu tonus muscular 
scăzut, ceea ce-l expune riscului de a avea probleme 
de limbaj, cognitive, de dezvoltare motorie, socială şi 
emoțională. Dacă bebeluşul se află într-un program 
de supraveghere a copiilor prematuri în cadrul unui 
spital, este posibil ca el să beneficieze de o terapie fizică 

sau ocupațională asociată programului respectiv. Dacă 
bebeluşului i se recomandă o intervenție timpurie, un 
program pentru grupa de vârstă 0-3 luni, în multe locuri 
există probabilitatea ca tot ce o să se întâmple să fie o 
vizită la domiciliu o dată pe săptămână sau o dată la 
două săptămâni. S-ar putea ca persoana care face vizita 
să nu aibă pregătire în terapia fizică sau ocupațională, 
dar să îi ofere mamei o idee despre cum să se joace cu 
bebeluşul. E posibil ca asta să nu fie cu mult mai mult 
decât ceea ce mama poate să citească într-o carte. În 
prezent, acest lucru variază foarte mult şi probabilitățile 
ca bebeluşul să beneficieze de un program complet 
sunt minime. Un bebeluş cu tonus muscular scăzut 

va avea nevoie de două-trei vizite pe săptămână. Va fi 
nevoie de un specialist care să lucreze interactiv pentru 
a descoperi cum să comunice cu acel bebeluş cu tonus 
muscular scăzut. În prezent, aşa ceva nu există. Nu avem 
mulți oameni pregătiți profesional să facă acest fel de 
muncă. Nici măcar nu există o suficientă conştientizare 
a faptului că, odată ce identifici un risc fizic, te afli, 

de asemenea, expus riscului apariției dificultăților de 
interacțiune şi întârzierilor în dezvoltarea intelectuală 
şi emoțională. Dacă un bebeluş nu interacționează, el 
nu învață să aibă intenţie şi scop şi nu vocalizează ca 
reacţie. Trebuie să monitorizezi limbajul şi dezvoltarea 
socială, emoțională şi cognitivă, ca să vezi dacă e 
nevoie în continuare de lucrul cu copilul, pe mâsură ce 
acesta creşte un pic. S-ar putea să fie necesar să aduci 
un logoped care să lucreze cu abilitățile motorii orale, 
fiindcă bebeluşul nu poate să scoată un sunet chiar dacă 
interacţiunile devin mai bune. 

Trebuie să identificăm, de asemenea, dacă nu cumva 
cauza problemei se află altundeva. Poate că există o 
mamă dependentă de droguri care nu vrea să îşi aducă 
bebeluşul la fizioterapie sau copilul are un tonus 

muscular scăzut din cauza privării afective (nu din 
motive de ordin fizic), ori s-ar putea ca un copil să fie 
abuzat fizic fiindcă iubitul mamei este furios. 

TBB: Toate acestea pot de obicei să fie băgate de 
seamă în cadrul evaluărilor din modelul! Puncte de 
cotitură. Aceste întârzieri în dezvoltarea motorie şi 
hipersensibilitatea sau disfuncţiile în alte sfere ar putea 
fi aduse la lumină dacă părintele are o relație bună cu 
persoana care oferă serviciul de asistență medicală. 

Avem nevoie de un personal mai numeros şi mai bine 
pregătit pentru amplasamentele care oferă intervenţie 
timpurie. 99-457” a fost o reglementare federală 
(1978) care oferea finanțare pentru copiii cu retard 
şi cu dizabilități. Intervenţia timpurie pentru aceşti 
copii şi părinţii lor era văzută ca un drept al copiilor 
cu astfel de probleme. Early Intervention Centers 
(Centrele de Intervenţie Timpurie) care sunt disponibile 
în majoritatea metropolelor şi pot fi contactate prin 
intermediul tuturor spitalelor de pediatrie sunt la 
dispoziţia oricărui părinte care suspectează că bebeluşul 
sau copilul său nu face progrese. Cu cât astfel de copii 
sunt descoperiţi mai repede, cu atât este mai mare 
progresul posibil. United Cerebral Palsy Foundation 
(Fundaţia Unită pentru Paralizie Cerebrală) este o 
veritabilă susținătoare a acestor centre. Ea a publicat 
un studiu care demonstrează sensibilitatea părinților 
la progresele bebeluşului lor. Dacă părinții îşi aduceau 
copiii pentru intervenţie, o făceau încă de la 4 luni. Dacă 
acest lucru era lăsat în seama furnizorilor de servicii 
de asistență medicală (de exemplu, medicii pediatri), 
ei nu erau trimişi până la 16 luni. Mult prea adesea, un 
medic grijuliu s-ar putea să spună: „Nu vă faceţi griji, 

o să-i treacă pe măsură ce mai creşte“. Programele de 
71 Healthy Step Program, c/o Commonwealth Fund, 

intervenție timpurie ne-au învățat foarte multe despre 
dezvoltarea timpurie şi despre beneficiile intervenţiei 
pentru părinţi şi copii. 

SIG: Ceea ce există acum în materie de servicii de 
profil este o confederație haotică. Dacă, din întâmplare, 
abuzul realizat de către iubitul mamei este descoperit, 
serviciile de asistență socială s-ar putea să se implice şi 
este posibil să se facă o evaluare pentru a se vedea dacă 
este sau nu necesar un plasament familial. Ar putea fi 
implicat un centru comunitar de sănătate mentală care 
nu are niciun fel de experiență cu bebeluşii şi nu ştie ce 
este de făcut. 

TBB: Un bebeluş care vine la control la vârsta de 3 săp- 
tămâni sau la vârsta de 6 luni este de fapt la mila per- 
soanei de îngrijire principală. Într-un exemplu bun - să 
zicem aici, la Spitalul de Pediatrie din Boston ~ familia 
ar avea acces la toate secţiile. Cu toate acestea, ne-am 
dori să avem mai multă muncă de echipă, oameni care 
se cunosc şi ştiu cum să lucreze cu familiile şi copiii. În 
cadrul relaţiei lor, ei ar putea să îşi pună întrebări legate 
de dezvoltarea timpurie, cât încă există o plasticitate şi 
o mai mare probabilitate de recuperare de pe urma unor 
vătămări la naştere sau în timpul naşterii. 

SIG: Spitalul de Pediatrie din Boston este unul dintre 
cele mai bune din țară. Ce se întâmplă acolo dacă este 
adus un bebeluş de 6 luni şi medicii observă că el are 
un tonus muscular scăzut şi are o întârziere în privința 
Statului în şezut (dar nu suficient de mult pentru ca 
acest lucru să fie considerat paralizie cerebrală)? Mama 
este foarte deprimată, dar reuşeşte să afişeze o mină 
bună în timpul vizitei medicale. Tatăl este alcoolic. Ce 
este probabil să se întâmple acum la cel mai bun spital 
din ţară? 

TBB: Nimic, până când bebeluşul nu dă de necazuri 
mai mari de-atât. Nu întotdeauna discutăm cu părinții 

sub aspectul prevenţiei sau facem evaluări. Acesta e unul 
dintre lucrurile pe care încercăm să le realizăm -~ să-i 
facem pe oameni să vină la cursurile noastre de pregătire 
şi să înceapă să urmărească aceste semne la 2 luni şi 

la 4 luni şi jumătate. Ei învață despre sistemul motor, 
sistemul cognitiv şi sistemul afectiv şi îl examinează 

pe fiecare în parte, [Pentru principiile generale din 
programul Puncte de cotitură, vezi Anexa.) 

SIG: Pregătirea este, într-adevăr, esențială. Dacă nu o 
întrebi pe mamă despre soţul ei, nu afli că acesta consumă 
alcool. Dacă nu observi cu atenţie interacțiunea persoană 
de îngrijire-bebeluş, nu bagi de seamă că un bebeluş nu 
relaționează sau nu manifestă intenție. Chiar şi atunci 
când se face o evaluare adecvată, este probabil să nu se 
întâmple nimic, deoarece nu există o echipă de sprijin. 
Este posibil ca asigurarea de sănătate să nu plătească 
pentru serviciile medicale asociate cu dificultățile de 
dezvoltare. 

TBB: Unii furnizori de astfel de servicii ar putea să 
o numească pur şi simplu o problemă de ordin genetic 
şi să lase lucrurile aşa. Unul dintre ţelurile noastre în 
cadrul programului Puncte de cotitură este să pregătim 
specialiştii să identifice astfel de situaţii. În prezent, pre- 
gătim asistente medicale cu studii superioare în multe 
şcoli sanitare, iar în două facultăți îi pregătim pe proas- 
peţii medici să îi evalueze pe nou-născuţi. Sperăm că 
asta va spori numărul de recomandări medicale pentru 
intervenţia timpurie, şi nu mai târziu, când deficiențele 
s-au fixat. Împărtăşirea observaţiilor clinice cu părinţii îi 
poate atenţiona pe aceştia cu privire la comportamentul 
nou-născutului lor şi îi poate ajuta să aibă încredere în 
furnizorul de servicii medicale. 

SIG: Însă chiar dacă specialiştii cu pregătire cores- 
punzătoare identifică problemele, în prezent este foarte 
probabil ca aceşti copii să primească recomandări 

pentru servicii unde trebuie să stea la coadă. Nu vor 
beneficia de suficiente vizite medicale şi majoritatea 
furnizorilor de astfel de servicii nu sunt îndeajuns de 
bine pregătiți pentru a ajuta. Trebuie să existe cursuri 
de pregătire pentru cei care evaluează copii şi pentru cei 
care alcătuiesc o echipă de intervenţie. 

TBB: Aşadar, avem nevoie nu doar de evaluări, ci de 
servicii disponibile care ar putea să se pună în mişcare 
chiar în acel moment şi să le ofere oamenilor un pic de 
speranţă. Chiar şi acolo unde există instituții de inter- 
venţie timpurie, cu un personal multidisciplinar, este 
posibil ca medicii pediatri să nu ştie de ele. 

SIG: Medicii clinicieni simt că dispun de mai multă 
putere dacă, atunci când fac o evaluare, îşi dau seama că 
au în spatele lor o echipă de intervenţie bună. În acest 
caz, există o mai mare probabilitate ca ei să caute şi lu- 
crurile subtile. Ce procent de neurologi pediatri, pediatri 
comportamentali sau pediatri generalişti cred că putem 
face mare lucru în privința acestor probleme? Ce procent 
ar spune că, chiar dacă am putea să evaluăm problema şi 
să avem o echipă de intervenție foarte bună, nu am putea 
să facem prea multe în legătură cu ea? Mulți vor spune: 
„Să mai aşteptăm şi să mai vedem“. Într-o astfel de 
viziune, copilul fie se îndreaptă spre probleme de dezvol- 
tare precum autismul, fie o să le depăşească pe măsură ce 
creşte; genele sale determină ce se va întâmpla. 

TBB: Un grup numeros de pediatri nici măcar nu îşi 
vor da seama de întârzierile subtile. Dintre cei care le 
sesizează, 1% zic că putem să facem multe în această 
privinţă, iar 99% zic: „Hai să mai aşteptăm şi să mai 
vedem dacă problema nu se îndreaptă de la sine“. Când 
aceasta se agravează, chiar ştim ce să facem în privința ei. 

SIG: Acesta e un aspect foarte important. Există o 
nevoie reală de educaţie aici. Chiar ştim ce să facem 
pentru aceşti copii într-o etapă timpurie. 


TBB: Ştii, însă, toate acestea se bazează încă pe 
modelul patologic, şcoala de medicină, modelul 
patologic. Mi-aş dori să modific în sens contrar acest 
model şi să spun: „Căutaţi punctele forte ale oamenilor“. 
Ce punct forte, pe care să poţi clădi, îţi aduce această 
mamă cu un bebeluş cu tonus muscular scăzut? Este 
ea cu adevărat lipsită de puncte forte? Este ea atât de 
deprimată, încât nu-l poate ajuta pe copil? Atunci te 
uiţi la copil şi vezi după expresia feței că bebeluşul 
are o oarecare motivaţie, chiar dacă muşchii săi nu 
o exprimă. Zici: „OK, pot să fac ceva în legătură cu 
asta, deoarece bebeluşul este motivat. Acum trebuie să 
transpun această motivaţie în acţiune. Pe cine pun să 
facă asta?“ Consideri acest lucru ca fiind mai degrabă un 
punct de vedere proactiv, nu doar o etichetă. Dacă vom 
schimba modelul din şcoala de medicină cu un model 
mai pozitiv, cu o abordare sistemică, atunci cred că am fi 
mult mai pregătiți să acționăm. Dacă nu, cred că trebuie 
să mergem mai departe cu aceeaşi veche mentalitate, 
aşteptând până când bebeluşul dă semne clare că nu 
reuşeşte, înainte de a putea să facem ceva. 

SIG: Când ai în funcţiune un întreg sistem care 
înţelege nivelul de dezvoltare al copilului şi diferențele 
sale individuale şi apoi ai la dispoziție mijloace de 
susținere, dacă este nevoie, încă de la început este 
vorba despre achiziționarea unor aptitudini. Lucrezi 
cu bebeluşul acela cu tonus muscular scăzut şi o ajuţi 
pe mamă să interacționeze cu el şi să îi interpreteze 
semnalele înainte să fie diagnosticată o gravă afecțiune 
de dezvoltare. 

TBB: În locurile în care s-a încercat aplicarea ideilor 
din programul Puncte de cotitură în cadrul intervenți- 
ilor timpurii se constată că oportunităţile în primii trei 
ani de viaţă se măresc. Când ai o mamă care suferă din 
cauză că are un bebeluş cu retard sau cu o tulburare, este 

normal ca ea să aibă o atitudine defensivă. Va asculta 
un specialist care spune: „O să depăşească problema 
asta când mai creşte“ deoarece încă mai are speranță. 
Dar, dacă o persoană de îngrijire medicală identifică 
punctele forte ale copilului înainte de a o ataca pe 
mamă pentru eşecurile acestuia, ea poate să audă ce i se 
zice. Programul Puncte de cotitură sprijină abilitățile 
părintelui, recunoaşte că părintele este expertul în 
privinţa copilului său, că toţi părinţii au puncte forte, 
că toţi părinţii vor să se descurce bine cu copilul şi 

că toți părinţii pot să adauge ceva în fiecare etapă de 
dezvoltare a copilului. De asemenea, evidențiem faptul 
că sentimentele ambivalente sunt normale. Această 
abordare încurajează o relaţie între persoana de îngrijire 
şi părintele care suferă şi, astfel, există o mai mare 
probabilitate ca părinţii să rămână implicați. 

SIG: Acesta este un mod de gândire foarte diferit. 
Trebuie să facem în aşa fel încât să obligăm asigurările 
de sănătate să acopere costurile şi trebuie să silim 
guvernul să se implice în furnizarea serviciilor pentru 
aceia care nu au asigurări de sănătate. 

TBB: Există un alt model în programul Healthy Steps 
(Paşi Sănătoşi) pe care îl sprijină Margaret Mahoney de 
la Commonwealth Fund”. Potrivit acestui model, există 
specialişti în dezvoltarea copilului în sistemul privat de 
asigurări de sănătate care pot să stabilească nivelul de 
dezvoltare al copiilor şi care fac testări în timp ce aceştia 
se află în sala de aşteptare. Ei sunt psihologi şi fac parte 
din echipa firmelor private de asigurări. Părinţii învaţă 
să conteze pe ei pentru sfaturi privitoare la dezvoltarea 
copilului. Pediatrii din firmele private de asigurări 
simt că au un sprijin şi sunt dispuşi să discute mai des 
cu părinţii despre chestiuni referitoare la dezvoltarea 
copilului. Este un model foarte bun. 

SIG: Aşa cum spui, asigurările private ar trebui 
convinse că furnizarea unor astfel de servicii le-ar face 
să economisească bani pe termen lung. Însă, examinând 
această chestiune din punctul de vedere al lor, dacă eşecul 
este în mare parte psihologic, social şi emoțional, s-ar 
putea ca asigurările să nu ajungă să plătească acele costuri. 
Ar putea să provină din sistemul de învățământ, închisori, 
serviciile de sănătate mentală etc. Poate că guvernul ar 
putea să spună că există bonusuri pentru fiecare firmă de 
asigurări care „produce“ cetățeni sănătoşi. Pe de altă parte, 
dacă asigurările private nu se ocupă de aceste lucruri, pot 
exista penalizări, poate contribuții la programe educaţio- 
nale sau de educație specială. Problema este crearea unui 
stimulent. La modul ideal, diferitele sisteme — sănătate, 
educație, asistenţă socială - ar trebui să conlucreze, 
suportând împreună responsabilitatea. Încerc să mă 
gândesc cum să schimbi rapid atitudinile oamenilor. Dacă 
eşti un sistem guvernat de principiile reducerii costurilor 
cu sănătatea şi creşterii calității serviciilor din sănătate şi 
vei fi obligat să te preocupe cum se va descurca la şcoală 
un copil la vârsta de 7-8 ani şi să plăteşti penalizări dacă 
el nu va putea să înveţe, cred că asta i-ar motiva pe unii. 
Dacă oamenii dintr-un astfel de sistem s-ar gândi că vor 
trebui să plătească în viitor pentru meditatorul copilului 
din timpul şcolii, este posibil ca asta să fie un stimulent ca 
ei să lucreze cu acel copil acum. 

TBB: Nu cred că un astfel de sistem poate să gân- 
dească pe termen lung. Deocamdată, cred că ei nu văd 
mai departe de 1-2 ani. 


Diferenţele individuale în sistemul de învățământ 
SIG: După ce copilul ajunge un pic mai mare, care ar 


trebui să fie responsabilitatea sistemului de învățământ, 
care să se adauge la responsibilităţile medicale? 

TBB: Cred că ar trebui ca în sistemele şcolare să 
lucreze cei mai bine pregătiți experţi evaluatori (am aflat 
asta în programul Head Start”). Clasa întâi se cuvine 
să aibă personal pregătit care să îi urmărească pe copii 
pentru a vedea cine funcţionează bine şi cine nu. Apoi 
ne-ar trebui nişte sisteme de recomandare de consult 
medical, pentru a se ocupa de îndreptarea problemelor. 

SIG: Ce fel de echipă sau persoană ne dorim în şcoli 
pentru a transmite mai departe această filosofie? 

TBB: Cineva care priveşte copilul în întregul său. Ar 
trebui să fie psiholog de copii, cu pregătire în problema- 
tica dezvoltării copilului. Persoana respectivă ar putea 
să îşi dea seama de stadiul de dezvoltare al copilului, de 
temperamentul şi diferențele individuale ale acestuia şi 
să îşi creeze o imagine a căminului pentru fiecare copil 
din clasă. 

SIG: Această persoană ar lucra în cadrul sistemului de 
sănătate sau în cadrul sistemului de învățământ? 

TBB: Cred că acest lucru s-ar cuveni făcut prin inter- 
mediul ambelor sisteme; mai întâi prin asistența medi- 
cală acordată mamei, nou-născutului şi copilului mic în 
cadrul sistemului de sănătate şi apoi de îndată ce copilul 
ajunge în şcoală. Dacă îi introduci în programul Head 
Start, atunci începi din acel moment. Am dovedit că, 
făcându-se ce se putea, ceea ce nu era foarte mult, Head 
Start a contat în rezultatele de mai târziu ale copilului. 

SIG: Modelul Punctelor de cotitură ar putea continua 
pe tot parcursul adolescenţei, astfel că persoana din 
şcoală ar colabora cu persoana cu pregătire medicală de 
la programul Puncte de cotitură. 

TBB: Nu am ajuns în sistemul de învățământ, dar 
am pătruns în centrele de zi şi a funcţionat foarte bine. 


73 Programul Head Start este susținut de Departamentul de Stat al 
Sănătăţii şi le oferă servicii extinse de educaţie, sănătate, nutriție 
şi implicare parentală copiilor şi familiilor defavorizate. (N. red.) 

Personalul din centrele de zi îi spune unei mame: „Copilul 
dumneavoastră de 1 an se trezeşte noaptea?“ şi mama 
zice: „Da, de unde ştiţi?“ "Pentru că toată ziua munceşte 
foarte mult ca să înveţe să meargă, cu siguranţă se trezeşte 
noaptea şi în mod sigur este greu de hrănit.“ Mama spune: 
„Oh, îmi cunoaşte copilul!“ şi ajunge să fie interesată de 
centrul de zi într-un mod în care nu era înainte. 

SIG: Şcolile publice trebuie să facă aici o schimbare 
conceptuală. Sistemul public de învățământ, şi, într-o 
oarecare măsură, sistemul de centre de zi, se percepe 
pe el însuşi ca fiind pur educațional. El trebuie să îşi 
schimbe aria de cuprindere, la fel cum asistența medi- 
cală trebuie să îşi lărgească sfera şi să aibă în vedere şi 


definiţia inteligenței, sesizezi importanţa relațiilor 
timpurii. Relaţiile interactive constituie baza modului în 
care înveţi să gândeşti. 

Nu vorbim despre un număr mic de copii atunci când 
discutăm despre copiii care au diferențe individuale 
care pun probleme deosebit de dificile. Deşi s-a estimat 
că între 15 şi 20% dintre copii au probleme ce pot fi 
identificate clinic, copiii care vin la şcoală încrezători, 
capabili de apropiere, capabili de participare, capabili de 
empatie şi capabili să utilizeze idei în jocul simbolic şi 
în discuţiile reflexive (în loc să „joace“ nevoi) constituie, 
probabil, mai puţin de jumătate dintre copii. 

Sfera educaţiei trebuie lărgită pentru a lua în consi- 
derare toate aceste diferenţe individuale despre care am 
discutat. Şcolile nu pot închide ochii la ele. Nu pot să 
spună: „Asta înseamnă să ceri educaţiei să facă prea mult. 
Treaba noastră este să-i învăţăm pe copii matematica şi 
cititul“. Pentru ca un copil să înțeleagă relațiile spațiale 
din matematică, el trebuie să fie capabil să judece şi så 

gândească. Pentru a judeca şi a gândi, el trebuie să fie în 
stare să interacționeze şi să comunice cu alţii. 

TBB: Când am avut prilejul să discut cu oameni de 
Ia National Education Association (NEA - Asociația 
Naţională pentru Educaţie), ei mi-au spus că în prezent 
sunt încetiniți de faptul că trebuie să rezolve probleme 
sociale, probleme de dizabilităţi de învățare, că sunt 
ocupați până peste cap cu astfel de probleme şi asta le 
consumă toată energia. Dacă ar fi eliberați de aceste 
probleme de către specialişti care să preia munca lor cu 
copiii şi familiile care au nevoie de ajutor, ei ar fi gata să 
facă orice volum de muncă de diagnostic. Ei ar avea, cu 
certitudine, cunoştinţele necesare. 

SIG: Ce îi împiedică să îi aducă pe acei specialişti ca 
să îi ajute chiar acum? Modelul centrat pe prevenţie, 


` despre care vorbeşti, ar reduce numărul copiilor din 


clasele cu nevoi speciale. Acordându-le atenţie de 
timpuriu copiilor cu dificultăți motorii, de concentrare, 
de limbaj, sociale, emoționale şi familiale, am reduce 
numărul celor care ar continua să aibă nevoie de clase 
speciale foarte cuprinzătoare. 

Dacă urmezi acest model preventiv, ai putea repro- 
iecta educația specială din această țară la un cost mai 
mic şi cu rezultate mult mai bune. În prezent, modelul 
educaţiei speciale este doar ceea ce criticai tu - un model 
patologic unde deficiențele copilului sunt evaluate şi 
etichetate şi în care nu sunt aşezate fundamentele pentru 
cunoaştere. Copiii sunt "remediați” în prăpastii şi mai 
adânci. 

TBB: Acum, până când copiii ajung să beneficieze 
de ajutor, au fost făcuți să sufere atât de mult între 
timp, încât sunt complet epuizați şi nu mai au nicio 
speranţă. 

Mărimea efectivului de elevi şi diferențele individuale 


SIG: Una dintre întrebările care se ridică în şcoală 
ar fi cea legată de cât de mare ar trebui să fie efectivul 
de elevi dintr-o clasă, dacă noi credem cu adevărat 
în diferenţele individuale şi în adaptarea abordării la 
sistemul nervos al copilului. 

TBB: Nu am experienţă de predare în şcoală, dar în 
primii câţiva ani cred că ar trebui să începi cu ceea ce 
spuneam anterior pentru creşă. 

SIG: Dacă te uiţi la mărimea efectivelor de elevi din 
şcolile particulare, multe au între 12 şi 15 copii. Asta 
contează foarte, foarte mult. Într-o şcoală particulară, 
multe clase au tendința de a rămâne la această medie de 
12-15. Ocazional, numărul efectivului de elevi creşte la 
20 în cazul unei clase foarte solicitate. Acest lucru este 
valabil din clasa I până în clasa a XII-a. 

Părerea mea despre asta e că există două grupuri de 
copii. Există copii care pot să învețe singuri. În esență, 
ei pot să înveţe fără şcoală. Dă-le manuale şi caiete şi vor 
învăţa singuri. Copiii care au cu adevărat nevoie de un 
profesor care să-i ajute să înveţe trebuie să fie în clase cu 
mai puțin de 15 sau 16 copii. Altfel, se compromite ceea 
ce învaţă. Lumea vorbeşte despre mai multă tehnologie 
în educaţie, de şcoli de vară pentru copii şi de mai multe 
ore de cursuri pe zi, dar cu toate astea s-ar putea ca ei 
să nu ia în considerare cea mai importantă chestiune, 
şi anume că efectivul de elevi este prea mare, 25-30 
de copii. Nu poţi să adaptezi activitatea la diferențele 
individuale într-o clasă cu un efectiv atât de mare. 

În perioada preşcolară, în cazul copiilor de 2 ani, aş 
zice că am putea avea patru copii la fiecare persoană de 
îngrijire. În cazul copiilor de 3 ani, am putea să ajungem 
la cinci copii, iar în anul următor, la şase copii de adult. 
Am putea avea o clasă de doisprezece copii cu doi adulți. 

În al şaselea an, la grădiniță, am putea avea şapte copii 
de adult sau până la paisprezece copii cu doi adulți. 

În clasa I, aş menţine efectivul clasei la 15 copii sau 
mai puțini şi aş face acelaşi lucru pentru restul anilor 
de şcoală, inclusiv la liceu - plus sau minus câțiva elevi. 
Unele clase ar putea avea 18, altele ar putea avea 13 
elevi. Pe parcursul şcolii primare, aş prefera doi adulți 
la o clasă. La acest nivel, unul dintre adulți ar putea fi 
un ajutor. Această a doua persoană nu e nevoie să fie un 
profesor cu pregătire completă. Din clasa a VI-a până 
în clasa a XII-a, poţi să ajungi la un adult la 15 copii. Ai 
putea, de asemenea, să faci treptat această tranziţie cu 
un adult în clasele a V-a şi a VI-a. 

Majoritatea copiilor au nevoie de mult mai multă 
activitate unu-la-unu pentru a fi educați cu adevărat. 
Dacă vorbim despre sprijinirea dezvoltării intelectuale 
şi suntem serioşi cu privire la educaţie, trebuie să facem 
schimbări. Nu poți să subcontractezi factorul uman. 
Învățarea are loc prin intermediul relațiilor şi interacți- 
unilor. A încerca să faci ca tehnologia sau mai multe ore 
de exercițiu să ia locul învățării interactive a rezolvării 
de probleme pur şi simplu nu merge prea bine. Liantul 
care face mintea să se dezvolte este liantul interacțiunii 
umane. Dacă încerci să înlocuieşti factorul uman cu 
tehnologie, o să ajungem să ne dezumanizăm populația. 
Şi nu vor fi nişte oameni bine educați. 

TBB; Unele dintre aceste cifre poate că nu sunt realiste. 
Pentru copiii de 2 ani, cred că ai putea să creşti efectivul la 
6-8, iar pentru cei de 3 ani, la 8-10. În cazul copiilor de 4 
ani, cred că ai putea avea 10 copii de adult, iar la grădiniţă, 
12-14. Apoi aş menţine colectivul la 12-16 elevi în clasele 
primare şi nu aş depăşi 16 elevi până la absolvire. Însă 
cerem ceva ce este destul de costisitor. 

SIG: În esență, cred că suntem pe aceeaşi lungime de 
undă. Ideea este efective mai mici de elevi în clase, pe 

parcursul şcolii. Tu încerci să fii mai realist cu privire 

la ce este posibil din punct de vedere financiar, iar eu 
încerc să fiu foarte idealist. În perioada preşcolară, de 
pildă, încerc să mă gândesc la ce este optim pentru 
aceşti copii, astfel încât ei să nu fie privați afectiv şi să 
aibă parte de suficient contact cu adulții. Dacă ar exista 
un adult la patru sau cinci copii, aşezat pe jos ca să-i 
ajute să se joace, băgându-se între ei sau ieşind dintre 
ei după cum este nevoie, copiii ar avea un sentiment de 
securitate, exact ca acei copii care se joacă acasă. Încerc 
să mă gândesc la ce anume constituie o experienţă ideală 
pentru copii. Aduci în vizită acasă patru copii de prin 
vecini ca să se joace, iar mama intră şi iese întruna. Toţi 
cei patru copii au acces la un adult. Dacă aduci zece 
copii, nu mai există chiar acelaşi acces la adult. Copiii 
vor depinde mai mult de interacțiunea dintre ei, ceea ce 
e bine până la un punct, dar lasă breşe. 

TBB: Te gândeşti mai mult la copiii cu nevoi speciale? 

SIG: Poate că în activitatea mea practică văd mai 
mulți copii cu dizabilități acute, însă văd şi mulţi 
copii cu deficiențe uşoare sau care se află în parametri 
normali. Diferenţele noastre au de-a face mai mult 
cu realitatea a ceea ce este finanțabil. Cred că, dacă ți 
s-ar oferi ocazia de a înființa o creşă sau un program 
preşcolar şi banii nu ar constitui o problemă, iar finanța- 
torii ar vrea să ştie câți copii ar fi optim să existe pentru 
fiecare persoană de îngrijire, ai spune între unul şi 
patru, nu între unul şi opt, în cazul unor copii în vârstă 
de 2 ani. 

TBB: Da, aş spune că între unul şi patru copii. 

SIG: Ideea este că, pentru a adapta experienţele la sis- 
temul nervos şi la diferenţele individuale ale copilului, 
un adult are nevoie de timp pentru fiecare copil. După 
siguranţa fizică şi protecţie şi după relaţiile cu multă 
afecţiune şi căldură, primele două nevoi identificate de 

noi, copiii au nevoie de această atenţie adaptată fiecăruia 
dintre ei. 

TBB: Unul dintre cele mai tragice lucruri care s-au 
întâmplat în sistemul nostru educaţional este că părinţii 
au devenit marginalizați. Ei nu se mai simt necesari 
pentru educaţia copiilor lor, Dedicarea părinţilor față de 
învățare şi înţelegerea nevoilor copiilor lor sunt esen- 
ţiale pentru succesul şcolar al acestora. Familiile asiatice 
sunt un bun exemplu în acest sens. 

Este firesc ca profesorii şi părinţii să intre în com- 
petiție pe un copil la care țin. Eu numesc asta controlul 
accesului. Acest lucru are loc ori de câte ori doi adulți 
ţin foarte mult la acelaşi copil. Se întâmplă între părinți 
şi între părinţi şi îngrijitori. Nu are cum să fie evitat în 
şcoli. Însă mai ales azi părinţii au nevoie să se simtă ne- 
cesari şi incluşi în educaţia copilului lor. Ei sunt adesea 
atât de sfâşiați între două servicii cu normă întreagă, 
încât trebuie şi mai mult să îi includem în procesele de 
dezvoltare precum şcolarizarea. Poate că Parent-Teacher 
Associations (Asociaţiile părinți-profesori) nu mai sunt 
o soluţie, dar ar trebui să solicităm metode noi, inova- 
toare, de atragere a părinților. 


Şcolarizarea la domiciliu şi diferenţele individuale 


TBB: În termeni de atenție individualizată, multă 
lume vorbeşte despre şcolarizarea la domiciliu. Am fost 
copleşit de scrisori de la oameni care vorbeau despre 
avantajele educaţiei acasă, faţă de şcolile din prezent. 
Când sunt întrebat dacă eu cred că educaţia acasă este 
OK pentru copii, evidenţiez câteva minusuri, inclusiv 
ocaziile mai puţine de a socializa. Copiii învață foarte 
mult unii de la alții şi m-ar îngrijora izolarea lor socială 
într-o asemenea măsură. Scrisorile pe care le primesc 
vorbesc despre scoaterea unui copil din situaţiile 

negative din şcoli şi despre cât de mult contează acest 
lucru în privința imaginii de sine. Mulți astfel de părinți 
trec prin multe greutăți ca să menţină funcţionarea 
grupurilor de copii cu aceeaşi vârstă, a grupului de 
atletism ş.a.m.d. în rândul copiilor şcolarizați la domi- 
ciliu. Asemenea părinți îşi apără filosofia şi muncesc din 
greu pentru a o pune în aplicare. 

SIG: Am avut nişte copii cu nevoi speciale ai căror 
părinţi au ales să facă educație acasă cu sprijinul meu, 
iar unii dintre aceşti copii au avut rezultate de-a dreptul 
remarcabile când părinții lor foarte grijulii au preluat 
controlul. Unii au angajat o persoană cu pregătire 
corespunzătoare pentru copilul lor pe timpul zilei (unii 
părinți erau ei înşişi educatori), copiii făceau parte din 
grupuri de joacă după-amiaza şi participau de asemenea 
la alte activități, cum ar fi dans, muzică sau sport. 

TBB: Se poate face acest lucru. Totuşi, eu cred că 
poate fi o scuză pentru inacțiune. Consider că trebuie 
să lucrăm cu şcolile, căci nu mulți părinți au mijloacele 
de a face toate astea singuri. Este foarte probabil ca unii 
dintre cei care încearcă şcolarizarea la domiciliu să fie 
părinți deziluzionaţi, care se simt lăsați pe dinafară de 
sistemul nostru actual. 

SIG: Cei pe care i-am cunoscut au fost siliți să facă 
asta deoarece şcoala nu dădea rezultate şi nu găseau 
opțiuni adecvate. Unul era un băiețel cu paralizie 
cerebrală gravă şi deficienţe de limbaj, cognitive şi sociale. 
Când am văzut prima oară acest copil, avea în jur de 4 ani, 
însă nu avea deloc limbaj ori capacităţi de planificare 
motorie şi doar foarte puține insule cognitive. Făcea 
foarte puţine progrese. Devenise un pic mai apropiat 
şi mai hotărât, însă venea în continuare şi maximum 
ce putea să facă era să se întindă după ceva sau să 
iniţieze cu un gest motoriu. Beneficia de fizioterapie 
şi logopedie şi părinții lui încercau să facă acasă ceea 

ce eu numesc „joaca pe podea“. Însă Programul şcolar 
în care era inclus nu dădea rezultate în cazul lui. Era 
absent ore în şir în timpul orelor de curs. Părinţii lui 
erau pe drept îngrijorați. Nu reuşiseră să oblige şcoala 
să adapteze un program la diferenţele lui individuale, 
Au spus: „De vreme ce asta evident nu merge, ce-ar fi 

să încercăm un Program acasă pe care să-l adaptăm cu 
adevărat la el?“ Am fost de acord că ar merita încercat. Ei 
nu numai că au organizat un program la domiciliu, dar 
au dat în judecată sistemul de învățământ şi au câştigat, 
astfel încât acesta să plătească persoanele de care aveau 
nevoie ca să-i ajute acasă. Au conceput un program în 
care cele 4-5 ore pe care copilul le pierdea la şcoală erau 
consacrate acum interacțiunilor de învățare unu-la-unu, 
Acestea erau structurate pe trei niveluri. Unul consta 

în adoptarea inițiativei copilului şi angajarea lui în 
comunicare reciprocă. Al doilea consta în nişte situaţii 
structurate de învăţare prin rezolvare de probleme, care 
să motiveze o nouă învăţare şi cunoaştere. Al treilea 
consta în activități motorii, senzoriale şi vizual-spaţiale. 
Acel copil este acum foarte capabil de relaționare şi 
hotărât, utilizează cuvinte şi construieşte propoziții 
scurte şi poți purta un dialog cu el. Este limpede că astfel 
de copii se pot descurca mai bine decât ne aşteptăm, 
dacă nu ne dăm bătuți. Însă trebuie să pui în practică 
un program. Dacă aceşti copii sunt lăsați să fie absenţi 
în grupuri mari sau programe care ignoră diferențele 
individuale, nu se va întâmpla nimic sau problemele lor 
se vor agrava. 


Recomandări 
+ La naştere: În timpul spitalizării mamei la 


naştere, nou-născutul ar trebui consultat în 
prezența părinților folosindu-se Scala de Evaluare 

a Comportamentului Neonatal. Ar trebui să le fie ex- 
plicate diferenţele individuale şi nivelul de dezvoltare 
şi ar trebui să se ia măsuri dacă intervenția timpurie 
pare necesară. 

Vizita medicală la domiciliu: Recomandăm ca 
fiecare familie să fie vizitată acasă de o asistentă 
medicală cu specializare în dezvoltarea copilului, 
pentru a observa depresia postpartum şi relaţiile 
părinte-copil, precum şi capacitatea părintelui de a 
adapta îngrijirea la diferențele individuale ale copi- 
lului. [Vezi programul Puncte de cotitură din Anexă.] 
Îngrijirea medicală preventivă a copilului sănătos: 
La primele examinări medicale, ar trebui să se acorde 
atenţie relaționării, precum şi evaluării oricăror 
întârzieri de natură motorie sau neurologică ce 
necesită ajutor. 

Abordarea preventivă: Evaluările timpurii, în timpul 
cărora le sunt evidenţiate părinţilor punctele forte ale 
copilului, ar trebui folosite pentru a depista deficien- 
pele sau întârzierile înainte ca ele să ducă la tipare 

de eşec. Recomandările pentru intervenţie ar trebui 
să vină după ce persoana care furnizează asistență 
medicală a stabilit o relație bună cu părintele. 
Serviciile de sprijinire: Fiecare medic pediatru 

sau asistentă medicală cu studii superioare, care 
îngrijeşte bebeluşi şi copii foarte mici, ar trebui să fie 
sprijinit de o echipă care să angreneze toate ramurile 
medicale relevante preocupate de dezvoltarea 
timpurie. Aceste servicii ar trebui să se bazeze pe 
înţelegerea diferenţelor individuale atât ale copilului, 
cât şi ale familiei. 

Asigurarea medicală: Controalele medicale de 
rutină, evaluarea timpurie şi intervenţia ar trebui 
autorizate de firmele de asigurări de sănătate şi 
planurile de asigurare medicală. 

e Educaţia: Educaţia trebuie să realizeze învățarea în 
jurul noii înţelegeri a diferenţelor individuale exis- 
tente în felul în care copiii învață şi interacționează 
cu alţii şi cu lumea. Acest lucru include modurile în 
care ei înregistrează informații, le înțeleg, gândesc cu 
ele şi reacționează la ele. 

Efectivul unei clase în perioada preşcolară, la 
grădiniță, în ciclul elementar şi la liceu ar trebui să le 
ofere copiilor posibilitatea de a învăța în funcție de 
nivelul lor individual şi de stilul lor, iar profesorilor, 
posibilitatea de a identifica punctele forte şi întârzierile. 
Asta ar însemna nu mai mult de 4-6 copii la un adult 
în al treilea an (copiii în vârstă de 2 ani), 5-7 copii la 
un adult, în al patrulea an, 6-8 copii la un adult, în al 
cincilea an, şi 10-12 copii la un adult, la grădiniță (grupa 
pregătitoare). În restul şcolii elementare, efectivul unei 
clase nu ar trebui să depăşească 12-15 copii, iar la liceu 
ar trebui să rămână la 12-16 copii. 

Metodele orientate spre învățare şi cunoaştere ar 
trebui să înlocuiască abordările orientate spre eşec din 
curriculum. Testele ar trebui folosite pentru a descoperi 
ce copii au nevoie să înveţe şi pentru a modifica meto- 
dele de predare pentru acel copil, nu pentru a blama 
copilul. Programele de tip after-school şi meditațiile 
individuale ar trebui să fie utilizate pentru a ajuta 
copilul să stăpânească materia din curriculum într-o 
progresie logică şi gradată. Un copil ar trebui să dea un 
test de mai multe ori, până când este capabil să obțină 
cel puţin nota 9, cu cerința ca acelui copil să i se ofere 
ajutor pentru a-şi însuşi noțiunile testate şi a merge 
mai departe. Unii copii înaintează mai încet, alții, mai 
repede. 

Ar trebui să se facă o deosebire între noţiunile de 
bază reprezentate de citire, scriere şi matematică şi 
materiile care necesită mai multă discuţie şi sunt bazate 

pe mai mult conținut, la care copiii pot să lucreze mai 
mult în grupuri. Noţiunile de bază trebuie să fie mai 
adaptate individual, astfel încât copiii să nu ajungă ca 
la absolvirea liceului să fie incapabili să citească şi să 
rezolve probleme elementare de matematică. Această 
abordare va necesita grupuri mici de învățare şi multă 
pregătire individuală. 

În plus, elementele componente fundamentale ale 
gândirii şi rezolvării de probleme ar trebui să constituie 
punctul central explicit al educaţiei. Prin urmare, 
programa şcolară ar trebui să includă activităţi legate de 
procesarea auditivă, procesarea vizual-spaţială, plani- 
ficarea şi organizarea motorie şi adaptarea senzorială. 
Se poate lucra cu aceste componente fundamentale 
în contextul unor materii şcolare tradiționale precum 
matematica, ştiinţele naturii, citirea, limba maternă şi 
scrierea. 

În plus, testele pentru măsurarea coeficientului de 
inteligenţă sau alte teste structurate nu ar trebui să fie 
folosite ca modalitate principală pentru a clasifica sau 
eticheta un copil. Deşi aceste teste au în spate o lungă 
tradiție, ele pot să măsoare doar capacitățile cognitive 
selectate, într-un anumit moment. Mai mult, ele nu 
măsoară toate capacităţile de procesare esenţiale care au 
legătură cu funcţionarea intelectuală, iar rezolvarea lor 
cu succes poate fi subminată de deficienţe de procesare 
selectivă, cum ar fi problemele grave de planificare 
şi organizare motorie. De exemplu, în activitatea 
noastră clinică am observat copii cu grave probleme de 
planificare şi organizare motorie care şi-au îmbunătățit 
performanța la testele de IQ cu 30-50% în decursul 
unei perioade ce cinci ani, pe măsură ce planificarea şi 
organizarea lor motorie au devenit mai bune. Testele 
de tip IQ nu sunt nici pe departe la fel de utile ca 
observarea unui copil învățând în decursul timpului, 

prin intermediul interacțiunilor de învățare adaptate la 

profilul său de dezvoltare legat de procesarea punctelor 

forte şi a punctelor slabe. De fapt, etichetarea unui copil 
şi tratarea sa ca şi cum ar fi similar cu alții din categoria 
sa au tendința de a reduce probabilitatea interacțiunilor 
de învățare individualizate. Din contră, când se lucrează 
cu un copil şi se încearcă permanent să se găsească 
mijloace din ce în ce mai bune de a-i înțelege diferențele 
individuale şi de a crea interacțiuni de învățare indi- 
vidualizate şi dinamice, acest fapt determină adesea 
oportunităţi continue pentru dezvoltare. 

Educația trebuie să folosească metodele de învăţare 
interactive şi dinamice care promovează înţelegerea 
conceptuală, nu memorarea papagalicească. Părinţii şi 
educatorii pot să conlucreze pentru a adapta experien- 
tele de învățare la diferenţele individuale ale copilului. 
Această cooperare se poate extinde la implicarea părin- 
pilor în conducerea şcolii. 

e Educaţia specială, copiii cu nevoi speciale: Este 
necesară peste tot o abordare bazată pe diferențele in- 
dividuale şi pe dezvoltarea funcțională (de exemplu, 
modelul DIR”), una în care cu copilul se lucrează 
într-un mod interactiv în contextul sistemului său 
nervos unic şi al capacităţilor sale de dezvoltare. 
Trebuie să fie disponibilă suficientă interacțiune 
unu-la-unu, mai ales pentru copiii absenți, lipsiţi de 
scopuri sau perseverenți. Aceste servicii de asistență 
nu ar trebui niciodată să aştepte până când copilul 
eşuează. Serviciile de sprijin ar trebui să funcţioneze 
de timpuriu, iar efectivele mai mici dintr-o clasă ar 
trebui să le permită acestor copii cu nevoi speciale să 


74 DIR: Developmental, individual differences, Relationship-based 
(Diferențe individuale, de Dezvoltare, bazat pe Relaţionare) este un 
modei de dezvoltare pentru evaluarea punctelor forte şi slabe ale 

rămână în clase obişnuite. Şcolarizarea la domiciliu a 
copiilor cu întârzieri în dezvoltare ar trebui să consti- 
tuie o opțiune pentru părinții motivaţi. 

Cele mai recente studii sprijină o abordare indivi- 
duală, de dezvoltare funcțională”. Cu toate acestea, 
multe programe din şcoli şi din alte instituții pentru 
copiii cu autism se bazează pe un model compor- 
tamental mai vechi. Acest model a făcut muncă de 
pionierat în privinţa activităţilor intensive unu-la-unu, , 
ceea ce a reprezentat un important progres la vremea 
aceea. Totuşi, abordările comportamentale încearcă să 
modifice comportamentul de suprafață fără să lucreze 
suficient la întărirea diferențelor individuale de bază s 
sau a relațiilor familiale. Noi cercetări şi observații 
clinice ne dau posibilitatea să mergem dincolo de acest 
model mai vechi şi să creăm abordări individualizate 
intensive care întăresc capacitățile de procesare de 
bază. 

Mai mult, cercetarea asupra abordărilor comporta- 
mentale este mult mai limitată decât se admite în mod 
obişnuit de către apărătorii săi. Studiul citat adesea în 
sprijinul acestor abordări, realizat de Lovaas şi colegii 
săi”, s-a realizat numai pe 19 copii, şi nu pe o populaţie 
reprezentativă de copii cu autism (criteriile de selecție 
au exclus din continuum extremele reprezentate de 
cazurile moderate şi grave), şi nu a măsurat rezultatele 
cele mai periclitate în autism (de exemplu, capacitatea 


75 ICDL Clinical Practice Guidelines, capitolul 4, „Intervention Research“, 
pe site-ul ICDL, www.icdl.com, sau de la sediul organizaţiei, ICDL 
4938 Hampden Lane, Suite 800, Betsheda, MD 20814. 

76 Lovaas, O.I. (1987), “Behavioral Treatment and Normal Educational 
and Intellectual Functioning in Young Autistic Children“, în Journal 
of Consulting and Clinical Psychology, nr. 55, pp. 3-9; McEachin, J.J., 
Smith, T. şi Lovas, O.I. (1993), „Long-Term Outcome for Children 
"With Autism Who Received Early Intensive Behavioral Interventions“, 
în American Journal of Mental Retardation, nr. 97, pp. 359-372. 

de gândire abstractă, cum ar fi realizarea inferențelor, fo- 
losirea imaginaţiei, descifrarea şi răspunderea la gesturi 
nonverbale şi aluzii afective [reciprocitatea socială], 
crearea de soluţii noi la probleme şi înțelegerea senti- 
mentelor proprii şi ale altora). De asemenea, studiul nu 
şi-a comparat abordarea cu alte abordări de intensitate 
egală şi nu a utilizat o metodologie de cercetare clinică”. 
În anumite circumstanțe, metodele comportamentale pot 
fi o componentă a unei abordări mai cuprinzătoare, însă, 
în baza cercetărilor şi observaţiilor clinice actuale, ele nu 
ar trebui să constituie abordarea principală. 

Prin urmare, ne aflăm acum în faţa unei provocări 
naționale (şi internaţionale) majore. Pentru a oferi 
îngrijire corespunzătoare copiilor cu tulburări de 
dezvoltare şi de învăţare, inclusiv autism, trebuie să 
transformăm programele mai vechi şi mai limitate 
într-o viziune bazată pe diferențele de dezvoltare şi 
funcţionale individuale, care adaptează programul la 
profilul de dezvoltare unic al copilului, cu privire la 
diferenţele de procesare fundamentale (în loc să încerce 

să ajusteze copilul la un program standard). Pentru a 

ajuta copiii şi familiile cât mai devreme posibil, avem 

nevoie, de asemenea, de controale medicale curente 
pentru depistarea problemelor de dezvoltare, de 
învăţare şi emoţionale, ca parte a îngrijirii medicale 

preventive a copilului şi a educaţiei timpurii. Pentru a 

face faţă acestor provocări va fi nevoie de un important 

efort naţional de pregătire profesională şi dezvoltare a 

programelor. 

e Sistemul de asistenţă socială şi sistemul juridic: 
Viziunile cu privire la comportamentele-problemă, 
delincvenţă şi comportament infracțional, ar trebui 
să combine deopotrivă responsabilitatea şi pedeapsa 

cu programe de reabilitare adaptate la diferențele 
individuale. Programele de reabilitare ar trebui să ia 
în considerare capacităţile de procesare diferite ale 
copilului şi caracteristicile mediului său. Nu ar trebui 
să se prezume o tendință moştenită generală către 
comportamentul antisocial delincvent, ci mai degrabă 
să se caute tendinţe precum înclinațiile de implicare, 
cum sunt lăcomia senzorială şi impulsivitatea. Ar 
trebui să se facă încercări în direcția îmbunătățirii 
mediilor familiale care au dificultăți în asigurarea 
organizării şi îndrumării, empatiei şi comportamen- 
tului de creştere şi educare. 

e Sănătatea mentală: Terapia trebuie să îmbrățişeze 
şi ea o viziune bazată pe diferenţele individuale”. În 
aşteptarea mai multor informații, ar trebui evitată 
tentaţia de a pune repede la grămadă tipare diferite 
din punct de vedere individual, în sindroame mai 
largi. Profilul individual ar trebui să fie ghidul într-un 
program de intervenţie pentru copil, care să cuprindă 
suficiente abordări individuale, familiale şi educaţio- 
nale, precum şi o luare în considerare a intervenției 
biologice. În prezent, există adesea insuficiente 
intervenţii psihosociale. 

e Educarea părinților şi a viitorilor părinți cu 
privire la diferențele individuale şi dezvoltarea 
timpurie: Prin intermediul campaniilor publice de 
educare şi prin intermediul educaţiei oferite în şcoli 
referitor la nevoile copiilor, părinţii ar trebui să se 
familiarizeze cu noţiunea de diferențe individuale. 
În acest fel, ei vor fi pregătiți pentru provocări cum 
ar fi un copil care este sensibil la atingere şi sunet 
sau un copil care reacționează slab, ca şi pentru alte 


78 Nugent, J.K. şi T.B. Brazelton, „Preventive Infant Mental Health: 
Use of the Brazelton Scale“, în H.E. Fitzgerald şi J.D. Osofsky 
(editori), Handbook of mfant Mental Health, Wiley, New York, 1999. 

numeroase variații. Aceste aşteptări vor fi foarte 

utile în prevenirea tiparelor de adaptare deficitară şi 
ajutarea fiecărui copil să deprindă modalităţi pozitive 
şi adaptative de interacțiune şi învăţare. 

NEVOIA DE EXPERIENȚE ADECVATE 
DIN PUNCTUL DE VEDERE AL 
DEZVOLTĂRII 


Pe măsură ce cresc, copiii stăpânesc diferite etape 
de dezvoltare. Fiecare dintre aceste etape oferă ele- 
mente componente fundamentale pentru inteligență, 
moralitate, sănătate emoţională şi abilități şcolare. De 
exemplu, în timpul unei etape copiii învaţă să relaţio- 
neze cu alții cu compasiune şi empatie; în timpul altei 
etape, ei învaţă să descifreze indiciile sociale, iar în alta, 
să gândească imaginativ şi logic. 

În fiecare etapă, sunt necesare anumite experiențe. 
Pentru a învăţa să relaționeze cu alții cu compasiune 
e nevoie de persoane de îngrijire care oferă creştere şi 
educaţie şi interacțiuni empatice. Învăţarea descifrării 
indiciilor sociale necesită ca persoanele de îngrijire să li 
se alăture copiilor în joc interactiv şi negocieri. Gândirea 
creativă şi logică necesită ca persoanele de îngrijire să 

devină parteneri în jocul simbolic, în discuții centrate pe 
opinii şi în dezbateri. 

Când un copil parcurge o nouă etapă de dezvoltare, 
el continuă să aibă nevoie de tipurile de interacțiuni 
asociate cu etapele anterioare. Deoarece noile tipuri 
de interacțiuni se adaugă celor vechi, la vremea când 
copilul ajunge la vârsta şcolară există o varietate de 
experienţe esențiale de care el are nevoie în dezvoltare. 
Mulţi părinţi sesizează intuitiv care sunt aceste expe- 
riențe esenţiale. Ei intuiesc, de asemenea, care sunt 
experienţele achiziționate de copilul lor şi care sunt cele 
care necesită mai multă atenţie sau exercițiu. Unii copii, 
de pildă, au 'nevoie de mai mult exercițiu pentru a învăța 
să relaționeze cu căldură şi încredere. Este posibil ca ei 
să fie mai liniștiți şi mai absenţi în primul an şi numai 
treptat, în al doilea an de viață, să devină mai prietenoşi 
şi mai apropiaţi. Alți copii au nevoie de mai mult timp 
pentru a învăța jocul simbolic. 

Copiii stăpânesc aceste sarcini de dezvoltare într-un 
ritm foarte diferit. A grăbi copilul să parcurgă o etapă 
poate chiar să îl încetinească. Costul este imens. Se 
construieşte atunci o fundaţie şubredă, tot aşa cum, 
dacă fundația unei case este construită în grabă, ea se va 
dărâma uşor la primul uragan. 

Majoritatea programelor destinate copilăriei mici, 
precum şi recomandările National Association for the 
Education of Young Children (Asociaţia Naţională 
pentru Educaţia Copilului Mic) oferă metode adecvate 
din punctul de vedere al dezvoltării. Dificultatea de a 
transforma acest ţel în realitate constă, însă, în iden- 
tificarea celui mai bun mod de a caracteriza abilitățile 
de dezvoltare ale fiecărui copil. Aceasta reprezintă 
o chestiune importantă, căci, dacă putem adapta 
experienţele la nevoile de dezvoltare cele mai presante 
ale copilului, vom putea adesea să ajutăm un copil să-şi 

depăşească deficiențele şi, de asemenea, vom putea să 
promovăm creşterea şi dezvoltarea sănătoase. Deoarece 
capacităţile motorii, cognitive, de limbaj, emoționale şi 
sociale pot să progreseze într-un ritm diferit, trebuie, de 
asemenea, să examinăm nivelul la care copiii au ajuns 
în fiecare dintre aceste domenii. Dacă există o întârziere 
la anumite abilități, putem atunci să înțelegem cum ar 
putea acest lucru să îl afecteze pe copil. 

Există variate modalități în care au fost descrise 
etapele de dezvoltare. Unul dintre autori (SIG) a 
conturat şase etape principale sau şase capacități de 
dezvoltare funcțională, plus trei etape adiționale care 
caracterizează perioada şcolară”. În aceste capacități de 
bază, copilul aduce laolaltă toate abilitățile sale diverse. 
Aceste funcţii arată modul în care capacitățile sale 
mentale conlucrează ca o echipă. Capacităţile cognitive, 
motorii, de limbaj, emoţionale şi sociale acţionează 
împreună pentru a-l ajuta pe copil să învețe să se des- 
curce în lume. 

Aceste etape pot fi descrise după cum urmează. 


Securitatea şi capacitatea de a privi, a asculta 
şi a fi liniștiți 


Una dintre primele capacităţi de care au nevoie toți 
copiii şi, negreşit, copiii de vârstă şcolară este aceea de a 
fi liniştiţi şi, în acelaşi timp, de a fi interesaţi de mediul 
lor şi atenţi la el. Aceasta înseamnă să fie interesaţi de 
oameni, lucruri, privelişti, sunete, mirosuri, mişcări şi 
atenţi la ele etc. 


79 Vezi Greenspan, S.I. şi Lewis, N.B., Building Healthy Minds, Perseus 
Publishing, Cambridge, MA, 1999; Greenspan, S.I. şi Salmon, J., 
Playground Politics, Perseus Publishing, Cambridge, MA, 1993; 
Greenspan, S.I. şi Benderly, B.I., The Growth of the Mind and the 
Endangered Origins of Intelligence, Perseus Publishing, Cambridge, 
MA, 1997. 

Copiilor nu le este uşor să înveţe să fie liniștiți şi, în 
acelaşi timp, să fie atenți la o lume interesantă. În mod 
normal, copiii încep să înveţe această sarcină în primele 
luni de viață. La 3-4 luni, bebeluşii ar trebui să se 
concentreze asupra a ceea ce ating, văd şi aud, fără să-şi 
piardă controlul. Unii bebeluşi zâmbesc şi gânguresc 
în mod natural, înregistrând priveliştile şi sunetele, 
dormind regulat şi mâncând cu uşurinţă. Alţi copii — şi 
sunt mulți - au mai multe dificultăţi în această privință. 
Dacă un copil nu are această capacitate, la orice vârstă, 
atunci trebuie să lucrăm cu el. Nu se poate sări peste 
acest punct de răscruce. 


Relaţionarea: capacitatea de a se simţi afectuos 
şi apropiat faţă de alții 


Securitatea internă care îi dă posibilitatea unui copil 
să fie atent îi oferă şi capacitatea de a fi afectuos, încre- 
zător şi apropiat, atât cu adulţii, cât şi cu cei de o seamă 
cu el. În mod normal, observăm această capacitate atin- 
gând un crescendo timpuriu la vârsta de 4-6 luni, Un 
nou-născut studiază chipurile părinților, gângurind şi 
întorcându-le zâmbetele cu o căldură specială, în timp ce 
se tatonează reciproc şi învaţă împreună despre iubire. 
Vedem acest lucru la un copil de 7 ani, care lucrează 
independent la pupitrul său, care, când se apropie 
învăţătoarea, o întâmpină cu un zâmbet strălucitor şi 
îi arată cu mândrie ce a făcut. Vedem acest lucru la un 
copil de 12 ani care, în recreație, se îndreaptă agale spre 
un grup de prieteni şi începe să glumească şi să discute 
cu ei, punându-şi relaxat braţul pe umerii unuia dintre ei 
şi înghiontindu-l în joacă. 


80 Brazelton, T.B. şi Cramer, B.G., The Earliest Relationship: Parents, 
Infants, and the Drama of Early Attachment, Perseus Publishing, 


Cambridge, MA, 1990. 


Copiii care nu sunt capabili să relaționeze cu oamenii 
în această manieră afectuoasă, încrezătoare - copiii 
care sunt distanţi, retrași şi circumspecți ori cei care se 
aşteaptă să fie umiliți — devin izolaţi şi chiar incapabili 
să audă ce spune cineva. Ar putea să decidă că cel mai 
bine e să fii un singuratic sau să tratezi oamenii ca pe 
nişte lucruri, rănindu-i pe alții pentru că ei nu speră 
să obțină ceea ce vor. De asemenea, ar putea să decidă 
că se pot baza numai pe propriile lor gânduri sau 
experienţe. Neîncrezători în alţii, ei fac efectiv ce vor. 
Pierduțţi în propriile senzații, sentimente şi gânduri, ei 
pot să devină - într-o anumită măsură ~ înstrăinați de 
realitatea exterioară şi de lumea logicii şi obiectivităţii. 
Astfel de copii au o deficiență fundamentală de depăşit 
înainte de a putea trece mai departe la următorul nivel 
de dezvoltare. Motivul este acela că, în primii ani de 
viață, cea mai mare parte a învățării — informații, intuiții 
şi principii - provine din ceea ce învăţăm în cadrul i 
relațiilor. Toate conceptele intelectuale, abstracte pe 
care copiii le vor deprinde mai târziu se bazează pe 
conceptele pe care le învață în cadrul relațiilor timpurii. 


Comunicarea bidirecțională intenționată, 
fără cuvinte 


Cea de a treia capacitate se construieşte pe primele | 
două (trebuie să fii capabil să fii atent şi să relaționezi cu 
oamenii, înainte de a putea să comunici cu ei). De la o 
vârstă fragedă, copiii învață să folosească şi să descifreze 
semnale care sunt exprimate nu prin cuvinte, ci prin 
comportament, expresii faciale, postură a corpului şi 
altele asemenea. Capacitatea copiilor de a comunica se 
desfăşoară într-o succesiune de etape începând între 6 
şi 18 luni. La început, copiii comunică numai nonverbal, 
însă pot să poarte un dialog bogat alcătuit din zâmbete, 

încruntări, arătatul cu degetul, zvârcoliri, răsuciri, 
murmure şi plâns. La 18 luni, copiii sunt adesea foarte 
buni la descifrarea aluziilor nonverbale („atenţionare“). 
Copiii care pot utiliza şi înțelege comunicarea 
nonverbală înțeleg mult mai bine principiile interacți- 
unii umane şi comunicării decât copiii care nu pot face 
acest lucru. Ei au tendința de a fi mai cooperanțţi şi mai 
atenţi la şcoală. Sunt capabili să sesizeze aluzii nerostite 
şi să priceapă situații pe care pe alți copii s-ar putea să 
nu le înțeleagă. Copiii care au dificultăţi cu comunicarea 
nonverbală este posibil să aibă dificultăți la şcoală şi 
cu prietenii deoarece încă mai lucrează la învăţarea 
interpretării aluziilor nonverbale şi la înţelegerea a 
ceea ce vrea să spună cu adevărat cealaltă persoană, 
în loc să se simtă îndeajuns de în largul lor ca să se 
concentreze asupra lecţiilor. Este important de ţinut 
minte că această capacitate de a descifra şi reacționa la 
indiciile nonverbale, pe care un copil o învață foarte de 
vreme în viață, joacă un rol permanent în capacitatea 
copilului de a socializa şi de a învăța pe parcursul 
anilor de şcoală. 


Rezolvarea de probleme şi 
formarea unui sentiment al sinelui 


Pe parcursul acestei etape, copiii mici învaţă cum 
funcţionează lumea. Ei sunt capabili acum să recunoască 
tipare şi să le folosească în rezolvarea de probleme. 
Faptul că ei pot să identifice acţiunile care provoacă 
o reacţie dorită la părinţi duce la o serie complexă de 
interacțiuni. Cum ei reuşesc acum să obțină ceea ce 
Vor - suc, o jucărie sau o îmbrățişare -, copiii de 14-18 
luni încep să capete un sentiment al sinelui. Din aceste 
experienţe afective timpurii, legate de rezolvarea pro- 
blemelor împreună cu o altă persoană, se dezvoltă un 

număr de capacități cognitive şi curiozitatea incipientă 
pe care se clădeşte cercetarea ştiinţifică. 


Ideile emoţionale 


În etapa următoare, copiii încep să înveţe să îşi 
formeze reprezentări sau imagini mentale — să îşi i 
formeze idei despre dorinţele, nevoile şi emoțiile lor. Un 
copil care spune: „Vreau creionul ăla“, în loc ca doar să 
îl înhaţe, utilizează simboluri. Observăm această eapaci- i 
tate atunci când copiii zic: „Dă-mi aia“ sau „Sunt fericit“ 
ori „Sunt trist“. Ei încep să substituie un gând sau o 
idee („Mi-e foame!“) unei acțiuni (datul cu piciorul sau 
lovirea). Ei nu doar că trăiesc emoția, ci sunt şi capabili 
să experimenteze ideea de emoție, pe care apoi o pot 
exprima în cuvinte sau în jocul simbolic. Ei folosesc ] 
o idee, exprimată în cuvinte, pentru a comunica ceva 
despre ce vor, ce simt sau ce au de gând să facă. 

Această capacitate deschide o nouă lume de provo- 
cări: copiii pot să înceapă să îşi exerseze mintea, trupul 
şi emoțiile ca pe o totalitate. Este esențial ca ei să fi 
deprins acest tip de comunicare când ajung în primii ani 
de şcoală, ca să poată atât să înţeleagă cuvintele care le 
sunt spuse, cât şi să utilizeze cuvinte şi idei pentru a se 
exprima. 

Mulţi copii (şi adulţi) continuă să aibă dificultăți în 
ceea ce priveşte această capacitate. Ei pun semnul egal 
între sentimente sau gânduri şi acțiune. Copiii care nu 
pot să îşi identifice intențiile şi sentimentele şi care au 
doar o abordare a vieții bazată pe acţiune sunt mult mai 
capabili de a folosi agresiunea ca mijloc de a face față 
situaţiilor dificile. 

În mod natural, copiii învață aceste etichete emoţio- 
nale în familie, experimentând zi de zi legarea cuvin- 
telor de ceea ce se petrece în interacțiunile şi în corpul 

lor. Copiii învaţă auzindu-i pe alţii folosind cuvinte 
pentru a-şi exprima emoțiile în anumite contexte, iar 
apoi, când ei trăiesc aceeaşi emoție sau experienţă, 
încearcă să folosească acele cuvinte. Dacă eforturile lor 
sunt întâmpinate cu empatie şi sunt lăudate exagerat, 
conexiunea dintre acel cuvânt sau concept şi sentiment 
este consolidată. 


Gândirea emoțională 


Următoarea capacitate antrenează depăşirea simplei 
etichetări a unui sentiment — copiii dobândesc capacitatea 
de a gândi cu aceste imagini. Între vârsta de 2,5 şi 3,5 ani, 
copiii iau acele idei emoţionale pe care le-au ridicat de 
la nivel comportamental la nivelul ideilor şi fac legături 
între diferite categorii de idei şi sentimente: „Sunt supărat 
azi pentru că n-ai venit să te joci cu mine“ sau „Sunt 
fericit fiindcă mami a fost drăguță“. Dacă stai să te gân- 
deşti, această legătură întruchipează un punct de vedere 
destul de sofisticat - înseamnă corelarea a două senti- 
mente peste timp şi sesizarea faptului că unul îl provoacă 
pe celălalt. Această capacitate de a construi legături între 
idei, la un nivel emoțional, stă la baza întregii gândiri 
logice viitoare. Logica şi gândirea de tip cauză-efect mai 
abstracte sunt clădite pe această gândire fundamentală de 
tip cauză-efect. De fapt, gândirea emoțională reprezintă 
fundamentul pentru toată gândirea viitoare. 

De asemenea, în această etapă, copiii leagă toate 
acele idei care au de-a face cu „eu“ şi toate acele idei care 
țin de „non-eu“. În acest fel, ei încep să facă o distincție 
între închipuire (lucruri care sunt în mine) şi realitate 
(lucruri care sunt în afara mea). De asemenea, ei sunt 
capabili să utilizeze această distincție „eu-non-eu“ 
pentru a-şi controla impulsurile şi pentru a se gândi şi a 
planifica în viitor: „Dacă fac ceva rău altcuiva, s-ar putea 

să supăr cealaltă persoană şi e posibil să fiu pedepsit“. 
Pentru a reuşi la şcoală, copiii trebuie să poată înțelege 
că acţiunile au consecinţe — adică să îşi imagineze felul în 
care acţiunile lor de azi îi vor afecta mai târziu — deoarece 
mare parte din şcoală este orientată spre viitor. Temele 
pentru acasă nu au mare sens pentru copii dacă ei nu 
îşi dau seama că rezultatele acestora vor fi mai multe 
cunoştinţe, note bune, laude din partea profesorilor şi 
părinţilor şi un sentiment plăcut în ei înşişi. Ei trebuie 
să fie capabili să tolereze frustrarea, să persevereze 
într-o sarcină şi să anticipeze realizarea. 


Gândirea triangulară, vârsta fantasmelor 
şi omnipotenţei 


În prima etapă din anii de şcoală, copiii îşi dezvoltă 
şi mai mult abilitățile de a relaţiona, a comunica, a-şi 
imagina şi a gândi. În această etapă, care are tendința. 
de a se întinde între 4,5 şi 7 ani, totul este încă posibil. 
Selma Fraiberg a descris pentru prima oară sentimentul 
de grandoare şi magie în această perioadă“. Copiii 
manifestă curiozitate faţă de viață, au o expresivitate 
îndrăzneață („Sunt cel mai bun!“) şi un profund senti- 
ment de uimire față de lume. 

Această etapă este denumită în mod obişnuit stadiul 
oedipian: potrivit acestei ipoteze, băieții au fantasme 
erotice legate de mamă şi fetele legate de tată, iar copiii 
capătă rivalități puternice faţă de părintele de sex opus, 
care coexistă cu sentimente iubitoare. Această fază intro- 
duce un nou tip de relaţie: relația triunghiulară. Mama 
şi tată! nu se mai substituie cu uşurinţă unul pe altul, aşa 
cum puteau să facă atunci când copilul era mai mic, când 
nevoile lui esenţiale erau siguranța şi încrederea. 


81 Fraiberg, S., Anii magici, Editura Trei, Bucureşti, 2009. 

Existența a trei persoane într-un sistem îi oferă 
copilului o mai mare flexibilitate emoţională, Copilul 
nu trebuie să privească relația cu fiecare părinte ca pe 
o situaţie de tip totul sau nimic. Un triunghi este un 
eficient sistem de verificări şi echilibrări emoționale, 
care îi permite copilului să desluşească şi să-şi rezolve 
sentimente complicate, fără accese explozive. Sunt 
manifestate şi epuizate tot felul de rivalități şi intrigi. 

În acelaşi timp, aceşti ani când „lumea e a mea“ pot fi 
o perioadă de mari temeri. Sentimentul de grandoare şi 
viaţa plină de fantezie constituie o sabie cu două tăişuri. 
Copiii se înspăimântă uşor de propria lor putere. S-ar 
putea să se teamă de vrăjitoarele de sub pat, de fantome 
şi de răufăcători care vor veni să îi răpească. Vor să dea 
fuga în patul mamei şi tatălui pentru a fi apărați. 

Dacă totul decurge bine, copiii ies din această etapă 
cu anumite capacități: puterea lor de înțelegere a 
realității începe să fie mai mare, deşi ei încă posedă o 
fantezie activă şi un grad de omnipotență grandioasă. 
Sunt capabili să înțeleagă relații mai complexe şi, 
în acest fel, devin mai stabili emoțional. Încep să îşi 
dezvolte capacitatea pentru emoții mai „adulte“, cum 
ar fi vinovăția sau empatia (deşi empatia le dispare cu 
uşurinţă atunci când se simt geloşi sau competitivi). Ei 
pot să treacă printr-o gamă mai largă de emoţii şi drame 
afective — care gravitează în jurul dependenţei, rivali- 
tății, mâniei şi iubirii, de exemplu. Toate aceste abilități 
îi înzestrează pe copii pentru a ieşi din familie şi a intra 
în lumea largă. 


Vârsta prietenilor de-o seamă cu ei şi a intrigilor 
Pe măsură ce parcurg vârsta de 7-8 ani, orizontul 


copiilor se extinde. Lumea lor o repezintă ceilalți copii. 
Ei încep să treacă din etapa de dezvoltare centrată pe 

familie în lumea cu multe fațete a celor de-o vârstă cu ei, 
intrând în intrigile de la locul de joacă. 

Copiii se definesc acum mai mult după modul în care 
se potrivesc cu colegii de clasă. Imaginea lor de sine 
începe să se definească, în parte, după ierarhia care pre- 
domină la locul de joacă. În toate, de la performanţele 
sportive la popularitate, înfăţişare, inteligență şi haine, 
copiii se clasează singuri printre ceilalți. 

Copiii dobândesc importante beneficii din auto- 
definirea ca membri ai grupului. De pildă, capătă-o 
imensă abilitate pentru gândirea complexă. Pentru a se 
descurca bine în încâlceala relaţiilor multiple din cadrul 
unui grup, ei trebuie să înveţe să raționeze la un nivel 
foarte sofisticat. Ei învaţă: „Nora s-ar putea să vrea să se 
joace cu Emily nu pentru că mă urăşte sau fiindcă sunt 
o prostănacă, ci pentru că astăzi Emily e cea mai bună 
prietenă a ei, iar eu sunt a doua cea mai bună prietenă a 
ei şi Joey e al treilea cel mai bun prieten al ei. Însă asta 
s-ar putea să se schimbe, mai ales dacă o invit pe Nora la 
mine acasă de câteva ori şi o las să se joace cu jucăriile 
cele noi pe care le-am primit de ziua mea“. 

Această capacitate de a diagnostica dinamica gru- 
pului îi ajută pe copii să dobândească abilităţi cognitive 
şi sociale care vor fi foarte prețioase la şcoală - şi dincolo 
de şcoală, în lumea reală. Ei învață că cea mai mare parte 
a vieţii funcţionează în nuanțe de gri, nu în extremele 
de tipul totul sau nimic. Determinarea mărimii acestor 
nunaţe subtile necesită înțelegerea faptului că senti- 
mentele şi relaţiile pot să existe în termeni relativi. Un 
copil începe să înveţe că „Pot să fiu un pic furios într-o 
zi, foarte furios în ziua următoare şi încă şi mai furios în 
altă zi“. 

La această vârstă, competiția poate să fie foarte 
intensă. Jocurile sunt luate foarte în serios („Ai trişat 
şi ştiu asta!“). Copiii ar putea fi intoleranţi dacă cineva 

(oricine în afară de ei înşişi) schimbă regulile şi este 
posibil să se simtă foarte ofensaţi de pierderea unui joc. 
În această etapă din viaţă, umilirea, pierderea respec- 
tului şi dezaprobarea ar putea să constituie cele mai 
mari temeri ale unui copil. 


Sentimentul interior al sinelui 


De pe la 10-12 ani, copiii încep să dobândească un 
înțeles mai substanţial cu privire la cine sunt ei. Treptat, 
sunt tot mai capabili să îşi creeze o imagine interioară 
despre ei înşişi, bazată pe țelurile şi valorile lor în 
formare, şi despre cine sunt ei ca oameni, mai degrabă 
decât despre cum îi tratează ceilalți de la o zi la alta. 
Totuşi, s-ar putea să se simtă prinşi între dorinţele copi- 
lăriei, legate de apropiere şi dependență, şi dorinţa lor 
de a creşte şi de a fi adolescenți şi adulți tineri. Uneori, 
ei sunt sfidători - „Cine are nevoie de tine?“ sau „Ştiu 
mai bine decât tine!“ Alteori, se tem de independența 
lor - „Nu vreau să merg la şcoală. Vreau să rămân acasă!“ 

Ei se pot agăța acum de două realități: realitatea 
grupului celor de-o vârstă cu ei şi realitatea lor interi- 
oară formată din valori şi atitudini, aflată în dezvoltare 
(de pildă, „Vreau să fiu profesor într-o bună zi“). 

Desigur, aceste etape nu încheie parcursul. Ele ne 
trec doar prin anii de şcoală elementară. În timpul ado- 
lescenţei, copiii îşi continuă acest proces de învăţare a 
modului de a se descurca bine chiar şi în sfere interioare 
şi exterioare mai complexe. Însă, după ce copiii deprind 
aceste abilități de bază, ei au fundamentul pentru a 
rezolva, cu ajutorul familiei, profesorilor şi prietenilor, 
multe dintre încercările şi dramele specifice care se ivesc 
în viaţă. 

Suntem înclinați să ne concentrăm atenţia pe multe 
abilități izolate din sfera motorie, a limbajului sau din 

cea şcolară. Cu toate acestea, deoarece aceste abilități 
posedă componentele fundamentale ale capacităților 
mai integrate pentru inteligență şi sănătate emoțională, 
credem că ele ar trebui să fie folosite de părinţi, medici 
pediatri şi educatori pentru a urmări şi a înțelege 
creşterea şi dezvoltarea unui copil. Ele pot fi utilizate 
împreună cu modelul Puncte de cotitură. Pentru aplicații 
practice, ele pot fi redate în forma unei curbe a creşterii. 
(Vezi Anexa.) 

A acorda atenţie nivelurilor de dezvoltare şi experien- 
pelor necesare pentru fiecare nivel are o valoare mult mai 
mare decât una pur academică. Ne ajută să înțelegem 
unde se situează copiii sau de ce fel de experiențe au 
nevoie. Ne spune cum să echilibrăm viaţa copilului şi ce 
feluri de experienţe să îi punem la dispoziție în vederea 
unei creşteri şi dezvoltări sănătoase. (Vezi în Anexă 
Principiile generale ale Punctelor de cotitură şi Curba 
creşterii şi dezvoltării.) 

De exemplu, îi punem pe preşcolari să joace jocuri 
simbolice sau să stea în faţa computerului şi să dobân- 
dească abilităţi preşcolare? Se poate argumenta că jocul 
simbolic este sănătos pentru dezvoltarea emoțională, 
dar că joaca la computer şi învățarea pronunțării pe 
litere şi a cititului vor fi mai bune pentru dezvoltarea 
intelectuală şi şcolară. Însă înţelegerea experienţelor de 
care au nevoie copiii pentru a stăpâni diferite niveluri de 
dezvoltare ne spune că acest argument este pur şi simplu 
fals. Jocul simbolic, însoţit de discuţii lungi, dezbateri 
şi conversații centrate pe opinii (în care îi întrebăm pe 
copii ce părere au şi îi provocăm cu întrebări de tip „de 
ce“), este mult mai important decât programele educa- 
tionale bazate pe utilizarea computerului, care funcțio- 
nează mai mult pe abilități de memorie papagalicească 
sau pe tipuri foarte structurate de capacități teoretice. 
Asta nu înseamnă că spunem că 20-30 de minute de 

jocuri la computer centrate pe învăţare nu ar putea să fie 
folositoare, ci că mare parte din zi ar trebui petrecută în 
interacțiuni de învățare dinamice. 

A ajuta un copil să treacă prin aceste etape şi a stimula 
aceste capacităţi fundamentale necesită mult timp şi 
multă energie din partea adultului, mult timp petrecut pe 
podea, interacţionând cu copilul. Acest lucru nu se poate 
face în 15 minute pe zi sau de către un părinte obosit care 
vrea doar să stea comod şi să se uite la ştirile de seară. 
Pentru asta este nevoie de un părinte energic, care se 
poate bucura sincer de copilul său mic ori de preşcolarul 
său şi de capacităţile în formare ale acestuia. 

Similar, când copilul trece din perioada preşcolară 
în perioada şcolară, trebuie să ne angajăm în noi tipuri 
de interacțiuni, care implică niveluri mai ridicate de 
creare şi corelare logică a ideilor şi de reflectare asupra 
acestora. Miza este foarte mare (copilul să simtă că se 
are grijă de el şi că e în siguranţă; să îşi dezvolte capa- 
citatea de gândire reflexivă, comparativă, în „nuanţe 
de gri“; să aplice aceste capacităţi la relaţiile cu cei de 
vârsta sa şi în activitatea şcolară). Un tipar alcătuit din 
privitul la televizor şi efectuarea temelor pur şi simplu 
nu va da rezultate, deoarece, deşi copilul s-ar putea ca 
temporar să se descurce bine la şcoală, nu va deprinde la 
perfecție aceste abilități fundamentale. Fiecare zi trebuie 
să fie echilibrată. Ar trebui să existe prilejuri de joacă 
unu-la-unu, de cel Puțin trei-patru ori pe săptămână. De 
asemenea, trebuie să se stabilească ocaziile când părinţii 
se alătură intereselor copilului şi se joacă împreună. 
Când copilul începe efectuarea temelor, apare o nouă 
ocazie pentru participarea părintelui şi pentru discuţii 
părinte-copil. Chiar şi negocierile cu privire la sarcinile 
în gospodărie şi realizarea împreună a treburilor casnice 
pot să conţină o interacțiune animată şi rezolvare de 

Pentru a menţine acest nivel de participare şi implicare 
este necesar ca părintele să fie disponibil în cea mai mare 
parte a orelor serii pentru teme, cină şi joacă, precum şi 
pentru discuţii care să stimuleze abilităţile de reflecţie 
ale copilului, aflate în formare (compararea prietenilor, 
înţelegerea lecţiilor şi a cărților pe care le citeşte copilul). 
Pe scurt, anii de şcoală necesită un echilibru între 
prieteni, timpul petrecut în familie, activități şi muncă 
şcolară. Când un copil petrece un interval exagerat de 
timp cu efectuarea temelor, de exemplu, doar ca să ţină 
pasul, acest lucru s-ar putea să nu fie benefic pentru el. 
S-ar putea să fie nevoie de discuţii cu şcoala. Dacă acel 
copil are nevoie să meargă într-un ritm mai lent pentru 
a păstra un echilibru în viața sa şi a deprinde abilitățile 
fundamentale de gândire şi cele caracteristice celor de 
aceeaşi vârstă cu el, atunci este posibil ca progresul şcolar 
să trebuiască să aibă loc un pic mai lent, eventual o parte 
din vară fiind petrecută în activități şcolare. 

Această echilibrare a experienţei zilnice include 
chestiuni elementare precum limitarea timpului petrecut 
la computer şi televizor, care nu numai că nu oferă 
interacţiune umană, dar poate să stimuleze în exces 
sistemul nervos al copilului. Timpul petrecut cu prietenii 
constituie o experienţă de dezvoltare foarte importantă 
pentru preşcolari şi elevii din ciclul elementar, precum 
şi pentru adolescenţi. Joaca alături de cei de aceeaşi 
vârstă îl ajută pe copil să învețe lucruri noi despre 
relaţii şi implică abilități de reflecţie avansate, pentru a 
rezolva complicațiile care se ivesc în interacţiunile cu cei 
de aceeaşi vârstă. Experiențele de dezvoltare adecvate 
implică şi activităţi în familie. Acestea pot fi jocuri 
în care copiii fac echipă cu mama şi tatăl sau discuţii 
familiale constructive despre reguli, despre începerea 
cultivării unei grădini de legume sau legate de plănuirea 
unei excursii. 

Este mai mare probabilitatea ca fraţii să se joace îm- 
preună când fiecare dintre ei se simte îngrijit şi educat, 
în siguranţă şi apreciat de părinți, astfel încât ei nu sunt 
nevoiţi să se ia la întrecere pentru nevoile vieţii. Atunci 
ei se pot întrece pentru plăcerea competiţiei în sine, 
adică pentru a-şi arăta măiestria, nu pentru a concura ca 
să fie iubiți sau apreciați. Acest fel de competiţie jucăuşă 
dă naştere unui simţ asertiv sănătos, care se va mani- 
festa în activitatea şcolară, în sport sau în carieră. 

Aşa cum spuneam, toate experiențele despre care am 
discutat necesită un timp însemnat din partea părinţilor. 
Unul dintre autori (TBB) a înfățişat adesea importanța 
orei când părinţii se întorc de la serviciut2, Părinţii 
trebuie să îşi păstreze nişte energie pentru întoarcerea 
acasă. Trebuie să fie pregătiți ca toată lumea să o ia 
razna când ajung ei. Copiii îşi păstrează protestele şi 
sentimentele de tristețe până când se află în siguranță, 
în timp ce părinţii pot să cheme copiii să stea într-un 
balansoar mare şi să întrebe: 

— Cum a fost ziua de azi? 

- Groaznică! 

- Şi a mea la fel. Mi-a fost dor de voi toată ziua. 

Înainte de a începe pregătirea cinei sau orice altă 
sarcină, părinții şi copiii au nevoie de un răstimp 
relaxat, de trândăveală, în care doar să relateze despre 
ziua respectivă şi să stea împreună. Apoi, când toată 
lumea s-a reapropiat, părinții şi copiii pot să trebă- 
luiască împreună în bucătărie. Adesea, copiii sunt 
recunoscători să se simtă parte din soluţie. 

În cazul copiilor de vârstă şcolară, ambii părinţi 
trebuie să fie complet disponibili cam de pe la ora 6 
seara. În majoritatea familiilor, există o pendulare 
permanentă, fără delimitări precise, între intervalele 


e E iz stii raid 
82 Brazelton, T.B., Puncte de cotitură: ed. citate; Brazelton, T.B., 
Working and Caring, Ed. Perseus Publishing, Cambridge, MA. 1985. 

în care se efectuează teme, activităţi de joacă, servirea 
cinei şi chiar un pic de privit la televizor sau de jucat la 
computer. Părinţii pot să fie atenți la echilibrul general 
dintre aceste intervale de timp şi să se asigure că este 
unul sănătos. 

Această pendulare ar trebui să aibă loc într-un ritm 
care să mulțumească nevoile membrilor familiei. În 
general, copiii vor orchestra acest ritm dacă părinții 
sunt disponibili (dacă mama nu se ascunde în spatele 
navigării pe internet sau dacă tatăl nu e prea ocupat să 
dea telefoane). A fi disponibil (iar copiii simt disponibi- 
litatea părinţilor) îi face pe copii să vină şi să-i caute pe 
părinți pentru joacă, sfaturi şi ajutor la teme. 

însă în familiile în care unul sau amândoi părinții 
ajung acasă la ora 7, 7:30, 8 sau mai târziu (în loc să 
înceapă timpul petrecut cu familia la ora 6 seara), se 
creează o atmosferă stresată, zorită. Dacă mama vine 
devreme acasă şi este apoi singură cu copiii, aşa cum se 
întâmplă în unele familii (în altele, tatăl este acela care 
ajunge primul acasă), ea se simte stresată şi împovărată 
de nevoile copiilor, care în mod invariabil se ceartă între 
ei şi se simt copleșiți. Când ambii părinţi ajung acasă 
repede, se creează o atmosferă mult diferită. Cei doi pot 

să formeze o echipă minunată. 

Mulţi părinți cred că un astfel de program este ne- 
realist. Unii simt că nu-şi pot permite să pună mâncare 
pe masă şi să le asigure copiilor un acoperiş deasupra 
capului dacă ajung acasă la ora 6-6:30. În unele cazuri, 
este adevărat. În altele, este o chestiune de priorități. 
Adesea, serile târzii sau weekendurile pot fi folosite 
astfel încât părinții să lucreze acelaşi număr de ore fără 
a lua din intervalul orar vital dintre 6 şi 9:30 seara, 
necesar pentru viaţa de familie. 

În cazul copiilor de vârstă preşcolară şi şcolară, în 
timpul după-amiezilor târzii, ar trebui să fie disponibil 

un părinte sau o persoană de îngrijire foarte stabilă (o 
bunică, mătuşă sau o bonă care locuieşte cu familia, 

de pildă). Să stea toată ziua la şcoală şi după aceea să 

fie înscrişi în programe de tip after-school până la ora 
6:30 seara nu este potrivit pentru dezvoltarea majorității 
copiilor de această vârstă. Un program de tip after-school 
de la 2 la 4 sau de la 3la 5 după-amiaza, unde copiii 

se pot juca alături de cei de-o vârstă şi pot să participe 
la cluburi sau alte activități organizate, poate să dea 
rezultate în cazul copiilor de vârstă şcolară. Hawaii are 
un program (cinci-0) în care statul finanţează toate 
programele de tip after-school. Totuşi, după-amiaza 
târziu, copiii au nevoie să petreacă un timp cu părinţii 
lor, într-o viaţă de familie relaxată. 


Discuţie 


SIG: Care sunt experienţele cotidiene tipice din viața 
unui copil? Substituim experienţele virtuale celor reale 
sau supraîncărcăm programul copiilor cu sporturi de 
echipă, în loc pur şi simplu să ieşim cu ei afară în curte 
şi să batem mingea împreună? 

TBB: Acest lucru este valabil mai ales în cazul copiilor 
din familii mai înstărite, Aici, fiecare oră s-ar putea 
să fie programată. Trebuie să existe o bună parte din 
viaţa copilului când adultul să nu încerce să facă din el 
o persoană care învață mai bine. Copilul are nevoie să 
relaţioneze cu cei de vârsta sa. 

SIG: Când eram eu copil, ieşeam la locul de joacă de 
peste drum şi ne împărțeam în tabere, după care in- 
ventam propriile noastre jocuri. Acum, există antrenori 
care le spun copiilor ce să facă şi totul este programat 
conform unui orar. Există şi familii cu totul diferite care 
ies în curte şi îşi născocesc propriile jocuri şi reguli. La 
vârste mai mici, asta e mult mai creativ şi mai distractiy 

decât sporturile de echipă. Trebuie să ne punem între- 
bări cu privire la ce anume pierd copiii prin faptul că nu 
îşi petrec pur şi simplu timpul liber împreună, udându-se 
pe picioare în pârâu şi inventându-şi propriile jocuri. 
Foarte adesea, privitul la televizor înlocuieşte joaca 
„de-a hoţii şi vardiştii“ în spatele casei. 

TBB: Trebuie să examinăm modul în care îşi petrece, 
de fapt, un copil ziua. 

SIG: Să zicem că este la şcoală până la ora 2:30 sau 3 
după-amiaza. Când ajunge acasă, ia o gustare şi părinții 
insistă să se apuce de teme. Nu iese afară să se joace, nu 
se duce să construiască o căsuță în copac. La 4:30 sau 5, 
s-ar putea să aibă antrenament la fotbal sau oră de balet, 
care implică şi un drum lung cu maşina, apoi cina, încă 
un pic de teme, după care merge la culcare. Aşa arată 
ziua lui. Dacă mai rămâne timp, de obicei este petrecut 
în faţa televizorului. Există foarte puțin timp în acest 
program pentru a sta pur şi simplu cu un prieten din 
vecini. Ce părere avem despre asta? Dată fiind natura 
sistemului nervos... 

TBB: Trebuie plătit un preț. Pentru că nu are ocazia 
de a-şi încerca ideile la joacă, un copil îşi pierde spon- 
taneitatea. Se învaţă foarte multe din imitarea celor de 
aceeaşi vârstă, din testarea limitelor, din faptul de a 
învăţa cum să împarți cu cineva. 

SIG: În cazul familiilor cu care mă întâlnesc, spun 
adesea: „Când Johnny şi Susie vin acasă de la şcoală, 
ei au nevoie să iasă afară şi să se joace cel puţin o oră“. 
Insist să existe 4-5 ocazii pe săptămână în care cop 
să se joace. Susie vine acasă de la şcoală şi găseşte nişte 
copii din vecini sau are o prietenă care vine în vizită 
ori merge ea acasă la o prietenă, să se joace o oră-două. 
Să înceapă efectuarea temelor la ora 5. Dacă există un 
antrenament la fotbal, lasă copilul să se întâlnească cu 
un alt copil înainte de antrenament pentru o jumătate 

de oră sau 45 de minute, doar ca să îşi petreacă timpul 
împreună. Majoritatea copiilor nu au prilejul să înveţe 
despre relaţionarea cu cei de aceeaşi vârstă, aşa cum 
spuneai. A te înțelege bine cu alți copii este o abilitate 
care îşi are propriile-i procese. Pentru a fi capabil să 
facă față competiţiei şi respingerii, ambele constituind 
o parte a relaționării cu cei de aceeaşi vârstă, copiii au 
nevoie să petreacă multe ore împreună. Fără ocazia de 
a trăi umilirea şi tachinarea, eşti pus în dificultate în 
relațiile adulte. Dacă nu aloci mai multe ore pentru asta, 
nu vei deprinde aceste abilități. 

TBB: Copiii au nevoie de o întreagă varietate de expe- 
rienţe. Au nevoie de timp petrecut cu prietenii de seama 
lor, de timp petrecut la computer, de timp cu familia şi 
de nişte ore în care să facă pur şi simplu ce vor ei. Însă 
cred că va trebui să le programăm joaca, de vreme ce se 
pare că acesta e modul nostru de viață. 


Timpul liber petrecut împreună 


SIG: Părinţii şi copiii au nevoie şi de timp neorga- 
nizat, mai ales în acei ani formatori când părinții s-ar 
putea să fie la serviciu sau ocupați să-i ajute pe copii la 
teme. Însă ei au nevoie de acest timp neorganizat şi în 
adolescenţă, şi chiar şi după anii adolescenţei. Familiile 
au nevoie de „timp de trândăveală împreună“, nu de 
efectuare a temelor sau de activități organizate. 

TBB: Este necesar să facem loc din când în când 
pentru câte o oră când copilul nu trebuie să facă nimic. 
De asemenea, recomand o întâlnire cu fiecare părinte. 
Doar ei doi, timp pentru a fi împreună. Fiecare copil are 
nevoie de asta. Ellen Galinsky de la Family and Work 
Institute (Institutul pentru Muncă şi Familie) a inter- 
vievat copii cu părinţi care lucrau. Ceea ce le lipsea cel 
mai mult acestora (când acest lucru nu era possibil) era 

„să petreacă timp liber“ cu un părinte ocupat. Nu „timp 
special“, ci doar „timp liber“ împreună“”. 

SIG: Da, toți copiii în anii de şcoală elementară au 
nevoie de timp pentru a-şi suna un prieten şi a sta la 
taclale, precum şi de a petrece timp liber cu mama şi 
tatăl, pur şi simplu tăind frunză la câini. Acestea sunt 
prilejurile pe care ți le aminteşti ulterior ca momente 
plăcute, deoarece comunicaţi unul cu altul. 

TBB: Recomand ca părinţii care lucrează să intre 
în casă şi să nu facă absolut nimic, doar să se aşeze 
cu copiii şi să spună: „Cum a fost azi?“ După un timp, 
copiii vor deveni nerăbdători şi vor fi gata să se învârtă 
prin casă şi atunci îi poți duce în bucătărie şi să-i laşi să 
te ajute să pregăteşti cina. Copiii care ajută într-o familie 
ocupată simt că au o contribuţie şi că este nevoie de ci. 


Limite la televizor şi jocurile pe computer 


SIG: Asta ne duce înapoi la discuţia anterioară despre 
protecţie şi siguranţă: este necesar să protejăm copiii 
de utilizarea excesivă a televizorului şi jocurilor pe 
computer. Adesea, acele momente petrecute împreună 
nu au loc niciodată fiindcă televizorul este pornit. Când 
oamenii se îngrijorează în legătură cu televiziunea, 
atenţia este concentrată asupra conţinutului, care este 
o problemă, însă cea mai mare vătămare o reprezintă 
pasivitatea. Pericolul mai mare, când vine vorba despre 
televiziune, este lipsa interacțiunii reciproce. Copiii 
ratează interacțiunea reciprocă, schimbul sau reci- 
procitatea care mobilizează sistemul nervos central în 
căile integrate de conducere a impulsului şi care duce 
la dezvoltare. Când această privare este combinată cu 
violența de la televizor, ai parte de două rele în acelaşi 


83 Galinsky, E., Ask the Children: What America's Children Really Think 

timp. Aj nişte oameni aflaţi într-o stare aproape hipno- 
tică, asaltați de imaginile negative de la televizor. Când 
copiii sunt afară şi se joacă de-a hoţii şi vardiştii, asta 
este în regulă, deoarece ei rezolvă situaţia dintre băieții 
buni şi băieții răi şi se gândesc la justiţie şi injustiţie. 
Lucrează la temele vieţii, ceea ce este foarte diferită de 
pasivitate şi simpla absorbire a imaginilor de pe ecran. 

TBB: Am studiat ce se întâmplă cu copiii de 3 ani 
când stau în faţa televizorului şi am descoperit cât sunt 
de epuizați emoțional şi în ceea ce priveşte autonomia. 
După 30 de minute de privit la televizor, când sunt luați 
din fața ecranului, sunt terminaţi. Le-am făcut copiilor 
nişte teste privind pulsul şi respirația, iar acestea au 
evidenţiat efectul asupra cortexului. La început, copilul 
era stimulat, apoi intervenea obişnuirea. După ce opreai 
procesul de obişnuire, copilul „exploda“ şi intra într-o 
stare de descărcare prin activitatea motorie şi autonomă. 
Obişnuirea este modul în care creierul îl protejează pe 
copil de stimularea excesivă. 

Mai ţii minte cutiile Skinner?%4 Părinţii îmi po- 
vesteau că, atunci când copiii lor se aflau în acestea, 
dormeau buştean, iar când erau scoşi de acolo, se 
urcau pe pereți. La vremea aceea, am considerat asta 
un efect al sistemului homeostatic. Vedeam acelaşi 
lucru la copiii din faţa televizorului, testându-le 
pulsul şi respiraţia. Intrau în această stare hipnotică şi 
electroencefalogramele lor arătau o linie dreaptă. Când 
erau luaţi de la televizor, totul o lua razna. Pentru 
mine, era un exemplu al vătămării provocate de aceste 
situaţii artificiale. 


84 Skinner, B.F., profesor de psihologie la Universitatea Harvard, a 
creat nişte leagăne transparente, închise, pentru a observa 
comportamentul bebeluşilor. Acestea aveau nişte motoraşe pentru 
aer condiționat, care scoteau un Zumzet. Nou-născuții s-au obişnuit 


la zumzet într-un somn profund. 


SIG: Dacă nu i-ai fi urmărit după ce se uitau la 
televizor, ci doar le-ai fi măsurat funcţionarea fiziologică 
în timp ce se uitau la televizor, ai fi putut să crezi că 
erau într-o stare de odihnă. Nu semăna cu o stare de 
nestimulare. 

TBB: Am considerat întotdeauna asta drept un proces 
activ, de protecţie. Pulsul încetinea şi devenea regulat. 
Nu exista nicio variație. Şi respiraţia încetinea şi devenea 
regulată, fără nicio variație, în ciuda asaltului de lucruri 
care veneau de la televizor. Apoi electroencefalogramele 
începeau să arate ca şi cum copiii ar fi dormit. 

SIG: Lipsa de variație era un semn de stres în sistem. 
Când mă uit la televizor seara târziu, mi se pare greu să 
mă întorc la ce am de lucru. Mă simt obosit şi nu mai am 
energie deloc. Până la urmă, mă reapuc de lucru, însă 
îmi ia mult să ies din starea aceea pasivă. Pare să existe 
ceva relaxant în a nu avea nimic de făcut, însă este o stare 
psihologică din care se iese greu pentru a te reintegra. 

TBB: Trebuie să punem limite pentru televizor? Aş 
zice că în cazul copiilor de vârstă şcolară este suficient 
să se uite la televizor o oră pe zi în timpul săptămânii 
şi două ore în weekend. Lasă-i pe copii să te ajute să iei 
decizia cu privire la ce emisiuni să se uite, însă părintele 
deține, totuşi, controlul. Ar trebui să considerăm 
televizorul drept unul dintre cei mai mari competitori la 
sufletul şi mintea copiilor noştri. Ar trebui să-l luăm în 
serios. 

SIG: O oră pe zi este realist. Dar dacă ar fi să vorbim 
despre un interval de timp ideal, aş încerca să reduc 
uitatul la televizor la o jumătate de oră în timpul zilelor 
de şcoală şi o oră sau poate două în weekend. Dar 
se întâmplă adesea ca părinţii să vină acasă şi să dea 
drumul la televizor, ca să se uite la ştiri, şi apoi familia 
se uită la televizor împreună. Este un lucru care creează 
dependenţă. 

TBB: Mai sunt şi alte tehnologii media care au acelaşi 
efect, de pildă jocurile pe computer. 

SIG: Dacă nu au altceva de făcut, copiii sunt în stare 
să stea patru ore să se joace la computer. Aceste jocuri 
sunt repetitive, nu solicită mintea. Mulţi copii ar prefera 
jocul interactiv, dacă li s-ar oferi ocazia. Am înregistrat 
video copii jucându-se la computer şi apoi jucând jocuri 
demodate, precum jocurile de cărți. În cazul jocurilor pe 
computer, a existat foarte puțină exprimare emoțională 
sau interacțiune. În cazul jocurilor de cărți, copiii au 
prins viaţă. Râdeau, discutau şi rezolvau probleme. Se 
petreceau mult mai multe lucruri. 

TBB: Însă eu am văzut copii cu dizabilități de învățare 
care pur şi simplu prindeau viață într-un mod incredibil 
în timp ce jucau aceste jocuri pe computer. 

SIG: Avem programe pe care le folosim pentru copiii 
cu probleme de dezvoltare, nişte programe pentru 
vorbire şi limbaj sau programe pentru matematică. 
Acestea implică jocuri pe computer. Ele sunt OK; dar 
chiar şi acolo, dacă acei copii petrec multe ore pe zi 
făcându-le, ei încep să manifeste stereotipii şi devin 
mai absenţi. Dacă fac asta o jumătate de oră şi apoi 
beneficiază de multă interacțiune, este în regulă şi poate 
fi ceva util. 

TBB: Tehnicile asistate de calculator sunt nemai- 
pomenite în cazul unora dintre aceşti copii. Însă când 
exagerezi cu ele, pierzi efectul benefic. Aşa că fiecare 
dintre aceste lucruri - televizor, jocuri pe computer — 
trebuie să fie evaluat pentru efectele sale. 


Temele pentru acasă 
SIG: Când încercăm să facem loc pentru joacă şi timp 


liber petrecut împreună, trebuie să ne gândim şi la teme. 
Unii copii se aşază la birou şi petrec patru ore făcând 

teme. Deoacere copilul nu suportă să stea aşa patru 

ore, se ridică din zece în zece minute, astfel că două ore 
de teme devin patru ore de teme şi toată după-amiaza, 
seara sau sâmbăta este petrecută de părinte obligându-şi 
copilul să stea locului şi să încerce să-şi facă temele. 
Copilul nu apucă să se joace cu prietenii, să învețe 
despre natură, să deseneze sau să construiască. 

TBB: Nu-mi prea place ideea de a le ordona copiilor 
ce să facă cu timpul lor. Vreau să scap de asta. Îmi place 
ideea ta despre dezvoltarea diferitelor sfere din viaţa 
copilului. Temele, cred eu, s-ar cuveni hotărâte între 
părinți şi copil. I-am îndepărtat pe părinți de implicarea 
în sistemul nostru de educaţie şi cred că aceasta este o 
mare greşeală. Dacă într-adevăr există ceva ce trebuie 
învățat acasă, şi nu la şcoală, atunci acel lucru necesită 
participarea întregii familii. 

SIG: Mi se pare că multe familii fac deja asta. 

TBB: Da, însă cu siguranţă ar fi util dacă scopul 
temelor ar fi participarea familiei. Am putea să privim 
temele ca pe o activitate pe care copilul şi familia să o 
facă împreună. 

SIG: OK, să zicem că adoptăm asta ca principiu de 
bază, însă ai oferi nişte reguli generale pentru vârste 
şi clase diferite? Ar trebui un copil de 6 ani să petreacă 
mult timp la teme? Nu ar trebui să iasă afară să se joace 
cu prietenii? Cât de multe teme? 

TBB: Nu multe, aş crede. Nu ştiu suficient de multe 
despre nivelurile de activitate din fiecare clasă, însă 
clasa a IV-a este momentul în care copiii încep să se 
familiarizeze mai mult cu gândirea simbolică şi să 
citească bine singuri. Cu siguranță, atunci ei se pot 
descurca să efectueze independent temele. Atunci ar 
putea fi instituite temele în scopul învăţării. Înainte 
de acest moment, scopul ar putea fi implicarea 
părintelui. 

SIG: În clasa I, copiii învaţă să citească şi să facă 
operaţii simple de matematică — adunarea şi scăderea. 

În clasa a II-a, încep să facă adunări şi scăderi cu numere 
din două cifre şi înmulţiri simple şi fac povestiri întregi. 
Un pic de exercițiu suplimentar ar putea fi potrivit, 

TBB: Da, pentru copii ar fi distractiv să participe cu 
familia la astfel de lucruri. Nu ar trebui să fie ceva obliga- 
toriu, dar este un prilej pentru părinți să fie la curent cu 
ce învaţă copilul şi cum stă acesta, iar pentru copil, să 
facă pe grozavul în faţa părinţilor. Un pic de exercițiu, în 
jur de o jumătate de oră, ar prinde bine. 

SIG: În majoritatea şcolilor nu se dau multe teme 
pentru acasă în clasele I şi a II-a şi nu se exagerează cu 
asta, dar când ajungi în clasa a III-a, există o tranziție, 
iar când ajungi în a IV-a, volumul temelor pentru acasă 
începe să crească şi creşte întruna la gimnaziu şi la liceu. 
Pentru clasele a IV-a, a V-a şi a VI-a — vorbim acum despre 
copii de 9, 10 şi 11 ani - ce înseamnă prea multe teme? 

TBB: Orice depăşeşte două ore. Cred că la liceu un 
copil se poate concentra la ceea ce face, şi atunci trei ore 
de teme ar fi OK. 

SIG: Aşadar, am putea spune maximum două ore din 
clasa a IV-a până în clasa a VIII-a şi apoi între două şi trei 
ore la liceu. Cred că acea a treia oră de teme ar trebui să 
fie la o sarcină de care elevul este cu adevărat pasionat, 
nu să fie silit să facă ceva ce s-ar putea să nu-l intereseze 
deloc. Două ore înseamnă timp din belşug pentru temele 
obligatorii, mai ales după şase ore de şcoală. 

TBB: Acelaşi volum de teme nu va necesita acelaşi 
volum de timp pentru toți copiii. 

SIG: Da, bineînţeles, un copil rapid poate face multe 
în acele două ore, iar unui alt copil o să-i ia mai mult. 
Dar când începi să pui orice copil să facă teme timp de 
4-5 ore, întrebarea este: care sunt costurile în alte sfere 
din dezvoltarea copilului? Îi înveţi pe elevi cum să scrie 

un eseu, însă unui copil încet asta îi ia toată după-amiaza 
şi seara. El nu poate să se mai joace cu prietenii, aşa că 
nu învaţă despre relații. Nu va avea parte de experiențele 
de care are nevoie pentru ca, la un moment dat, să scrie 
un eseu bine gândit sau o naraţiune de ficțiune. 

TBB: Şi atunci cum rămâne? 

SIG: Ei bine, copiii cu nevoi speciale de învăţare sau 
cu dizabilităţi de învăţare s-ar putea să aibă nevoie de 
muncă şi exercițiu suplimentare, dar dacă asta înseamnă 
o a treia sau a patra oră în plus pe zi, s-ar putea să le 
ceri să plătească un preţ care le va răpi prea multe alte 
oportunităţi. Ceea ce propun este ca aceşti copii care 
au nevoie de ajutor suplimentar să beneficieze de el la 
şcoală sub forma unui ajutor individual şi apoi să pe- 
treacă nişte timp suplimentar în acest scop în weekend. 

TBB: Aici e locul pentru intervenția părinților, care ar 
putea să vină în ajutor. Ar trebui să fie suficient ca părinții 
şi copilul să lucreze împreună două ore după-amiaza sau 
seara. 

SIG: Ar fi de ajutor, de asemenea, dacă, în loc să le 
dea tuturor elevilor 20 de probleme la matematică, să 
zicem la clasa a V-a, profesorul ar da 30, dar 15 să fie 
opționale. Un copil face cele 30 de probleme de mate- 
matică într-o oră şi poate că un elev mai încet face doar 
15. Adesea, le sugerez părinților: „Vorbiţi cu profesorul 
şi cereţi-i ca lui Johnny să i se acorde credit pentru 
rezolvarea a 15 probleme, câteva din fiecare categorie, ca 
să înveţe cum se fac. Dacă are nevoie să lucreze mai mult 
ca să înveţe lucrul respectiv, nu doar ca să-l repete, poate 
să facă asta în weekend“. Profesorii sunt adesea de acord 
când părinţii se duc să discute cu ei. Am văzut cazuri în 
care copiii fac o a treia sau a patra oră chinuitoare de 
teme şi nu au deloc timp de stat cu prietenii, încât ajung 
să fie negativişti şi refractari. Acest lucru naşte conflicte 
familiale şi preţul este foarte ridicat. 


2 3 Q NEVOILE ESENȚIALE 
ALE COPIILOR 


1 
] 


TBB: Poate că e necesar să existe un avertisment 
că, în cazul în care un copil are nevoie de mai mult de 
două ore pentru teme cu ajutorul părinţilor, atunci este 
momentul să se solicite o dispensă specială sau ajutor 
pentru remedierea situației. Părinţii şi profesorii ar 
trebui să vadă asta ca pe un semn, un punct de cotitură, 
în sensul că trebuie să examineze ce se petrece în cazul 
copilului respectiv. 

SIG: Foarte mulți copii cu probleme de planificare 
motorie sunt foarte buni în ceea ce priveşte înțelegerea 
conceptelor, dar sunt foarte înceți; le ia cinci minute 
să scrie o propoziție, nu două minute, ca altor copii. 

În cazul lor, mai puţine teme, dar bine proiectate, este 
o metodă care dă rezultate bune. La şcoală, în cazul 
copiilor care sunt înceți, dar inteligenți şi sofisticați din 
punct de vedere conceptual, testele fără limită de timp 
pot să dea rezultate foarte bune. În loc să li se răpească 
şansa de a arăta ce ştiu, li se acordă timp. La urma 
urmei, nu viteza este ceea ce testăm, ci testăm cunoştin- 
tele. Profesorii trebuie să se descotorosească de ideea 
că trebuie să facă să fie la fel pentru toată lumea. Este 
necesar să existe mai multă flexibilitate şi preocupare. 

TBB: Acelaşi lucru se aplică participării părinților. 
Aceasta poate să varieze la vârste diferite. La un anumit 
moment, ea devine intruzivă sau subminează inițiativa. 
Copiii au nevoie de prilejul de a experimenta şi chiar de 
a da greş. 

SIG: Cu privire la participarea părinților la efectuarea 
temelor, în cazul copiilor de liceu, unii părinți le redac- 
tează un pic sau mai mult. Unii s-ar putea să scrie un 
eseu întreg pentru copil, dar cred că asta se întâmplă rar. 
Din propria-mi experiență cu trei copii şi toți prietenii 
lor, văd un spectru întreg al ajutorului. Uneori există 
un minumum de ajutor, ca: „Oh, ai mâncat o virgulă 
aici“ sau „Gramatica ta nu este prea grozavă. Trebuie să 

reciteşti asta“. Unii părinți s-ar putea să zică: „Ce vrei 
să spui aici? Nu înţeleg paragraful ăsta“. Însă am văzut 
cazuri când este miezul nopţii şi copilul vrea să meargă 
la culcare şi zice: „Tot nu reuşesc să scriu introducerea 
asta. Tu cum ai scrie-o, mami?“ Şi mama spune: „Păi, ai 
putea să spui aşa dacă vrei“. 

TBB: În acel moment, munca nu-i aparține copilului. 
Aşa cum am menționat anterior, părinții de origine 
asiatică ne-au arătat ce înseamnă să te implici în edu- 
caţia copilului. Multe din ceea ce imputăm sistemului 
nostru de învățământ sunt rezultatul faptului că părinții 
nu sunt motivaţi să se implice. Dacă vrem să le oferim 
copiilor experienţe variate şi libertatea de a explora, 
părinţii trebuie să participe la planificarea acestora. Să 
ajuţi copiii fără a face lucrurile în locul lor reprezintă un 
echilibru dificil. 


Notele 


TBB: Pe lângă identificarea şi abordarea diferen- 
ţelelor individuale şi capacităţilor de dezvoltare ale 
fiecărui copil, şi în această privință avem nevoie de un 
model construit mai degrabă pe puncte forte, decât pe 
eşecuri. Am văzut efectul Rosenthal*. Primeşti exact 
lucrul la care te aştepti atunci când etichetezi oamenii, 
aşa că există toate motivele să ai o viziune mai opti- 
mistă, în loc de una resemnată, care le transmite celor 
pe care îi slujeşti aşteptări de eşec. 

SIG: Trebuie să pornim de la prezumția că fiecare 
copil poate să înveţe. Nu există nicio scuză pentru ca 
un copil să nu fie capabil să facă lucrurile elementare. 
Soluţia este conceptul de experiențe de dezvoltare 


85 Robert Rosenthal, profesor de psihologie la Universitatea Harvard, 
a demonstrat efectul pe care îl au ideile preconcepute ale profesorului 
asupra performanței elevului. 


2 3 2 NEVOILE ESENŢIALE 
ALE COPIILOR 


| 
| 
| 
i 
| 


adecvate, însoțite de atenția faţă de diferenţele indi- 
viduale. Adecvat din punctul de vedere al dezvoltării 
înseamnă a comunica şi a ajunge la copil acolo unde se 
află el, nu cu doi paşi înainte sau înapoi. Fiecare copil 
trebuie să construiască pornind de la nivelul său actual, 
Cu toate acestea, adesea, ne aflăm înaintea copilului 

şi el nu învaţă chestiunile fundamentale. Făcând un 

pas mai departe, ai merge până acolo încât să spui că 
modul în care evaluăm copiii, prin testările de la şcoală, 
alimentează modelul eşecului? Cu alte cuvinte, copiii 
primesc note ca să înțeleagă ce ştiu, dar şi ce nu ştiu, 
iar acestea sunt notele care le sunt ataşate. Putem 
utiliza testarea într-un mod diferit? Cu alte cuvinte, să 
zicem că dai testul o dată şi iei nota 4. Ce-ar fi dacă ar 
exista o responsabilitate din partea profesorului şi nu 
te opreşti acolo? Dacă iei un 4, dai testul iar şi iar până 
când obţii un 8 sau o notă mai bună, ceea ce înseamnă 
că ştii materia. Dacă iei un 5, nu ştii cu adevărat 
materia. Dacă iei un 8 sau o notă mai bună, s-ar putea 
să fi făcut o greşeală minoră, dar ştii materia. Continui 
să lucrezi, dar lucrezi într-un mod gradat, începând 
din locul în care te situezi şi mergând în sus, câte un 
pas odată, nu sărind mai mulți paşi ca să dai o impresie 
bună. Pot să existe lecţii suplimentare după şcoală şi 
meditații individuale sau orice altceva. Nu vei pica la 
test, deoarece ai ocazia să construieşti treptat, cu ajutor 
şi muncă suplimentare. 

TBB: Ce se întâmplă când suntem în aprilie şi Johnny 
încă mai dă testul numărul1? 

SIG: Înseamnă că nu îi identificăm nivelul şi nu con- 
struim treptat. Care e țelul nostru? Acela de a răspândi 
copiii pe curba în formă de clopot a distribuţiei normale 
a rezultatelor la testele de inteligenţă şi de a-i judeca 
în funcție de asta, sau țelul nostru e să facem în aşa fel 
încât toată lumea să poată să rezolve testul la nivelul 

notei 8? Nu ar trebui să modificăm întregul mod în care 
le punem note copiilor? 

TBB: Este adevărat că, în prezent, notele sunt doar 
etichete, în mare parte etichete negative. Dacă, pe de altă 
parte, am face ceea ce facem în cazul copiilor autişti - să 
privim mai degrabă procesul, nu nota - atunci cred că ar 
fi posibil să întrerupem ciclul eşecului. 

În cazul copiilor mici, aş privi procesul, aş analiza 
nivelul la care se află la fiecare compartiment diferit al 
învățării. De pildă, unde se află la citit? Sunt la nivelul 
la care doar identifică literele şi sunetele sau înțeleg 
realmente ceea ce citesc şi pot să analizeze materialul 
sau să privească înapoi ori înainte ş.a.m.d? 

SIG: Să zicem că, pe o scală de 10 puncte, ai un 
elev de clasa a V-a care este la nivelul 8 la citit, ceea ce 
înseamnă că poate să citească şi apoi să interpreteze şi 
să discute concepte şi alte experienţe, dar nu este chiar 
la nivelul 10, care înseamnă înțelegerea completă şi 
abilitatea de a extrapola. Un alt copil este la nivelul 5. 
Le-ai pune notă în concordanţă cu asta, spunând că unul 
ia nota 8 şi unul ia nota 5, sau doar i-ai oferi fiecăruia o 
descriere verbală a ceea ce este capabil să facă? 

TBB: Asta este ceea ce fac multe şcoli particulare. Un 
raport spune că fiul sau fiica ta se află la cutare nivel de 
înțelegere şi talent ş.a.m.d., dar până la urmă iei note 
sau copilul zice „Sunt al cincilea din clasă“. Este intere- 
sant să-l întrebi pe un copil: „Cine e cel mai deştept din 
clasă? Cine e pe locul doi?“ Întotdeauna o să-ți spună 
clasamentul şi chiar va zice: „Iată, aici mă situez eu“. 

SIG: Da, copiii ştiu cu toții clasamentul şi, adesea, îl 
ştiu mai bine decât profesorii. 

TBB: Aşadar, prin evitarea notelor, nu ascunzi nimic? 

SIG: Numai că ierarhia stabilită de copii este diferită. 
Interesant este că ei îşi fac aceste determinări ale 
ierarhiei grupului pe baza abilităților, nu a notelor. 

Profesorii o fac pe baza performanței, dar copiii ştiu 
mai bine. Ei s-ar putea să îşi dea seama că cineva care e 
mai deştept este posibil să nu aibă rezultate bune la un 
anumit test. Copiii întotdeauna ştiu cine e cu adevărat 
inteligent în anumite domenii. 

TBB: Deci notele nu sunt neapărat necesare. 

SIG: Numai că şcolile vor spune: ei bine, asta e în 
regulă pentru şcoala primară. Putem ca pur şi simplu 
să descriem copiii şi nu e musai să le dăm note. Însă la 
liceu, aceşti copii au nevoie de situația matricolă pentru 
facultate. Ce facem când treaba devine atât de serioasă? 
Ce sistem ai recomanda? 

TBB: Eu tot aş căuta mai curând un sistem de 
motivare, decât un sistem de etichetare, şi nu sunt sigur 
ce formă să ia acesta. Dacă este suficientă motivare şi 
copiii vor să meargă la facultate şi vor să stăpânească la 
perfecţie toate materiile, poate că sistemul de etichetare 
dă roade în cazul lor. Aş examina mai întâi ce putem 
face la început. În clasele mai mici, cred că o abordare 
bazată pe proces le oferă copiilor, precum şi părinţilor 
şi profesorilor informații despre cam cum învaţă copiii. 
Faptul că li s-ar cere să analizeze punctual abilitățile 
şi punctele forte le-ar impune profesorilor să fie cu 
adevărat atenţi la elevii lor. Aceasta ar fi valoarea reală 
a abordării bazate pe proces. De pildă, un profesor ar 
putea să spună: „Cutare elev învaţă gândind lucrurile la 
un nivel mai degrabă cantitativ decât calitativ. Aş vrea 
să-l fac să gândească mai mult şi la nivel calitativ, dar în 
prezent el este atât de concentrat pe măsurarea lumii, 
încât nu am reuşit să fac acest lucru“. 

SIG: Aceasta e o viziune îndreptată spre copil mai 
mult decât o face sistemul actual, dar nu orientată spre 
copil în sensul extrem. Îţi concentrezi intervenția şi pro- 
vocările educative asupra nivelului la care se află copiii 
în fiecare domeniu, asupra nivelului lor de înţelegere 

a fenomenelor pe care încerci să le predai. Deci asta 
înseamnă proces pedagogic focalizat pe diferențele 
individuale şi nivelul de dezvoltare, dar nu orientat spre 
copil, în sensul că acesta poate să o şteargă la locul de 
joacă sau la colțul străzii atunci când tu vrei să lucrezi cu 
el abilităţile de citire. Procesul pedagogic poate fi foca- 
lizat pe dezvoltare deoarece sunt luate în considerare 
interesele copilului, fără a fi orientat spre copil în sensul 
strict de a urma direcția copilului. 

TBB: În clipa în care începi să înţelegi copilul; el ştie 
asta şi începe să se uite la tine pentru a reflecta dificultă- 
şile prin care este conştient că trece. 

SIG: Cred că trebuie să învăţăm mai mult şi să 
exprimăm această orientare spre proces, exact aşa cum 
sugerezi tu. Înțelegerea componentelor fundamentale 
ale unei anumite abilități trebuie să constituie o parte 
din pregătirea profesională a educatorilor. Abilitățile 
matematice progresează într-o anumită ordine. Mulţi 
educatori înțeleg elementele componente fundamentale 
ale direcţiei în care se îndreaptă la matematică şi ştiin- 
tele naturii. Cred că predarea înseamnă îndreptarea în 
acea direcţie, deci, dacă te interesează istoria, înveţi să 
gândeşti potrivit unui cadru de referinţă istoric. Poţi să 
te întorci, de la ceea ce te aştepţi ca elevul tău de clasa 
a XII-a să fie capabil pentru a înţelege istoria, la ceea 
ce înseamnă cu adevărat să înțeleagă istoria. Care sunt 
paşii, elementele componente fundamentale, de la un 
nivel de clasa I până la un nivel de clasa a XII-a? După ce 
ai definit aceşti paşi, poţi să spui unde se află un copil 
pe acest parcurs. La fel şi cu matematica. Ce înseamnă 
să gândeşti matematic, să înţelegi adunarea, scăderea, 
împărțirea şi înmulţirea? Unde se situează copilul la 
toate acestea? Odată ce educatorii fac astfel acest lucru, 
ei înţeleg copilul mai bine şi înţeleg de ce anume are 
nevoie acesta. 

TBB: Mă aflu în afara sferei mele de specialitate 
când e vorba de examinarea acestor componente 
fundamentale. Însă aş căuta două lucruri: (1) o abordare 
individualizată, adică examinarea efortului alocat 
deprinderii acelor componente fundamentale şi cât de 
mult îl costă pe copil acest efort şi (2) o încercare de a 
lucra cu temperamentul individual al fiecărui copil. Dacă 
profesorii ar lua în considerare aceste două lucruri în 
înţelegerea fiecărui copil, ar avea o ocazie mult mai bună 
de a-şi menține aşteptările pozitive şi de a nu se mai 
bloca în eşec. De fapt, m-ar surprinde dacă majoritatea 
profesorilor nu ar fi dornici să adopte această abordare. 


Modelul stăpânirii cunoştinţelor 


SIG: Întregul concept al procesului şi elementelor 
componente este un model pozitiv. 

TBB: Da, cred că această abordare se aplică foarte 
larg. Când copiii se lovesc de un obstacol la o materie ~ 
geometrie, să zicem, în loc să vezi acest lucru doar ca 
pe un eşec, poți să îl consideri o provocare pentru toate 
energiile copilului. Folosind modelul nostru Puncte de 
cotitură, atunci când există un regres sau o dificultate, 
aceasta poate fi văzută ca un moment de reorganizare: 
„OK; acest copil are dificultăți la geometrie. Care este 
costul acestui lucru în alte sfere cognitive? În relațiile 
cu cei de seama lui?“ Un profesor poate să folosească 
fiecare dintre aceste momente vulnerabile ca să 
comunice cu copilul, precum şi cu părinții, şi să creeze 
cu adevărat o legătură. Aceasta poate fi, de asemenea, 

o abordare economică. Nu este nevoie să facă asta tot 
timpul anului şcolar, deoarece chiar îţi dai seama de 
momentele când copilul pare să aibă dificultăți. Asta nu 
înseamnă neapărat ajutor pentru remedierea situaţiei 
sau terapie ori ceva de genul ăsta. Când un copil are 

dificultăți la o materie, este momentul să se ia legătura 
cu familia. Dat fiind genul de sprijin despre care 
vorbeam anterior, s-ar putea ca un profesor să identifice 
probleme pe care nu le-ar fi observat înainte şi să îl ajute 
pe copil înainte să intervină eşecul. 

SIG: Întocmai. O dificultate la geometrie, ca să 
păstrăm acest exemplu, ar putea dezvălui o dificultate 
cu o abilitate de bază, să zicem la gândirea abstractă sau 
spaţială. Aşadar, adesea ea dezvăluie nu doar dificultăți 
la geometrie, ci ceva mult mai important. Poate că- 
exersarea anumitor tipuri de exerciții poate să ajute. Am 
văzut mulți asemenea copii cu „blocaje la matematică“ 
în clasa a H-a. Lor pare să le lipsească un simţ foarte 
elementar al cantității. Ca să lucrăm cu ei, o luăm de 
la început şi îi facem să negocieze pentru fursecuri, 
monede sau bucăţi de pizza. Le zicem: „Câte vrei?“ şi 
ei nu pot să îţi arate. Le lipseşte simțul elementar al 
cantităţii. Aşa că ne întoarcem la stabilirea conceptelor 
de cantitate doar din punct de vedere vizual, motoriu şi 
spaţial. Începem cu numere mici. Tăiem pizza în şase 
felii şi spunem: „OK, el primeşte două felii de pizza, 
iar ea primeşte trei. Câte felii vor mânca în total?“ 
Copilul are pizza în faţa lui şi poate să vadă doi plus 
trei. El încă e nevoit să numere, pentru că nu poate face 
adunarea. Apoi îl punem să închidă ochii: „OK; acum 
poţi să închizi ochii şi să-ţi imaginezi feliile de pizza? Ea 
primeşte două şi el primeşte trei. Cât fac asta în total? 

Calculează cu ochii închişi şi imaginează-ți pizza. Nu 
atinge pizza“. Când copilul poate în sfârşit să închidă 
ochii şi să îşi imagineze feliile de pizza, atunci ştim că 
el stăpâneşte conceptul. Lucrăm la adunare şi scădere, 
înmulțire şi împărțire şi fracții, toate cu numere sub 
şase, ca să păstrăm mici numerele. Nu îl punem să 

le memoreze, ci să îşi imagineze cantitățile. Folosim 
stimuli importanţi din punct de vedere afectiv, precum 

pizza, bomboanele sau monedele. Când copilul va merge 
din nou la ora de matematică, se va simți mai încrezător 
şi, adesea, se va descurca foarte bine la matematică. 

TBB: Aşadar aceasta este terapia în situațiile de acest 
tip! 

SIG: Copilul nu stăpânea matematica deoarece nu 
stăpânea la perfecție un simț fundametal al cantităţii. 
Identificând această problemă şi lucrând la ea, îl aduci 
pe copil înapoi pe calea cea bună. Indiferent dacă el a 
ratat această componentă fundamentală din motive care 
ţin de sistemul nervos central sau din lipsă de experi- 
ență ori ambele, acest lucru urma să provoace probleme. 
Aceasta este o abordare foarte diferită de cea în care 
doar încerci să predai fiecare abilitate la un anumit nivel 
şi îl laşi pe copil să eşueze. 

TBB: Exact asta este ceea ce facem în modelul nostru 
Puncte de cotitură cu intervenția timpurie; ne întoarcem 
la nivelul copilului şi părinților şi lucrăm pornind de la 
acest nivel. 

SIG: Da, metoda dă rezultate la fiecare nivel. Când 
un profesor testează un copil să vadă dacă ştie 10 
informaţii, acesta este un model bazat pe eşec. Dar dacă 
profesorul încearcă să vadă unde se situează copilul în 
privinţa capacităţii sale de a gândi din perspectivă isto- 
rică, el utilizează un model bazat pe stăpânirea perfectă 
a cunoştinţelor. Asta reprezintă o diferență profundă. 
Educaţia se îndreaptă în această direcție, dar singurele 
şcoli care fac acest lucru acum sunt şcolile particulare, 
de obicei pentru copiii foarte inteligenți. Ironia este că 
toți copiii au nevoie de acest lucru, nu doar cei care sunt 
talentaţi la anumite materii. Mulţi copii îşi dau seama 
de dificultățile de Ia fiecare nivel, chiar dacă şcoala lor 
nu este pefectă. Însă alți copii au nevoie de această 
focalizare pe proces. Mai ales elevul cu deficienţe are 
nevoie de ea. Nevoia şi realitatea din sistemul nostru 

sunt inversate. Copiii înzestrați, din clasele cu efectiv 
restrâns aflate în şcolile particulare sau dintr-o clasă de 
avansați, primesc adesea o instruire adaptată nivelului 
lor de înţelegere, pe când copiii cu dificultăți, incluzând 
aici sărăcia, beneficiază de o învățare mai mult papaga- 
licească în clase cu efective foarte numeroase. În cazul 
acestora din urmă, mare parte din testare şi etichetare 
este focalizată asupra eşecului. 


Recomandări 


1. Familia. Experiențele familiale ar trebui să asigure 
gama completă de experienţe de dezvoltare adecvate 
pentru un copil de o anumită vârstă. Acest lucru include 
comunicarea cu acel copil la nivelul său şi multă muncă 
depusă pentru a urca pe scara dezvoltării. Pentru copiii 
de toate vârstele, activităţii independente ar trebui să 
nu i se aloce mai mult de o treime din timpul cât copilul 
este treaz (after-school, joaca alături de copiii de vârsta 
lui şi alte activități programate), iar două treimi ar 
trebui păstrate pentru participarea familiei. Aceste două 
treimi ar trebui împărţite între ajutarea copilului să îşi 
înţeleagă şi stăpânească lumea şi îndrumarea jocului in- 
teractiv şi conversaţiei interactive. În cazul bebeluşilor şi 
copiilor mici, cel puţin patru intervale de 20 de minute 
(sau mai mult) în fiecare zi ar trebui să fie rezervate 
pentru joacă, activităţi şi conversații interactive directe; 
în cazul preşcolarilor, cel puţin trei, iar în cazul copiilor 
de vârstă şcolară, cel puțin două astfel de intervale. 
Copiii obțin beneficii din implicarea fiecărui părinte, 
în fiecare zi, în acest tip de interacţiune. Câteva dintre 
principiile care ajută la funcționarea acestei metode de 
dezvoltare sunt următoarele: 


2 4 () NEVOILE ESENȚIALE 
ALE COPIILOR 


e Orice copil are nevoie în fiecare zi de timp cu părinții, 
care să fie petrecut în activități care îl atrag pe copil 
la nivelul său. Acesta ar putea fi joc simbolic în cazul 
unui copil mai mic, jocuri şi activități în cazul unui 
copil mai mare sau doar o discuţie plăcută în cazul 
unui adolescent sau al unui copil de vârstă şcolară 
mai mare. Aceste momente calde, de creştere şi 
educare, în care se adoptă inițiativa copilului, oferă 
baza pentru siguranța permanentă de care au nevoie 
toți copiii şi, de asemenea, păstrează încrederea de 
care va fi nevoie în situațiile când lucrurile devin mai 
dificile. 

* Dela3,5la 4 ani, şi în continuare pe perioada anilor 
de şcoală generală şi de adolescenţă, toţi copiii au 
nevoie de oportunități de a sta de vorbă cu părinții 
lor despre şcoală, prieteni şi dificultăţi, precum şi de 
a anticipa dificultăţile din viitor. Rezolvarea antici- 
pativă de probleme implică discuţii în care părinţii şi 
copiii încearcă împreună să îşi imagineze sau chiar să 
vizualizeze dificultățile din viitor şi îşi închipuie cum 
se vor simți în acele situaţii, ce face cineva în mod 
tipic în acea situație dificilă şi ce alternative ar putea 
fi luate în considerare. 

e în discuţiile cu copiii, este important să empatizăm 
cu perspectiva copilului, chiar şi când nu suntem de 
acord. Indiferent că e vorba de un joc în care perso- 
najul este supărat sau de o discuţie vehementă legată 
de faptul că respectivul copil vrea să se culce mai 
târziu sau vrea să evite să îşi facă o anumită temă — 
părintele ar trebui să îi arate copilului că este înţeles 
şi să găsească în memorie experienţe proprii, pentru 
a manifesta înțelegerea, înainte ca ei să rezolve 
problema împreună, în vederea unei soluții mai bune. 

e Indiferent că învaţă un concept la matematică sau că 
învaţă să facă treburi casnice ori să lase şi pe altcineva 

să se joace cu jucăriile lor, provocările prin care trec 
adulţii cu copiii trebuie să fie aranjate în asemenea 
mod încât să existe paşi mici, fiecare asociat cu 
învăţarea. În general, copiii vor să muncească din 
greu atunci când simt un sentiment de satisfacție. i 
e Toate cele de mai sus înseamnă timp petrecut în 
familie, caracterizat de multă disponibilitate paren- 
tală. Părinţii trebuie să fie disponibili pentru a ajuta i 
la efectuarea temelor sau la realizarea unui hobby şi 
să se implice direct în conversații sau joacă unu-la-unu 
cu copiii. În cazul bebeluşilor şi copiilor mici, am 
oferit reguli generale în capitolul 1. Copiii de vârstă 
preşcolară şi şcolară au nevoie de un adult acasă, i 
atunci când se întorc de la şcoală. Toate familiile cu 
copii trebuie să petreacă timp împreună cu aceştia în | 
fiecare după-amiază, de la ora 6 până seara. 


2. Joaca alături de copii de vârsta lor. Copiii au ] 
nevoie de timp pentru a se juca alături de prietenii lor în i 
afara şcolii sau activităților organizate, de patru ori pe A 
săptămână sau mai mult, pentru a li se asigura procesele i 
complexe de gândire şi socializare pe care numai o astfel i 
de joacă le poate oferi. De asemenea, orice copil are | 
nevoie de timp neorganizat, pentru a explora şi a se juca | 
alături de prieteni, frați sau părinţi, precum şi de unii i 
singuri, fără îndrumare din partea adulților. 


i 
i 
3. Temele pentru acasă. Temele pentru acasă trebuie | 
privite doar ca pe una dintre experienţele care ajută la | 
dezvoltarea intelectuală şi socială. Dacă temele încep | 
să ocupe tot timpul după şcoală, s-ar putea ca ele să 
concureze cu alte experiențe necesare pentru o creştere l 
şi dezvoltare sănătoase. Conversațiile cu părinții şi H 
descâlcirea relațiilor complicate dintre cei de aceeași i 
vârstă constituie surse importante pentru realizările | 

intelectuale, cum este învăţarea de noțiuni matematice 
sau citirea unei cărți. Sugerăm următoarele principii 
generale pentru educatori şi părinți: 


e Implicarea părinților în încurajarea şi facilitarea 
temelor ar trebui să fie bine-venită. 

e Nuartrebui să existe teme pentru acasă în cazul 
copiilor de grădiniță. 

e În cazul copiilor de clasele I şi a II-a, timpul alocat 
pentru efectuarea temelor nu ar trebui să depăşească 
o oră pe zi. 

o În cazul copiilor de clasele a III-a şi a IV-a, timpul 
alocat pentru efectuarea temelor ar trebui să fie între 
O oră şi o oră si jumătate pe zi. 

e În clasele a V-a şi a VI-a, nu mai mult de 1 1⁄2 ore pe zi. 

În clasele VII-VIII, nu mai mult de 2 ore pe zi. 

e În clasele TX-XII, în medie, nu mai mult de 2 ore pe zi, 
cu excepţia proiectelor sau lucrărilor scrise speciale 
sau înainte de tezele de sfârşit de semestru. 


4. Înțelegerea şi urmărirea nevoilor de dezvoltare, 
aflate în permanentă schimbare, ale copiilor. La fel 
cum urmărim creşterea fizică a copilului (de pildă, 
înălțimea şi greutatea), părinţii, pediatrii şi educatorii ar 
trebui să monitorizeze etapele de dezvoltare intelectuală 
şi emoțională pentru a identifica punctele forte, precum 
şi nevoile de experiențe suplimentare, adecvate din 
punctul de vedere al dezvoltării. (Vezi Anexa pentru 
principiile generale ale programului Puncte de cotitură 
şi Graficul creşterii şi dezvoltării funcţionale.) 


5. Şcoala. Faptul de a pune la dispoziția copiilor 
experienţe din punctul de vedere al dezvoltării adecvate 
are implicații profunde în educaţia lor. Inteligența şi abi- 
lităţile cognitive se dezvoltă din aceste experienţe, care 

furnizează componentele fundamentale ale gândirii şi | 
învăţării. Învăţarea bazată pe informaţii şi memorizare 

nu este acelaşi lucru cu a învăţa cum să gândeşti despre 

lume şi cum să înţelegi lumea. Abordările educaţionale 

care sunt cu adevărat adecvate, din perspectiva dez- i 
voltării, se regăsesc mult mai probabil în următoarele ` 
circumstanțe: 


e Clase cu efective mici de elevi (pentru numărul de 
elevi recomandat, vezi capitolul 3). 

e Un curriculum dinamic, axat pe rezolvarea de pro- 
bleme, centrat pe profilul individual de dezvoltare 
al copilului. 

e Programe de tip after-school şi programe inova- 
toare în şcoli, pentru copiii care au nevoie de ajutor 
specific, cum ar fi nevoia unui model de adult grijuliu | 
(de exemplu, programe în care să beneficieze de 
ajutorul unui mentor pentru after-school, precum şi 
menţinerea aceleiaşi persoane de îngrijire în timpul 
primilor şase ani de viaţă) sau ajutorul unui medi- 
tator la materiile care provoacă dificultăți. 

e Oportunităţi extracurriculare pentru copiii care 
sunt interesaţi să facă sport, să participe la dezbateri 
interşcolare şi la competiţii de matematică, să 
activeze în trupe de teatru, să desfăşoare activități 
artistice şi muzicale etc. Acestea ar trebui să aibă 
niveluri variate şi să le fie deschise tuturor copiilor. 

e Notele ar trebui înlocuite, cel puțin în şcoala elemen- i 
tară şi, la modul ideal, şi la liceu, cu rapoarte care să 
identifice, în cazul fiecărui copil, nivelul de înțelegere 
şi stăpânire a abilităților de bază la fiecare materie. 

e Urmărirea ar trebui să aibă loc doar pentru fiecare 
abilitate sau materie. Urmărirea şi gruparea abilită- 
ţilor pe o bază largă de clasificare ar trebui evitate. 


i 
| 
| 


2 4 TA NEVOILE ESENȚIALE 
ALE COPIILOR 


© Pregătirea profesională a profesorilor ar trebui 
să acorde mai multă atenţie înțelegerii abilităților 
sau tipului de gândire necesar la fiecare materie, nu 
învăţării de informații. 

e Artrebui să existe un accent pe stăpânirea abilită- 
ților. Eşecul de a dobândi o abilitate nu ar trebui să 
aibă ca efect o notă sau o etichetă permanentă, ci ele 
ar trebui folosite ca o fereastră pentru a identifica 
nivelul la care se află copilul şi nivelurile care trebuie 
achiziționate şi stăpânite la perfecție, precum şi difi- 
cultăţile (cum ar fi procesarea auditivă sau vizuală), 
care pot fi depăşite cu un ajutor punctual. 


Timpul petrecut la televizor şi computer. 
Experiențele din punctul de vedere al dezvoltării 
adecvate înseamnă, de asemenea, impunerea de limite 
la experienţele neadecvate, cum ar fi folosirea în exces 
a televizorului şi computerului. Părinţii trebuie să 
stabilească limite pentru aceste activități. Prin urmare, 
timpul petrecut la computer fără scopul de a lucra 
pentru şcoală şi timpul petrecut în faţa televizorului ar 
trebui limitate la un total de o oră pe zi în timpul săptă- 
mânii de şcoală şi la două ore pe zi în weekend. Timpul 
petrecut la televizor şi computer ar trebui să existe 
numai dacă există timp după efectuarea temelor, joaca 
alături de prieteni şi timpul petrecut cu familia. 

e 1-3ani: nu mai mult de jumătate de oră pe zi 

e 3-5ani: nu mai mult de o jumătate de oră pe zi 
e 6-9ani: nu mai mult de o oră pe zi 

e 10-16 ani: nu mai mult de două ore pe zi 


Serviciile de asistenţă socială şi sistemul juridic. 


Conceptul de experiențe adecvate din punctul de 
vedere al dezvoltării ar trebui să ghideze eforturile de 

reabilitare în ceea ce priveşte asigurarea experienţelor 

care lipsesc, cum ar fi: 

e Persoane de îngrijire stabile, grijulii pentru copiii 
care cresc în familii instabile. 

e Limite şi organizare corespunzătoare pentru copiii 
care cresc fără îndrumare. 

e Oportunităţi pentru a achiziționa şi stăpâni diferitele 
etape de dezvoltare prezentate anterior, pentru copiii 
care manifestă comportamente-problemă. 

e Utilizarea, de către sistemul juridic, unui model bazat 
pe dezvoltarea capacităților funcționale ale copilului 
în stabilirea responsabilităţii. 

e Utilizarea, de către sistemul juridic, unui model bazat 
pe dezvoltare pentru reabilitare. Un profil al copi- 
lului, în ceea ce priveşte experienţele de dezvoltare 
adecvate stăpânite sau nu de acesta, poate să deter- 
mine tipurile de experiențe care ar fi utile copilului. 


Sănătatea mentală. Abordările legate de sănătatea 
mentală trebuie să ia în considerare şi conceptul de 
experienţe adecvate din punctul de vedere al dezvoltării. 
Nu este suficient să se trateze simptomele sau chiar 
vulnerabilitățile biologice fundamentale. Programele de 
tratament trebuie să includă sprijinul familial şi psiho- 
social corespunzător, astfel încât copiilor cu probleme 
de sănătate mentală să le fie asigurate experienţele 
adecvate. 

Acest punct este foarte important deoarece majori- 
tatea problemelor de sănătate mentală sunt asociate cu o 
lipsă, într-o formă sau alta, a experienţelor adecvate din 
punctul de vedere al dezvoltării. De exemplu, adesea, 
copiii care au probleme relaționale nu au deprins 
descifrarea aluziilor şi semnalelor sociale. Copiii care 
au reacții emoționale extreme adesea nu au achiziționat 
gândirea relativă, bazată pe zone de gri, mai ales aşa 

cum se aplică ea în cazul sentimentelor. Fiecare set 
de probleme, când sunt examinate din perspectiva 
profilului de dezvoltare al copilului, poate conduce la 
identificarea experienţelor specifice care necesită o 
atenţie deosebită în programul de intervenţie şi viaţa 
acelui copil. În felul acesta, sănătatea mentală implică 
familia şi şcoala, precum şi alte situaţii în care este 
antrenat copilul în experienţele cotidiene. 


86 Vezi Greenspan, S.I., The Growth of the Mind, Perseus Publishing, 
Cambridge, MA, şi Greenspan, S.L, Developmentally Based Psychology, 
International University Press, Madison, Conn. 


NEVOIA DE STABILIRE A LIMITELOR, 
DE STRUCTURĂ ŞI DE AŞTEPTĂRI 


Deşi există un consens general cu privire la nevoia 
de limite, structură şi îndrumare în viața unui copil, în 
rândul multor specialişti există o puternică diferență de 
opinie în privința celor mai bune metode de a satisface 
aceste nevoi. Unii cred mai mult în metodele educative, 
în oferirea de explicații pentru întrebările de tip „de 
ce“, iar alții susțin standarde de disciplină foarte fermă 
chiar şi pentru copiii mici şi preşcolari, cu accent pe 
disciplină, ordine şi respect. Aceste dezbateri amintesc 
de cele din anii 1940 şi 1950, când a avut loc o tranziție 
de la maniera foarte strictă şi rigidă de hrănire şi de- 
prindere a folosirii toaletei la metode mai focalizate spre 
individ, promovate de dr. Benjamin Spock şi alții din 
generaţia sa. Este interesant de urmărit variația meto- 
delor mai structurate şi a celor mai flexibile în decursul 
anilor. Aceste chestiuni de bază sunt dezbătute încă în 
prezent, după 50-60 de ani. 

Pentru a ajuta la clarificarea acestor dispute, este 
important să înțelegem cum învaţă bebeluşii şi copiii 

foarte mici. Toată învăţarea, chiar şi cea a limitelor şi 
a structurii, începe cu îngrijirea şi educarea, din care 
copiii învață încrederea, afecțiunea, apropierea, empatia 
şi ataşamentul față de cei din jurul lor. Limitele şi 
ordinea încep cu îngrijirea şi educarea deoarece 90% 
din sarcina de a-i învăța pe copii să internalizeze limitele 
se bazează pe dorința copiilor de a-i mulțumi pe cei din 
preajma lor. Copiii vor să facă pe plac din câteva motive 
diferite: pentru că iubesc persoanele care au grijă de ei 
şi vor aprobarea şi respectul acestora, sau pentru că se 
tem. Evident, adesea există o combinaţie de teamă şi 
dorinţă de aprobare. De asemenea, copiii învaţă imitând 
exemplul celor din jurul lor. Moralitatea se dezvoltă din 
încercarea de a deveni la fel ca un adult pe care îl admiră. 
Motivele pentru care copiii vor să îi mulțumească 
pe adulți prin respectarea regulilor şi limitelor stabilite 
sunt importante, din cauza efectului diverselor metode 
asupra copiilor, dacă aceştia extind şi generalizează 
ceea ce învață acasă la alte situații, cum ar fi la şcoală 
sau cu prietenii de vârsta lor, sau mai târziu, când 
există mai multe tentaţii. Copiii care îşi limitează 
agresivitatea şi „comportamentul urât“ doar din teamă 
este probabil să se comporte frumos în situaţiile unde 
este prezentă o figură de autoritate, deoarece aceasta va 
aplica pedeapsa. Frica are tendința să existe în funcţie 
de o situație specifică. Dacă frica este excesivă, ea poate 
duce la o stare de anxietate şi inhibiţie a copilului în 
majoritatea situaţiilor, chiar până acolo încât să inhibe 
tipurile sănătoase de exprimare a asertivității, ceea ce, 
de asemenea, nu constituie un rezultat dorit. Mulţi copii 
nu generalizează la fel de bine din frică. De exemplu, 
un copil care învaţă să îi fie teamă să îşi bată fratele este 
posibil să nu-şi lovească fratele când este de faţă părin- 
tele, dar s-ar putea să bată alți copii la şcoală din cauză 
că nu a fost pedepsit explicit pentru lovirea altor copii la 

şcoală. Pe măsură ce cresc, copiii care au fost disciplinați 
prin frică sunt mai expuşi riscului de a bea, de a face 
exces de alcool, de a consuma droguri şi de a manifesta 
un comportament delincvent. 

Când disciplina este considerată metodă pedagogică 
şi este exprimată cu multă empatie şi grijă, copiii se 
simt bine când se conformează. Este un sentiment 
cald, încurajator, să simți că eşti mândria cuiva. Când 
copilul primeşte o privire dezamăgită pentru că şi-a 
lovit sora, el simte un sentiment de pierdere, deoarece îi 
lipseşte răsplata pozitivă pe care a primit-o atunci când 
s-a comportat adecvat. Dacă nu ar avea niciodată acele 
sentimente pozitive, nu ar exista niciun sentiment al 
pierderii sau dezamăgirii, care să-l motiveze din interior 
să îşi schimbe comportamentul. 

Pedepsirea fizică, cum ar fi lovirea sau plesnirea copi- 
ului, nu mai este o alternativă acceptabilă la disciplină. 
Disciplina înseamnă a-l învăţa pe copil, nu a-l pedepsi. 
Pedeapsa fizică nu este respectuoasă şi în mod inevitabil 
va submina imaginea de sine a copilului. S-ar putea să 
se acumuleze mânie, care să fie exprimată mai târziu. În 
plus, în prezent trăim într-o societate violentă şi folosirea 
violenţei pentru a soluţiona o dispută înseamnă a-i spune 
copilului: „Asta este metoda prin care rezolvăm lucru- 
rile. Violenţa este mijlocul de a face faţă frustrării sau 

mâniei“. Nu ne mai putem permite un astfel de mesaj. 

În loc de pedeapsă, părinții trebuie să profite de 
fiecare ocazie să stea de vorbă cu copilul şi să-i spună: 
„De fiecare dată când faci asta, trebuie să te împiedic, 
până când te vei putea împiedica singur“. Prin urmare, 
când apare nevoia de disciplină, primul pas este să 
folosim orice măsură pentru a întrerupe rapid ciclul 
(imobilizarea, izolarea, trimiterea la „colţ“). Următorul 
pas este să stăm de vorbă şi să le explicăm. Disciplina 
este o chestiune pe termen lung, nu pe termen scurt. 

Scopul este să învăţăm copilul să îşi controleze 
impulsurile. 

Copiii au, totuşi, nevoie de ajutor uneori, când 
tentațiile sunt puternice, când sunt supăraţi sau când 
se grăbesc să meargă undeva? Bineînțeles. În aceste 
cazuri, părinţii trebuie să combine îngrijirea şi educarea 
empatică cu ordinea: „Îmi pare rău, prietene, nu putem 
pleca până când nu-ți strângi jucăriile. O să întârziem cu 
toții câteva minute“. Aşadar, există sancțiuni împreună 
cu discuţiile şi încercările de a înţelege natura comporta- 
mentului său. Mai târziu, copiii disciplinaţi în acest mod 
vor respectul profesorilor deoarece şi aceştia sunt adulți 
care pot fi iubitori şi grijulii şi care oferă admiraţie şi 
aprobare. În felul acesta, sentimentul că se are grijă de 
ei, că sunt înțeleşi şi iubiți clădeşte fundamentul pentru 
sentimentele de respect şi admiraţie, care la rândul lor 
clădesc fundamentul pentru un sentiment intern de 
respect şi admiraţie, standarde internalizate care pot să 
îi guverneze comportamentul. 

Standardele internalizate au mai multe niveluri. 
Ele încep cu sentimentul copilului că este îngrijit şi 
educat de către alții. Concomitent cu sentimentul că este 
îngrijit şi educat de către alții, apare şi sentimentul că este 
respectat. Respectul duce la un sens al scopurilor interne 
şi în cele din urmă al valorilor interne, iar apoi îndepli- 
nirea şi respectarea acestor țeluri şi valori interne pot 
să-l facă pe copil să se simtă îngrijit şi bine în interior, 
chiar şi în absenţa figurilor de autoritate. Evident, când 
se formează un astfel de sistem şi copiii sau adolescenţii 
sunt ghidaţi de valorile şi ţelurile interne, ei se pot afla 
într-o varietate de situaţii şi pot face judecăţi înțelepte 
cu privire la caracterul adecvat al comportamentului lor, 
deoarece acum ei nu mai fac doar pe placul părinților, 
al profesorilor sau al normelor sociale, ci îşi satisfac 
propriul sens intern al valorilor şi scopurilor. În 

comparaţie cu limitele bazate pe teamă, care au tendința 
de a fi concrete şi bazate pe situaţii specifice, limitele 
internalizate conduc la setul de principii generale mai 
larg, internalizat şi fin discernut, atât de necesar pentru a 
acţiona în societatea noastră complexă, cu multe fațete. 

Cum îşi creează şi dezvoltă un copil acest set 
internalizat de principii generale? Prin mai mulți paşi, 
în diferitele etape de dezvoltare a copilului*?. Înainte 
să poată copilul să gândească în cuvinte, limitele sunt 
stabilite prin intermediul comunicării nonverbale prin 
gesturi. Vom vedea adesea bebeluşi de 14 luni care se 
îndreaptă spre locul din cameră unde se află priza şi pe 
mamă clătinând din cap în semn de „nu“ şi indicând cu 
mâna „nu“, dar copilul se uită în sus la ea cu un zâmbet 
superior pe față, oprindu-se pentru o clipă şi apoi 
îndreptându-se către țelul său. Este posibil ca această 
comunicare reciprocă prin gesturi să aibă loc de încă 
5-6 ori înainte ca mama să fie nevoită să blocheze fizic 
accesul copilului la priză sau să-l ia în brațe de acolo şi, 
cu un zâmbet pe față, să-i spună: „Nu poți să faci asta. 
Trebuie să te împiedic. Nu poţi să atingi asta“. 

Copilul va ajunge să înțeleagă că alte negocieri prin 
gesturi nu sunt la fel de serioase, fiindcă atunci când, 
de pildă, el vrea să meargă cu paşi şovăitori în camera 
de zi, deşi mama vrea ca el să stea în camera de joacă, 
ea merge cu el şi clatină din cap „nu“, însă vocea ei e 
voioasă şi abia când el vrea să pună mâna pe o vază 
vocea ei devine un pic mai serioasă. El învață despre 
diferitele grade de inhibiţie. Învață, de asemenea, că 
uneori ajunge să fie ridicat în braţe şi îndepărtat, iar 
alteori se angajează într-o negociere fin reglată care 
implică ajustarea reciprocă a comportamentului său. 

Când are loc această înțelegere, ea conduce la al 
doilea nivel al limitelor. La 18-30 de luni, de obicei copilul 
poate forma o idee, un simbol sau o imagine. Copiii sunt 
capabili acum să spună „nu“ sau să îşi spună în sinea 
lor: „Nu face asta“. Copilul şi-l poate închipui pe tată 
clătinând din cap şi zicând „nu“ şi poate să îşi spună 
asta sieşi, ca pe o idee de ghidare internă. 

Pe măsură ceun copil înaintează în vârstă, de la 30 
la 48 de luni, şi învaţă să lege idei, el poate avea acum 
o dezbatere interioară („Nu ar trebui să fac asta, dar 
vreau să o fac“) şi, de asemenea, anticipează ceea ce 
s-ar putea întâmpla („Dacă fac asta, nu o să mai am 
voie la televizor sau o să fiu pus la colț“ ori „Dacă fac ce 
trebuie, mami şi tati vor fi mândri de mine“). Copilul nu 
foloseşte încă toate aceste cuvinte; când va ajunge la 4 
ani, va putea să o facă. Însă acum combină idei pentru 
a căpăta un înţeles al consecinţelor şi a se gândi la 
alternative. În acest punct, un părinte poate să-i spună 
copilului: „Ori de câte ori o să faci asta, te voi împiedica, 
până când vei fi capabil să te opreşti singur“. 

Fundamentul fiecăruia dintre aceste niveluri este 
dorința copiilor de a face pe plac, dorința lor de a obţine 
respectul persoanelor de îngrijire şi, în cele din urmă, 
abilitatea lor de a-şi internaliza acest sentiment de respect 
şi admiraţie într-un set de țeluri şi principii generale 
interne. Odată ce se creează acest set, copiii pot să aibă 
grijă constant de ei înşişi prin strădania de a atinge aceste 
țeluri. Îngrijirea şi educarea constituie, prin urmare, baza 
pentru orice simț durabil al disciplinei şi moralit. Hin, 

În centrul metodei de predare a disciplinei se află 
aşteptările. Părinții se aşteaptă de la copiii lor ca aceştia 

să înveţe la şcoală, să fie membri ai comunităţii, să le 
pese de alți oameni şi să fie empatici. În acelaşi timp, ne 
aşteptăm ca ei să năzuiască spre țeluri care să fie ale lor. 
Sperăm ca ei să se simtă împliniți că şi-au atins țeluri 
importante pentru ei, nu doar să îndeplinească o dorință 
a părinţilor lor. 

În discuţiile noastre, am aflat câteva principii călău- 
zitoare. Principiul cel mai important este cel potrivit 
căruia copiii învaţă din relaţiile lor cu noi şi îşi creează 
aşteptări de la aceste relaţii. Ei învaţă, însă, nu doar 
din ceea ce le spunem, ci şi din modul cum relaționăm 
cu ei şi din modul în care le spunem acele lucruri. Prin 
urmare, îi învăţăm empatia, de exemplu, nu prin a le 
spune copiilor să fie drăguţi cu alții sau să încerce să-i 
înţeleagă pe alţii, ci prin a avea răbdare, ca părinţi, să 
îi ascultăm pe copii şi făcându-i pe copii să se simtă 
înțeleşi. După ce au înţeles prin propria experienţă ce 
înseamnă empatia, ei o pot crea în relaţiile lor. Similar, 
dragostea poate fi descrisă mult şi bine, dar dacă nu 
am simţit niciodată dragoste, este posibil să nu avem 
un punct de referință emoțional pentru a înţelege ce 
înseamnă. Trebuie să trăim noi înşine aceste sentimente 
complicate pentru a le înţelege şi a învăţa cum să le 
aplicăm la alţii. 

O a doua trăsătură importantă a aşteptărilor este să-i 
ofere copilului țeluri ample, prin modul în care ne ducem 
viaţa şi prin ceea ce încurajăm. Scopurile ample sunt mai 
bune decât cele înguste, concrete. Învăţarea şi descope- 
rirea lucrurilor despre lume şi entuziasmul satisfacerii 
curiozităţii cuiva sunt un țel minunat, de exemplu, deoa- 
rece nu îi spune copilului ce anume să îl intereseze sau să 
îl pasioneze - biologia sau literatura — însă îi transmite 
un sentiment de entuziasm pentru procesul de învăţare, 
atât de necesar într-o societate complexă. Stabilirea unor 
scopuri ample nu înseamnă doar o prelegere despre 

importanța faptului de a fi deştept. Înseamnă ca acel 
copil să simtă entuziasmul nostru, să ne imite în curio- 
zitatea noastră în timp ce explorăm pădurea sau îi citim 
o carte, discutăm politică sau chiar jucăm un joc într-o 
manieră inovatoare. Un exemplu diferit de aşteptări ar 
putea fi sănătatea — practicarea cu plăcere a dansului sau 
sportului ori a dietelor sănătoase. Copiilor le plac aceste 
activități împreună cu părinții, indiferent că e un joc, 
servirea unei mese ori o excursie cu caiacul. 

Următorul pas în crearea unor aşteptări sănătoase 
este să-i clădim copilului sentimentul de a fi respectat 
pentru modul în care el este unic. Acest lucru le oferă co- 
piilor capacitatea de a-şi crea, în cele din urmă, propria 
lor etichetă care îi face să se simtă împliniţi într-o 
manieră personală. Abilitatea copilului de a selecta ce 
vrea să facă se întemeiază, însă, pe sentimentul său că 
este apreciat pentru ceea ce este unic şi special Ia el. 
Astfel că aici ajungem la ceva ce am discutat anterior — 
respectul pentru diferenţele individuale. Copiii care se 
simt unici şi speciali au o mult mai mare probabilitate de 
a-şi crea un set de aşteptări față de ei înşişi cu privire la 
relaţii, carieră şi învățare, care să îi împlinească şi să fie 
important, în loc să se simtă că duc la îndeplinire planul 
altcuiva. Acest din urmă lucru poate duce la revoltă 
sau la un sentiment de complianţă ori pur şi simplu la 
pasivitate. 

Mai există însă o piesă în dezvoltarea aşteptărilor şi 
scopurilor care le oferă copiilor capacitatea de a urmări 
țeluri importante, dictate din interior. Copiii au nevoie 
să simtă un sentiment de plăcere în stăpânirea acelor 
sfere ale vieții, care sunt importante sau vor fi impor- 
tante pentru ei. Acest sentiment de măiestrie nu aşteaptă 
până când o persoană devine sportiv de performanţă sau 
om de ştiinţă câştigător al Premiului Ni obel, ci începe cu 
paşii mici, implicați în însuşi procesul de învăţare. 

Când eşti înzestrat de la natură pentru ceva cum este 
talentul pentru dans, de pildă, poţi să încerci repede 
paşi mai complicaţi şi ți se vor părea fireşti, îți vor 
aduce satisfacție şi mulțumire. Când nu eşti talentat 
la dans, aceşti paşi complicaţi ți se vor părea ciudați, 
stânjenitori, împiedicaţi şi nu îţi vor aduce nicio 
mulțumire. Cu toate acestea, este posibil ca un prim pas 
simplu să îţi aducă satisfacție. Un copil de 3 ani care 
nu poate să deseneze un cerc sau triunghi s-ar putea 
să obțină multă satisfacție din simpla realizare a unor 
mâzgălituri. Dacă un adult şi copilul țin fiecare în mână 
creionul şi fiecare îi face celuilalt o mâzgălitură, copilul 
s-ar putea să fie mândru de mâzgălelile sale. Dacă acele 
mâzgăleli se transformă treptat, în decurs de câteva 
săptămâni, într-o linie, iar apoi acea linie se transformă 
într-un cerc, copilul s-ar putea să înveţe treptat să îi 
placă să deseneze forme. Un alt copil poate să înceapă 
cu cercurile şi, în trei-patru săptămâni, să ajungă să facă 
diverse litere. Sunt necesare succesiuni foarte diferite 
pentru fiecare copil, dar dacă respectăm nevoia copiilor 
de a-şi dezvolta abilităţile în felul lor, în ritmul propriu, 
construim un sentiment de măiestrie şi plăcere, nu unul 
de frustrare. 

Copiii care se revoltă împotriva aşteptărilor nu au, 
adesea, abilitățile sau capacitățile de a satisface acele 
aşteptări. Aşa că ne revine nouă, părinților şi educato- 
rilor, obligația de a crea oportunități pentru măiestrie, 
fiecare pas mic asociat cu un sentiment de plăcere şi 
măiestrie. Asta nu înseamnă evitarea muncii asidue. 

Din contră. Copiii sunt dispuşi să muncească mai mult 
când au un sentiment de plăcere şi măiestrie. Niciun 
copil nu alege să facă lucruri care sunt în mod inerent 
dificile pentru el. Un cititor talentat sau un elev înzestrat 
pentru matematică nu este în mod intrinsec mai motivat 
sau mai conştiincios decât un copil care evită astfel de 

sarcini. Acel copil este pur şi simplu un copil căruia 
cititul şi matematica i se par oarecum lipsite de efort şi, 
prin urmare, aducătoare de satisfacţii. Pe de altă parte, 
copilul care are greutăţi la realizarea acestor sarcini se 
simte neajutorat şi stângaci. 

Pe măsură ce învăţăm despre paşii care duc la 
Stăpânirea diferitelor capacități, suntem din ce în ce mai 
capabili să adaptăm metodele la fiecare copil, în mod 
individual, astfel ca tot mai mulți copii să poată căpăta un 
sentiment al măiestriei“. Lucrând asupra competenţelor 
reale şi paşilor de dezvoltare ai copiilor, suntem capabili 
să ajutăm copilul să asocieze aşteptările cu o atitudine 
asertivă, centrată pe învățarea la perfecție, pe măiestrie. 
Din primele zile de viaţă, pe tot parcursul vieții noastre, 
există oportunități pentru învățare asertivă, în opoziţie cu 
experiențele pasive. Nou-născutul care este îmbiat să pri- 
vească în jur ca să examineze de unde vin sunetele acelea 
interesante, în timp ce urmăreşte vocea şi faţa animată 
ale tatălui de la stânga la dreapta şi de jos în sus, cere cu 
hotărâre să îşi descopere lumea. El este foarte diferit de 
copilul ai cărui părinți doar stau în fața lui şi îi vorbesc, 
sau pur şi simplu îl leagănă şi îl calmează. Persoana care 
îngrijeşte un copil de 16 luni şi care, în momentul în care 
copilul doreşte o jucărie, doar îi aduce acestuia jucăria 
încurajează pasivitatea, pe când părintele care îl ia de 
mână pe copil şi îi spune: „Hai să o căutăm împreună“ îi 
oferă oportunităţi de rezolvare a probiemelor şi de bună 
învățare asertivă. Părintele care îşi pune copilul mic sau 
preşcolarul în faţa televizorului sprijină pasivitatea, spre 
deosebire de persoana de îngrijire care se aşază pe jos şi 
joacă alături de copil un joc simbolic, adoptând inițiativa 

copilului. Jocul simbolic, conversațiile centrate pe opinii, 
în care sunt importante gândurile copilului şi dezbaterile 
active, alimentează, toate, o atitudine asertivă, nu doar 
în comportament, ci şi în gândire. Folosind metoda 
socratică pentru a încerca găsirea de soluţii sau poate 
adoptarea de către părinte a rolului de „avocat al diavo- 
lului“ sprijină o abordare mult mai asertivă. 

O astfel de metodă îi învaţă, de asemenea, pe copii să 
tolereze frustrarea şi să facă față pierderii şi dezamăgirii. 
Oferindu-i copilului şansa de a stăpâni instrumentele 
învățării în toate sferele vieţii, încurajăm o atitudine 
asertivă şi abilitatea de a-şi urmări şi împlini aşteptările. 
Când oferim aceste tipuri de stimulente împreună cu 
structura şi limitele adecvate şi le însoțim de afecţiune 
şi un sentiment sincer de admiraţie pentru unicitatea 
copilului, îl ajutăm pe copil să îşi stabilească propriile 
țeluri interne şi propria disciplină. 


Discuţie 


SIG: Multă lume crede că, atunci când respecţi 
diferențele individuale şi lucrezi cu diferite niveluri 
de dezvoltare ale copiilor, îi înconjori de atât de multă 
grijă, încât îi răsfeți. Însă, de fapt, respectul pentru nive- 
lurile de dezvoltare constituie o parte foarte importantă 
a stabilirii limitelor. Nivelurile de dezvoltare şi diferen- 
tele trebuie neapărat avute în vedere. Când familiile fac 
brainstorming cu privire la posibilele consecinţe ale 
faptului că nu se face ceea ce trebuie, atunci toată lumea 
devine un participant la stabilirea regulilor. O atmosferă 
unde există aşteptări, structură şi limite adecvate pentru 
vârsta şi nivelul unui copil este necesară pentru sigu- 
ranța elementară de care am discutat anterior. 

TBB: Aş zice că disciplina este al doilea lucru im- 
portant pe care i-i poţi oferi unui copil. Dragostea e pe 

primul loc, dar foarte aproape în urma ei vine disciplina. 
Scopul este de a-l învăţa pe copil, nu de a-l pedepsi. Este 
posibil ca „limite“ să fie un cuvânt prea aspru. Ţelul pe 
termen lung este autodisciplina. Asta înseamnă ani de 
învăţare, nu se întâmplă peste noapte. Niciodată ceea 

ce faci peste noapte nu va fi prea grozav. Toată povestea 
asta cu „trimisul la colţ“ pentru cinci minute la cutare 
vârstă, un minut pentru fiecare an din vârsta copilului, 
nu este ceea ce înțeleg eu prin disciplină. Când un copil 
nu se poartă cum trebuie, mai întâi opreşti secvența prin 
orice mijloace care dau rezultate în cazul tău, trimisul la 
colț sau orice altceva. După ce ai captat atenţia copilului, 
stai imediat de vorbă cu el şi zici: „Şi acum hai să vorbim 
despre asta. Asta e ceva ce nu ai voie să faci, Aşa că, de 
fiecare dată când vei face asta, eu trebuie să te opresc. 
Cum să te opresc? Poţi să mă ajuţi? Spune-mi tu ce ar 
trebui să fac, pentru că asta e treaba ta, nu a mea. Aş 
vrea să-ţi asumi tu responsabilitatea pentru asta“. La 
4-5 ani, copilul poate să își spună ce l-ar ajuta să obțină 
rezultate în cazul lui şi poate fi deja implicat în proces. 
Acest lucru poate avea rezultate minunate. Aceasta e 
modalitatea în care aş privi stabilirea limitelor. Fiecare 
purtare urâtă devine o oportunitate pentru învăţarea 
limitelor - un ţel pe termen lung. 


Pedeapsa fizică 


SIG: Ce părere ai despre pedeapsa fizică? Eu aş fi de 
acord cu tine şi aş zice nu pedepsei fizice. Din păcate, în 
prezent există prea multe familii în care ea poate duce la 
abuz. 

TBB: Însă dacă stau de vorbă cu o mamă despre 
care ştiu că îşi loveşte întruna copilul, trebuie să-i văd 
lucrurile din perspectiva ei. S-ar putea să încerc să spun: 
„Ştiu că trebuie să fie foarte greu să ai un copil la care 

să ţii atât de mult şi din cauza căruia să fii nevoită să te 
superi aşa de tare. Pot să te ajut? Ce ar ajuta la reducerea 
presiunii pentru o vreme?“ Trebuie să găsim alternative 
la lovirea cuiva care tocmai şi-a lovit copilul, cineva care 
şi-a pierdut controlul. Să-i oferim din nou o senzație de 
control. 

SIG: Trebuie să atragem atenţia copilului cu sancțiuni 
care, din punctul de vedere al dezvoltării, sunt în 
concordanţă cu nivelul de dezvoltare al copilului, de 
exemplu, pierderea privilegiilor de joacă la computer 
în cazul unui copil de vârstă şcolară şi alte lucruri. Însă 
soluţia este să îi facem să fie motivaţi să asculte şi apoi 
să discutăm cu ei şi să-i ajutăm să înțeleagă motivele şi 
felul în care să abordeze diferit lucrurile. 

TBB: Disciplina începe la 8-9 luni, când copilul se 
cațără până la televizor, uitându-se în jur spre tine ca să 
fie sigur că eşti acolo. În următoarele câteva luni (9-18), 
s-ar putea ca distragerea atenției şi luarea în brațe să fie 
adecvate. 

De la 1 an şi jumătate la 3 ani şi jumătate, nevoia de 
limite înţelegătoare, dar ferme, este foarte puternică. 
Atunci când părinții reacționează la testarea provo- 
catoare a limitelor din partea copilului, poţi să vezi o 
expresie de uşurare la el. Anumite limite respectuoase, 
calme, cum ar fi imobilizarea în braţe şi trimisul la „colț“, 
sunt o bună metodă de a începe. Însă imediat după aceea 
copilul are nevoie de o explicaţie: „De fiecare dată când 
vei face asta, eu trebuie să te opresc până când vei putea 
să te opreşti singur“. 

De la 3 ani şi jumătate la 6 ani, discuţia poate deveni 
mai sofisticată: „De fiecare dată când faci asta, mă supăr. 
Nu îmi place să fiu supărat pe tine. Poţi să-mi sugerezi 
ceva ce m-ar putea ajuta să te ajut înainte să dăm de 
necaz?“ Apoi, limitele ferme şi discuţia despre motivul 
pentru care tu trebuie să monitorizezi limitele, până 

când copilul îşi poate stabili propriile limite. Pedeapsa 
fizică nu are în vedere aşa ceva. 


Echilibrul dintre limite şi îngrijire 


SIG: Împreună cu stabilirea de limite, eu recomand 
ca în fiecare zi să existe un timp relaxat de interacțiune 
unu-la-unu între părinte şi copil. Eu l-am numit ora 
de joacă pe podea. Adesea, adoptând o vreme inițiativa 
copilului, puteți avea discuţii despre rezolvarea 
problemelor, în care să stabiliți limitele împreună. De 
asemenea, anticipează situaţiile viitoare. În acelaşi 
timp, întotdeauna să arăţi înțelegere pentru perspectiva 
copilului, chiar dacă nu eşti de acord cu ea. Încearcă 
întotdeauna să încurajezi schimbarea cu paşi mici. 
Asigură-te că, în cea mai mare parte a timpului, copilul 
trăieşte succesul, nu un eşec substanţial. Dacă trebuie 
să stabileşti multe limite, măreşte proporțional timpul 
petrecut împreună într-un mod relaxat, afectuos. Dacă 
ţi se pare că intri într-o situație în care stabileşti mai 
multe limite cu copilul tău, nu lăsa ca relația voastră să 
se deterioreze. Se poate întâmpla să începi să te superi 
pe copil; copilul este agresiv şi tu începi să te retragi 
şi nu te mai joci cu el deoarece eşti prea supărat în cea 
mai mare parte a timpului. Atunci, viața devine o luptă 
puternică tot timpul. Pierzi afecțiunea şi îngrijirea. Aşa 
că, dacă îți sporeşti limitele, sporeşte-ți şi afecțiunea şi 
îngrijirea. Oferind mai mult, poți să aştepţi mai mult. 

TBB: Este util să facem comentarii de fiecare dată 
când copilul îşi foloseşte propriile limite internalizate. 
De asemenea, părinţii pot să fie pentru ei un exemplu de 
stăpânire şi control. Cu anumite ocazii, verbalizaţi: „M-a 
înfuriat atât de tare femeia aceea care s-a băgat în faţa 
mea la coadă, încât îmi venea să o împing, dar ştiam că 

SIG: Îmi place să văd un copil vizualizând dinainte 
ce o să-l facă să dea de necaz, de exemplu, faptul că 
îşi loveşte sora sau fratele, şi cum se simte, cum se 
simte cealaltă persoană şi ce anume a dus la situaţia 
respectivă. Poţi să-l întrebi pe copil ce face de obicei 
când surioara lui îl muşcă şi care sunt variantele, ce 
altceva ar putea să facă astfel încât să nu dea de necaz. 
Astfel copilul anticipează, participă şi vizualizează, mai 
ales partea de sentimente. Atunci eşti polițistul cel bun. 
Dacă va lovi din nou, primeşte o sancțiune şi trebuie să 
plătească „amenda“ sau orice altceva ați convenit, dar 
atunci trebuie să lucrezi cu copilul ca să-şi reprezinte în 
minte ce se va întâmpla mâine, astfel încât să nu dea din 
nou de necaz. Prin acest fel de experiență, copiii învață 
toate aceste lecţii importante. Învață cum să îşi depă- 
şească propriul egoism, mânia şi sentimentul că totul li 
se cuvine. Cel mai important lucru pentru maturitatea 
adevărată este cum să facă față dezamăgirii. Acesta este 
un lucru foarte important. Fiind empatic cu copiii, îi 
ajuţi să îşi exprime frustrarea atunci când lucrurile nu ies 
cum vor iei sau când consideră că un lucru este nedrept. 
De asemenea, prin intermediul limitelor şi discuţiilor, 
transmiţi aspirații, țeluri şi aşteptările pe care le ai de la 
copil, şi acest lucru îi oferă un sentiment de securitate. 


Disciplina şi părinții care lucrează 


TBB: Am mai văzut şi altceva: părinţilor care lucrează 
le este foarte greu să se gândească la limite. Abilitatea 
lor de a stabili limite a scăzut foarte mult în această 
generaţie. Părinţii îmi zic: „Nu suport să fiu plecat de 
acasă toată ziua şi apoi, când mă întorc, să fiu cel care 
impune disciplina“. Ei au nevoie de multă încurajare 
pentru a-şi da seama că disciplina este importantă 
pentru copil. Motivul pentru care copiii se poartă foarte 

urât, îi supără pe alţii şi sunt haotici la sfârşitul zilei, 
când părinţii ajung acasă, este acela că ei încearcă să 
obţină securitatea care vine odată cu limitele. Trebuie să 
acordăm atenţie faptului că oamenilor, adulților, le este 
foarte greu să aibă de-a face cu disciplinarea în prezent. 
Ei nu vor să fie cei care impun disciplina, în scurtul timp 
pe care îl petrec alături de copiii lor”. 

SIG: Ridici o chestiune importantă. Dacă părintele 
nu şi-a văzut copilul toată ziua şi copilul se poartă urât, 
părintele se simte prost când trebuie să intervină şi să 
stabilească limite imediat, deoarece se simte vinovat 
pentru că a fost plecat toată ziua. Problema are două 
laturi: părinţii se simt vinovați; ei nu simt că şi-au câş- 
tigat dreptul de a stabili limite, iar copilul care se poartă 
urât s-ar putea să atragă atenţia părintelui, exact în 
modul în care spuneai mai devreme, că acolo se petrece 
ceva mai complicat. Pentru a stabili cu succes limite, este 
posibil ca părinții să trebuiască să aloce timp petrecut cu 
copilul şi apoi ei pot să simtă că şi-au câştigat dreptul de 
a impune disciplina. Dacă sunt „prezenți“, sculându-se 
noaptea la bebeluş, fiind mereu pe baricade în privința 
îngrijirii copilului, ei nu vor simți prea multă vinovăție 
când stabilesc o limită. Atunci te simți foarte îndreptățit, 
ca părinte, să stabileşti acea limită. Însă, dacă simţi că 
nu eşti prezentă acolo, lângă copiii tăi, suficient de mult, 
s-ar putea să nu te simți bine să-i ceri copilului să fie 
cuminte cât vorbeşti tu cu tata despre ceva important. 

TBB: Aşa cum discutam mai devreme, o rutină de 
întâmpinare la sfârşitul zilei îl poate ajuta pe părinte să 
reuşească să reintre în rolul de persoană îndreptăţită. 
Cred cu tărie că este recomandabil ca părinții care 
lucrează să creeze un ritual al reîntoarcerii lor acasă, 
prin care toată lumea să se simtă din nou apropiată. 


90 Brazelton, T.B., Working and Caring, Perseus Publishing, Cambridge, 

Apoi ei sunt gata să joace rolul de persoană care impune 
disciplina. Însă nu înainte de asta. 

SIG: Şi dacă rutina începe să se piardă, dacă ambii 
părinţi încep să ajungă acasă la 7:30 seara (din cauza 
carierelor solicitante), atunci ei trebuie să îşi dea seama 
că o seară petrecută în grabă nu este de ajuns. 

TBB: Limitele sunt foarte importante pentru copil. 
Ele trebuie să vină de la părinţi în primul rând şi de 
la alte persoane de îngrijire în al doilea rând. Părinții 
trebuie să înţeleagă foarte clar asta. 

SIG: Cu privire la acest lucru, să zicem că o familie 
tipică, o familie tânără cu copii mici, vine la noi. Ei 
spun: „OK. Cât timp trebuie să petrecem cu copiii când 
ajungem acasă? Vrem să facem ce este bine. De cât timp 
este nevoie în fiecare zi pentru a rămâne apropiat, dar şi 
pentru a stabili limite?“ Ce le-ai recomanda? 

TBB: M-aş exprima ceva de genul: „Sunteţi plecați 
toată ziua. Le datoraţi copiilor un interval de două ore 
când ajungeţi acasă“. O oră ar trebui să fie alocată în 
primul rând cimentării relaţiei voastre şi apoi, dacă 
lucrurile merg bine, puteţi să folosiți ora următoare 
pentru stabilirea limitelor, îndatoririlor gospodăreşti şi 
restul. Însă acelui copil i se datorează cel puțin o oră de 
atenţie afectuoasă, neîntreruptă: să-i citiți, să-l legănaţi, 
să cântaţi. Toate acestea fiind spuse, un minimum de 
două ore este absolut necesar. 

SIG: Aşadar, tu zici, în cazul părinţilor care lucrează, 
două ore de implicare directă cu copilul. Una dintre 
acestea ar trebui să fie cu adevărat centrată pe copil, 
iar cealaltă poate consta în realizarea împreună a 
treburilor casnice. Aşa cum am discutat în capitolele 
precedente, circa două treimi din timpul disponibil (de 
exemplu, în afară de şcoală şi joaca alături de prieteni) 
ar trebui să constea din diferite tipuri de interacțiune 
cu părinții, şi este necesar ca unul dintre părinți să fie 

acasă după-amiaza, iar, în cazul familiilor cu doi părinţi, 
ambii să fie acasă la ora 6 seara. Această disponibilitate 
parentală va face din stabilirea limitelor şi oferirea de 
îndrumări o parte firească din zi. 

TBB: Însă prima oră este esențială. Dacă părinții pot 
să se apropie în acea primă oră şi copilul devine apoi 
fără astâmpăr, ei vor continua să fie disponibili pentru 
copiii lor în timp ce gătesc, fac curăţenie sau orice 
altceva. 

SIG: Cred că toate astea sunt importante deoarece 
au efect asupra limitelor. Nevoia de limite şi nevoia de 
relaţii permanente sunt strâns legate între ele. 

TBB: Asta nu înseamnă neapărat că familiile în care 
ambii părinţi au o carieră nu fac treabă bună în ceea ce 
priveşte disciplina. Am văzut care este latura pozitivă a 
muncii la multe mame în ultimele două generaţii. Unele 
îmi spun că, deoarece sunt plecate de lângă familie cel 
puţin o parte din zi, ele funcționează mai bine în cadrul 
familiei. Părinţii care simt că îşi urmează țelurile câştigă 
o perspectivă asupra chestiunilor care contează în ceea 
ce priveşte limitele, 


Stabilirea împreună a limitelor 


SIG: Unul dintre ultimele aspecte ale acestui subiect 
despre limite este că mama şi tată] trebuie să lucreze 
bine împreună, ca o echipă. Ei nu vor lucra bine ca 
echipă decât dacă se îngrijesc, oferindu-şi unul altuia 
nişte „supă de pui“, care înseamnă intimitate sexuală, 
afecțiune şi înțelegere, compasiune şi găsirea de timp 
pentru toate acestea. Unii părinți stresaţi, nu au deloc 
timp pe care să-l petreacă singuri. Ei nu ies în oraş 
sâmbăta seara să ia cina sau să meargă la cinematograf, 
ori ca să stea la palavre unul cu altul. Această intimitate 
pierdută îi face mai predispuşi la lovirea copilului, 

deoarece sunt frustrați. Ei nu îi oferă copilului îngrijire 
din cauză că ei înşişi nu îşi oferă reciproc îngrijire. A 
discuta despre disciplină înseamnă a recunoaşte nevoile 
părinților. Asta nu înseamnă neapărat că trebuie să aloci 
timp pentru una sau alta. Ar trebui să fie ceva firesc, 

la fel cum un copil iese pur şi simplu afară să se joace. 
Însă poate că, în anii copilăriei mici, ar trebui să existe 
prescripţii care să le recomande părinților să petreacă 
timp împreună. A petrece un pic de timp împreună în 
pat după trezire, dimineaţa, este un precept în religia 
iudaică. Rabinii discută de ce este necesară. În cazul 
dependențţilor de muncă, persoanelor care nu vor 
decât să se dea jos din pat şi să meargă la serviciu, asta 
înseamnă că trebuie să îşi acorde atenție una alteia. 
Poate că în societatea noastră astfel de lucruri ar trebui 
rostite cu voce tare. Un pic de timp petrecut împreună 
în fiecare seară şi ieşitul în oraş în weekend par să fie 
deosebit de importante. Şi părinţii singuri trebuie să fie 
conştienţi de propria lor nevoie de îngrijire şi sprijin, 
lucruri importante care se pot pierde cu uşurinţă în 
lupta lor pentru a-şi câştiga existenţa şi a avea grijă de 
copii. 


Recomandări 
Stabilirea limitelor în familii 


e A oferi mai mult şi a aştepta mai mult. Aceasta 
înseamnă că îmbinăm limitele şi aşteptările cu 
îngrijirea, că ne punem copiii la încercare în timp 
ce le acordăm o îngrijire corespunzătoare. Această 
combinaţie vitală este cea care dă rezultate în cazul 
unei mari părți dintre cei mai productivi membri ai 
societăţii. Atunci când pierdem acest echilibru vital, 
când avem aşteptări fără să oferim şi oferim fără să i 

avem aşteptări, copiii devin fie mânioşi şi încăpăţâ- 
nai, fie răsfăţați şi pasivi. 

Disciplina ca mijloc pedagogic. Disciplinarea ar 
trebui să fie verbală şi ar trebui să cuprindă limite, 
rezolvare de probleme, învăţarea anticipării situa- 
țiilor dificile şi învăţarea depăşirii dezamăgiri şi 
sentimentelor de pierdere şi umilire. 

Pedeapsa corporală. Aceasta nu mai este accepta- 
bilă, într-o lume a violenței permanente. 

A nu umili niciodată. Umilirea nu face decât să 
nască resentimente, mânie şi mai multă rebeliune în 
loc de internalizarea valorilor şi scopurilor impor- 
tante din perspectiva societăţii. 

Aşteptările, parte integrantă a relațiilor. Copiii 
trebuie să vadă că adulţii fac pentru ei ceea ce ne 
aşteptăm noi de la ei să facă, în cele din urmă, pentru 
ei înşişi şi pentru alții. Nu doar prezenţa ca martori 
oculari şi observarea sunt cele care îi învaţă, ci şi 
faptul că aparţin unei relații în care anumite atitu- 
dini, valori, idealuri şi țeluri sunt parte integrantă a 
interacțiunilor suportive adult-copil. 

Aşteptările trebuie să corespundă vârstei copilului. 
Nu ne putem aştepta de la copii ca ei să internalizeze 
limitele şi să le facă plăcere învăţarea, decât dacă 

li se asigură instrumentele pentru a învăţa despre 
lume, pentru a o deprinde şi a o înțelege. Acest lucru 
necesită identificarea etapelor de dezvoltare şi utili- 
zarea metodelor educative care dau rezultate pentru 
toţi copiii. (Vezi capitolul 4.) 

Autodisciplina. Scopul părinților în stabilirea 
limitelor ar trebui să fie acela de a transfera treptat 
această sarcină copilului. A-i ajuta pe copii să îşi 
aleagă propriile sancțiuni şi a găsi împreună metode 
de a-şi gestiona sentimentele puternice îi încurajează 


să îşi asume responsabilitatea. 

e Disciplina la sfârşitul unei zile de muncă. Prima 


oră după ce părinţii ajung acasă ar trebui petrecută 
acordându-se atenţie nevoilor copilului şi restabilirii 
familiarităţii. După aceea, părinții se vor simţi mai 
îndreptăţiți să stabilească limitele necesare. 
Părinţii ca echipă. Disciplina dă cele mai bune 
rezultate când părinţii petrec timp unul cu celălalt, 
pot să stabilească limite şi să le pună în aplicare ca 
echipă. Imitarea exemplului de autodisciplină oferit 
de părinți este o metodă eficientă pentru ca un copil 
să înveţe autodisciplina. Este necesar ca părinții 
singuri să îşi recunoască nevoia de îngrijire şi sprijin. 


Stabilirea limitelor în instituții 


Instituţiile vitale (de învățământ, din sistemul 

juridic şi sistemul de asistenţă socială) ar trebui să 
încurajeze experiențele adecvate de dezvoltare şi 
respectul pentru diferențele individuale. Această etică 
a lui „a oferi mai mult şi a aştepta mai mult“ trebuie 
să caracterizeze nu doar viaţa familială, ci şi şcolile, 
instituțiile din domeniul educaţiei, sistemul juridic 

şi sistemul de asistenţă socială, instituţiile religioase 
şi alte organizaţii din cadrul comunității. Numai 
copiii care fac progrese pot să înveţe să internalizeze 
limitele şi să îşi făurească idealuri constructive. 
Abilitatea de a crea şi internaliza mai deplin valori 

şi experienţe se dezvoltă adesea între 9 şi 12 ani, în 
cea de-a noua etapă de dezvoltare a noastră. Această 
etapă se clădeşte pe cei opt ani anteriori. Se constru- 
ieşte pe relaţii empatice, de îngrijire şi educare, pe un 
mediu ordonat şi pe abilitatea de a comunica şi gândi 
creativ şi logic. Ea derivă din parcurgerea cu succes 

a etapelor de gândire triunghiulară, relaţiilor cu 
prieteni de aceeaşi vârstă şi gândirii relative. Este un 

produs al unui lung parcurs de dezvoltare. Nu putem 
aştepta această realizare de la copiii noştri decât dacă 
le asigurăm ingredientele pentru acest parcurs. 

În şcoli sau în centre de reeducare pentru minori, 
aparţinând sistemului de justiție pentru minori, 
copiii şi adolescenţii trebuie să aibă un sentiment de 
protecţie şi relaţii permanente de îngrijire şi educare, 
precum şi structură. În aceste instituţii, aşteptările 
născute din interacțiunile cu adulţii şi dezvoltatrea 
de abilități reale sunt esențiale pentru asigurarea 
oportunităţilor de creştere şi dezvoltare. 

În aşezămintele de sănătate mentală (de exemplu, 
pentru copiii care trebuie instituționalizați pe 
perioade scurte sau, uneori, pe perioade mai lungi), 
relaţiile de reglare şi de îngrijire şi educare trebuie 
să fie trăsătura esenţială. Atunci când sunt îmbinate 
cu limite blânde, dar ferme, şi aşteptări rezonabile 
adaptate la abilităţile emoționale şi intelectuale ale 
copiilor în continuă evoluţie, copiii şi adolescenţii 
învaţă să internalizeze limitele şi aşteptările con- 
structive. Metodele excesiv de rigide, punitive, sau 
cele excesiv de permisive nu cuprind această combi- 
nație de factori esenţiali. 

NEVOIA DE COMUNITĂŢI STABILE 
ŞI SUPORTIVE ŞI DE CONTINUITATE 
CULTURALĂ 


Comunitățile şi culturile oferă contextul sau cadrul 
pentru celelalte nevoi esenţiale despre care am discutat. 
Această componentă vitală este uşor de scăpat din 
vedere. Eforturile în beneficiul copiilor vor fi la fel de 
puternice pe cât este sprijinul familiei, comunității şi 
culturii în cadrul cărora se dezvoltă copilul. În acelaşi 
timp, au existat dezbateri importante cu privire la 
felul în care să se echilibreze respectul pentru tiparele 
culturale, de exemplu, permițându-le familiilor să se 
adapteze la o societate complexă, la interacțiunea cu 
alte grupuri culturale şi satisfacerea cerințele şcolii şi, 
în cele din urmă, ale forței de muncă. Aceste dezbateri 
au izbucnit în jurul abordărilor educative pentru copiii 
mici. De exemplu, în ce măsură ar trebui limba vorbită 
în familie să fie vehiculul de învăţare în şcoală şi în 
ce măsură ar trebui copilul să fie provocat să înveţe 
engleza? Cât de mult ar trebui să se pună accentul pe 

civilizația occidentală şi cât ar trebui să se predea despre 
alte civilizaţii din lume sau istoria particulară a unui grup 
etnic? Pe măsură ce se ridică aceste întrebări, este posibil 
să apară percepția că această chestiune a continuității 
culturale nu este una uşoară la nivelul practicii. 

Deşi toată lumea ar fi de acord cu privire la impor- 
tanța existenţei unor comunități stabile, independente, 
care să aibă un sentiment al identității şi coeziunii, şi 
aici au loc dispute aprinse. În ce măsură ar trebui ca 
subvenţiile federale sau statale să fie acordate comunită- 
ţilor individuale pentru ca ele, prin grupuri de cetățeni, 
biserici, sinagogi sau alte organizaţii, să determine 
prioritățile pentru aceste resurse şi implementarea şi 
evaluarea lor? Sau în ce măsură ar trebui ca aceste prio- 
rități să fie determinate de instituţiile federale, statale 
sau municipale? Aici sunt importante, de asemenea, 
chestiunile legate de perspectivă şi control. 

Aceste chestiuni privind controlul se desfăşoară, 
printre alte locuri, în şcoli. În ce măsură familiile 
locale supraveghează şi ghidează educaţia publică? 

Sau în ce măsură este controlată educaţia publică de 
instituţiile şi consiliile de educație ale statului federal, 
municipalității, comitatului, care, deşi alese, par foarte 
îndepărtate de îngrijorările unei familii dintr-un cartier, 
care foloseşte o şcoală generală locală. Dezbateri aprinse 
au loc în jurul şcolilor alternative şi al susținerii pe bani 
publici a şcolilor parohiale sau religioase. 

Când un cartier înființează o şcoală sau când o 
persoană particulară, cu sprijinul puternic al unui 
grup de familii, înfiinţează o şcoală sau când o şcoală 
este condusă de o organizaţie religioasă cu puternice 
rădăcini şi supraveghere locale, există un mult mai mare 
sentiment de apropiere şi implicare imediată în supre- 
vegherea şi conducerea acelei şcoli. Totuşi, există de 
asemenea un puternic sprijin pentru standardele statale 

sau naţionale şi o educaţie gratuită şi egală pentru toţi. 
Deşi toată lumea este de acord asupra importanţei 
contribuţiei familiilor, există grade diferite în care se 
desfăşoară această contribuţie, de la îndepărtatele con- 
silii de educaţie şi supravegherea statului, municipiului 
şi regiunii până la şcolile de cartier dirijate de familii 
care locuiesc la o aruncătură de băț una de alta. 

Cum putem să le insuflăm copiilor noştri respectul 
pentru unicitatea lor culturală şi, de asemenea, să îi 
ajutăm să deprindă şi să stăpânească instrumentele en- 
glezei, matematicii, istoriei şi altor asemenea discipline 
care le vor fi necesare pentru a activa în societate în 
ansamblul ei? Aici, dilema este mai mult aparentă decât 
reală. Este nevoie ca toți copiii să stăpânească anumite 
forme ale limbii scrise care caracterizează societatea 
în care trăiesc. Întrebarea este dacă limba vorbită 
acasă este considerată ca un punct forte care îi ajută să 
înţeleagă noi concepte sau este ignorată şi văzută ca un 
competitor cu noua învățare. Dacă o anumită limbă sau 
dialect are termeni unici pentru a exprima anumite idei 
sau sentimente, se pune întrebarea dacă există termeni 
comparabili, utilizaţi de alţii, astfel încât să poată exista 
un vocabular comun pentru a exprima aceste sentimente 
şi atitudini. De asemenea, pe măsură ce un individ 
se străduieşte să stăpânească noi concepte, cum ar fi 
conceptele de dreptate, devotament şi responsabilitate, 
el ar trebui să caute limbajul folosit în diferite grupuri 
culturale care fac parte din discuţie, pentru a se ajuta să 
înţeleagă şi adesea pentru a îmbogăţi aceste concepte. 
De exemplu, culturile asiatice s-ar putea să posede un 
set mai dezvoltat de concepte pentru înțelegerea respon- 
sabilităţii familiale şi loialității decât culturile europene 
sau cea americană. 

Trecerea permanentă de la subtilităţile de limbaj ale 
limbii materne la subtilităţile de limbaj ale unei limbi 

noi îl ajută pe individ să deprindă şi să stăpânească 
termeni şi concepte noi. Însă punctele de referință 
pentru sensurile emoţionale subtile sunt întotdeauna 
mai puternice în limba de bază. Din acest motiv, îi 
încurajăm pe părinţi să interacționeze cu propriii copii 
în limba maternă a părinţilor cel puțin o parte din zi”, 
Lucrurile ar trebui să se petreacă astfel, indiferent dacă 
limba cuiva este doar o variaţie a limbii obişnuite, din 
cauza cartierului sau diferențelor culturale, sau dacă 
este o limbă cu totul diferită. 

Similar, predarea istoriei nu necesită a face o 
alegere între istoria grupurilor culturale specifice sau 
forma occidentalizată a istoriei (de exemplu, istoria 
continentului european şi a continentului american). 
Atenţia ar trebui să se concentreze nu asupra 
tiparului de istorie studiată şi asupra conţinutului 
studiat, ci mai degrabă asupra proceselor de înţe- 
legere a istoriei, a mecanismelor prin care trecutul 
ne poate informa. Istoria asiatică, istoria africană, 
istoria americană şi istoria europeană pot fi studiate 
toate, cu accent mai mult asupra analizei istorice, 
decât a conţinutului regional. A deveni un „istoric“ 
este diferit de cunoaşterea la perfecție a informaţiilor 
despre Războiul Civil. Studierea unui singur război 
poate fi folosită ca o fereastră pentru înțelegerea 
conflictului şi războiului în general. Abordate în 
această manieră, nici istoria, nici folosirea limbii 
nu este nevoie să fie conflictuale. Limbile diferite şi 
istoriile diferite se pot îmbogăţi reciproc dacă scopul 
este procesul învățării, şi nu memorarea concretă a 
unor informaţii anume. 


91 Wharton, R.H., Levine, K., Miller, E., Breslau, J. şi Greenspan, S.I. 
(2000), “Children With Special Needs in Bilingual Families: A 
Developmental Approach to Language Recommandations“, The ICDL 
Clinical Practice Guidelines, S.I. Greenspan, ICDL, Betsheda, MD. 

Când examinăm subiectul continuității culturale în 
ceea ce priveşte modul în care se predau limba, literatura 
şi istoria sau când examinăm structura de conducere din 
şcoli, vedem că disputa dintre asimilare şi diversitate nu 
este o dispută care poate fi soluţionată prin declarații ge- 
nerale cuprinzătoare. Deşi, cu certitudine, este vitală o 
anumită filosofie generală, de respect pentru diferențele 
culturale şi zonale, aceste chestiuni trebuie dezbătute şi 
rezolvate în practica efectivă, înainte de a se putea găsi 
un echilibru fundamental. 

Această problemă este complicată şi mai mult din 
cauză că multe regiuni şi majoritatea metropolelor sunt 
foarte diverse, sunt alcătuite din numeroase grupuri 
culturale diferite, cu origini diferite, fapt care se adaugă 
la complexitatea modului în care un individ poate să 
respecte toate aspectele diversității şi, în acelaşi timp, 
să reunească familiile pentru o funcționare consolidată 
a regiunii. Eforturile noastre de a încuraja comunitățile 
stabile, integrate, care pot să accepte diversitatea 
oferind în acelaşi timp organizare şi sprijin pentru 
familii şi copii, mai au multe de realizat în acest sens. 
Totuşi, dacă dorim ca nevoile esenţiale ale copiilor, 
descrise în această carte, să fie satisfăcute, astfel de 
comunităţi trebuie să devină regula. 

Pentru a înţelege cum funcţionează comunităţile, 
unul dintre autori (SIG) a cercetat felul în care diferite 
niveluri de organizare coincid cu nivelurile de dezvol- 
tare ale indivizilor”?. 

Primul nivel se referă la cel la care o comunitate 
asigură protecţie, siguranţă fizică şi un sentiment de 
reglementare internă. Ştim că multe comunităţi sunt 
caracterizate de frică şi un grad mare de pericol şi nu 


92 Vezi S.I. Greenspan şi B.L. Benderly, The Growth of the Mind and the 
Endangered Origins of Intelligence, Perseus Publishing, Cambridge, 
MA, 1997, cap. 14. 

sunt capabile să asigure siguranță. Alte comunităţi 
creează o bază de siguranță. 

La al doilea nivel, comunitățile se caracterizează 
prin capacitatea lor de a oferi un sentiment de coerență 
şi legătură între diferiţii lor membri. Comunitatea este 
fragmentată, alcătuită din familii izolate sau grupuri 
mici sau există activități care reunesc mulţi oameni 
(de exemplu, organizaţii religioase, asociaţii civice, 
sport, consilii locale, comitetele de părinți şi profesori, 
organizaţii artistice)? Poate comunitatea să se reunească 
în modalităţi care se află deasupra diferențelor culturale 
individuale, cum ar fi în numele unor oportunități eco- 
nomice, al instituţiilor sanitare sau al unei educaţii mai 
bune? Reprezintă bunăstarea copiilor din comunitate un 
principiu organizator? 

La un alt nivel, comunitățile se caracterizează prin 
cât de bine comunică membrii comunității în vederea 
realizării scopurilor stabilite şi în ce măsură îşi înţeleg 
aşteptările reciproce şi tiparele culturale. La un nivel şi 
mai avansat, comunităţile se caracterizează prin gradul 
în care împărtăşesc anumite simboluri, valori sau idea- 
luri care sunt mai largi decât convingerile şi comporta- 
mentele individuale. Un exemplu ar fi susținerea unor 
valori ca egalitatea, drepturile individului, justiția sau 
protecţia mediului. Prin comparație, unele comunităţi se 
reunesc în jurul unor convingeri mai polarizate, uneori 
creând mentalități de tipul „noi“ în opoziţie cu „ei“, care 
duc la teamă, suspiciune şi agresiune. 

La nivelul superior, comunitățile se caracterizează 
prin gradul în care sunt capabile de autoreflecție şi 
planificare activă pentru viitor. Comunitățile mature 
pot să reflecteze asupra propriilor nevoi şi să facă paşi 
spre planificarea şi transpunerea în practică a acțiunilor 
care vor duce la transformări şi îmbunătăţiri pe baza 
circumstanțelor schimbătoare. 


Comunitățile care se luptă să asigure coeziune, 
siguranţă şi securitate, care se confruntă cu lipsa de 
comunicare între membri sau cu convingeri polarizate 
nu vor avea, în general, mijloacele necesare şi energie 
pentru acţiune reflexivă. Există multe exemple de comu- 
nităţi nesigure şi haotice care sunt fragmentate în familii 
sau indivizi izolaţi, epuizați, sau în facțiuni care se 
războiesc între ele din cauza unor convingeri polarizate. 
De asemenea, există multe comunităţi care au format 
legături de coeziune care transcend barierele culturale şi 
permit acțiuni planificate, gândite în sprijinul educaţiei, 
sănătăţii, al spațiului deschis şi altor nevoi ale copiilor. 

Pentru toți aceia dintre noi preocupaţi de bunăstarea 
copiilor, întrebarea cea mai importantă devine, evident: 
ce tipuri de paşi încurajează comunităţile caracterizate 
de coeziune, sigure, reflexive, în raport cu cele nesigure, 
polarizate, fragmentate şi/sau suspicioase? 

Din capul locului, grupurile care sunt sprijinite, în 
ceea ce priveşte identitatea lor culturală unică (şi care, 
prin urmare, au un puternic sentiment de identitate 
personală), sunt, prin această securitate, mai capabile să 
accepte diferenţele altora. În acelaşi timp, sentimentul 
de securitate, identitate şi sens, care provine din spriji- 
nirea originii unice a individului, trebuie să fie echilibrat 
cu instrumentele şi cunoştinţele despre comunitatea 
mai mare. Acest fapt aduce un sentiment de control al 
mediului în care se găseşte individul. În lipsa abilităților 
educative, politice şi economice necesare, un grup 
cultural dintr-o societate mai mare se poate simţi izolat 
şi temător şi ar putea să existe o mai mică probabilitate 
ca el să participe într-o manieră reflexivă în cadrul 
comunității mai mari din jurul său. 

Care sunt câțiva paşi concreţi care pot întări şi integra 
o comunitate? Am menționat deja controlul comunității 
şi nivelurile corespunzătoare de control al programelor, 

inclusiv al programelor educative, de către acea comu- 
nitate. Organizațiile existente cum ar fi bisericile şi 
sinagogile sau organizațiile comunitare ori organizaţiile 
regionale pot să constituie un început. Programele 
plasate în aceste organizaţii locale asigură o oportuni- 
tate pentru ca elementele comunităţii să înceapă să se 
reunească şi să creeze structuri coerente. 

Când ne ocupăm de comunitățile fragmentate, adesea 
este dificil de ştiut de unde să începem. Comunitățile 
care sunt organizate şi funcţionează bine au tendința 
de a beneficia de mai multe servicii de sprijin deoa- 
rece ele sunt capabile să concureze mai eficient. În 
schimb, anumite servicii trebuie să fie dirijate spre 
ajutarea comunităţilor să se organizeze în modalitățile 
fundamentale. 

Adesea, comunităţile se organizează cu succes 
în jurul şcolilor. Şcolile oferă un model util pentru 
alte servicii comunitare, deoarece ele există deja în 
fiecare comunitate mai mare. În unele şcoli există 
deja o participare activă a părinților, prin Asociaţiile 
Părinţi-Profesori, consiliul de conducere al şcolii şi mai 
multe evenimente informale (întâlniri cu profesorii şi 
altele asemenea). În alte şcoli, părinții rămân oarecum 
detaşaţi şi, deşi este posibil ca foarte puțini dintre ei 
să participe la întâlnirile cu profesorii, ei sunt practic 
neimplicați în conducerea şcolii şi în programul edu- 
cativ al acesteia. Pentru a sluji copiii şi familiile dintr-o 
comunitate, şcolile trebuie să se afle sub un oarecare 
control local, iar părinții ai căror copii frecventează 
şcoala să asigure un control (ca în majoritatea şcolilor 
particulare). Odată ce se creează o astfel de structură de 
conducere, reprezentanții părinţilor şi comunităţii pot 
să extindă rolul şcolilor. 

Ce tip de activităţi after-school sau activități extraşco- 
lare pot face parte din această structură importantă 

care provine din banii contribuabilor? Ar putea şcoala 
să răspundă şi unora dintre nevoile, despre care am 
discutat, referitoare la activitățile de după-amiază, mai 
ales pentru cei expuşi unor riscuri, sau să fie un loc 
unde serviciile de asistenţă medicală şi cele de asistență 
socială pot deveni mai accesibile unei comunități? Cu 
alte cuvinte, şcolile au posibilitatea de a fi mult mai mult 
decât sunt în prezent. 

De asemenea, este important ca părinţii să aibă 
întâlniri regulate cu profesorii şi ca şcoala să încerce să 
îi ajute pe părinţii excesiv de ocupați sau pe părinții care 
ar putea fi prea preocupați de probleme familiale, ca să 
se implice în viaţa şcolară a copiilor lor. 

Edward Zigler şi James Comer de la Yale au creat 
modele pentru extinderea rolului şi dirijării şcolilor. în 
programele lor, părinții şi membrii comunităţii parti- 
cipă la toate aspectele activității şcolare, iar activitatea 
şcolii se extinde în comunitate”. Acest scop al unei 
dirijări îmbunătăţite a şcolii este esenţial atât pentru 
scopul pe termen lung, constând în organizarea şi 
îmbunătăţirea întregii comunități pentru familii şi copii, 
cât şi pentru beneficiile educative imediate. 

În multe comunități există dificultăţi enorme, cu 
copii care dau de probleme după şcoală, din cauza 
lipsei de supraveghere din partea familiei sau a lipsei 
de activități adecvate. „Statul degeaba cu prietenii“ şi 
provocarea de probleme iau locul sportului, muzicii, 
dansului, echipei de dezbateri sau al altor activităţi care 
ar fi mult mai constructive şi ar avea o valoare mult mai 
pozitivă pe termen lung. 


93 Zigler, E., „Addressing the Nation's Child Care Crisis: The School 
of the 21st Century“ în American Journal of Orthopsychiatry, 59: 
484-491, 1989; pentru informaţii despre Şcolile Comer, vezi E. 
Zigler, Child Development and Social policy: Theory and Applications, 
McGraw, New York, 2000, pp. 245-246. 

În comunit. tile şi cartierele cu risc crescut, este 
posibil ca şcolile să trebuiască să devină instituţii cu 
Program non-stop, pentru a sprijini dezvoltarea copiilor 
şi familiilor din acea comunitate. Asta înseamnă un 
program after-school mult mai ambițios, cu tot felul 
de activități, de la cele educative, de ajutare a copiilor 
care au nevoie de exercițiu în plus pentru a beneficia 
de oportunități sporite de învățare la fizică, chimie, 
biologie, matematică, desen, literatură şi discipline 
artistice, până la o serie de activităţi teatrale, muzicale 
şi sportive. Acei copii care beneficiază de o viață 
familială activă şi de supravegherea familiei şi vor doar 
să se joace cu prietenii s-ar putea să nu aibă nevoie de 
aceste programe, însă aceste alte opţiuni ar trebui să fie 
disponibile, nu doar într-un mediu din centrele de zi sau 
într-un mediu de susținere, ci un mediu cu un ambițios 
program de învăţare după şcoală. 

La nivel de liceu, vedem adesea unii copii implicaţi 
în multe activităţi de tip after-school, jucând în una, 
două sau trei echipe sportive, într-o piesă de teatru, dar, 
deşi aceste activități arată bine pe hârtie, în realitate 
ele nu sunt utile pentru marea majoritate a copiilor. De 
exemplu, numai 15 copii reuşesc să intre în echipa de 
baschet performantă a şcolii, când poate că 100 aspiră 
să facă parte din echipă. Acest accent pus pe sportul 
de performanță este o utilizare cu adevărat corectă a 
banilor contribuabililor şi a resurselor comunităţii, 
pentru că a face un sport de echipă oferă nu doar o 
utilizare sănătoasă a energiei şi abilității sportive, ci şi 
lecţii despre apartenența la o echipă, comportament 
sănătos şi, atunci când este bine condus, valori pozitive. 
Poate că ar fi mult mai bine, decât să existe o singură 
echipă cu trei antrenori şi toate resursele să fie alocate 
pentru a avea, la nivelul şcolii, o varietate de ligi diferite, 
să poată exista trei sau patru niveluri, astfel încât toți 

copiii care doresc să facă sport de performanţă să poată fi 
într-o echipă şi să joace împotriva altor şcoli într-o atmo- 
sferă competitivă şi veselă. Deşi s-ar putea ca şcoala să fie 
nevoită să angajeze nişte antrenori în plus sau să apeleze 
la voluntari din comunitate care să vină să dea o mână de 
ajutor, fără îndoială că în echipele de fete şi băieți, alcă- 
tuite pe două sau trei niveluri de performanţă, s-ar putea 
găsi un loc pentru majoritatea copiilor care sunt pasionaţi 
de un sport. Copiii care aspiră să devină mai buni ar putea 
să treacă de la un nivel la altul. În acest fel, nimeni nu 
rămâne pe dinafară şi sportul este accesibil tuturor. 

Similar, trupa de teatru este deosebit de competitivă 
în majoritatea şcolilor şi doar o mână de copii reuşesc 
să facă parte din ea şi să joace în piesă. Aceasta pare 
o utilizare nefericită şi incorectă a banilor contribua- 
bililor, căci numai cei mai talentaţi au şansa de a-şi 
desăvârşi măiestria, în vreme ce restul sfârşesc prin a se 
uita la cei câțiva norocoşi. Nu există niciun motiv pentru 
care şcoala să nu poată pune în scenă două sau trei piese 
de teatru în acelaşi timp, cu ajutorul voluntarilor din 
comunitate. Fiecare piesă ar putea fi mai puţin elaborată 
în privința producţiei, însă mai mulți copii ar avea şansa 
să participe. Cu alte cuvinte, principiul îl reprezintă 
activităţi de tip after-school pentru toţi copiii. După cum 
se întâmplă acum, majoritatea copiilor talentaţi la sport, 
muzică, teatru sau o anumită materie îşi găsesc un loc 
în cadrul activităților extraşcolare, pe când cei mai puţin 
talentaţi sau elevii timizi, care au nevoie chiar mai mult 
de exercițiu suplimentar, ajung să îşi petreacă timpul 
stând degeaba, intrând în necazuri sau pur şi simplu 
devenind mai pasivi şi mai absenți. 

Însă activitățile de după şcoală reprezintă doar 
un element din tipul de programe pe care şcolile l-ar 
putea iniţia şi organiza în favoarea creării coeziunii, 
dialogului şi valorilor şi țelurilor comune în cadrul unei 

comunități. O comunitate ar putea avea acces şi la şcolile 
serale. Aceastea pot include cursuri educative pentru 
părinţi, servicii de asistenţă socială şi îngrijire medicală 
pentru familii, activități serale pentru copiii mai mari şi 
pentru adolescenţi şi reunirea membrilor şi liderilor 
comunităţii în vederea conducerii şi administrării 
acestor şcoli. Cu alte cuvinte, comunitatea ar trebui 

să poată să folosească proprietatea susținută din bani 
publici (adică şcoala) pentru o varietate de scopuri, 
potrivit cu priorităţile acelei comunități. Atunci, 
interesul comun pentru educație şi management al 
educaţiei ar putea constitui începutul unei colaborări 
care se poate extinde la alte nevoi ale comunităţii, 
inclusiv asistenţă socială, sănătate, educația adulţilor 
şi programe de după-amiază, focalizate pe prevenţie, 
destinate copiilor şi adolescenților, care ar cuprinde 
prevenţia consumului de droguri, a comportamentului 
delincvent şi a obiceiurilor proaste legate de sănătate. 
Programele de meditații ar putea constitui, de ase- 
menea, o parte atât a activităţilor şcolare, cât şi a celor 
de după şcoală. 

Cu toate acestea, în majoritatea comunităților există 
şi familii care au nevoie de mai mult decât nişte simple 
servicii de asistenţă organizate prin intermediul şcolilor 
şi altor instituţii. Dacă o secție de urgenţe nu poate să 
îngrijească pacienţii bonavi aflaţi în stare acută, un 
spital întreg se demoralizează cu privire la capacitatea 
sa de a-şi îndeplini principalele funcţii de sprijinire şi 
ameliorare a sănătății. Similar, comunităţile trebuie să 
aibă capacitata de a avea grijă de cei aflați în cea mai 
mare nevoie. Există familii expuse unor riscuri multiple 
sau care au multe probleme, familii care se confruntă cu 
depresia sau boli psihice, consum de droguri, mari pro- 
bleme conjugale şi, drept consecință, cu dificultăți grave 

în educarea copiilor”. Din cauza anilor de deznădejde, 
pasivitate, suspiciune şi evitare înrădăcinate, adesea pe 
parcursul mai multor generaţii, multe familii cu aceste 
caracteristici sunt incapabile să utilizeze, pentru ajutor, 
serviciile tradiționale de asistență medicală, asistenţă 
socială sau instituțiile de sănătate mentală. În ioc să 
caute ajutor, ele se implică în şi mai multe practici au- 
todistructive, precum consumul de droguri sau izolarea 
socială. Multe programe care lucrează cu o gamă largă 
de astfel de dificultăți şi-au demonstrat eficacitatea”. 
Elementul esenţial pentru ca un astfel de program să 
fie lansat cu succes într-o comunitate pentru a ajuta şi a 
lucra cu familiile aflate în cea mai mare dificultate este 
reprezentat de caracterul său cuprinzător şi capacitatea 
lui de a se extinde. 

O modalitate de creare a unor astfel de programe este 
formarea a ceea ce a fost descris (SIG) ca un Sat vertical. 
Un bloc de mari dimensiuni ar putea servi drept cadru 
fizic. Acest Sat vertical ar adăposti diferiți locatari: nişte 
familii foarte disfuncționale; alte familii, atât unele 
care lucrează, cât şi altele care trăiesc din ajutorul de 
şomaj; nişte familii mai în vârstă, poate de pensionari, 
persoane care trăiesc fie singure, fie cu rude; nişte adulți 
fără copii. 

Serviciile destinate copiilor şi părinților ar fi dispo- 
nibile chiar în clădirea respectivă. Un centru de îngrijire 
pentru bebeluşi şi copii bine echipat, cu un personal 


94 Vezi S.I. Greenspan, S. Wieder, A. Lieberman, R. Nover, R. Lourie 
şi M. Robinson, Infants in Multi-Risk Families, International 
Universities Press, New York, 1987; S.I. Greenspan, Infancy and Early 
Childhood: The Practice of Clinical Assessment and Intervention with 
Emotional and Developmental Challenges, International Universities 
Press, Madison, Conn., 1992. 

95 Greenspan ş.a., Infants in Multi-Risk Families; Stanley I. Greenspan, 
The Growth of Mind, Perseus Publishing, Cambridge, MA, 1997, 
cap.13. 

suficient de numeros şi bine pregătit, i-ar primi pe 
copii practic de la naştere. Atât copiii, cât şi părinții ar 
veni aici zilnic, cei mici petrecându-şi timpul cu joacă 
şi activități de învăţare, părinții oferindu-le ei înşişi 
educaţia şi îndrumarea potrivite nevoilor lor. Angajaţi 
pricepuți ar lucra în scopul formării legăturilor perso- 
nale durabile cu fiecare membru, ajutând adulții să îşi 
perfecționeze abilitățile de parentaj şi oferind în acelaşi 
timp copiilor o îngrijire familiară, sigură şi de calitate, 
pentru a asigura sprijin părinţilor lor adesea excesiv de 
stresaţi. Pentru fiecare familie cu risc crescut, un angajat 
şi-ar asuma rolul de „rudă“ surogat, în genul unei mătuşi 
sau bunici înțelegătoare şi capabile. Această persoană de 
îngrijire profesionistă ar stabili o legătură permanentă 
cu familia, veghind ca părinții să rezolve problemele 
personale care stau în calea îngrijirii copiilor lor, pentru 
ca aceştia din urmă să primească îngrijirea şi educaţia de 
care au nevoie în fiecare etapă de dezvoltare, indiferent 
de capacitatea părinților lor de a le oferi acest lucru. 
Formarea profesională în programul Puncte de coti- 
tură (TBB) este un exemplu de sprijin construit în jurul 
relaţiilor. Este un model de susținere proiectat să creeze 
relații de muncă între persoanele de îngrijire (specia- 
liştii din domeniul asistenţei medicale), furnizorii de 
îngrijire a copilului (creşa, centrul de zi), specialiştii în 
intervenție timpurie şi părinţi. Teoria este că, dacă am 
putea să schimbăm modelul de sprijin de la un model 
centrat pe deficit sau eşec la unul care valorifică punctele 
forte ale părinţilor, utilizând dezvoltarea copilului ca pe 
un limbaj de comunicare, părinții ar deveni mai impli- 
cați în fiecare dintre aceste programe. Personalul din 
jurul furnizorului are, de asemenea, pregătirea profesio- 
nală necesară pentru a încerca să comunice cu părinții 
vulnerabili şi să îi ajute. Fiecare „punct de cotitură“ 
sau fiecare regres în procesul de dezvoltare al copilului 

devine o oportunitate pentru participare şi aprofundarea 
relaţiei specialist-părinte. Cunoştințele sunt împărtăşite, 
nu „predate“, iar părinții devin disponibili în mod 
deschis. Ascultarea este sporită miraculos atunci când 
părinţii simt că iau parte serios la progresul copilului. Ei 
se simt sprijiniți şi înțeleşi. Modelul negativ, centrat pe 
boală, nu a funcţionat niciodată pentru cimentarea rela- 
ţiilor. Dacă vrem să îi includem pe părinți, este nevoie să 
pregătim profesional echipe de sprijin în fiecare dintre 
aceste sisteme de contact. Părinții sunt disponibili şi 
neajutoraţi. (Vezi principiile generale ale programului 
Puncte de cotitură din Anexă.) 

Lucrând cu aceeaşi persoană de încredere în decursul 
unei perioade de 4-5 ani, copilul ar putea câştiga un 
centru de stabilitate care să reziste în ciuda tulburărilor 
care ar putea avea loc acasă. Astfel, o mamă prea depri- 
mată pentru a-i răspunde corespunzător bebeluşului ei 
nu-l va priva total de sprijinul şi interacţiunea de care 
are nevoie pentru a clădi relaţii sau pentru a deprinde 
comunicarea. Până şi mamele dependente pot deveni 
disponibile, dacă viitorul copiilor lor este scopul acestui 
demers. Îndoparea cu medicamente sau un episod 
petrecut la dezintoxicare nu va da peste cap lumea 
copilului şi nu-l va arunca pe acesta în incertitudinea 
unui plasament familial. Cu personal care să acopere 24 
de ore asistența necesară la centru ar fi un refugiu sigur 
la orice oră şi pentru o perioadă atât de lungă cât este 
nevoie, reducând drastic haosul din viața copiilor. 

O astfel de resursă de încredere aflată în apropiere ar 
aduce ordinea şi responsabilitatea şi în viața părinților, 
oferind, pe lângă formarea abilităților de parentaj, 
oportunități pentru consiliere personală, tratament 
împotriva dependenţei de droguri, educație medicală şi 
de planificare familială, cursuri în vederea completării şi 

echivalării studiilor liceale şi pregătire profesională sau 
asistență în căutarea unui loc de muncă. 

Personalul de noapte ar putea fi format tot din 
persoane familiare şi de încredere, înlăturând presiunea 
părinţilor de a avea grijă de copiii lor atunci când nu 
pot. Un părinte în criză ar avea întotdeauna un loc în 
care să apeleze pentru ajutor şi, în schimb, personalul 
centrului ar solicita părintelui să atingă un minimum 
nivel de maturitate înainte ca viaţa familială să poată fi 
reluată pe deplin, impunând astfel standarde de îngrijire 
responsabilă. 

Pentru a face acest sistem să funcţioneze, fiecare 
familie cu probleme ar aparține unei comunități carac- 
terizate prin coeziune, ai cărei membri ar funcţiona, în 
majoritate, foarte bine împreună. Celelalte familii care 
ar locui în clădire — unele trăind din ajutorul social, 
altele, nu ~ ar aparține, de asemenea, centrului, copiii 
frecventând spaţiile destinate lor, iar adulții luând parte 
la cursuri, grupuri şi activități care s-ar potrivi situaţiei 
lor. De exemplu, adulţii aflați în căutarea unui loc de 
muncă ar putea fi pregătiţi profesional ca lucrători 
specializați în îngrijirea copilului, pentru a ocupa 
poziţii remunerate în centru. Alţi adulți, mai ales cei 
mai în vârstă sau persoanele pensionare cu pregătire în 
îngrijirea copilului şi educaţie, ar putea lucra în centru 
fie ca voluntari, fie ca angajaţi. O serie de stimulente 
financiare — chirii mici, taxe reduse pentru îngrijirea 
copilului, oportunități educaționale - ar putea să atragă 
locatari în acest „cartier“ divers, dar totuşi echilibrat. 

Un astfel de Sat urban ar putea atrage putere şi 
sprijin din partea culturii şi instituţiilor din comunitate. 
Bisericile, centrele comunitare, grupurile civice şi orga- 
nizaţiile caritabile locale, preferabil aflate în legătură cu 
moştenirea culturală şi etnică a rezidenților, ar putea 
să asigure resursele sociale, spirituale, recreaționale 

şi educaţionale. În loc să fie un ghetou pentru cei mai 
dezavantajaţi, cum sunt locuinţele sociale din prezent, 
comunitatea le-ar oferi beneficii nu doar celor săraci, ci 
şi familiilor cu alte opțiuni. 

Ideal, un părinte cu copil, expuşi riscului, ar face 
parte din această rețea a satului încă dinainte de 
naşterea copilului. În loc să intervină după ce copilul 
a început să aibă dificultăți, personalul ar pune din 
timp la dispoziţie ajutor, pentru a maximiza şansele de 
dezvoltare ale fiecărui copil. 

Deşi deosebit de rentabil pe termen lung, un astfel de 
program este departe de a fi ieftin. Lipsa personalului 
disponibil 24 de ore pe zi a zădărnicit asemenea eforturi 
în trecut. Când familiile trec prin crize, un personal 
pregătit, suficient de numeros, trebuie să fie gata să 
intervină şi să sprijine dezvoltarea copiilor. Deşi dificil 
de implementat, programele pentru ajutorarea familiilor 
aflate în cea mai mare nevoie dezvăluie esenţa a ceea ce 
este pregătită să ofere o comunitate. 


Discuţie 
Controlul accesului 


TBB: Vorbim, într-adevăr, aici despre o nevoie 
esenţială a părinților, precum şi a copiilor. Exact cum 
discutam mai devreme despre mamele care trebuie 
îngrijite, părinţii trebuie să fie acceptați şi incluşi în 
straturile comunității. În loc de asta, adesea avem 
servicii de protecția copilului sau de asistenţă socială 
care slăbesc ataşamentul părinte-copil. Consider asta un 
fel de control al accesului. 

SIG: Controlul accesului însemnând... 

TBB: Ei bine, toți cei care țin la un copil mic se află 
în competiţie pentru acel copil şi, astfel, ei vor încerca, 

inconştient, să excludă din relație cealaltă persoană. Vor 
da vina pe celălalt când ceva va merge prost cu copilul. 


suprafaţă, părinții se retrag şi au resentimente. 

SIG: Da, când părinții nu au acest sprijin şi ajutor 
pentru a se gândi la nevoile lor, ei pot să se simtă 
ofensaţi şi să se supere. Atunci situația se polarizează. 
Părinții şi profesorii sau lucrătorii de la asistenţa socială 
ori de la protecția copilului se blochează într-o compe- 
tiție şi în rivalități meschine. Vezi aşa ceva tot timpul 
în instituţii. Când finanțările şi subvențiile curg, toată 
lumea este fericită. Dar când resursele se împuţinează, 
oamenii regresează la nivelul unde există calomnii, clici 
şi conflicte. Acesta este momentul în care are loc ceea ce 
tu numeşti controlul accesului. EI este minim când toată 
lumea e bine susținută, când părinții vor să conlucreze 
cu profesorii şi persoanele de îngrijire ca o echipă. 

TBB: Ataşamentul față de un copil, care creează 
fenomenul de control al accesului, poate fi, totuşi, un 
punct forte. E] poate fi transformat într-un lucru bun. 
Trebuie doar să fie scos la suprafață. De aceea este 
esenţial, cred eu, ca la creşă părinţii şi personalul de 
îngrijire să discute tot timpul despre cum se simt, despre 
cum intenţionează să rezolve una sau alta. Nu e nevoie 
să ajungă la un acord, dar trebuie să fie conştienţi fiecare 
de sentimentele celuilalt: „Când faci asta, mă simt foarte 
gelos“ sau „Când vin să o iau la sfârşitul zilei şi ţipă când 
mă vede, mă simt respinsă“. 

SIG: Va exista o mai mare probabilitate ca îngriji- 
toarea de la creşă, care nu este ea însăşi înțeleasă şi 
îngrijită, să se ia la întrecere cu părintele şi să fie mai 
critică. Îngrijirea unui copil nu este întotdeauna uşor 
de realizat în comun. Părinţii ar trebui să se intereseze 

dacă persoana care are grijă de copilul lor este foarte 
nefericită sau este lipsită de sprijin. Să zicem că 
personalul creşei nu primeşte un salariu corespunzător 
sau că directorul creşei este excesiv de critic — este mai 
probabil ca personalul aflat în această situație să dea 
vina pe mamă pentru că aduce copilul răcit la grădiniță, 
de exemplu: „Dacă ai avea grijă de copil, nu ar răci 
întruna“. Genul ăsta de lucruri. Relația plină de adversi- 
tate este mai probabilă când îngrijitoarele provin dintr-o 
situaţie familială unde ele însele sunt stresate sau când 
situația din creşă nu este una în care ele sunt sprijinite, 
ori le aduce un venit prea mic. Dacă au soți care le iubesc 
şi directorul creşei este o persoană caldă şi gata să le 
sprijine şi să le încurajeze, s-ar putea ca ele să fie mult 
mai înclinate să fie înţelegătoare: „Se simte mai bine? 
Răcelile astea se răspândesc“. 

Nimic din toate astea nu e deosebit de misterios. 
Într-o instituţie sau comunitate cu un sprijin social pu- 
ternic, se poate observa că oamenii îşi identifică nevoile 
şi rezolvă situaţiile respective. Într-un mediu plin de 
privaţiuni şi haotic, vedem oamenii purtându-se urât şi 
devenind egocentrici, plini de critici şi rivalități. Aşa că, 
atât în cazul ambilor părinți, cât şi în cel al persoanelor 
care au grijă de ei în creşe, grădiniţe şi şcoli, nevoile 
copiilor depind direct de familii integrate, care au parte 
de îngrijire şi educație. 

Însă putem să facem familiile să îşi acorde îngrijire 
şi societatea să aibă grijă de ele? Presupunem adesea că 
asta ar trebui să se întâmple. Însă o mare parte din timp 
nu se întâmplă acest lucru, şi atunci cum facem să rea- 
lizăm asta? Din fericire, există în țară mai multe grupuri 
care au intrat în acțiune pentru a susține familiile. 

TBB: Family Support America din Chicago este un 
exemplu al posibilităţii de a reuni părinţii în scopul 
sprijinului reciproc. Organizațiile care reunesc părinți ai 

copiilor cu nevoi speciale în grupuri de ajutor reciproc 
sunt un alt exemplu despre cât de important poate fi 
aceast lucru. Child Care Action Campaign din New York 
este încă un exemplu de grup care încearcă să îmbună- 
tăţească sistemul de creşe din întreaga țară şi să sprijine 
părinţii care sunt nevoiţi să lucreze în afara casei. 
Programele noastre Puncte de cotitură, desfăşurate în 30 
de oraşe din țară, sprijină îngrijirea copilului, îngrijirea 
medicală preventivă şi intervenţia timpurie pentru 
părinţi, în comunităţile lor. Acestea dau rezultate şi le 
oferă părinţilor sentimentul că cineva are grijă de ei. 


Punctele forte culturale 


SIG: Însă mai există un aspect în această chestiune, 
stratul cultural, atunci când derulezi programe ca 
Puncte de cotitură sau programe de intervenție în cadrul 
comunităților. Ele au succes sau nu, în măsura în care 
sunt sensibile la nevoile culturale şi în măsura în care 
oamenii care fac parte din cultura respectivă le mode- 
lează, spre deosebire de un program federal cu tot felul 
de sarcini şi obligații care sunt transmise la nivelurile 
subsecvente. Cu un program condescendent, creat din 
exterior, obţii neajutorare şi dependenţă. Pe de altă 
parte, dacă participanţii iau ei înşişi iniţiativa, există 
forța sentimentului că te descurci singur şi că îndrepți 
acest efort către nevoile reale. 

TBB: Am pierdut familia extinsă şi sprijinul culturii. 
Am scăzut importanța etnicităţii. E nevoie să regândim 
toate astea. Lucrând cu nou-născuţi din multe grupuri 
etnice şi religioase şi văzând ceea ce diversitatea aduce 
în cultura noastră prin nou-născuţi, întotdeauna mă 
scandalizează să văd că am transformat etnicitatea în 
ceva negativ. Mi-ar plăcea ca într-o zi să am ocazia să 
studiez nu doar rădăcinile din care se trag oamenii şi 

ceea ce aduc cu ei, ci şi la ce trebuie să renunţe pentru 
cultura noastră. Aş vrea, de asemenea, să examinez 
punctele de cotitură sau momentele când aceste dife- 
rențe etnice sunt puse în discuție. Să zicem că o fetiţă de 
4 ani vine acasă şi zice că a fost tachinată pentru părul ei 
creţ sau „Pielea mea este foarte neagră“. Dacă am şti mai 
multe despre aceste experienţe, am putea să sprijinim 
părinţii să nu cadă în capcană în acel moment, ci să 

fie pregătiți pentru el. Un părinte ar putea să spună: 
„Bineînţeles că te necăjesc. Le place de tine. Toată ` 
lumea îi tachinează pe cei de care le place. Ei încearcă să 
înțeleagă de ce eşti altfel decât ei. Tu înţelegi de ce eşti 
altfel?“ Apoi află de la copil la ce nivel se află cu înțele- 
gerea şi discută cu el despre toate felurile de diferențe: 
limbă, convingeri, culoarea pielii ş.a. Dacă am fi cu toții 
pregătiţi pentru aceste puncte de cotitură, nu am tot 
încuraja, de la o generaţie la alta, ideea că diversitatea 
este ceva negativ. 

SIG: De asemenea, putem să examinăm diferite 
grupuri culturale, religii şi origini etnice şi să spunem: 
„În ce mod pot aceste diferențe religioase, culturale sau 
etnice să sprijine familiile?“ Mai întâti, aşa cum ziceai şi 
tu, de unde provin punctele forte? Anumite convingeri 
religioase s-ar putea să faciliteze satisfacerea nevoilor 
copilului. De exemplu, dacă o religie propovăduieşte 
relații şi implicare foarte puternice față de copii, ea 
îţi facilitează sarcina de a fi disponibil şi util copilului 
tău, de a petrece mai mult timp cu el, de a face eforturi. 
Respecţi un precept religios şi te simți bine în legătură 
cu tine pentru că faci acest lucru. Adesea, există mai 
mult sprijin, decât îşi dau oamenii seama, încorporat în 
spiritul sau filosofia religiei, însă este posibil ca oamenii 
să nu îl utilizeze în felul acesta. Aproape toate religiile 
sprijină o puternică implicare familială. Poți să valorifici 
asta. 

Însă pot să existe şi tradiții îngrijorătoare, de pildă 
dacă se propovăduieşte pedeapsa corporală. 

TBB: Oamenii folosesc religia pentru a susține lucruri 
foarte rigide şi autoritare. Pentru binele sufletului său, 
lasă copilul să plângă, hrăneşte-l doar din patru în patru 
ore, dă nuiaua jos din cui. 

SIG: Să laşi copilul să plângă? 

TBB: Da. Am auzit asta la părinți din anumite 
comunități. 

SIG: Însă este mult mai util să ne concentrăm pe 
sprijin şi puncte forte. Putem să ne îndreptăm atenția 
către implicarea şi responsabilitatea pe care le propovă- 
duieşte o religie. 

TBB: Ştii, cu toții simțim un fel de gol în legătură cu 
sistemul de valori din ţara asta. Multe dintre valorile 
pe care le-am adoptat ca națiune nu dau rezultate bune. 
Căutăm unele mai bune. Când începi să cauţi, îţi dai 
seama că există unele valori pe care le-am abandonat. 
Multe dintre culturile care s-au contopit în a noastră au 
trebuit să renunţe la valorile lor. Cu toții am face bine 
să privim în urmă şi să spunem: „Ce am pierdut şi ce am 
primit în schimb?“ Am renunţat la multe dintre valorile 
noastre religioase şi din sistemele noastre etnice de 
convingeri şi nu am primit mare lucru înapoi. Vedem că, 
de fapt, pretutindeni în jurul nostru, oamenii revin la 
originile lor culturale, etnice şi religioase. 


Valori comune 


SIG: Când lucrez cu grupuri din alte culturi, încerc 
să pun accentul pe lucrurile din cultura lor, care le dau 
putere ca părinți. De exemplu, să luăm un părinte care 
are un copil hipertensiv şi care se panichează din cauză 
că acesta este tratat cu bruscheţe, dar a cărui cultură 
sprijină pedeapsa aspră. Pentru a-l ajuta, îi zic: „Ştii că 

micuțul Johnny are pielea sensibilă. Poate că o mică 
palmă ţie ţi s-ar părea nimica toată, dar pentru el este 
ca o lovitură foarte puternică. Pentru el este ceva înspăi- 
mântător, Nu cred că ai vrut cu adevărat să-l sperii. Nu 
există nimic în credinţa ta care să zică să sperii copiii, 
însă, într-adevăr, zice să îi disciplinezi. Sunt metode 

de a-l disciplina şi de a-l face să fie respectuos fără să-l 
înspăimânţi“. Scopurile mai largi ale religiei sau culturii 
sunt, de obicei, foarte constructive. Este foarte intere- 
sant să examinezi convingerile religioase în contextul 
conceptelor noastre psihologice despre o ființă umană 
sănătoasă şi matură. 

Toate religiile şi culturile ajută la supraviețuire în 
anumite moduri, altfel nu ar fi durat peste timp. Însă 
este important pentru indivizi să descopere ce anume 
din cultura lor le-ar putea oferi ajutor într-o situație 
anume, cu care se confruntă cu copilul lor. Ţelul 
nostru aici, de a sprijini dezvoltarea unei persoane 
sănătoase, creative, atente şi respectuoase, probabil că 
este împărtăşit de majoritatea religiilor şi culturilor. În 
cele mai multe cazuri, o cultură are propriul ei mod de 
satisfacere a nevoilor esenţiale pe care le-am susținut 
aici. Majoritatea culturilor promovează legăturile de 
familie puternice, relaţiile serioase, stabilirea limitelor 
şi indivizi care echilibrează autonomia cu sentimentul 
de compasiune. 

TBB: Cu toate acestea, multe dintre culturile minori- 
tare au renunţat la anumite valori pozitive pentru a se 
integra în societatea noastră dominantă. Cred că trebuie 
să-i facem pe părinți mai conştienţi de acest lucru şi să 
le dăm permisiunea de a căuta sprijin în propriile lor 
tradiţii. Însă asta înseamnă deschidere şi înțelegere din 
partea tuturor. De exemplu, în vechea cultură tradițio- 
nală greacă, nou-născuţilor nu li se dă un nume. Mama 
nici măcar nu vrea ca un străin să îi admire bebeluşul, 

de teamă că acesta îi va fi luat. Dacă un neonatolog sau 
o asistentă medicală dinr-un spital de obstetrică de la 
noi ar întâlni aceste practici şi nu ar şti motivele, ei ar 
putea crede: „Mama şi bebeluşul nu stabilesc o legătură 
puternică“. 

Părinţii de origine latino-americană trebuie adesea 
să renunțe la tradiţiile de familie unită şi apropiată pe 
care le aduc cu ei atunci când intră în societatea noastră. 
Ca rezultat, nu se simt sprijiniți. Au renunțat la multe 
dintre legăturile strânse de familie care le-ar fi dat 
putere în confruntarea cu sarcina dificilă de a se integra 


în societatea noastră. 
Recomandări 


Cartierele cu familii stabile şi organizațiile comunitare 
constituie fundaţiile necesare pentru satisfacerea nevoilor 


esenţiale ale copiilor. Sprijinul pentru familii şi caracte- 
risticile lor culturale pot să vină din mai multe direcții. 


Cartiere caracterizate prin coeziune 


e Sprijinul comunității la nivel de cartier include fami- 
liaritatea cu ceilalţi vecini, supravegherea stradală 
(monitorizarea unii de către alții şi monitorizarea 
de către fiecare a proprietăţii celorlalți) şi schimburi 
sociale, cum ar fi petrecerile de cartier. De la cartierul 
lor, familiile capătă o identitate personală şi relații 
care sunt încurajatoare şi suportive. 

e Bisericile, şcolile, asociaţiile civice, grupurile de 
părinţi şi instituţiile ţes structura unei comunităţi. 
La rândul lor, sunt întărite prin colaborarea pentru 
binele comunității — curățirea străzilor, crearea unui 
parc, existența unui program after-school, centre 
comunitare pentru diverse activităţi etc. Mediul 

comunităţii este îmbunătățit, de asemenea, de 
organizaţii finanţate dincolo de nivelul cartierului: 
poliţie, pompieri, asistente medicale din sistemul de 
sănătate publică, biblioteci, magazine cooperatiste. 
Mare parte din această infrastructură socială, care 
poate sprijini familiile, lipseşte sau este pe cale de 
dispariție în multe comunități (de exemplu, progra- 
mele de vizite medicale la domiciliu efectuate de către 
asistente medicale, bisericile, bibliotecile). 


Programele statale şi federale 


e Acestea trebuie concepute, aşa cum se întâmplă din 
ce în ce mai mult, să conlucreze cu eforturile locale 
cât mai deplin posibil. Încercările de a controla 
şcolile, organizaţiile şi practicile locale (de pildă, 
hârțogăraia neproductivă şi responsabilitatea) 
demoralizează adesea eforturile locale. Astfel de 
programe ar trebui să profite mai mult de reţelele 
comunitare şi culturale existente. Programele noi ar 
putea fi evaluate printr-un test bazat pe un singur 
indicator: „Sprijină sau subminează funcționarea 
familiei şi infrastructura socială cu bază comuni- 
tară“ (inițiativele educative nu sprijină foarte mult 
funcţionarea familiei). Un asemenea test ne-ar ajuta 
adesea să evităm gândirea nerealistă că inițiativele 
izolate pentru astfel de programe pot să compenseze 
lipsa fundamentelor elementare sau existența unor 
fundamente vulnerabile. Noi eforturi de cercetare se 
adaugă capacităţii noastre de a evalua programele”. 

96 Karr-Morse, R. şi M. Wiley, Ghosts from the Nursery, Atlantic 
Monthly Press, New York, 1997; S. Provence şi A. Naylor, Working 
with Disadvantaged Parents and Their Children: Scientific and Practical 
Issues, Yale University Press, New Haven, 1983; A.S. Honig şi J.R. 


Lally, Infant Caregiving: A Design for Training, Syracuse University 
Press, Syracuse, NY., 1981; J.R. Beruetta-Clement, L.J. Schweinhart, 

Familiile cu probleme multiple 


Programele destinate familiilor cu probleme multiple 
trebuie să ofere disponibilitate 24 de ore pe zi pentru 
bebeluşi şi copii, sprijin şi îndrumare pentru părinţi 
şi familie; servicii de ajutor şi în caz de criză; capaci- 
tăți de diagnostic şi intervenție timpurie; oportunități 
de pregătire educativă şi vocaţională, toate integrate 
în ceea ce noi (SIG) am numit un Sat vertical. Un 
astfel de Sat vertical trebuie să se caracterizeze prin 
respectul permanent pentru familiile expuse riscu- 
rilor multiple sau cu multe probleme şi capacitatea 
de a persevera cu căldură şi compasiune în ciuda 
imeselor dificultăţi. Asemenea relaţii fac parte din 
programul Puncte de cotitură (vezi Anexa). 


Creşele şi şcolile 


Pentru a realiza implicarea familiei şi a face şcolile 
mai sensibile la comunitățile pe care le slujesc, 
dirijarea parentală şi comunitară este, prin urmare, 
esenţială ca un prim pas. Părinții şi membrii comu- 
nității, lucrând îndeaproape cu profesorii, ar putea 
înfiinţa o structură pentru fiecare şcoală publică 
(similară cu cea a unei şcoli particulare), cu un 
consiliu de conducere local compus din consilieri şi 
comitete de lucru în toate ariile importante (cuprin- 
zând programa, activitățile speciale, teatrul, dansul, 
muzica şi activităţile de tip after-school). 


W.S. Barnett, A.S. Epstein şi D.P. Weikart, Changed Lives: The Effects 
of the Perry Preschool Program on Youths Through Age Nineteen, High/ 
Scope, Ypsilanti, Mich., 1984; C.T. Ramey şi F.A. Campbell, 
„Preventive Education for High-Risk Children: Cognitive 
Consequences of the Carolina Abecedarian Project“, în American 
Journal of Mental Deficiency, nr. 88 (1984), pp. 515-523; Greenspan 


$-a., Infants in Multi-Risk Families. 


e Atât familiile, cât şi cartierele ar fi mai puternice dacă 
şcolile ar evolua spre adoptarea unui rol mai extins 
în comunitate decât cel pur de învățământ. Acest 
lucru ar fi valabil mai ales în cartierele şi comuni- 
tățile cu risc crescut. Acest rol înseamnă programe 
extraşcolare mult mai ambiţioase, care să includă 
diferite tipuri de activităţi, de la activitatea educativă 
de ajutare a copiilor care au nevoie să îşi sporească 
oportunităţile de învăţare la chimie, fizică, biologie, 
matematică, artă, literatură şi până la activități 
artistice pentru acei copii care sunt interesați şi de 
teatru, muzică şi sport. Tuturor copiilor trebuie 
să li se ofere şanse egale de a participa la activități 
pentru care există cerere mare, cum ar fi sportul şi 
teatrul, având la dispoziţie diferite echipe şi ligi şi 
multe oportunități de spectacole. Asistenţa medicală 
ar putea fi făcută mai accesibilă prin intermediul 
şcolilor. Întrunirile de seară ale comunității ar putea 
să folosească spațiul şcolii. 

e În cazul familiilor expuse riscurilor multiple şi al 
celor cu multe probleme, şcoala ar putea fi organizată 
ca o instituție cu program permanent. 

e Cei care lucrează cu copii mici — în creşe, în sistemul 
medical, în şcoli sau în instituțiile de asistență 
socială — ar trebui să facă tot ce pot pentru a conlucra 
cu părinţii ca o echipă, în loc să intre în competiție 
(controlul accesului). Conştientizarea competiției şi 
discuţiile pe această temă pot constitui un pas impor- 
tant către cooperare. 

è Fără salarii adecvate şi respect pentru importanța 
muncii lor, nu ne putem aştepta din partea persona- 
lului din creşe sau a profesorilor ca ei să îi sprijine pe 
părinţii anxioşi sau stresaţi. Îmbunătăţirea statutului 
şi salariilor profesorilor şi angajaților implicaţi în 
îngrijirea copiilor trebuie să fie o prioritate naţională. 

Oferindu-le acestora educația şi apoi supervizarea 
necesare, vom face multe în direcţia prevenirii epui- 
zării profesionale. 

Cei care lucrează cu familiile trebuie să caute per- 
manent tradiţiile şi învăţăturile care sprijină rolul 
părintelui. Valorile şi ţelurile pe termen lung, împăr- 
tăşite de diverse religii şi culturi, cântăresc mai mult 
decât conflictele cu privire la mijloacele şi stilurile 
de parentaj. Bisericile care abordează aceste nevoi 
esenţiale contribuie deja mult la micşorarea stresului 
părinţilor moderni. 

PROTEJAREA VIITORULUI 


Nicio temă despre nevoile esenţiale ale copiilor nu 
ar fi completă fără punerea în discuție a angajamentului 
ţărilor dezvoltate faţă de copiii din părțile afectate de 
probleme grave sau părțile cel mai puțin dezvoltate ale 
lumii. 

Noi, cei din țările dezvoltate, deplângem condițiile 
din țările care permit sau provoacă existența foametei, 
bolilor şi disoluției familiei la nivel de mase. Prin inter- 
mediul diverselor organizaţii şi grupuri internaționale 
de ajutor, facem încercări de a îmbunătăți unele dintre 
aceste condiţii. Cu toate acestea, la nivel global nu ne-am 
angajat în favoarea copiilor lumii aşa cum am făcut-o în 
alte scopuri politice şi economice. Nu am pus în fruntea 
priorităților internaționale foametea şi bolile copiilor. 
Deşi ne gândim în mod raţional că există obstacole 
politice (şi uneori culturale) în calea protejării copiilor 
lumii, ştim cu toţii că am putea să facem mai mult dacă 
acesta ar fi scopul nostru numărul unu de pe agenda 
internațională. 

Examinând politicile noastre generale față de copii, 
este nevoie să ținem cont că şi privarea afectivă poate 

să aducă la fel de multe pagube ca privarea fizică şi 
alimentară. În unele privințe, vătămările cauzate de 
privarea afectivă dezvoltării normale a copilului sunt 
chiar mai devastatoare, din cauza suferinţei şi dezorga- 
nizării emoţionale pe care le produce. Astfel de privări 
vlăguiesc spiritul omenesc şi capacitatea oamenilor de 

a fi părinţi buni pentru generațiile viitoare. Îngrijirea 
copilului nu permite separarea nevoilor fizice de nevoile 
emoţionale. De fapt, o parte din motivația noastră de a 
scrie această carte despre nevoile esenţiale ale bebelu- 
şilor şi copiilor mici o constituie dorința noastră de a 
reuni toate nevoile de bază ale copiilor într-un singur 
cadru, în care împlinirile fizică, socială, emoţională şi 
intelectuală sunt văzute, toate, ca fiind în egală măsură 
esenţiale pentru continuarea vieții omeneşti aşa cum 

o ştim şi, în mod cert, pentru continuarea progresului 
social, politic şi economic în lumea întreagă. Acest cadru 
ar face posibil un „carnet de note“ pentru fiecare țară, 
bazat pe gradul în care satisface acea ţară aceste nevoi 
esenţiale. Carnetul de note pentru nevoile esenţiale 
ne-ar da posibilitatea de a merge dincolo de indicatori ai 
bunăstării copiilor, precum mortalitatea infantilă, mor- 
biditatea şi sărăcia, şi să avem în vedere indicatori-cheie 
pentru fiecare nevoie, în baza recomandărilor sugerate 
anterior în această carte. De exemplu, s-ar putea avea în 
vedere politicile privind acordarea concediului parental, 
legile privind munca prestată de copii, calitatea îngrijirii 
acordate bebeluşilor abandonați şi programele de 
sprijinire a familiei în ceea ce priveşte nevoia esențială 
de îngrijire şi educare continuă. 

Când ne gândim la viitorul copiilor, indiferent dacă 
este vorba de cei din țările dezvoltate sau de cei din 
țările în curs de dezvoltare, ne vin imediat în minte ame- 
nințările nucleare, biologice şi ecologice. Capacitatea de 
a limita proliferarea armelor nucleare pare să reprezinte 

mai degrabă doar încetinire, decât o limitare reală. 
Provocările ecologice, cum sunt încălzirea globală şi 
substanţele toxice din deşeurile industriale care distrug 
rezerva de apă, regnul vegetal sau viaţa marină, con- 
stituie îngrijorări din ce în ce mai serioase. Boli noi, ca 
SIDA, care pot să traverseze rapid frontierele naționale, 
reprezintă o altă ameninţare importantă pentru viitorul 
nostru, ca şi armele biologice de distrugere în masă, care 
în prezent devin tot mai accesibile, alături de armele 
nucleare. $ 

Acestea sunt amenințări vizibile pentru viitorul 
nostru. Ele stârnesc două reacții. Una o constituie teama 
şi deznădejdea, însoțite adesea de negare şi evitare. A 
doua reacţie este intensificarea colaborării internați- 
onale pentru a reduce sau combate aceste ameninţări. 
Teama, negarea şi evitarea, însă, încetinesc colaborările 
internaționale de care este nevoie. 

“Toate acestea ar părea nişte chestiuni foarte înde- 
părtate de nevoile esenţiale ale copiilor, dacă nu ar fi 
faptul că toate celelalte nevoi pălesc în fața nevoii de 
supraviețuire şi de naştere a unor noi generaţii. Fiecare 
generație poate acum să submineze viața pe Pământ, 
până acolo încât să pericliteze habitatul şi supraviețuirea 
generaţiilor viitoare. Cea mai importantă moştenire 
pentru copiii noştri este o planetă sigură care să menţină 
şi să susțină dezvoltarea umană. Fără îndoială că aceasta 
ar trebui să fie mai curând prima, şi nu ultima dintre 
nevoile esenţiale, însă, din cauza naturii sale înfrico- 
şătoare (şi a tendinței pe care o avem de a o nega, ca 
preocupare majoră), cel mai bine este să fie considerată 
drept o nevoie atotcuprinzătoare, în relaţie apropiată cu 
toate celelalte nevoi. 

Pentru a proteja viitorul, este nevoie ca toate națiu- 
nile lumii să coopereze cu o mult mai mare eficiență 
decât până acum. Cooperarea internațională fără 

precedent, de care este nevoie, dezvăluie, însă, un nivel 
mai profund al acestor şapte nevoi esențiale. 

Ne confruntăm în prezent cu un nou tip de interde- 
pendenţă, cu un nou tip de provocare psihologică, cu 
care umanitatea nu s-a mai confruntat. Mai mulți factori 
au provocat schimbarea de la grupuri relativ mici, cu 
graniţe între ele, la un singur grup mare, mondial. 
Statele Unite nu se mai pot ascunde în spatele hotarelor 
sale, Canada, în spatele graniţelor ei, India, în spatele 
granițelor ei ş.a.m.d. Legăturile, în ceea ce priveşte 
valorile, idealurile, sistemele politice sau caracteristicile 
culturale naționale, care ajută grupuri relativ definite 
să formeze relaţii de coeziune şi să sprijine comunități 
şi societăți, sunt destrămate în prezent de preocupări şi 
influenţe mai globale. 

Întâi de toate, amenințările deja menţionate — armele 
nucleare, dezastrul ecologic şi provocările biologice - ne 
reunesc într-o interdependenţă a fricii. Arderea țițeiului 
în Orientul Mijlociu poate crea nori care să blocheze 
soarele în alte părți ale lumii. Virusurile create în labo- 
ratoarele dintr-o parte a lumii pot să afecteze cetățeni 
din altă parte a planetei. În ciuda încercărilor de a crea 
o umbrelă care să protejeze o țară de atacul nuclear, o 
astfel de umbrelă nu s-a inventat. Prin urmare, inter- 
dependenţa biologică, ecologică şi nucleară provoacă 
temeri care ne leagă pe toți. Numai soluţiile comune pot 
să reducă această teamă. 

În al doilea rând, suntem tot mai legaţi economic 
între noi. Pieţele care se prăbuşesc în Indonezia sau 
America de Sud pot să afecteze pieţele din Statele Unite 
şi Europa. Aceste evenimente au devenit cât se poate de 
evidente în ultimii ani, când a existat o acţiune puternică 
a statelor occidentale pentru sprijinirea economiilor 
din Asia şi America de Sud. Legat de interdependenţa 
economică este modul în care companiile şi corporaţiile 

mari creează noi organizaţii care traversează frontierele 
internaționale. Unii se îngrijorează devarece aceste 
companii mari pot să opereze asemenea unor guverne, 
fără reguli sau reglementări. Acordurile internaţionale 
de comerţ, în baza cărora îşi desfăşoară ele activitatea, 
prevalează față de reglementările privind sănătatea şi 
mediul ale fiecărei ţări în parte. Indiferent de riscuri, ele 
creează încă o direcție de interdependenţă. 

Un al treilea factor este interdependența cauzată de 
comunicare. Televiziunea este pretutindeni, reunind 
toate părţile lumii. În curând, internetul va lega orice 
individ din orice colț îndepărtat a! lumii de orice altă 
persoană. Interesant, comunitatea de interese şi tipare 
culturale, fie ele în muzică, modă sau filme, aduce 
laolaltă oamenii planetei mai repede decât pot guvernele 
lor să se unească. Vedem, de asemenea, lideri mai tineri 
împărtăşind valori comune cu alți lideri mai tineri 
care apar în multe țări ale lumii. Aceste valori comune 
izvorăsc fie din experienţe educaționale comune, fie din 
interdependenţa comunicării. 

Suntem, prin urmare, legaţi cu toţii unii de alții, 
indiferent dacă prin teamă, comunicare sau economie. 
Cum să funcționăm ca o adevărată familie globală sau ca 
un veritabil sat planetar? 

În trecut, am soluţionat conflictele internaționale 
fie prin cooperare, fie prin intimidare. Dacă nu dădea 
rezultate cooperarea, exista întotdeauna la îndemână 
intimidarea. Ţările cu putere militară mai mare puteau 
să învingă folosind o mentalitate de tip „supraviețuirea 
celui mai puternic“ sau „unde este puterea, acolo şi 
dreptatea“. Vedem acum însă că asemenea strategii, 
aşa cum s-a evidențiat din experienţa Statelor Unite în 
Vietnam şi din cea a Uniunii Sovietice în Afganistan, 
adesea nu dau rezultate nici măcar deţinând o forță 
militară superioară. În orice caz, ţări mai mici, mai 

puţin puternice, vor avea în curând suficiente arme 
biologice şi nucleare pentru a cauza daune inacceptabile 
fie în propria zonă, fie în altă parte. Cu alte cuvinte, când 
majoritatea țărilor au capacitatea de a distruge planeta, 
riscurile folosirii intimidării sunt prea ridicate. 

În mod tipic, când grupurile devin foarte mari, 
indivizilor le este greu să se organizeze. Ei recurg la me- 
canismele psihologice primitive pe care le vedem adesea 
guvernând relaţiile internaționale, cum ar fi gândirea 
polarizată de tip „noi contra lor“, nerecunoaşterea sau 
retragerea, suspiciunea şi încercările de manipulare şi 
intimidare. Totuşi, aceste tactici primitive, indiferent că 
au fost folosite între indivizi sau între națiuni, au doar 
un succes parțial în păstrarea organizării grupurilor din 
trecut. În lumea viitorului, din cauza interdependenţei 
mai mari, aceste mecanisme primitive nu vor fi capabile 
să edifice cooperarea necesară pentru a proteja viitorul 
pentru generațiile următoare. 

Prin urmare, viitorul poate fi protejat numai prin 
crearea unei noi psihologii, care să se poată confrunta 
cu interdependența noastră. Familia globală are nevoie 
de metode şi tipare de comunicare care să nu se descom- 
pună în distorsiuni, polarizări sau tipare de retragere, 
evitare şi suspiciune. 

Cum se poate crea o astfel de psihologie a cooperării? 
Cum putem să ne mobilizăm fără precedent interdepen- 
dența, pentru a accepta şi susține diversitatea, pentru a 
extinde sentimentul comun al umanităţii şi a colabora 
pe baze de cooperare? 

În încercarea de a facilita comportamentul de grup 
mare, care să poată colabora cu altele în viitor, trebuie să 
examinăm factorii care au tendința de a spori gândirea 
suspicioasă, polarizată şi retragerea sau agresivitatea. 

Aici încheiem cercul: factorii care duc la extinderea 
sentimentului de umanitate comună sunt elementele 

fundamentale despre care am discutat. Avem nevoie 

de aceste elemente fundamentale într-o profunzime şi 
continuitate mai mare ca niciodată până acum în istoria 
noastră. Prin urmare, trebuie să schimbăm macazul, să 
întrerupem deplasarea către impersonal şi fragmentare 
şi să adoptăm câteva principii de bază ale dezvoltării 
umane, care pot să încurajeze colaborarea între oameni 
în viitor. 


e Siguranţa de a avea satisfăcute nevoile fizice. 
Grupurile preocupate de supraviețuire se vor uni în 
jurul nevoilor foarte concrete şi nu îşi vor oferi luxul 
de a reflecta asupra ţelurilor mondiale pe termen 
tung. A-i asigura populației lumii mâncare, locuințe 
şi îngrijire medicală suficientă reprezintă o bază 
esenţială, exact ca în cazul copiilor priviţi individual. 
Aici, câştigul economic nu mai poate constitui doar o 
chestiune personală, el trebuie să constituie o preocu- 
pare internaţională largă. Strategiile care încurajează 
capacitatea fiecărei țări de a creşte economic vor ajuta 
la asigurarea unui mediu sigur pentru toți. 

e O filosofie etică mondială, care sprijină relaţiile 
umane permanente ce prezervă şi susțin familiile 
şi comunităţile. Numai indivizii care se simt în 
siguranţă, bine îngrijiţi, sunt capabili să se alăture şi 
să adopte o etică mai extinsă a umanităţii comune. 
Indivizii privaţi, ca şi cei stresaţi şi înfometați 
adoptă o viziune concretă şi îngustă, bazată pe 

de a coopera în grupuri şi comunități şi de a lucra 
împreună pentru îndeplinirea ţelurilor politice, 
economice şi militare. Într-o societate complexă, 
îngrijirea este fundamentul colaborării necesare 
supraviețuirii. Cu o lume interdependentă, care ne 
impune să adoptăm cu toții o gamă mai largă de 
„alții“ decât am făcut-o vreodată şi să ne proiectăm 
într-un viitor mult mai îndepărtat decât cel al vieţii 
noastre sau a copiilor noştri pentru a proteja planeta, 
nu mai putem subestima importanţa îngrijirii şi 
educaţiei în evoluţia omului. Îngrijirea continuă, 

în familii stabile, reprezintă prin urmare o premisă 
pentru producerea de copii care să fie capabili să 
simtă o responsabilitate şi o grijă mai cuprinzătoare. 
Familii, aşezăminte educative şi comunități care 
ajută copiii să devină nişte membri comunicativi, 
chibzuiţi ai societății. Aşa cum am discutat în 
capitolele anterioare, este necesar ca pe această bază 
de îngrijire şi educaţie să se clădească interacțiuni 
adecvate din punctul de vedere al dezvoltării, 
adaptate la diferențele individuale. Prin urmare, 
este nevoie ca indivizii din toată lumea să aibă o 
oportunitate pentru o educaţie avansată, centrată 
pe rezolvarea de probleme. De asemenea, trebuie să 
încurajăm comunităţile stabile să sprijine familiile 
şi sistemul de educaţie şi alte instituţii care le dau 
posibilitatea cetățenilor să îşi dezvolte abilităţile 

de gândire reflexivă necesare, pentru soluționarea 
dificultăților comune ale lumii. 

Asigurarea nevoilor esențiale ale bebeluşilor şi 
copiilor mici şi ale familiilor lor este primul pas în 
producerea de cetățeni ai lumii, care să poată să îşi 
extindă suficient sentimentul de umanitate pentru 
a face față noii înterdependenţe a lumii. Aşadar, 

cea de-a şaptea nevoie esenţială identificată de 

noi necesită, pentru a-şi găsi soluţia, îndeplinirea 
celorlalte şase nevoi. Aceasta înseamnă crearea de 
cetățeni ai lumii care să aibă un sentiment suficient 
de cuprinzător al umanităţii lor, pentru a-i accepta 
pe toţi ceilalți astfel încât să poată să se îndrepte spre 
realizarea unor eforturi de colaborare bine gândite. 
Sentimentul nostru de justiție trebuie să se extindă, 
de asemenea, asupra echităţii dintre generații, asupra 
preocupării pentru felul de lume pe care o vor avea de 
înfruntat nepoții noştri. Fără o asemenea perspectivă, 
nu putem începe efortul fără precedent de a demara 
etape de planificare pe termen lung, de 50 de ani, 
pentru a reduce riscul unei catastrofe biologice, 
ecologice şi nucleare. 

Pentru a îndeplini acest ţel, trebuie să ridicăm 
nevoile esenţiale ale copiilor la nivelul de prioritate 
internaţională absolută, alături de drepturile omului, 
ca un „drept“ pentru toţi. Cele şapte nevoi esențiale 
pot servi drept cadru (carnet de note) pe baza căruia 
ţările, regiunile din cadrul ţărilor şi comunitatea 
internaţională în ansamblu să monitorizeze situaţia 
actuală şi să ofere stimulente pentru progres. 

În întreaga lume, generațiile viitoare de copii şi 
familii vor fi mult mai legate între ele. Pentru a 
proteja viitorul unui singur copil, trebuie să îl pro- 
tejăm pentru toți. 

MODELUL TOUCHPOINTS 
(PUNCTELE DE COTITURĂ) 


Dr. T. Berry Brazelton 


Mulţumiri: Autorul ar dori să le mulțumească lui 
Maureen O'Brien, Kristie Brandt şi celorlalți colegi din 
programul Touchpoints pentru contribuţia lor la această 
lucrare. Acest articol se bazează pe o lucrare publicată 
inițial în revista Infants and Young Children, nr. 10, pp. 
74-84, 1997. 


Toţi părinții au beneficii de pe urma informațiilor 
despre dezvoltarea copilului şi importanța faptului de 
a le oferi copiilor lor un mediu caracterizat de îngrijire 
şi educaţie. Țelul nostru, ca specialişti în îngrijire, ar 
trebui să fie acela de a ne alătura lor ca aliaţi în sistemul 
de îngrijire a copiilor lor. Sistemele noastre actuale sunt 
prea adesea guvernate de criză, centrate pe deficit şi ne- 
primitoare pentru părinți. Multe familii, în special cele 
care au un copil cu nevoi speciale, se simt adesea izolate 
şi nesprijinite (Bowman ş.a., 1994; Turnbull, Turnbull 

& Blue-Banning, 1994). Atenţia noastră ar trebui să se 
concentreze, în schimb, asupra creării şi dezvoltării 
unui sistem în care furnizorii de îngrijire gândesc 
preventiv şi în care caracteristicile etnice, religioase şi 
de stil de viaţă ale părinţilor sunt valorificate. În loc să 
tratăm o adolescentă însărcinată ca pe o ratată, fapt care 
o va îndepărta şi care ne va micşora şansa de a avea o in- 
teracțiune reuşită cu ea, am putea să-i acceptăm sarcina, 
să îi evidenţiem potenţialele oportunități viitoare pentru 
copilul ei şi să îi oferim sprijinul nostru. Dacă noi, ca 
furnizori suportivi, putem să le oferim părinţilor infor- 
maţiile şi formarea necesare pentru ca ei să înţeleagă 
dezvoltarea copilului lor şi să o îmbunătățească, putem 
să jucăm un rol crucial în direcția succesului sistemului 
familial. 

În ultimii câţiva ani, am lucrat la modelul Puncte 
de cotitură (Brazelton, 1992). Punctele de cotitură 
sunt perioade din timpul primilor trei ani de viaţă, pe 
parcursul cărora salturile în dezvoltare ale copiilor au 
ca efect o pronunțată tulburare în sistemul familial. 
Punctele de cotitură sunt precum o hartă a dezvoltării 
copilului care poate fi identificată şi anticipată atât 
de către părinți, cât şi de către furnizorii de asistenţă 
specializată. (Vezi Figura 1.) S-au observat 13 puncte 
de cotitură în primii trei ani de viaţă, începând din 
timpul sarcinii. Ele se concentrează mai degrabă în jurul 
temelor de îngrijire care contează cu adevărat pentru 
părinţi (de exemplu, hrănirea, disciplina) decât în jurul 
momentelor importante tradiționale. Parcurgerea de 
către copil a acestor puncte poate fi considerată o sursă 
de succes pentru sistemul familial. Cunoaşterea acestor 
puncte de cotitură şi a strategiilor de abordare a lor 
poate ajuta la reducerea tiparelor negative care altfel 
ar putea da naştere unor probleme în ariile somnului, 
hrănirii, învăţării folosirii toaletei etc. Situarea în timp 

a punctelor de cotitură poate fi oarecum întârziată în 
cazul unui copil născut prematur sau al unui nou-născut 
fragil, dar ele vor fi cu atât mai importante ca oportuni- 
tăţi de sprijinire a părinţilor lor îngrijoraţi. Principiile 
generale ale modelului punctelor de cotitură pot fi găsite 
în figura de mai jos. 

Specialiştii pot utiliza aceste puncte de cotitură ca 
pe un cadru pentru fiecare întâlnire cu familia în timpul 
primilor trei ani de viață ai copilului. Câteva ipoteze 
generale despre părinți formează nucleul practicii 
Puncte de cotitură cu familiile. Împreună, specialiştii şi 
părinţii pot să descopere temele recurente şi strategiile 
de depăşire a dificultăților din viitorul apropiat. De 
exemplu, în cazul copiilor de 4 luni, se poate prevedea 
că va exista în curând un salt în conştientizarea cogni- 
tivă a mediului. 


Figura 1. - Puncte de cotitură pentru intervenţie 

Principiile generale Touchpoints 


. Valorifică şi înțelege relația dintre tine şi 
părinte. 

. Utilizează comportamentul copilului ca limbaj. 

. Identifică ce anume aduci tu în interacţiune. 

„ Fii dispus să discuţi chestiuni care depăşesc 
rolul tău tradițional. 

. Caută oportunități pentru sprijinirea măiestriei 
părinţilor. 

„ Concentrează-te asupra relaţiei părinte-copil. 

. Valorifică pasiunea oriunde o descoperi. 

. Valorifică dezorganizarea şi vulnerabilitatea ca 
pe o oportunitate. 


Copilul va fi greu de hrănit. Se va opri din mâncat ca 
să privească în jur şi să asculte fiecare stimul din mediul 
înconjurător. Spre mâhnirea părinților, va începe din 
nou să se trezească noaptea. Totuşi, când părinţii vor 
înţelege această perioadă ca pe o precursoare firească 
a dezvoltării rapide şi interesante care urmează, nu va 
mai fi nevoie să se simtă de parcă aceasta reprezintă un 
eşec. În cadrul Punctelor de cotitură, îndrumarea sau 
„schelăria“ pe care specialiştii le-o pot oferi părinţilor 
este mai degrabă una de sprijinire, decât una prescrip- 
tivă. Îndrumarea anticipativă nu este doar o furnizare 
de „recomandări ale specialistului“, ci purtarea unui 
dialog, o discuţie comună în jurul felului în care se simt 
părinţii şi al modului în care ar reacţiona în faţa unor 
noi provocări. Acesta se bazează, în parte, pe modul în 
care au tratat în trecut chestiuni înrudite. 

Părinților li se pare liniştitor că salturile şi regresele 
în dezvoltare sunt ceva la care să se aştepte. Conceptul 

de suprapunere, pe diferite direcții de dezvoltare, repre- 
zintă adesea o modificare în gândire pentru părinţi, care 
fără acest concept ar pune adesea la îndoială propria 

lor eficienţă în îngrijirea copilului. În faţa regreselor 
comportamentale ale copilului lor, ei se întreabă ce nu 
fac bine. Comunicarea acestor puncte de cotitură îi ajută 
pe părinți să se simtă mai încrezători în ei înşişi şi în 
copilul lor. 

Modelul Puncte de cotitură a fost creat inițial pentru 
cadrul de asistență medicală primară. Cu toate acestea, 
modelul nostru este utilizat acum de specialişti din 
diverse discipline, care lucrează într-o varietate de medii. 
Noi preţuim experiența profesională a practicienilor şi îi 
încurajăm să adapteze modelul la propria lor clientelă sau 
cadru. Ipotezele despre utilizarea de către specialişti a 
acestui model pot fi găsite în Tabelul 3. Esenţa formării 
profesionale în modelul Puncte de cotitură constă în 
îndrumarea anticipatoare preventivă, abordarea sa este 
una multidisciplinară, iar atenţia sa se concentrează 
asupra interesului comun al părinților şi specialiştilor 
pentru copil. Touchpoints se concentrează pe construirea 
de relaţii ca țel integrant al interacțiunilor părinte- 


asemenea, un punct central în activitatea noastră. Cum 
pot practicienii individuali să lucreze ca o echipă, pentru 
a sprijini un sentiment de legătură cu familiile, care este 
semnificativ pentru sănătatea şi dezvoltarea copilului? 
Din perspectiva sistemelor, credem că, pentru cea mai 
bună practică în raport cu familiile, este esențială crearea 
unei comunități a practicienilor. 

Țelui nostru este deopotrivă să schimbăm practica 
individuală şi să provocăm o modificare în sistemul mai 

larg de îngrijire în jurul familiilor. Realizarea acestei 
modificări la nivelul comunității necesită o extindere 
a definiţiei de „practician“, pentru a include gama 
completă de furnizori care se află în slujba familiilor din 
perioada prenatală până în copilărie, şi includerea de 
practicieni din diverse cadre de practică (de exemplu, 
cabinete de pediatrie, spitale, instituții particulare/ 
nonprofit şi publice, creşe etc.). Acest model multi- 
disciplinar centrat pe comunitate se testează acum ca 
program-pilot în 13 comunități şi primele rezultate sunt 
încurajatoare. 

Ca model conceptual, noi vedem cadrul Punctelor 
de cotitură ca pe o bază pentru ajutorarea indivizilor şi 
sistemelor lor să îmbunătățească îngrijirea oferită fami- 
liilor. Cu două centre de interes, dezvoltarea şi relațiile, 
modelul are implicaţii pentru furnizori multidisciplinari 
de îngijire şi pentru diverse familii. Pe măsură ce situa- 
ţiile de practică se îndreaptă spre o mai mare colaborare, 
Orientarea către o comunitate a practicienilor trebuie 
să cuprindă un cadru conceptual exprimat exglicit. 
Atunci când va fi adoptat de organizație şi împărtăşit de 
colegi, acest cadru poate forma baza pentru dezvoltarea 
profesională în locul de desfăşurare a activităţii şi în 
comunitate. Numai atunci vom fi capabili să depăşim 
actuala stare de fragmentare a serviciilor, pentru a ne 
alătura mai eficient familiilor ca aliați în cadrul unui 
sistem mai grijuliu, fără delimitări precise. 

Teme majore la fiecare punct de cotitură 
Punctul de cotitură prenatal 


Pregătirea - Părinții se pregătesc pentru paterni- 
tate, respectiv maternitate, atât fizic, cât şi mental. 
Nerăbdarea şi anxietatea în legătură cu procesul naşterii 
sunt pe primul loc în mintea lor, pe măsură ce se 
apropie data naşterii. 

Bebeluşii imaginați - Bebeluşi imaginari — ideali- 
zați, vătămați şi reali - sunt elemente active ale vieții 
interioare a părintelui (părinților). Ele sunt dovada 
angajamentului lor afectiv față de copil, al modificărilor 
în viziunea lor despre ei înşişi şi al anxietăţii cu privire 
la solicitările viitorului. 

Relaţiile — Pregătirea pentru venirea pe lume a 
copilului este însoţită de o realiniere a relațiilor. Adesea, 
relaţia mamelor cu propriile mame devine mai intensă. 
Prieteniile cu cei de seama lor, care nu au copii, s-ar 
putea să piardă din importanţă. Ca practician, joci un 
rol important în constelația de sprijin din jurul viitoarei 
mame. 

Părintele imaginat — E posibil ca viitorii părinți să 
simtă deopotrivă mândrie şi îndoială de sine când se 
imaginează ca părinți. Părintele imaginat este asociat cu 

Punctul de cotitură de la apariția nou-născutului 


Sănătate — Bebeluşui meu e bine? Părinţii au nevoie să 
fie asiguraţi că bebeluşul lor este sănătos. lar dacă nu este 
sănătos, ei necesită onestitate şi sprijin pentru abordarea 
chestiunilor privitoare la sănătatea copilului lor. 

Emoţiile parentale — Părinţii trăiesc emoţii intense 
şi adesea complet opuse şi confuze cu privire la naşterea 
copilului. Fericirea, uşurarea, anxietatea, dragostea, 
mânia, singurătatea, bucuria şi îndoiala pot toate să 
apară. Bebeluşul este un puternic provocator al gamei de 
puncte emoţionale forte şi slabe ale părintelui. 

Bebeluşul real — Caracteristicile unice ale copi- 
lului — sex, dimensiuni, culoare, temperament - sunt 
descoperite şi li se conferă însemnătate de către părinți 
pe măsură ce ei încep să înlocuiască bebeluşul idealizat 
din imaginaţia lor cu cel real care tocmai li s-a născut. 

Ataşamentul — Relaţia cu bebeluşul se va dezvolta 
pe măsură ce se va derula primul an de viață al acestuia, 
dar evenimentele din primele minute şi ore ale vieții 
împreună dau un imbold legăturilor afective iniţiale 
dintre părinte şi copil. 


Punctul de cotitură de la vârsta de 3 săptămâni 


Epuizarea părintelui - Bunăstarea emoțională a 
părintelui este deosebit de vulnerabilă în acest moment. 
Mama încă se recuperează după naştere şi e posibil 
să treacă printr-o depresie postpartum. Solicitările 
copilului sunt foarte mari, dar capacitatea mamei dea 
interacționa cu el nu este încă definită clar. 

Hrănirea — Necesităţile de îngrijire a copilului se 
concentrează în jurul hrănirii şi dormitului. Hrănirea 
este cea mai puternică reprezentare a abilității părintelui 
de a avea grijă de copil. Chestiunile legate de creşterea 

în greutate, de orarul de hrănire şi de eliminare sunt 
adesea în primul plan al preocupărilor părinților la 
această primă vizită. 

Individualitatea - Organizarea comportamentală şi 
temperamentul copilului încep să devină mai vizibile. El 
începe treptat să le arate părinţilor cum reacţionează la 
eforturile lor de a-l îngriji. 

Relaţiile - Schimbările din viaţa părinților sunt acum 
mai frapante. Relaţia dintre părinţii înşişi se modifică. 
Şi relațiile cu familia extinsă, prieteni şi societate în 
general sunt acum în mod evident diferite faţă de peri- 
oada de dinaintea venirii pe lume a copilului. 


Punctul de cotitură de la vârsta de 6-8 săptămâni 


Sociabilitatea — Bebeluşul începe să devină mai 
sociabil. Capacităţile sale sporite de a se angrena în lume — 
perioade mai lungi de atenție, atenţie vizuală, zâmbete 
sociabile - le oferă părinților ocazia de a interacționa cu 
bebeluşul dincolo de cerințele îngrijirii. 

Încrederea în sine a părintelui - Epuizarea şi 
istovirea emoţională pe care le trăiesc părinţii când be- 
beluşul are vârsta de 3 săptămâni sunt de obicei înlocuite 
de o viziune mai aşezată despre parentaj. Proaspetele 
mămici şi proaspeți tătici nu mai supraviețuiesc şi atât, 
ci sunt părinţi. Pe măsură ce obiceiurile de hrănire şi de 
somn devin mai stabile şi mai predictibile, părinții au 
tendinţa să devină mai încrezători în sine. De exemplu, 
ei pot să facă distincţie între felurile de Plâns ale copi- 
lului şi îşi gestionează propriul program de somn mai 
bine decât la 3 săptămâni. 

Relaţiile - Părinţii reintră în lumea exterioară. 
Bucuria şi epuizarea naşterii şi adaptarea inițială la copil 
au trecut, iar chestiunile legate de restabilirea relaţiilor 
şi reîntoarcerea la serviciu devin mai vizibile. La acest 

moment, părinţii sunt adesea îngrijorați că relaţia dintre 
ei s-a alterat pentru totdeauna. 


Punctul de cotitură de la vârsta de 4 luni 


Ataşamentul — Legăturile afective puternice dintre 
copil şi părinţi se formează prin tipare de interacțiune 
mai clare şi mai predictibile. 

Interesul față de lume - Copilul începe să îşi în- 
drepte atenţia spre exterior. Începe să devină captivat şi 
interesat de lumea exterioară. 

Tipare de îngrijire - Se stabilesc obiceiurile de 
îngrijire — adesea cu efectul unei mai mari încrederi în 
sine a părinţilor. Obiceiurile de hrănire şi somn devin 
mai predictibile. 

Solicitările copilului - Solicitările sporite şi mai 
eficiente de atenţie din partea copilului pot satisface 
dorinţa părinţilor de a avea o relaţie cu copilul sau îi 
pot necăji pe părinţii care nu reuşesc să împlinească 
solicitarea acestuia. 

Implicarea tatălui - Pe măsură ce copilul devine tot 
mai interesat de lume, este posibil ca tatăl să sesizeze 
mai multe oportunități de a se ocupa de copil. Este 
posibil ca mama să simtă această orientare spre exterior 
a copilului ca pe o pierdere a intimității. 


Punctul de cotitură de la vârsta de 7 luni 


Abilităţile motorii - Abilitățile motorii ale copilului, 
asociate cu o mai mare conştientizare cognitivă, îi 
conferă un control mai mare asupra mediului său. 
Controlul sporit al trunchiului îi permite să exploreze cu 
mâinile mai liber, iar iniţierea apucării ca într-un cleşte 
îi permite să îşi folosească mâinile mai eficient. Copilul 
explorează cu mai multă ţintă. 

Hrănirea - Noile abilități motorii şi cognitive ale 
copilului îi afectează hrănirea, în sensul că nu mai 
este mulțumit doar cu simpla hrănire de către altul. 
Distragerea uşoară a atenției care l-a caracterizat în 
ultimele câteva luni este înlocuită de nevoia de a parti- 
cipa activ la procesul de hrănire, precum şi la tot ce se 
petrece în jurul său. 

Somnul - Entuziasmul de a explora lumea se prelun- 
geşte şi pe timpul nopții. Să-l facă pe copil să se culce şi 
să doarmă şi să aibă grijă de el când se trezeşte noaptea 
îi reîntoarce pe părinți la încercări pe care poate că le 
credeau trecute. 

Permanenţa obiectelor - Copilul începe să înţeleagă 
că obiectele au o existență distinctă de percepțiile sale 
senzoriale. El îşi manifestă interesul pentru manipu- 
larea obiectelor şi pentru descoperirea proprietăților 
fizice ale acestora. 


Punctul de cotitură de la vârsta de 9 luni 


Mobilitatea - Abilitățile motorii se află în prim-planul 
activităților copilului. La acest moment, el poate, în mod 
obişnuit, să se ridice şi să stea în picioare, însă nu poate 
să îţi menţină îndeajuns de bine echilibrul pentru a 
merge. În acelaşi timp, el poate efectiv să se târască de-a 
buşilea şi să se strecoare într-o mulţime de locuri la care 
nu putea să ajungă înainte. 

Atenţionarea socială — Copilul devine acum mai 
conştient de reacțiile părinților la activitatea sa. Este 
posibil să meargă de-a buşilea până la un loc interzis 
lui, doar pentru a vedea reacția lor. Acest fapt deschide 
pentru părinţi şi copil o nouă lume de înțelegere şi 
neînțelegere. 

Permanenţa persoanelor - Saltul cognitiv 
reprezentat de înțelegerea de către copil a faptului că 

obiectele au o existență proprie, distinctă de percepțiile 
sale senzoriale imediate se face acum în mod liber către 
persoane. Când oamenii vin şi pleacă, bebeluşul vrea să-i 
rețină sau îi împinge departe de el. 

Controlul — Atât somnul, cât şi hrănirea sunt afectate 
de nou-descoperitele abilităţi ale copilului de a se mişca 
şi gândi. Noua conştientizare a intențiilor reciproce 
aduce în prim-plan chestiuni legate de cine deține 
controlul. 


Punctul de cotitură de la vârsta de 12 luni 


Independenţa - Echilibrul dintre independență 
şi dependenţă se bazează pe un ataşament solid între 
copil şi persoana care îl îngrijeşte. Abilitatea lui de a-şi 
explora lumea este sprijinită de siguranţa relaţiilor sale. 
Paradoxul unei dependențe mai mari, care duce la o 
mai mare independenţă, este adesea greu de acceptat de 
părinţi într-o perioadă în care dependenţa se exprimă 
atât de puternic. 

Abilitățile motorii - Abilitatea copilului de a 
se mişca în două picioare este o realizare plină de 
semnificaţie pentru părinţi şi incitantă pentru copil. 
Anticiparea abilității, dar nedeţinerea încă a acesteia, 
poate fi frustrantă pentru copii. Aşteptările părinţilor 
legate de primii paşi şi reacția lor la negativismul 
copilului ar putea îngreuna mai mult decât este nevoie 
această atingere a unui reper deosebit de important în 
dezvoltarea copilului. 

Învățarea - Lunile de după primul an de viaţă sunt 
pline de descoperiri. Copilul are acum un sentiment al 
permanenţei obiectelor şi începe să exploreze proprie- 
tățile acestora şi restul lumii cu interes şi hotărâre, 
experimentând obiectele şi căutând reacţiile celorlalți la 
ceea ce descoperă el. 

Iritabilitatea — Datorită progreselor în abilitățile de 
a se mişca singur şi a comunica verbal, copilul poate să 
vrea să îşi folosească noile abilităţi. Este posibil ca acum 
comunicările lui să capete un ton negativ, pe măsură 
ce învaţă că directivele lui au efectul de a le mobiliza pe 
persoanele care îl îngrijesc. 


Punctul de cotitură de la vârsta de 15 luni 


Autonomia - Saltul fizic şi intelectual în dezvoltare, 
care marchează intrarea în copilăria mică, reclamă exer- 
sarea de către copil a noilor sale capacități. Provocarea 
pentru părinte este să încurajeze aceste abilități noi, dar 
în acelaşi timp să țină copilul în siguranţă şi să-l înveţe 
care sunt limitările sale. 

Joaca - Acum, copilul este un adevărat explorator. 
Tranzacţiile sale cu lumea fizică se caracterizează prin 
experimentare şi descoperire. Să facă baie constituie 
o studiere a apei şi a proprietăților obiectelor care se 
scufundă şi plutesc. Fiecare ungher al casei reprezintă o 
altă regiune care trebuie explorată. Pe lângă pasiunea sa 
pentru explorare, îl interesează acum şi efectul pe care îl 
are el asupra obiectelor şi oamenilor. 

Abilităţile motorii — Există o mare variaţie în 
privinţa vârstei la care copiii încep să meargă. Cei mai 
mulți, însă nu toți copiii care se dezvoltă tipic merg la 
această vârstă. Dacă nu merg, probabil că părinții lor 
sunt îngrijorați. Abilităţile motorii fine sunt acum mai 
rafinate. Copilul poate să întindă mâna după obiecte 
mici, să le apuce şi să le dea drumul cu o uşurinţă mai 
mare decât la 12 luni. Şi poate să o ia la fugă chicotind, 
combinându-şi autonomia incipientă cu recent descope- 
ritele abilități motorii. 

Dependenţa - Reversul autonomiei este extrema 
dependenţă existentă adesea la această vârstă. Când 

copilul îşi exersează recent descoperitele abilități, el des- 
coperă adesea că se află acolo de unul singur şi trebuie 
să se asigure că părinţii lui sunt acolo când are nevoie 

de ei. Aceasta este perioada în care anxietatea față de 
persoanele necunoscute şi anxietatea de separare se află 
în punctul culminant. 

Limbajul - Învățarea limbajului începe să consume 
mai mult din energia copilului. E posibil ca el să 
utilizeze câteva cuvinte, dar, şi mai important, este 
mai vizibilă înţelegerea de către copil a impactului 
lor. Frustrarea de a vrea să spună ceva, de a şti că acel 
lucru poate fi spus, de a încerca să-l spună, dar de a nu 
fi înțeles de ceilalți poate să fie foarte mare. La această 
vârstă, copilul înțelege mai bine decât poate să se 
exprime, 


Punctul de cotitură de la vârsta de 18 luni 


Cogniţia - Aceasta e perioada când abilitatea 
copilului de a gândi trece de la „aici şi acum“ la planul 
simbolic. Acest lucru se vede cel mai bine în creşterea 
spectaculoasă a folosirii limbajului nu doar pentru a 
obţine ceea ce îi trebuie, ci şi pentru a descrie şi orga- 
niza ceea ce experimentează. Se observă, de asemenea, 
în jocul simbolic mai sofisticat. 

Sentimentul sinelui — Această perioadă este marcată 
de o mare modificare în conştiinţa de sine a copilului. 
Frustrarea pe care o exprimă când nu reuşeşte să 
imite cu succes un adult, înțelegerea sporită a ceea ce 
înseamnă comportament bun sau rău şi manifestările 
de mândrie la succesele sale şi de empatie față de alții 
marchează, toate, dezvoltarea unui sentiment mai clar al 
sinelui. 

Luptele pentru control — Noile abilități sunt 
însoțite inevitabil de dorinţa de a le exersa. Dezvoltarea 

remarcabilă a capacităților intelectuale şi personale duce 
la conflicte între copil şi persoanele care îl îngrijesc. 
Fiecare limită este o provocare pentru autonomia copi- 
lului. Părinţii sunt adesea prinşi cu garda jos de inten- 
sitatea pe care o manifestă în aceste conflicte copilul lor 
până nu de mult atât de uşor de stăpânit. 

Limbajul - La această vârstă, copilul posedă de 
regulă un set de câteva cuvinte pe care le poate folosi 
în mod repetat şi eficient, dar înţelegerea limbajului 
continuă să depăşească abilitatea lui de a se exprima. 
Adulții pot să utilizeze limbajul pentru a-i explica 
diverse lucruri şi pentru a-i stăpâni comportamentul 
într-o manieră mult mai eficientă decât în trecut. Însă 
copilul este încă legat de aspectul fizic şi senzorial. 
Aşteptările legate de înțelegerea limbajului trebuie să fie 
temperate de cunoaşterea faptului că acel copil continuă 
să aibă nevoie de contactul direct cu oamenii şi lucrurile. 


Punctul de cotitură de la vârsta de 2 ani 


Jocul simbolic - Copilul intră acum în lumea cu 
totul nouă a imaginaţiei. În jocul său simbolic, el poate 
să înceapă să „joace“ obiceiurile din viața lui şi să imite 
rolurile adulţilor din jurul său. Foloseşte obiectele pe 
care le manipulează - cuburile, păpuşile sau maşinuțele 
sale — pentru a înțelege o lume complexă. 

Limbajul - capacitatea copilului de a atribui semnifi- 
caţie în jocul său egalează capacitatea de a face la fel cu 
limbajul. El utilizează acum verbe în propoziții scurte şi 
începe să folosească limbajul ca pe un mijloc de inter- 
pretare a propriilor sale acţiuni. Sporirea spectaculoasă 
a abilității de a înțelege şi utiliza limbajul îi permite să 
intre în comunitatea celor care vorbesc. 

Autonomia - Faimosul neastâmpăr al copilului 
în vârstă de 2 ani are două laturi. Este apogeul recent 

descoperitelor abilităţi fizice, cognitive şi sociale care 
trebuie să se exprime. Şi este generalizarea excesivă 

a abilităţilor percepute, la tot ce se poate imagina. 
Părinţii, care s-au relaxat un pic în ceea ce priveşte 
îngrijirea copilului, se confruntă acum cu o personali- 
tate care consideră că are priorități mult mai importante 
decât părinţii săi. 

Abilităţile motorii — La 2 ani, un copil are un 
control motoriu mult mai bun decât cu doar câteva luni 
înainte. Abilităţile sale motorii vaste s-au dezvoltat ` 
până la punctul în care se poate cățăra pe aproape orice. 
Abilitățile motorii fine îi permit să manipuleze cu o 
singură mână o cană şi obiecte mici. El se mişcă acum cu 
mai mare încredere şi pricepere, o reflectare nu numai 
a abilității sale motorii, ci şi a unui sentiment al sinelui 
mai puternic. 


Punctul de cotitură de la vârsta de 3 ani 


Imaginaţia - Cu abilitatea sa de a utiliza simboluri, 
copilul îşi dezvoltă acum o imaginaţie bogată şi activă. 
Îşi reprezintă în minte aspecte ale lumii şi ale relațiilor 
sale cu ceilalți. Şi, de vreme ce acum are capacitatea 
de a genera idei noi, diferite de experienţa sa, copilul 
începe să utilizeze fantezia în modalități care îl ajută să 
înţeleagă o lume complexă. Un prieten imaginar sau un 
obiect tranziţional precum un ursuleț de pluş s-ar putea 
să devină deosebit de important la această vârstă. 

Frici şi fobii - Odată cu abilitatea copilului de a-şi 
utiliza imaginaţia pentru a-şi înțelege experienţele şi 
sentimentele, apar şi fricile şi fobiile atunci când capaci- 
tatea de imaginaţie se concentrează pe aspectele deo- 
sebit de neplăcute ale experienței. Linia dintre fantezie 
şi realitate, mai ales atunci când copilul se trezeşte din 

somn, nu este clară. Sentimentele sunt reale şi trebuie să 
li se răspundă cu siguranţă şi respect. 

Limbajul ~ Limbajul explodează. El devine mijlocul 
principal prin care copilul relaționează cu alții. De 
asemenea, copilul începe să îl utilizeze pentru a-şi 
organiza lumea. Aceasta este perioada când mulți copii 
par să pună permanent întrebări, când vorbesc adesea 
singuri în timp ce se joacă şi când li se cere să „spună 
în cuvinte“ când vor ceva. Modul în care părinții şi alți 
adulți folosesc limbajul se îmbină cu modul în care 
îl utilizează copilul şi are implicații majore pentru 
experienţa sa şcolară ulterioară. Cititul poate să înceapă 
să devină un proces de colaborare, pe măsură ce copilul 
îşi măreşte abilitatea de a-şi reprezenta idei cu ajutorul 
cuvintelor. 

Relaţiile cu cei de aceeaşi vârstă - În general, copilul 
de 3 ani este o persoană foarte sociabilă. Este mult mai 
capabil să tolereze despărțirile de îngrijitorii săi şi să 
fie puternic atras de joaca interactivă cu cei de aceeaşi 
vârstă cu el. Încă nu are abilitățile sociale de a împărți şi 
coopera la planurile de joacă, dar este în stare să parti- 
cipe activ într-o asemenea interacțiune. 

Înțelegerea socială — Copilul este acum mai capabil 
să descifreze aluziile altora, să înţeleagă impactul 
comportamentului său şi să se poarte în consecinţă. 
Părinţii aşteaptă un comportament mai matur şi com- 
portamentul necorespunzător capătă mai multă semni- 
ficație. Copilul în vârstă de 3 ani este mult mai capabil 
de manipulare prin instigarea părinţilor unul împotriva 
celuilalt şi prin nedezvăluirea intenţiilor sale. 

CHESTIONARUL ŞI GRAFICUL 
DEZVOLTĂRII FUNCŢIONALE 


Dr. Stanley I. Greenspan 


Pentru a evalua dacă dezvoltarea copilului tău a atins 
un nou reper funcțional important, răspunsul trebuie să 
fie „da“ la toate întrebările din cadrul acelui reper. Dacă 
ai răspuns cu „nu“ chiar şi numai la o singură întrebare, 
copilul nu stăpâneşte încă la perfecţie etapa respectivă. 
Ține minte că acest grafic este doar un instrument 
vizual pentru a-ţi atrage atenția asupra acelor arii din 
dezvoltare în care copilul tău progresează aşa cum este 
de aşteptat şi asupra acelora în care este posibil ca el să 
se confrunte cu unele dificultăți. 


Vârsta de 3 luni 
(Etapa 1: Autoreglare şi atenţie) 


e Bebeluşul tău manifestă de obicei interes faţă de 


lucrurile din jur uitându-se la privelişte şi întor- 
cându-se către sunete? 

Vârsta de 5 luni 
(Etapa 2: Stabilirea de relații) 


(Pune-ţi întrebările din categoria precedentă, plus 


cele noi din această categorie.) 


Bebeluşul tău pare fericit sau încântat când vede 
persoanele sale preferate: privindu-le şi zâmbind, 
scoțând sunete sau făcând alte gesturi, cum ar fi 
mişcări ale braţelor, care indică plăcere sau încântare? 


Vârsta de 9 luni 
(Etapa 3: Interacționează într-un mod 
intenționat) 


(Pune-ţi întrebările din toate categoriile precedente, 


plus cele noi din această categorie.) 


Bebeluşul tău este capabil să arate ce vrea întin- 
zându-se sau arătând cu mâna spre ceva, întinzându-se 
să fie luat în braţe sau scoțând intenționat anumite 
sunete? 

Bebeluşul tău le răspunde oamenilor care se joacă sau 
vorbesc cu el scoțând sunete, strâmbându-se, inițiind 
gesturi (întinzându-se spre ei) etc.? 


Vârsta de 14-18 luni 
(Etapa 4: Organizează lanţuri de 
interacțiuni; rezolvarea problemelor) 


(Pune-ţi întrebările din toate categoriile precedente, 


plus cele noi din această categorie.) 


Copilul tău este capabil (la 14 luni) să arate ce vrea 
sau de ce anume are nevoie folosind acțiuni, cum ar 

fi să te conducă de mână până la uşă ca să i-o deschizi 
sau indicând cu mâna să-i cauţi o jucărie? 

Copilul tău este capabil (la 18 luni) să organizeze 
lanțuri de interacțiuni mai complexe când rezolvă 
probleme şi să îţi arate ce vrea, inclusiv lucruri ca 
obţinerea de mâncare (de exemplu, te ia de mână, te 
conduce până la frigider, apucă de mâner şi arată cu 
mâna spre o anumită mâncare sau sticlă de suc ori 
lapte)? 

Copilul tău este capabil (la 18 luni) să utilizeze 
imitarea, cum ar fi să-ţi imite sunetele, cuvintele 
sau gesturile motorii, ca parte dintr-o interacțiune 
jucăuşă permanentă? 


Vârsta de 24—30 de luni 
(Etapa 5: Utilizează idei — cuvinte şi simbo- 
luri — sentimentele) 


(Pune-ţi întrebările din toate categoriile precedente, 


plus cele noi din această categorie.) 


Copilul tău (la 24 de luni) răspunde vreodată celor 
care îi vorbesc sau se joacă cu el utilizând cuvinte sau 
asocieri de sunete care sunt în mod clar încercări de a 
exprima un cuvânt? 

Copilul tău (la 24 de luni) este capabil să imite 
acţiuni familiare în manieră simbolică, cum ar fi 
hrănirea sau îmbrăţişarea unei păpuşi? 

Este capabil (la 24 de luni) să îşi împlinească unele 
nevoi simple cu ajutorul unui cuvânt sau al câtorva 
cuvinte (este posibil să fie nevoie ca părintele să 
spună mai întâi cuvântul), cum ar fi "suc", "deschide" 
sau "pup"? 

Este capabil (la 24 de luni) să urmeze indicații 
simple, implicând o singură acţiune, primite de la 

persoana de îngrijire pentru a-şi satisface unele nevoi 
simple, de exemplu "Jucăria e acolo” sau "Vino să-i 
dai lui mami un pupic"? 

e Este capabil (la 30 de luni) să se angajeze în joc 
simbolic interactiv cu un adult sau cu un alt copil (să 
dea de mâncare păpuşilor, să servească ceaiul etc.)? 

e Este capabil (la 30 de luni) să utilizeze idei - cuvinte 
sau simboluri — pentru a-şi împărtăşi încântarea sau 
interesul? ("Uite camion!”, de exemplu.) 

© Este capabil (la 30 de luni) să folosească simboluri 
(cuvinte, imagini, jocuri organizate) în timp ce se 
distrează şi interacționează cu unul sau mai mulți 
copii de aceeaşi vârstă? 


Vârsta de 36—48 luni 
(Etapa 6: Creează legături logice între idei) 


(Pune-ţi întrebările din toate categoriile precedente, 
plus cele noi din această categorie.) 


è Este copilul tău în stare (la 36 de luni) să utilizeze 
cuvinte sau alte simboluri (de exemplu, imagini) 
pentru a arăta ce îi place şi ce nu îi place, cum ar fi 
"Vreau asta" sau "Nu vreau asta”? 

e Este copilul tău capabil (la 36 de luni) să participe 
la un joc simbolic cu altă persoană în care povestea 
sau scenariul să aibă logică? (De exemplu, îi pune pe 
ursuleţi să meargă în vizită la bunica şi apoi să ia un 
prânz copios?) 

e Copilul tău este capabil (la 36 de luni) să înceapă 
să explice dorințe sau nevoi ("Mami, afară."; "Ce ai 
de gând să faci afară?"; "Joc.")? Este posibil să aibă 
nevoie de ajutor din partea ta, adică să-i pui întrebări 
cu variante multiple. ("Ce vrei să faci, să te joci sau să 

Preşcolarul tău poate (la 48 de luni) să explice 

motivele pentru care vrea ceva sau vrea să facă ceva 
("De ce vrei suc?”... "Pentru că mi-e sete”)? 

Preşcolarul tău poate (la 48 de luni) să folosească 
ocazional sentimente pentru a explica motivele unei 
dorinţe sau comportament (pentru că sunt fericit/ 
nerăbdător/trist)? 

Preşcolarul tău poate (la 48 luni) să participe în 
scenarii simbolice interactive atât cu adulți, cât şi cu 
prieteni de aceeaşi vârstă, în care există un număr de 
elemente care se îmbină logic (Copiii merg la grădi- 
niță, au diferite activităţi, iau prânzul şi se întâlnesc 
cu un elefant în drum spre casă)? 

Preşcolarul tău este capabil (la 48 de luni) să poarte 
o conversaţie logică alcătuită din patru sau mai multe 
replici despre o varietate de subiecte, mergând de la 
negocierea felurilor de mâncare şi a orelor de culcare 
până la discuţii despre prieteni sau grădiniță? 


Între 4 şi 7 ani 


Copilul tău formează prietenii cu alți copii de vârsta 
lui, inclusiv întâlniri de joacă în afara şcolii? 

Copilul tău este afectuos şi apropiat de părinții săi? 
Copilul tău este capabil să negocieze cu două sau 
mai multe persoane în acelaşi timp (de exemplu, 

să dialogheze în acelaşi timp când cu mama, când 
cu tatăl, pentru a încerca să obțină permisiunea de 

a merge la culcare la o oră mai târzie sau pentru a 
primi un fursec în plus, ori să încerce să convingă doi 
prieteni de vârsta sa să joace jocul aşa cum vrea el)? 
Copilul tău este capabil să compare două idei, cum 
ar fi să explice de ce îi place mai mult de un prieten 
decât de altul sau de ce îi place mai mult un fel de 
mâncare decât altul)? 

Copilul tău este capabil să discute cum se simte şi de 
ce se simte într-un anumit fel? 

Copilul tău este capabil să îşi tempereze impulsurile 
şi anxietățile (să îşi controleze comportamentul şi să 
se calmeze cu un pic de ajutor)? 

Copilul tău începe să deprindă şi să stăpânească 
provocările şcolare, cum ar fi să înveţe să citească, să 
numere, să adune şi să scadă, să scrie? 


La 9 ani 


Este copilul tău angajat pe deplin în prietenii cu cei 
de vârsta lui? 

Copilul tău este afectuos şi apropiat de părinţii săi? 

Copilul tău este capabil să facă față dezamăgirii şi/ 
sau frustrării în relaţiile cu cei de seama lui şi/sau în 
tipare familiale, fără să aibă toane sau accese de furie 
majore? 

Copilul tău este capabil să se angajeze în gândirea 
relativă (a zonelor gri) (de exemplu, să discute cum 
îi place un copil mai mult decât altul sau dacă este un 
pic trist, foarte trist sau foarte, foarte trist)? 

Copilul tău stăpâneşte abilitățile şcolare corespun- 
zătoare vârstei sale, cum ar fi să citească paragrafe, 
să facă adunări şi scăderi şi să treacă la înmulțire şi 
împărţire şi la scrierea unei înşiruiri de idei în propo- 
ziții organizate? 

Copilul tău este capabil să îşi tempereze impulsurile 
şi anxietăţile şi să se simtă bine în legătură cu el 
însuşi, în cea mai mare parte a timpului? 


La 12 ani 


Copilul tău este afectuos şi apropiat faţă de părinţii 

e Copilul tău este capabil să fie angajat pe deplin în 
prietenii cu cei de vârsta sa şi, în acelaşi timp, e 
capabil să aibă propriile păreri despre el însuşi şi 
despre alţii? 

e Copilul tău începe să îşi formeze propriile idei 
interne despre ce este bine şi ce este rău, ce îi place şi 
ce nu îi place şi ce vrea să facă în viitorul apropiat? 

e Copilul tău este capabil să gândească relativ şi să 
cântărească un număr de factori necesari pentru 
ajungerea la o concluzie (indiferent că discută despre 
o poveste, despre propriile-i sentimente, despre 
prieteni sau despre motivele pro sau contra unei 
acțiuni şi ia în calcul prezentul, precum şi trecutul 
apropiat sau viitorul apropiat)? 

e Copilul tău este capabil să raţioneze măcar un pic cu 
privire la propriile-i stări de dispoziţie şi sentimente 
şi să îşi tempereze impulsurile şi anxietăţile, precum 
şi stările de dispoziţie, pentru a nu fi copleşit de ele? 

GRAFICUL DEZVOLTĂRII FUNCŢIONALE 


Etapele de dezvoltare 


(3. Își construieşte o lume interioarā 3 
standardelor incipiente, alături de o 


\ ume a familiei /eelor de aceeaşi vârstă 


8. Avanscază în prieteniile cu cei de 
acecaşi vârstă şi în gândirea relativistă 


/ 7 igi cxünde relațiile cu familia şi cet 
de ăceeaşi vârstă, precum și 
N complexitatea gândirii ri 


6b. Creează legături logice între trei 
sau mai multe idei emoţionale 


6a. Creează legături logice între idei 
UNICE ideile dincolo de expr 
marea nevoilor simple sau pentru jocul 
imbolic - 
Să. Utilizează idei (cuvinte/simboluri) 
pentru a exprima intenții sau sentimente 
4b. Organizează lanțuri de interacţiune 
(rezolvarea de probleme complexe) 


Za. Organizează lanțu 
(rezolvarea de probleme simple) 


((3. Imteracţionează într-o manieră 
(intenţionată și 


(2. Stabileşte relaţii 
T. Este atent şi u 
sau sunetete 

Vârsta în luni/ani _——> 


Copilul face progrese uşor - 


mai rapide decăt ritmul aşteptat 

